
Cuvânt introductiv 


Familia este una dintre realităţile sociale cele mai intime nouă. Este, poate, 
fenomenul social cel mai...familiar. În toate societățile oamenii întemeiază 
familii, deşi deseori aceste familii sunt diferite de tipul de familie cu care suntem 
obişnuiţi în prezent. 


Este incontestabil că în societățile contemporane familia a suportat 
profunde transformări. Modificarea rolurilor, reorganizarea structurii familiei, 
redimensionarea contribuţiei fiecăruia la bunul mers al familiei au creat o nouă 
imagine asupra a ceea ce trebuie să fie astăzi instituția familială. 


Chiar dacă de familie se leagă o serie de elemente indispensabile omului 
şi societăţii: copiii, casa şi gospodăria, protecţia, siguranța, afecțiunea, 
intimitatea, valorile morale - unele dintre acestea sunt realizate şi în alte forme 
de convieţuire, mai mult sau mai puţin acceptate. Aşa se face că în paralel cu 
forma universală recunoscută a familiei - întâlnim modele nonmaritale care pun 
problema legitimităţii instituției clasice a familiei. Comportamentele sexuale 
precoce şi premaritale, uniunile consensuale, monoparentalitatea, celibatul, 
uniunile hetero şi homosexuale legiferate sau nonlegiferate vor concura cu 
familia clasică, stabilă, cu doi părinți şi cu copii. 


Mileniul trei va diversifica tabloul varietăţi formelor de conviețuire 
umană în lume. Schimbările privind structura, funcțiile, atribuțiile familiei se vor 
accelera şi probabil vor deveni mai frecvente noi modele şi forme de asociere 
umană. 


Dinamica societății şi proliferarea formelor alternative nu trebuie şi nu 
poate să determine dispariția familiei. Familia va continua să rămână ceea ce a 
fost dintotdeauna, „leagănul naturii umane", unitatea structurală de bază a 
oricărei societăți. Chiar dacă familia nucleară nu mai constituie forma 
dominantă, familia — ca instituţie — nu se află în criză, ci într-un proces de 
adaptare la cerinţele unei societăți post-moderne. 


Ca grup special de apartenenţă familia nu şi-a pierdut, prin nuclearizare, 
capacitatea de a deveni un refugiu şi un mijloc de adaptare în situaţiile de criză. 
Într-un mediu nou, instabil, fluctuant, indivizii riscă să-şi piardă chiar identitatea 
socială, dacă nu au o unitate socială stabilă din viaţa lor la care să se raporteze. 
Ori, în familie sunt investite cel mai adesea afectivitatea şi resursele economice; 

tot aici e regăsit şi grupul predilect de definire a identității, sunt “negociate” 
semnificații, sunt “confecționate” repere pentru viața socială exterioară grupului 
familial. 


Dacă în momentele de criză centrarea pe familie apare ca o soluție la 
complexul de incertitudine, ca un refugiu în fața unei situații anomice, stabilirea 
acestei retrageri din viața societății ca model stabil şi generalizat şi cantonare în 
relațiile de familie nu are efecte negative. 


Centrarea pe familie a comportamentelor de asociere duce la un nivel 
scăzut de încredere interpersonală şi instituțională, la creşterea costurilor 
tranzacţiilor, împiedicând dezvoltarea. Tendinţa de menţinere a unei fals înţelese 
autonomii a familiei nu poate fi funcțională nici sub aspect material, nici 
relațional. 


Prin universalitatea, complexitatea şi flexibilitatea sa, familia continuă să 
ocupe un loc central între factorii ce determină şi orientează dezvoltarea, 
continuitatea societăților umane, prin oferirea unui climat afectiv, valoric, 
normativ ordonat, securizant şi individualizat. 

Capitolul I 


UNIVERSALITATEA INSTITUȚIEI FAMILIALE 


1.1. Familia - definiţii, caracteristici, tipuri 


1.1.1 Cadrul conceptual 


Familia este una dintre realităţile sociale cele mai intime nouă. Este, poate, 
fenomenul social cel mai...familiar. În toate societățile oamenii întemeiază familii, 
deşi deseori aceste familii sunt diferite de tipul de familie cu care suntem obişnuiţi 
în prezent. 


Definind mai mult afectiv decât rațional, orice individ ar putea spune ce 
este o familie, acest lucru fiind posibil datorită faptului că fiecare om a avut de-a 
face în decursul vieţii sale cu familii, fie că este vorba de familia în care s-a 
născut, de propria lui familie, sau de cele din comunitatea în care trăieşte. 


Familia este unul din cele mai răspândite tipuri de grupuri sociale şi, cu 
toate acestea, încercarea de a o defini nu este deloc uşoară, ci, dimpotrivă, marea 
diversitate de tipuri de familie care s-au succedat de-a lungul timpurilor sau care 
coexistă în societățile contemporane, impune găsirea unor caracteristici comune. 


Din perspectivă sociologică, familia — ca formă specifică de comunitate 
umană — desemnează “grupul de persoane unite prin căsătorie, filiație sau rudenie, 
ce se caracterizează prin comunitate de viaţă, de sentimente, aspirații şi interese”, 
apărând astfel ca o realitate socială distinctă, ca un grup natural şi social 
fundamental, caracteristic tuturor societăților, în care se manifestă multiple relații, 
fundamentale fiind cele de căsătorie şi rudenie. 


În sens juridic, familia este un grup de persoane, reglementat prin norme 
legale între care s-au stabilit drepturi şi obligații Aceste norme stabilesc modul de 
încheiere a căsătoriei, stabilirea paternităţii, drepturile şi obligațiile soților, relațiile 
dintre părinți şi copii, modul de transmitere a moştenirii etc. Din această 
perspectivă, familia este un grup formal, reglementat prin legi şi alte acte 
normative. 

Cele două sensuri ale noțiunii de familie, de regulă, se suprapun dar, există 
în realitate şi situaţii în care nu apare această corespondenţă. De exemplu, în cazul 
desfacerii căsătoriei prin divorţ, relaţiile în fapt, în sens sociologic încetează, între 
soți nemaiexistând comunitate de viaţă şi interese. Cu toate acestea, unele drepturi 
şi obligaţii rămân valabile deci, relațiile de familie în sens juridic continuă să 
existe. Ele se referă la administrarea bunurilor comune, menţinerea numelui, 
întreținerea copiilor, la creşterea şi educarea lor. Este necesar a se face distincție 
între raporturile faptice, sociologice de familie şi raporturile juridice, cu atât mai 
mult cu cât viața demonstrează că oamenii se asociază şi în uniuni consensuale 
(concubinaje) ale căror consecinţe sunt eludate juridic de cele mai multe ori. 


În astfel de situaţii, sensul sociologic al noţiunii de familie este mult mai 
larg decât sensul juridic. Un exemplu semnificativ îl constituie cuplurile 
consensuale, considerate de către sociologi familii. Dar, acestea nu se pot încadra 
în noțiunea de familie definită juridic, pentru că raporturile dintre parteneri nu sunt 
sancţionate prin căsătorie legală. 


Cele două perspective Juridică şi sociologică, se completează reciproc în 
unele situații, perspectiva sociologică poate conduce la modificarea perspectivei 
juridice şi, implicit, la schimbarea reglementărilor legale privind familia. 


Sociologul trebuie să cunoască reglementările juridice ale relațiilor de 
familie, să ţină cont de ele în studiile sale, dar să pătrundă dincolo de normele 
juridice pentru a surprinde viaţa de familie în întreaga ei complexitate. 


Analizând definițiile familiei date de autori consacraţi în studiul acesteia, 
putem stabili caracteristicile sale şi tipurile de relații pe care le implică. 


George Peter Murdock (1949) definea familia drept grupul social ai cărui 
membri sunt legaţi prin raporturi de vârstă, căsătorie sau adopţie şi care trăiesc 
împreună, cooperează sub raport economic şi au grijă de copii. 


A. Giddens consideră că familia este “un grup de persoane legate direct 
prin relații de rudenie, ai cărei adulți îşi asumă responsabilitatea pentru creşterea 
copiilor“. 

E. Burgess şi H. Locke delimitează în cadrul familiei unitatea de 
interacțiuni şi intercomunicări personale, cuprinzând rolurile sociale de soț şi 
soție, mamă şi tată, fiu şi fiică, frate şi soră, iar A. Berge, prin comparaţie cu 
personalitatea individuală, defineşte familia ca un fel de personalitate colectivă a 
cărei armonie generală influenţează armonia fiecăreia dintre părți. 


Pentru C. Levi Strauss în “ Les Structures elementaires de la parenté“ 
(1949), familia este un grup care îşi are originea în căsătorie, fiind alcătuit din soţ 
şi soţie şi copiii născuţi din unirea lor (grup căruia i se pot adăuga şi alte rude), pe 
care-i unesc drepturi şi obligaţii morale, juridice, economice, religioase şi sociale ( 
inclusiv drepturi şi interdicții sexuale). 


Relaţiile din cadrul familiei pot fi reduse la următoarele categorii: 

e Relaţiile dintre soți (parteneri) reglementate prin căsătorie sau prin consens; 
e Relaţiile dintre părinţi şi copii (dintre ascendenți şi descendenţi); 
e Relaţiile dintre descendenţi (copiii aceluiaşi cuplu); 


e Relaţiile de rudenie între membrii cuplului familial şi alte persoane (părinţii 
din familia de origine, socri, cumnaţi, etc.) 


În orice societate familia s-a distins ca grup specific, caracterizat printr-o 
puternică sudură internă, menţinută datorită forţelor interne. Forţele interne care 
unesc familia sunt sentimentele puternice şi ataşamentul emoțional al soților, 
precum şi al părinților şi copiilor, respectul reciproc, solidaritatea. “ La această 
coeziune sentimentală se va adăuga o împletire de dependențe rezultate din 
funcțiile economice, sociale şi culturale, din îndatoririle față de copii, față de 
părinți“. 


Principalul mecanism de construire a familiei este căsătoria, având două 
aspecte: legal (sancţionarea uniunii conjugale printr-o decizie luată de persoane 
autorizate şi transcrierea acestei decizii în acte de stare civilă) şi religios 
(sancţionarea unei uniuni conjugale de către un cleric). În reglementările juridice 
contemporane, căsătoria are ca scop întemeierea unei familii, ea are la bază liberul 
consimțământ al partenerilor, este monogamă (cu excepția unor ţări islamice), are 
caracter solemn şi se bazează pe egalitatea în drepturi a soților. 


1.1.2. Caracteristicile familiei 


Familia se distinge de alte forme de asociere umană prin următoarele 
caracteristici: 


- este formată din persoane unite prin relaţii de căsătorie, sânge sau adopție; 


- membrii familiei, de regulă, locuiesc sub acelaşi acoperiş, alcătuind un 
singur menaj; 


- este compusă din persoane ce interacționează, comunică în cadrul rolului 
de soţ - soţie, mamă — tată; 


- menține şi perpetuează o cultură comună, derivată în principal din 
cultura societăţii date. 


Familia este unicul grup social caracterizat prin determinări naturale, 
biologice, în care legăturile de dragoste şi consangvinitate capătă o importanţă 
primordială. Familia este în societatea contemporană singurul grup întemeiat pe 
iubire. Condiţiile juridice sau normele practice nu intervin în general decât pentru 
a consolida legăturile reciproce de înţelegere, unitatea de aspirații şi scopuri. În 
prezent, afecțiunea şi iubirea nu-şi au locul la serviciu, de exemplu, sau la şcoală, 
sau atunci când facem cumpărături. Multe dintre relaţiile pe care le avem cu 
ceilalți oameni în afara familiei sunt impersonale. 

În secolele trecute (dar şi în multe societăţi tradiţionale contemporane) 
lucrurile stau cu totul altfel: viața publică era impregnată de afecţiune sau ură, în 
timp ce viața familială se desfăşura în mare măsură din datorie sau din nevoie, nu 
neapărat din iubire. Mai mult, după cum arată istorici ai familiei precum Philippe 
Aries sau Jean-Louis Flandrin (1998), iubirea pasională şi sexuală era rezervată 
exclusiv legăturilor extraconjugale; era imoral şi dovedea lipsă de respect să îți 
tratezi soţia ca pe o amantă. 


Putem defini familia şi ca un grup de persoane între care există drepturi şi 
obligaţii care izvorăsc din căsătorie, rudenie (inclusiv adoptii) precum şi din alte 
raporturi asimilate relaţiilor de familie. În acest caz, accentul cade pe elementele 
juridice implicate în viaţa de familie. 


1.1.3 Tipuri de familie 


În limbajul comun, termenul de familie este folosit în mod nediferenţiat, 
atât pentru familia din care provine un individ, cât şi pentru propria familie, 
constituită prin căsătorie. Analiza sociologică impune însă distincția între tipurile 
de familii existente, o primă diferențiere fiind cea între familia de origine şi 
familia de procreare. 


Familia de origine — desemnează familia în care te naşti şi creşti, fiind 
formată din mamă, tată, fraţi, surori, cunoscută sub numele de familie de orientare, 
familie cosanguină. 


Familia de origine este grupul din care face parte individul prin naştere, în 
acest caz raporturile parentale şi filiale sunt dominante, familia de origine 
asigurând protecţia şi socializarea descendenților. 


Familia de procreare mai poartă numele de familie proprie, familie 
conjugală, fiind stabilită prin propria căsătorie şi incluzând soţul, soția, fiii şi 
fiicele lor. Acest tip de familie este cunoscut ca fiind forma elementară, baza 
sistemului de înrudire în orice societate. Pornind de la relațiile existente în 
interiorul acestei familii, putem delimita conceptul de familie extinsă sau lărgită, 
care vizează unirea mai multor familii nucleare în linie verticală, cu generații 
succesive adiacente. 


Familia conjugală este constituită prin alegerea partenerului şi are ca 
fundament căsătoria, înţeleasă ca uniune liber consimțită între două persoane de 
sex opus, în condiţiile legii şi cu scopul întemeierii unei familii. În studiile 
antropologice efectuate de Radcliffe-Brown acest tip de familie numită elementară 
este considerată bază a sistemului de înrudire în orice societate. Existenţa familiei 
elementare produce trei feluri speciale de relații sociale: aceea dintre părinți şi 
copii, dintre copiii aceloraşi părinți şi dintre soț şi soţie ca părinți ai aceloraşi 
Copiii. 

Pentru definirea tipurilor de familie, un alt criteriu poate fi locuința, 
distingând familiile de rezidență (persoanele care locuiesc în aceeaşi casă, au 

locuință comună şi desfăşoară unele activităţi economico gospodăreşti în comun) 
şi familiile de interacţiune care semnifică, relații de întrajutorare, schimburi 
reciproce, vizite cu celelalte rude. 


În raport cu modul de exercitare a autorităţii în cadrul familiei, sistemele 
familiale pot fi patriarhale, matriarhale sau egalitare. În sistemul patriarhal, 
autoritatea în cadrul familiei este deținută de bărbatul cel mai vârstă (la familia 
extinsă), sau de soţ (în familia nucleară). În sistemul matriarhal, autoritatea este 
deținută de femeia cea mai în vârstă sau de soţie. În societăţile moderne este 
răspândit sistemul egalitar: puterea şi autoritatea fiind sensibil egal distribuite între 
soț şi soție. 


Din analiză nu poate fi omis criteriul normalităţii vieţii de familie, 
înțelegând prin aceasta îndeplinirea tuturor funcțiilor pe care familia şi le-a 
asumat;  delimităm în acest sens familii normale şi familii carențele, 
dezorganizate, vulnerabile (Voinea Maria, 1994). 


1.2. Structura familiei 


Structura şi funcțiile familiei reprezintă coordonate esențiale în definirea şi 
descifrarea mecanismului complex al familiei, concepte cheie ale înţelegerii 
evoluţiei formelor istorice de organizare familială. 


Structura familiei vizează caracteristicile permanente ale familiei 
considerată în ansamblul ei şi pe care nu le identificăm la membrii acesteia. 
Conceptul de structură are două semnificaţii care, la rândul lor, cuprind mai multe 
elemente componente. 


Ca grup social primar, familia are o anumită structură ce poate fi 
caracterizată în raport cu două criterii: 


e cantitativ (componenţa numerică, structura pe generaţii, reţeaua de statusuri 
şi roluri familiale); 


e calitativ (diviziunea rolurilor în cadrul familiei şi modul de exercitare a 
autorității). 


In fapt, fiecare din aceste elemente au cunoscut anumite particularităţi care 
au marcat istoria familiei, au diferențiat formele de constituire şi organizare 
familială în diferite perioade istorice şi în contexte naționale diverse. 


1.2.1. Componenţa numerică 


Sistemele familiale pot fi foarte diferite de la o societate la alta, dar ele au 
existat şi există dintotdeauna şi oriunde în lume. Sistemele familiale se 
diferențiază între ele după gradul de cuprindere a grupului familial, forma de 
transmitere a moştenirii, modul de stabilire a rezidenţei noilor cupluri, modul de 
exercitare a autorității în cadrul familiei. 

Fiecare societate şi-a format modele proprii cu privire la mărimea optimă a 
populaţiei, la numărul dezirabil de copii pentru o familie, modele în care se 
regăsesc în forme specifice tradiţiile, aspiraţiile, cutumele, un întreg specific 
național şi cultural. Numărul mare de descendenţi poate semnifica o sursă de 
securitate pentru părinţi, de siguranţă şi confort la bătrânețe, dar şi dificultăți 
materiale greu de asumat şi depăşit. 


Evoluţia formelor de viață familială evidențiază influențele sociale şi 
culturale multiple. În plan structural, familia a trecut de la o formă mai largă cu 
descendență mare, cu cel puţin trei generaţii, cu o strictă diviziune a rolurilor şi 
autorităților familiale, la formă restrânsă de tip nuclear, alcătuită din două 
generaţii şi cu o descendență redusă. 


Componenţa numerică, talia variază de la tipul larg al. familiei extinse 
(unde sunt reunite 30 - 40 de persoane într-o singură unitate familială) la tipul 
restrâns — nuclear, alcătuit din 3 - 4 persoane. 


În prezent, familia nucleară se răspândește tot mai mult în lume. 
Antropologi precum G.P. Murdock au avansat ideea generalizării familiei nucleare 
care permite realizarea a patru funcții fundamentale, pentru viața socială, şi 
anume: funcția sexuală, economică, reproductivă şi educaţională. Fără realizarea 
primei funcții şi celei reproductive, societatea s-ar stinge, fără cea economică, 
viaţa ar înceta, fără cea educațională, cultura s-ar sfârşi. 


Pe plan economic în societățile tradiționale, familia era deplin autonomă, 
se ocupa de exploatarea agricolă şi asigura existența tuturor membrilor ei prin 
munca în comun în gospodăria familială. Socializarea prin familie comporta atât 
formarea profesională propriu-zisă, cât şi transmiterea către descendenți a unor 
principii, norme şi reguli morale şi religioase necesare integrării lor optime în 
viața familială şi în cea socială. Solidaritatea membrilor familiei făcea posibilă 
împărțirea resurselor între membrii grupului, asigurarea securității tuturor. Copiii 
nu constituiau un scop în sine, ci, mai degrabă, un mod de asigurare a perenităţii 
grupului, pentru participarea la sarcinile cuplului şi gospodăriei. Individul se 
estompează în folosul instituţiei căreia îi aparţine şi care există atât timp cât există 
patrimoniul care-i asigură continuitatea. 


“În Europa premodernă, căsătoria începea de regulă ca un aranjament în 
privința proprietății, continua cu creşterea copiilor şi se termina cu dragostea. 
Puţine cupluri se căsătoreau în realitate “din dragoste”, dar multe ajungeau să se 
iubească în timp, în vreme ce conduceau împreună gospodăria, creşteau copiii şi 
împărțeau experiențele vieţii. Aproape toate epitafurile păstrate dovedesc o 
profundă afecțiune față de soţul decedat. Prin contrast, în cea mai mare parte a 
Occidentului modem, căsătoria începe din dragoste, continuă cu creşterea copiilor 
(acolo unde ei există) şi se termină - adesea - cu probleme referitoare la 
proprietate, punct în care dragostea este absentă sau doar o amintire îndepărtată.” 


! John Boswell, The Marriage of Likeness, 1995, p. XXI, citat în Giddens, pp. 156 —157 

În societatea modernă, ca urmare a unor puternice mutații economice şi 
sociale, structura şi funcțiile familiei se restructurează, se redimensionează şi se 
reorientează. Mobilitatea geografică şi socială a restructurat familiile care au 
devenit mai mobile şi mai adaptate noilor cerințe (A. Toffler, 1975). Secolul al 
XX-lea a scindat unitatea dintre familie şi muncă, a antrenat schimbarea modelelor 
tradiționale, apariţia unor noi modele familiale. Dintre acestea, tot mai frecvente 
sunt familiile monoparentale şi cele fără descendenţi, considerate cu deficit de 
structură. 


Structurile familiale atipice pot avea următoarele forme: 

- mamă cu copil (copii); 

- tată cu copii (copii); 

- un cuplu marital fără descendenți; 

- doi sau mai mulți frați (surori) orfani neinstituționalizați; 


Primele două situații indică tipuri de familii monoparentale, rezultate prin: 
decesul unuia din părinți, părăsirea, abandonul familiei, naşterea în afara familiei 
(cazul fetelor mame). 


Diversitatea şi complexitatea realităţii ne oferă tipuri şi frecvenţe diferite de 
la o zonă geografică la alta, de la o comunitate socială la alta. 


Prezența mai multor tipuri de structuri familiale ne obligă să folosim 
concepte şi definiții operaţionale în care să includem diversitatea întâlnită. Un 
criteriu pentru stabilirea acestor tipuri (şi altele) de structuri familiale rezultă din 
considerarea grupurilor de rude care trăiesc în aceeaşi familie. Grupul de rude 
poate fi extrem de mare, cum este cazul familiilor vechi (familia romană trăind în 
“domus”, şatrele de țigani, familiile slave sadrugale sau forma lor restrânsă 
inocosma Şi, în genere, întregul grup de familii pe care Frederic Le Play le-a numit 
“famille souche”), sau, dimpotrivă, poate fi foarte mic, restrâns la soţi şi copiii lor, 
cum este cazul familiei numită de Durkheim “conjugală”. 


La noi în ţară în fazele preindustriale ale dezvoltării sociale, familia se 
caracteriza printr-o descendență numeroasă apreciată pozitiv ca braţe de muncă 
necesare unei economii casnice închise. Secolul nostru şi, în special, procesele de 
industrializare şi urbanizare au determinat mutații în sfera vieții de familie prin 
antrenarea masivă în producţie a femeilor, mobilitatea socială , creşterea duratei 
de instruire au contribuit la scăderea natalității, la schimbarea opticii faţă de 
mărimea familiei, la asumarea unor riscuri şi la găsirea unor subterfugii pentru 
eludarea legislaţiei interzicerii avorturilor, abrogată în decembrie 1989. 


1.2.2. Structura pe generaţii 


Dimensiunea generațională a structurii variază de la tipul extins la cel 
restrâns, de la societățile tradiționale la cele moderne, purtând amprenta istorică şi 
social-culturală. Dacă luăm în considerare factori biologici cum ar fi : durata 


15 


www.psihologiaonline.ro 


Psihologia Online Biblioteca Online 


medie de viață, vârsta la căsătorie, perioada necesară procreării etc. într-o familie 
pot coexista patru-cinci generații. 


Traiul laolaltă al mai multor generaţii antrenează o serie de probleme 
specifice de ordin material (locuinţă, venituri), psihic şi social concretizate în 
posibile neînţelegeri, diversiuni şi opinii, conflicte etc. Unele dintre aceste tensiuni 
şi discrepanțe sunt explicabile prin experienţe de viaţă diferite, nivele de instrucție 
şi educaţie, atitudini şi convingeri determinate de emanciparea economică a 
tinerilor, de procese de modernizare şi schimbare. 


În multe studii de specialitate întâlnim opinii după care unor naţiuni, 
popoare le sunt caracteristice tipul extins de familia sau, dimpotrivă, tipul 
conjugal, restrâns. 


În ţările africane, dar şi în China ar domina tipul larg al familiei, în timp ce 
în S.U.A. întâlnim frecvent modelul nuclear. În familiile nucleare structura pe 
generații este simplă: două generații, cea a soţilor şi cea a urmaşilor lor. O astfel 
de structură are un număr mic de persoane şi o viaţă de familie specifică, 
construită în jurul acestui nucleu restrâns. 


Avantajele tipului extins pot fi sistematizate astfel: 


1. Capacitatea sporită de a furniza servicii sociale membrilor familiei 
(îngrijirea copiilor, bolnavilor, vârstnicilor); 

2. Posibilitatea de a acumula resurse mai mari; 

3. Durabilitatea şi continuitatea acestei forme de asociere, vizibile în 
condițiile dispariției unuia dintre membrii familiei; 

4. Influența mai mare pe care o poate exercita asupra comunităţii locale 
(mai ales în mediul rural); 


Forma extinsă a familiei prezintă şi unele inconveniente sau dezavantaje, 
cum ar fi: 


1.Dificultăţi în conducerea acestui tip de familie; 
2. Satisfacerea limitată a cerinţelor materiale ale tinerilor; 
3. Surse sporite de conflicte: 


Aceste caracteristici favorabile sau nu, acceptate sau respinse nu au un 
caracter universal, de obligativitate pentru toate societățile şi situațiile date. Ele 
trebuie luate în considerare ca elemente analitice ale fenomenului, dar familia ca 
atare există în forme concrete extrem de diverse, cu multiple trăsături specifice. 


În societatea modernă, ca urmare a impactului cu fenomene şi procese 
sociale ce antrenează şi dislocă mase mari de oameni dintr-un mediu în altul, 
dintr-o zonă sau localitate în alta, asistăm la un proces marcat de nuclearizare a 
familiei. Specialiştii vorbesc chiar de o creştere mai rapidă a numărului de familii 
în raport cu numărul populaţiei (ca urmare a scindării familiei la momentul 
căsătoriei descendenților, a reducerii dimensiunilor medii ale familiei). 

1.2.3. Statusuri şi roluri familiale 


Familia (ca şi alte grupuri sociale) se prezintă ca o rețea complexă de 
poziţii, status-uri şi roluri sociale. Viabilitatea şi specificitatea familiei sunt date 
de aceste status-uri şi roluri, de întrepătrunderea lor, de aspirații şi împliniri, de 
deziderate şi fapte rezultate din acest complicat organism social. 


Status-ul exprimă poziţia de bază a unei persoane în cadrul unui grup şi 
comportamente aşteptate în mod legitim de la cei în raport de care se defineşte 
persoana în cauză. 


Rolul reprezintă ansamblul de comportamente normate standard asociate 
status-urilor. R. Linton definea rolul printr-un mod tradițional de a face lucrurile, 
într-un sistem de comportamente relativ permanente şi consistente între ele, iar 
status-ul unei persoane ca fiind constituit din totalitatea drepturilor şi obligațiilor 
ce-i revin acesteia într-un grup social. 


In familie, status-urile şi rolurile sunt asociate indivizilor după cum 
urmează: soţ, soţie, tată, mamă, fiu, fiică, bunic, nepot etc. 


Mecanismele status-rol asociate poziţiilor mai sus menționate dau viaţă şi 
sens familiei, pun în mişcare acest univers, îl permanentizează. 


Să exemplificăm cu ajutorul statusului de mamă pe care o femeie îl obţine 
în raport de naşterea şi îngrijirea copiilor. 


Potrivit acestui status, rolul fundamental al mamei se concentrează spre 
asistența şi protecţia oferite copiilor, asociind însă şi alte roluri particulare 
specifice, care pot determina anumite comportamente materne (o mamă poate fi 
tandră, iubitoare, înţelegătoare, grijulie sau dimpotrivă, rece, distantă, indiferentă). 


Diviziunea rolurilor reprezintă o componentă importantă a vieţii de familie 
ce antrenează o bogată şi diversificată reţea de relații sociale. Varietatea şi 
complexitatea relaţiilor sociale, direcțiile şi modalitățile specifice în care îi 
orientează pe membrii grupului să participe efectiv la viața acestuia — asigură 
unitatea şi coeziunea familie. 


Rolurile conjugate sunt marcate de relaţiile natural-biologice ale cuplului, 
de complexitatea şi profunzimea celor spiritual-psihologice, morale, juridice, 
economice. Unele dintre acestea domină într-o anumită fază a constituirii cuplului, 
altele au o manifestare lentă în traiul cotidian, dobândind accente într-o direcție 
sau alta, funcţie de o suită de factori obiectivi şi subiectivi. În momentele de 
început ale creării cuplului erotic interindividual, partenerii se cunosc destul de 
puţin în ceea ce priveşte aspecte valorice şi de esență ale personalităţii lor, 
dominanta constituind-o atracția şi preferința irezistibilă pe care o exercită 
partenerul şi care, la nivelul individual dezvoltă puternice stări emoţional afective. 


Relaţiile natural-biologic sunt marcate de atracția sexuală dintre cei doi 
soți, de necesitățile biologice ale acestora şi de tendinţa naturală de menţinere şi 

de perpetuare a speciei umane. Relaţiile sexuale îi apropie pe soți, le dă 
sentimentul împlinirii dragostei conjugale, armoniei şi echilibrului atât de necesare 
oricărui cuplu. Pe bună dreptate, afirma A. Berge că „familia constituie un soi de 
personalitate colectivă a cărei armonie generală influențează armonia fiecăreia 
dintre părți”. 


Realizarea descendenţei — consecinţă firească a raporturilor sexuale dintre 
soți — contribuie la împlinirea rosturilor fundamentale ale instituţiei familiei, la 
apariția status-urilor şi rolurilor parentale, antrenează obligaţii şi responsabilități 
noi, modalităţi diverse şi complexe de raportare la ei înşişi, unul la celălalt şi la 
proprii lor copii. 


Dorinţa de a avea urmaşi se împleteşte cu dragostea pentru aceştia, cu 
interesul şi preocuparea pentru creşterea lor normală şi armonioasă. Modurile 
diverse în care soţii îți asumă responsabilitățile paterne au conotații sentimental- 
afective şi psihologice ce marchează socializarea copiilor, formarea personalităţii 
lor. Din această perspectivă R. Vincent realizează o clasificare a modelelor de 
conduită conjugală şi a efectelor acestora pentru descendenţi. 


1. părinţi excesiv de preocupaţi doar de dragostea lor, neglijând celelalte 
aspecte ale vieții de familie şi percepând apariția copiilor ca pe un element 
perturbator al relației conjugale; 


2. părinți indiferenți, neglijenţi, preocupaţi de ie înşişi, ducând o viaţă 
aparte, separată de cea a copiilor, frustrându-i de orice control şi îndrumare 
parentale; 


3. părinţi infantili, cu o personalitate slabă, care oferă descendenților 
modele de comportament necorespunzătoare; 


4. părinți conflictuali care prin viaţa şi exemplul lor perturbă dezvoltarea 
copiilor, orientându-i spre comportamente deviate. 


Rolurile conjugale sunt extrem de complexe şi antrenează sentimente, 
gesturi, acțiuni, mobiluri dintre cele mai diverse, conferind familiei particularităţi 
pe care nu le regăsim la alte grupuri sociale. Partenerii dezvoltă o relaţie intimă 
care le permite să-şi satisfacă trebuințele biologico-sociale, dar şi pe cele 
sentimental-afective, facilitând comunicarea, înțelegerea, încrederea şi 
receptivitatea reciprocă în asumarea responsabilităților şi grijilor familiale. 
Încărcătura psihologică a relaţiilor şi rolurilor conjugale declanşează nu doar 
preocuparea pentru sex, ci şi suportul emoțional al afecțiunii fizice şi spirituale, 
comunicarea ca suport al viabilității grupului, al formării unui climat optim de 
viață, premisă a integrării sociale corespunzătoare a tuturor membrilor. 


Viața de familie este marcată de relațiile spiritual-psihologice ale 
membrilor grupului întemeiate, în principal, pe componenta afectivă, pe 
sentimente ce leagă grupul. Diversitatea relațiilor spiritual-psihologice şi morale 
este Întemeiată pe sentimente de dragoste ale membrilor familiei care, la rândul 
lor, pot fi stratificate astfel: 

- dragostea conjugală (dragostea erotică dintre parteneri, dublată de 
sentimente de respect, stimă, încredere); 


- dragostea maternă şi paternă (dragostea părinţilor faţă de progenituri); 
- dragostea filială (dragostea descendenților față de ascendenți); 
- dragostea fraternală (dragostea dintre frați şi surori); 


Tabloul acestor relaţii şi sentimente dobândeşte viață şi consistenţă în traiul 
cotidian în care se regăsesc — în formă latentă sau manifestă — funcție de 
momentele de bucurii, satisfacție, eşecuri, neîmpliniri etc. 


Relațiile menționate cunosc anumite forme de manifestare în funcție de 
morala şi moralitatea cuplului, de tradiții, obiceiuri, interdicții, tabuuri. Tipul 
legiferat de căsătorie ca şi ansamblul dezvoltării socio-culturale în care sunt 
plasate familiile îşi pun amprenta asupra relaţiilor conjugale. Astfel, familia 
monogamă implică fidelitatea conjugală, principiu statuat în norme, în coduri 
morale şi juridice, în conduitele partenerilor. 


Interesul societății față de instituția familiei se concretizează şi prin 
diversitatea sancționărilor morale şi punitive ale adulterului. Criteriile sexuale 
după care oamenii s-au asociat au evoluat pe linia excluderii de la aceste relații a 
diferitelor grade de rudenie. Pe diferite trepte ale dezvoltării sociale, viața de 
familie s-a desfăşurat pe baza tabuului incestului şi a altor interdicții sexuale. De 
asemenea, viaţa de familie presupune respectul reciproc al partenerilor, încrederea 
şi solidaritatea lor — sentimente ce vor influenţa relațiile cu descendenții. Relaţiile 
de sânge, de rudenie dintre părinți şi copii, ca şi între descendenți au o încărcătură 
morală excepţională, caracterizând esența acestei forme de asociere umană. 


Rolurile conjugale sunt puternic diferențiate în societăţile în care familia 
îndeplineşte o multitudine de funcţii şi nu doar cele de reproducere şi socializare. 
Astfel, în societățile tradiționale, familia reprezenta o unitate de producție în 
cadrul căreia sarcinile şi responsabilităţile erau riguros precizate şi atribuite după 
sex, vârstă, rangul naşterii. Bărbatul, soţ şi părinte absolut, avea un rol economic 
privilegiat, cu o mare responsabilitate, şi anume aceea de a asigura buna 
desfăşurare a întregului mecanism economic şi social al familiei. Constituirea 
familiei conjugale implică şi crearea unor condiții materiale necesare desfăşurării 
fireşti a vieții de familie şi împlinirii rosturilor ei pentru fiecare individ şi pentru 
societate. Existenţa unei locuinţe, dotarea acesteia cu mijloace gospodăreşti şi 
tehnice necesare ca şi asigurarea unui buget cu care să satisfacă necesitățile 
materiale şi spirituale ale membrilor grupului formează coordonatele economice 
fundamentale. Rolurile conjugale se manifestă diferențiat în plan economic; 
bărbatul va avea obligaţii de procurare a mijloacelor necesare traiului familiei şi 
va concentra activitățile gospodăreşti spre satisfacerea nevoilor familiei, iar soția 
va prelua muncile casnice tradiționale: pregătirea hranei, îngrijirea copiilor, 
curăţenia, spălatul rufelor etc. Copiii, potrivit sexului, vârstei, rangului naşterii 
aveau o serie de obligaţii casnice precum şi legate de munca la câmp, îngrijirea 
vitelor etc. 

Schimbările sociale determinate de procesele de mobilitate, 
industrializare, urbanizare, modernizare au antrenat o mobilitate a rolurilor 
familiale, o ruptură față de modelele tradiționale, un declin al diferenţierii 
rolurilor. 


Istoria familiei atestă diversitatea modurilor de relaționare a partenerilor 
în cuplu, de satisfacere a rolurilor conjugale pe fondul varietății tipurilor de 
personalitate ale indivizilor şi a unor factori interni şi extrafamiliali. 


Azi, putem vorbi de o mobilitate a rolurilor conjugale, de o ruptură față 
de modelele tradiţionale, chiar de un declin al diferențieri rolurilor. Din această 
perspectivă, se pot distinge: 


1. Familii în care rolurile conjugale sunt asumate corespunzător cerințelor 
şi exigențelor normalităţii funcționale a cuplului. Acestea constituie pentru 
indivizii în cauză premise ale adaptării şi integrării sociale, moduri de relaționare 
optimă cu mediul social larg, surse de satisfacţii şi condiţii pentru performanţe 
profesionale şi sociale. 


2. Familii în care rolurile conjugale sunt realizate parțial şi nesatisfăcător, 
pe fondul unei stări de indiferență sau tensiuni. În aceste familii, relaţionarea 
interpersonală este deficitară şi disfuncțională antrenând şi agravând conflicte, 
manifestări violente ale căror efecte se resimt în viaţa profesională şi socială a 
partenerilor, în dezechilibre şi lacune de socializare ale copiilor. 


Reuşita maritală este dependentă în mare măsură de capacitatea 
partenerilor de a-şi asuma rolurile conjugale, de a satisface aspirațiile şi trebuinţele 
specifice, de a armoniza şi stabiliza unitatea grupului. 


În literatura de specialitate (mai ales în studiile psihologice şi psihiatrice) 
se insistă asupra dezechilibrelor generate de lipsa de seriozitate şi interes în 
asumarea rolurilor, de conflictele motivaţionale care perturbă fenomenele de 
intercunoaştere şi acomodare a partenerilor — conflicte de rol. 


Sociologul este şi el interesat de posibilele conflicte de rol, de discrepanţa 
dintre manifestarea rolului şi modelul expectat şi aspirat, de măsura în care acestea 
duc la distorsiuni în viaţa conjugală, la orientarea spre alt partener sau la disoluția 
familiei. Situaţii cu finalitate asemănătoare se întâlnesc la soți puţin flexibili în 
asumarea rolurilor conjugale, rigizi şi indiferenți faţă de partener. În toate aceste 
cazuri se simte nevoia de tact, răbdare, înţelegere, de acomodare şi ajustare, de 
remodelare a personalităţii pentru păstrarea unității conjugale. 


În familia conjugală se resimt şi acţionează influenţe ale modelelor de rol 
din familiile de origine ale celor doi soți. 


Structura de autoritate — vizează capacitatea familiei de a elabora norme 
şi valori necesare funcționării familiei prin impunere sau consens. 


Istoria familiei a consemnat două tipuri de autoritate şi anume: 

- Autoritatea ascendenților asupra descendenților, deci a părinților față de 
copii, a bunicilor faţă de nepoți; acest tip implică respect, supunere din partea 
tinerilor, participare la sarcinile stabilite de adulți, preluarea unor responsabilități 
în cadrul familiei. 


- Forme secundare de autoritate, adică ale copiilor față de părinți, ale 
tinerilor față de vârstnici; tipul acesta de autoritate se întâlneşte în societățile 
moderne în care are loc un accentuat proces de emancipare economică şi socială a 
tinerilor, pe baza căreia se pot exprima poziţii ca cele menţionate mai sus. 


In orice familie considerată normală din punct de vedere funcțional — 
autoritatea se exercită „vertical” (între generaţii diferite) şi „orizontal”, între 
membrii aparținând aceleiaşi generații (autoritatea primului născut). 


Exercitarea autorităţii este condiţionată de o serie de factori de ordin 
economic, social, cultural, de tradiţii şi norme existente în comunitatea respectivă, 
dar şi de factori interni familiali printre care amintim mărimea grupului şi 
componența generațională. 


Există diferite experienţe acumulate în viaţa de familie din diferite epoci 
care absolutizează rolul şi autoritatea bărbatului. Din această perspectivă, în istoria 
formelor de viață familială, apreciem că s-au conturat două tipuri de autoritate: 


l. Tipul autoritar, dominat de regulă de bărbat. 

2. Tipul egalitar, în care autoritatea este dispusă între cei doi parteneri. 
Tipul autoritar cunoaşte la rândul său două forme: 

- forma absolută; 

- forma moderată. 


În primul caz întâlnit în familiile patriarhale, tradiționale, bărbatul deţine 
puterea absolută: el stabileşte diviziunea rolurilor, hotărăşte orientarea 
profesională şi maritală a propriilor copii, reprezintă interesele familiei în raport 
cu biserica, şcoala, primăria etc. Rolul economic privilegiat al bărbatului a făcut 
posibilă autoritatea sa excesivă, poziția de şef absolut al familiei. 


Forma moderată reprezintă o combinaţie a elementelor autoritare 
absolute cu unele momente de egalitarism, de deschidere în raporturile dintre soți 
şi dintre generaţii. 


Tipul egalitar sau „familia de parteneri” este mai des întâlnit în 
comunităţile urbane în perioada modernă, fiind asociat proceselor de dinamică şi 
de schimbare socială, creşterii nivelului de educație, antrenării femeii în activități 
productive şi social-culturale. Proceselor de urbanizare şi modernizare le sunt 
asociate schimbări în viaţa de familie, în sensul democratizării relațiilor conjugale, 
participării bărbatului la muncile casnice, interesului sporit al acestora față de 
problemele gospodăreşti ca şi față de cele pedagogico-educative. 

Structura familiei este diferită de la o comunitate la alta, funcție de 
condiţii istorice, economice, sociale, morale, de tradiţii şi norme dominante, de 
personalitatea soţilor. 


În cercetările de teren se identifică tipurile de familii după modul în care 
sunt asumate rolurile şi autoritatea partenerilor. 


Într-un studiu realizat de Elisabeth Bott sunt depistate câteva astfel de 
tipuri existente în Marea Britanie. 


1. Familii în care ambii soți îndeplinesc separat şi independent o serie de 
roluri familiale. În aceste familii, soţul contribuia doar cu o parte din venitul său 
pentru activităţile curente ale familiei, delimitarea rolurilor fund clară: soțul 
asigură resursele financiare şi soţia îndeplineşte rolurile casnice gospodăreşti. Cea 
mai mare parte a timpului liber este petrecută separat cu prieteni, colegi şi rude. 


2. Familii în care ambii soți îndeplinesc cât mai multe din treburile 
casnice împreună şi petrec împreună timpul liber. Unele activități domestice erau 
îndeplinite alternativ de către soți, realizându-se un schimb de roluri. Identificând 
aceste tipuri de familii, cercetătoarea engleză a căutat să stabilească relaţiile 
acestora cu mediul social şi, mai concret, cu tipul ocupaţiilor profesate, cu aria 
rezidențială şi cu grupul de prieteni şi vecini. Dacă primele două repere nu s-au 
dovedit a fi semnificative, în ce priveşte grupul de prieteni, cercul social 
frecventat, corelațiile sunt mai clare. S-a constatat că relațiile sociale stabilite între 
diferite familii se realizează sub forma unor relaţii sociale. 


In formaţia de rețea socială fiecare membru (fiecare familie) stabileşte 
relaţii sociale doar cu anumiţi membri din reţea, care nu se cunosc neapărat între 
ei. 


Observaţia autoarei menționate poate fi rezumată în felul următor: modul 
de efectuare a rolurilor conjugale dintr-o familie depinde de numărul de legături 
sociale dintre membrii rețelei sociale căreia îi aparține familia. Altfel spus, cu cât 
reţeaua socială respectivă cuprinde mai multe legături între familiile din care este 
formată, cu atât numărul de roluri efectuate separat de fiecare soţ este mai mare. 
Este evident că, dacă nevoia de comunicare a partenerilor este satisfăcută în 
familie prin intermediul schimbului de rol, a petrecerii împreună a timpului liber, 
frecvenţa relaţiilor cu persoane din afara cuplului este mai mică. 


O familie este cu atât mai coezivă, sentimentul de dragoste, încredere este 
mai prezent, cu cât distribuţia sarcinilor, a deciziilor se împarte între parteneri. 
Participarea la activitățile domestice, la îngrijirea copiilor asigură bunul mers al 
familiei, echilibrul şi armonia indispensabile unei funcționalități normale. 


1.3. Funcţiile familiei 
Familia îndeplineşte anumite funcții pentru cei care fac parte din ea, dar şi 
pentru societate în general. 

Familia este o instituţie universală, întâlnită pretutindeni şi îndeplinind 
aceleaşi funcții principale: transmiterea moştenirii biologice şi culturale, asigura- 
rea protecției materiale şi emoționale pentru descendenţi, formarea unui climat de 
dezvoltare a personalităţii tuturor membrilor ei. În orice societate familia s-a 
distins ca grup specific caracterizat printr-o puternică sudură internă, menţinută 
atât prin acțiunea unor forţe interne, cât şi prin presiunea societăţii. 


Forţele interne care unesc familia contemporană sunt sentimentele de 
dragoste şi ataşament al soților, precum şi al părinților şi copiilor, respectul 
reciproc, solidaritatea membrilor. Alte forțe interne importante sunt nevoile de 
sprijin material şi psihologic - atât ale copiilor cât şi ale adulților. Supravieţuirea 
este mai uşoară într-o familie decât pe cont propriu, în special în societățile sărace. 


Presiunea socială pentru întemeierea şi menţinerea unei familii a scăzut în 
ultimul timp. În secolele trecute, celibatul sau divorțul erau foarte greu acceptate 
de societate. În prezent toleranța a crescut şi indivizii au posibilităţi mai mari de a- 
şi hotărî singuri viața. Totuşi, presiunea socială în favoarea familiei încă mai 
există şi este puternică. O femeie necăsătorită după o anumită vârstă, de exemplu, 
este etichetată ca „fată bătrână" şi este deseori considerată „ciudată”, 
„neîmplinită”. 


O familie se individualizează în raport de alte grupuri sociale prin stilul 
propriu de viață: prin limba, regulile de comportament, obiceiurile, valorile 
specifice poporului şi categoriei sociale cărora le aparține. 


“Familia, ca grup fundamental al societății, fixează locul individului într- 
un sistem de organizare socială, creează cadrul necesar dezvoltării personalității, 
facilitând relaţiile acestuia cu celelalte sfere şi domenii ale vieții sociale”. 


În societăţile arhaice relaţiile de rudenie se suprapuneau aproape în 
totalitate peste relațiile sociale din cadrul grupului, fapt ce implică interesul 
deosebit manifestat faţă de ele de studiile antropologice. 


“Răspunzând în primul rând unei funcții economice, căsătoria a fost 
definită drept o veritabilă “cooperativă de producție”, în cadrul căreia femeilor le 
revenea rolul cel mai important. Obţinerea femeilor în calitatea lor de soții, 
constituie una dintre problemele esenţiale ale oricărei societăți, reglementarea 
“accesului” la femei fiind în final o formă de reglementare a vieţii sociale în 
ansamblu; prin căsătorie reţeaua relaţiilor (nu de rudenie) se amplifică. Între cei 
doi membri ai cuplului, ca soţ şi soţie, recunoscuţi ca atare de colectivitate şi 
“marcați” ceremonial de aceasta, se instituie o relație de afinitate. 


Unirea îi priveşte pe cei doi parteneri, dar — în general sau poate în mai 
mare măsură — priveşte întreaga colectivitate, întregul grup social din care ei fac 
parte. Întemeiată pe schimbul de valori dominat de ideea de reciprocitate, 
căsătoria constituie un mecanism de maximă eficacitate prin care o societate 
arhaică, legându-şi membrii în totalitatea lor, printr-un ansamblu de prestări, 
contra prestări de toate naturile, se autoreglează ca un sistem global, schimbându- 

se femeile, valori prin excelență, după reguli precise, societatea reuşeşte să se 
menţină pe ea însăşi ca subiect determinant în permanentă stare de funcționare”. 


“Alte funcțiuni sociale atribuite căsătoriei se referă la relația intergenerații, 
între părinţi şi copii deci, rostul uniunii conjugale fiind de a-i proteja pe cei mici, 
de a le asigura bunăstarea materială şi, nu mai puţin, morală, aceasta prin 
atribuirea unui tată “legal” nou — născutului”. 


Specificitatea familiei în raport cu alte grupuri sociale este evidenţiată 
prin complexitatea funcțiilor îndeplinite de ea de-a lungul istoriei, prin rolul ei 
decisivi pentru indivizi şi pentru societate. S-au formulat o serie de opinii 
privitoare la aceste funcții, s-au pus accente şi nuanţe diferite, au fost identificate 
criterii şi tipologii diverse, dar cele mai multe au fost convergente, subliniind 
semnificațiile lor în viaţa grupului şi în integrarea socială a indivizilor. 


G.P. Murdock, pornind de la afirmarea caracterului universal al familiei 
nucleare, aprecia că aceasta îndeplineşte în esenţă patru funcții: sexuală, 
reproductivă, economică şi educațională sau socializatoare. W. F. Ogburn 
apreciază că în societăţile tradiționale familia îndeplinea funcțiile de: reproducere, 
economică, educaţională, recreațională, religioasă şi social psihologică. 


În opinia lui T. Parsons funcţiile fundamentale şi exclusive ale familiei 
sunt cea de socializare primară a descendenților cu scopul integrării 
corespunzătoare a acestora în societate şi cea de asigurare a securității emoționale 
a adulților. O încercare de clasificare a funcţiilor familiei întâlnim la Jacques 
Sabran, care sugerează următorul model: 


a. funcții fizice, în care include funcția de reproducere, economică şi 
funcția de protecţie; 


b. funcții culturale, care vizează dimensiunile afective şi sociale 
concretizate în funcție de educaţie şi în cea de asigurare a bunăstării fiecărui 
membru al familiei. 


R. Hill (1973) prezenta drept funcţii ale familiei următoarele: 


e subzistenta fizică a membrilor familiei, prin procurare de hrană, adăpost şi 
îmbrăcăminte; 


e creşterea numărului de membri ai familiei prin reproducere sau adopţie; 


e socializarea copiilor pentru rolurile de adulți în familie şi în alte grupuri 
sociale; 


e menţinerea ordinii între membrii familiei, între aceştia şi străini; 


e păstrarea moralei motivaţiei necesare pentru îndeplinirea unor sarcini în 
familie şi alte grupuri sociale; 


e producerea şi distribuția de bunuri şi servicii necesare pentru menţinerea 
unității familiei. 

In literatura românească de specialitate întâlnim opinii interesante şi 
precizări importante legate de funcțiile familiei. 


Tr. Herseni aprecia că familia ca instituţie socială organizată şi 
sancționată prin reguli colective cuprinse în obiceiuri, norme, legi are, mai ales, 
două funcții: creşterea copiilor şi completarea social-economică a soţilor pentru a 
forma împreună o unitate socială eficientă. 


Cornelia Dimitriu menţionează o complexitate de funcții de bază ale 
familiei, printre care cele cu caracter biologic, juridic, economic, cultural şi 
educativ. 


O caracterizare complexă a funcțiilor familiei aparținând reputatului 
sociolog Henry H. Stahl cuprinde: 


A. funcţii interne, care contribuie la crearea unui regim de viață intimă 
menit să asigure tuturor membrilor un climat de securitate, protecție şi afecțiune. 


B. funcții externe, asigurând, în principal, dezvoltarea firească a 
personalității fiecărui membru al grupului, socializarea şi integrarea 
corespunzătoare în viața socială. 


Din primul grup fac parte următoarele funcții: 


l. Funcţii biologice şi sanitare constând din satisfacerea cerințelor şi 
necesităților sexuale ale partenerilor cuplului conjugal, procrearea copiilor şi 
asigurarea necesităților igienico-sanitare de dezvoltare biologică normală a tuturor 
membrilor familiei. 


2. Funcţii economice realizate prin acumularea unor venituri pentru întreg 
colectivul familial şi organizarea unei gospodării pe baza unui buget comun. 


3. Funcţii de solidaritate familială. Incluzând ajutorul bazat pe sentimentele 
de dragoste şi de respect între părinţi şi copii, între frați şi surori, față de bătrânii 
din familie sau față de bolnavi şi infirmi. 


4. Funcţii pedagogice — educative şi morale — vizând asigurarea educaţiei şi 
învățământului copiilor, socializarea primară a acestuia”. 


In raport cu membrii grupului, familia are rolul de a asigura socializarea 
primară, securitatea emoţională şi trebuința de apartenenţă la grup a membrilor ei. 


1.3.1. Funcţia biologică 


În cadrul acestei funcții se delimitează două compartimente — satisfacerea 
necesităților sexuale ale partenerilor şi procrearea, asigurarea descendenței — care 
permit departajarea omului, sub aspectul comportamentului sexual, de celelalte 
specii. 

Funcţia biologică este o dimensiune esențială, asigurând satisfacerea unor 
nevoi vitale pentru indivizi, grup şi, prin aceasta, pentru societate şi anume: 


e satisfacerea necesităţilor sexuale; 
e asigurarea reproducerii; 
e întărirea unităţii, coeziunii, a solidarității familiale; 


e crearea premiselor pentru îndeplinirea celorlalte funcții, pentru armonia şi 
stabilitatea societăţii. 


Societăţile contemporane au devenit mai permisive cu privire la raporturile 
sexuale premaritale şi extraconjugale; cu toate acestea, familia rămâne principalul 
loc de satisfacere a necesităților sexuale şi modalitatea de reproducere biologică. 


Sexualitatea este asociată cu dragostea, cel puţin din perspectiva normelor 
şi valorilor sociale larg acceptate social. Încercarea de la sfârşitul anilor *60 şi 
începutul anilor '70 a unor tineri nonconformişti de a disocia sexualitatea de 
dragoste nu a produs efecte de amploare şi nici de lungă durată. 


Consecinţă firească şi previzibilă a relaţiei sexuale, procrearea sau funcția 
demografică a familiei are o importanță excepțională pentru indivizi şi pentru 
societate, antrenând schimbări esenţiale în modelul activităţilor familiale, în 
destinul familiei şi al societăţii. 


Comportamentul procreării sau reproducției alături de cel nupțial este 
expresia unui model cultural complex care se formează într-un timp îndelungat şi 
care suportă influenţa unor factori diverşi. 


La nivelul unui cuplu, comportamentul reproductiv poate fi influențat de: 
vârsta soţiei; durata căsătoriei; starea de sănătate a cuplului (în special a soţiei); 
utilizarea mijloacelor contraceptive; dorinţa cuplului (în special a soției) de a avea 
copii; nivelul de instrucție al partenerilor; angajarea profesională a soţilor; 
distribuția rolurilor şi autorității, comunicarea între parteneri. 


La nivelul societăţii fertilitatea cuplurilor este influențată de o serie de 
factori cum ar fi cei economici, demografici, legislativi, de politică socială etc. 


De exemplu, sub aspect strict demografic, fertilitatea este influenţată de 
nupțialitate (frecvenţa căsătoriei în cadrul unei populaţii într-o perioadă de timp) 
prin următorii indici: 

a. vârsta la căsătorie; 

b. ritmul de constituire a familiilor; 


c. proporția persoanelor căsătorite şi frecvenţa celibatului definitiv. 


Comportamentul reproductiv al cuplurilor ca şi nupțialitatea interesează 
deopotrivă sociologia, demografia, psihologia, antropologia culturală, entografia. 
In studiul sociologic al acestei problematici, dintre care menţionăm: 


1. proporţia căsătoriei la 1000 locuitori; 

2. vârsta medie la prima căsătorie; 
3. rata totală de nupţialitate; 


4. frecvenţa populaţiei căsătorite la 20-24 ani (femei) şi 25-29 ani (bărbaţi) 
ca indice al precocităţii căsătoriei; 


5. proporția populaţiei care a contractat o căsătorie cuprinzând persoanele 
căsătorite, divorţate şi văduve, la vârstele 15-49 ani, ca indice al propensiunii 
pentru căsătorie; 


6. proporția populaţiei necăsătorite la vârstele 45-49 ani, ca indice al 
celibatului definitiv. 


Un tablou complet la scara societății surprinde atât fertilitatea legitimă 
(matrimonială), cât şi fertilitatea nelegitimă, rezultat al procreării în afara familiei. 
Pentru a exemplifica necesitatea utilizării de către sociolog a indicatorilor 
demografici să urmărim relaţia dintre vârsta de căsătorie şi durata căsătoriei şi 
influenţele acesteia asupra fertilității. 


V. Gheţău arăta că fertilitatea cuplurilor este determinată de durata 
căsătoriei (şi în primul rând la căsătoriile încheiate la vârste tinere, situație în care 
segmentul de vârstă fertilă ridicată — 20-28 ani — este petrecut în cadrul cuplului). 
Din acest studiu rezultă că peste 80% din totalul naşterilor se realizează în primii 
10 ani de căsătorie. 


La nivelul social, fertilitatea este influenţată nu doar de factori demografici, 
ci şi de dezvoltarea economico-socială, de procesele de mobilitate socială, 
urbanizare, modernizare care antrenând schimbări sociale semnificative au 
contribuit la o redimensionare a structurii şi funcțiilor familiei. 


Referitor la comportamentul sexual şi reproductiv există modele diferite de 
la o ţară la alta, de la societățile tradiționale la cele moderne. 


Literatura americană de specialitate insistă asupra diferenţelor dintre femei 
şi bărbaţi ca şi asupra deosebirilor dintre clasele mijlocii şi inferioare în 
problemele de sex şi comportament reproductiv. Este citat şi argumentat modelul 
femeilor americane care sunt orientate mai puţin spre sex şi mai mult spre 
căsătorie (şi dragoste conjugală) în comparaţie cu bărbatul. Astfel, într-o lucrare 
de specialitate argumentele folosite pentru a ilustra acest model rezultă din: 


a. faptul biologic care susţine că numai femeile pot fi însărcinate; 


b. controlul asupra concepției nu poate fi perfect şi, de aici, posibilitatea 
unor sarcini nedorite; 


c. faptul structural-social care se referă la lipsa unei protecţii 
instituționalizate pentru femeile gravide necăsătorite pentru o mamă şi copilul ei. 


Într-un alt perimetru geografic şi socio-cultural, în Suedia, comportamentul 
sexual premarital este perfect normal şi acceptat de societate. Ca urmare a 
permisivităţii sociale şi a libertăţii sexuale largi se înregistrează în Suedia (dar şi 

în alte ţări scandinave) un număr mare de sarcini nedorite, de avorturi în primele 
opt luni ale căsătoriei. Specialiştii vorbesc despre un model de „căsătorie de 
probă” în care afecțiunea, prietenia, sexul se află în armonie. Ca urmare a acestor 
„coabitări juvenile” sau „căsătorii consensuale” vârsta medie la căsătoria oficială 
depăşeşte la femei 25 ani, în timp ce în țările estice din Europa se situează în jur 
de 21 ani. 


În legătură cu proliferarea formelor de coabitare şi consecințele acestora, 
sociologul Rita Liljestrom susține ideea necesităţii altor forme de familie decât cea 
tradițională, pentru a „elibera indivizii de complexul nucleului familial, adică al 
„fixității primatului legăturilor de sânge asupra altor legături sociale şi 
sentimentale”. 


Sunt aduse argumente de tipul naşterilor în afara mariajului, adopţiilor care 
sunt foarte frecvente, schimbării rolurilor tradiționale atribuite femeii şi bărbatului 
şi propusă ideea unui „pluralism familial”. În această ordine de idei trebuie să 
menţionăm şi alte forme de coabitare şi anume cele dintre două persoane de 
aceleaşi sex. 


Sociologul interesat în problematica familie trebuie să studieze toate 
tipurile de coabitare, formele legale şi ilicite, consecințele acestora şi pe această 
bază să găsească strategii pentru diminuarea disfuncţiilor unora dintre acestea. 


Viaţa socială este extrem de dinamică, înregistrează schimbări în formele ei 
de organizare şi asociere, inclusiv în privința structurii şi funcţiilor familiei. În 
ciuda acestui dinamism, a modificărilor înregistrate şi a previziunilor sumbre 
preconizate de unii cercetători, familia nu a încetat să constituie forma cea mai 
profundă de asociere a bărbatului şi femeii şi va continua să reprezinte şi în viitor 
„leagănul națiunii umane”. 


1.3.2. Funcţia economică 


Problematica circumscrisă funcţiilor economice ale familiei rezidă, în 
principal, în realizarea unor venituri suficiente pentru satisfacerea nevoilor 
familiei şi organizarea unei gospodării pe baza unui buget comun de venituri şi 
cheltuieli. Responsabilitățile familiei private din această perspectivă par să fie 
extrem de importante, asigurând cadrul material indispensabil vieţii, satisfacerea 
corespunzătoare a tuturor trebuințelor membrilor familiei, dobândirea unor bunuri 
şi valori care să permită siguranţa, bunăstarea şi confortul indivizilor şi grupului. 


In mod tradițional, funcția economică a cuprins trei dimensiuni importante: 


a. componenta productivă, care vizează producerea în gospodărie a 
bunurilor şi serviciilor necesare traiului familiei; 


b. componenta privind pregătirea profesională a descendenților, 
transmiterea ocupaţiilor de la părinți la copii; 

c. latura financiară constând în administrarea unui buget de venituri şi 
cheltuieli pentru acoperirea nevoilor familiei şi realizarea unor economii, sursă a 
dobândirii unor bunuri şi valori. 


De-a lungul istoriei familiei s-au înregistrat substanțiale modificări în 
funcția economică în general şi cu privire la fiecare dimensiune a ei, în mod 
special. 


În mediul rural tradițional familia reprezenta o unitate de producţie, un 
atelier de muncă unde se asigurau cele necesare traiului prin munca tuturor în 
interiorul grupului. Date fiind particularităţile acestei forme de organizare 
familială, satisfacerea de către grup a necesităţilor de trai, munca împreună a 
soțiilor şi copiilor, potrivit unei riguroase diviziuni a sarcinilor, structura de 
autoritate, relațiile dintre ascendenți şi descendenţi, funcția economică asigură 
bunul mers al familiei, unitatea şi durabilitatea sa. Părinţii erau interesaţi ca proprii 
lor copii să le moştenească nu doar numele şi bunurile dobândite, ci şi ocupațiile, 
să asigure o continuitate a neamului, o transmitere a pământului, a dragostei 
pentru el, cunoştinţele necesare deprinderilor de a-l munci. În mediul rural 
tradițional — şi într-o oarecare măsură şi în cel actual (mai evident în S.U.A. şi în 
Australia) transferarea meseriilor şi ocupațiilor de la părinți la copii este un fapt 
universal ce oferă familiei o incontestabilă responsabilitate. 


Societatea contemporană, bazată pe diviziunea muncii între membrii săi şi 
pe specializarea acestora antrenează o serie de schimbări în planul vieții 
economice, diminuând componentele sale tradiționale. Secolul al XX-lea, prin 
procesele de industrializare, modernizare, mobilitate socială a schimbat locul de 
muncă al indivizilor, deplasându-l din interiorul familiei în exterior în 
întreprinderi şi servicii sociale. 


Cu referire la situația din Franţa, spre exemplu, cei mai mulți indivizi sunt 
angajați într-un sector de muncă pentru care sunt salarizați;, familiile ţărăneşti 
produc pentru piață furnizând produse celorlalte clase şi categorii sociale. O idee 
interesantă ce se desprinde din studiile franceze de specialitate este aceea că 
familia oferă azi mai puțină securitate materială decât în trecut. Sunt făcute referiri 
în acest sens cu privire la familiile cu şomeri, la riscurile legate de pierderea 
locului de muncă, la precaritatea unor rezerve şi a unui patrimoniu utilizabil în 
caz de crize (şomaj, boală, accidente etc.). În familiile tradiţionale părinţii realizau 
instrucția şi formarea profesională a tinerilor prin transmiterea cunoştinţelor în 
chiar procesul muncii. 


Există o serie de cauze care au contribuit la reducerea rolului familiei 
moderne în instrucția copiilor şi anume: 


a. Părinții lucrează în afara familiei şi sunt mai puţin timp împreună cu 
copii lor care sunt duşi, adesea, de la vârstele cele mai fragede, în creşe şi 
grădiniţe; 

b. Munca părinților în domenii diferite, diversificarea ocupaţiilor şi 
transformărilor lor nu mai determină cu obligativitate transmiterea „meseriei 
familiale”; 


c. Copiii trebuie să înveţe mai multe lucruri decât în trecut şi părinţii lor nu 
le mai pot satisface nevoia de instrucţie la aceste exigente. 


In general vorbind, societatea contemporană înregistrează următoarele 
particularități: 


e familiile sunt interesate să realizeze cât mai multe venituri; 
e tinerii sunt dornici să parcurgă un proces de instruire, indiferent de costuri; 


e tânăra generație doreşte să deprindă o profesie (nu neapărat pe cea a 
părinților) cu standard ridicat şi aducătoare de venituri mari; 


e gestionarea bugetului, structura cheltuielilor este foarte diversificată, 
funcție de exigenţele societății moderne. 


Prin exigența unei locuințe corespunzătoare cerințelor şi aspirațiilor 
membrilor grupului, prin asigurarea resurselor necesare traiului, funcția 
economică influențează şi potențează celelalte funcții, contribuind la solidaritatea 
şi intimitatea cuplului, la socializarea descendenților, la protecția şi siguranța 
indivizilor. 


1.3.3. Funcția pedagogico-educativă şi morală 


Familia este una dintre principalele instituții socializatoare ale societății, 
înțelegând prin socializare “procesul social fundamental prin care orice societate 
îşi proiectează, reproduce şi realizează prin conduite adecvate ale membrilor săi, 
modelul normativ şi cultural”. 


Mecanismele şi agenții socializării cunosc o mare varietate asigurând, 
fiecare în parte şi toți împreună, stabilitatea şi funcționalitatea structurilor sociale, 
coeziunea internă, continuitatea şi permanența structurilor grupale. Luând drept 
sintetizatoare a procesului de socializare cunoscută afirmație a lui R.E. Park: 
“omul nu se naşte uman, ci devine în procesul educației” şi revenind la familie ca 
agent al socializării, putem afirma că aceasta este nu numai primul agent, dar şi cel 
care pune bazele socializării cuplului. 


In cadrul familiei, copilul îşi însuşeşte normele şi valorile sociale, devenind 
apt să relaţioneze cu ceilalți membrii ai societăţii. Socializarea în familie are mai 
multe componente: 


e normativă, prin care se transmit copilului principalele norme şi reguli 
sociale; 


e cognitivă, prin care copilul dobândeşte deprinderi şi cunoştinţe necesare 
acțiunii ca adult; 

e creativă, prin care se formează capacităţile de gândire creatoare şi de a da 
răspunsuri adecvate în situații noi; 


e psihologică, prin care se dezvoltă afectivitatea necesară relaționării cu 
părinții, cu viitorul partener, cu proprii copii şi cu alte persoane, această 
componentă fiind sintetizată prin expresia “comunicare psihologică”. 


Fiind “instanța” care realizează socializarea primară, primul grup în care 
copiii au contact continuu şi primul context în care se manifestă modelele 
socializării, familia nu poate fi concurată de nici o altă instanţă. 


M. Bouchard defineşte trei modele ale comportamentelor educative ale 
părinților, acestea fund definitorii pentru stilurile educative parentale şi, în 
consecință, pentru dezvoltarea copilului, incluzând aici dezvoltarea cognitivă, 
integrarea socială şi reuşita şcolară. 


Primul dintre modele este cel rațional, caracterizat prin faptul că gestiunea 
activităţii educative este ierarhică, părinţii fiind cei care decid asupra devenirii 
copilului şi care impun aşteptările lor acestuia din urmă. Comunicarea dintre 
părinți şi copii este ierarhică, părinții având tendinţa de a le impune copiilor 
propriul sistem de valori, credințe, atitudini. 


Modelul umanist plasează părintele mai degrabă pe o poziţie de ghid al 
copilului, lăsându-l să aibă propriile opţiuni şi să decidă autonom. Copilul deţine 
puterea şi gestionează resursele propriei educaţii, în timp ce părintele îl sprijină, îl 
încurajează, îl stimulează. 


Modelul simbio-sinergetic, corespunde unei co-gestiuni a puterii, părinții şi 
copiii fiind parteneri în activități care-i interesează în egală măsură, relaţia 
educativă fiind bazată pe schimb şi reciprocitate. 


Considerând familia ca unitate educativă, caracterizată prin coeziune şi 
adaptabilitate, D. H. Olson a elaborat un model “complex”, pentru a stabili tipul 
(cel mai potrivit) pentru dezvoltarea psiho-socială normală a copilului. Conform 
acestui model, coeziunea familială este definită ca legătură emoțională între 
membrii şi este măsurată prin intermediul a nouă variabile: angajare emoţională, 
independență, frontiere, coaliții, timp, spaţiu, prieteni, luarea deciziilor, interese şi 
loisir. Ea se poate încadra într-un tip (nivel) din patru: dezangajare, separare, 
conexiune şi împletire/nediferențiere. Din punctul de vedere al adaptabilităţii — 
capacitatea sistemului familial de a-şi schimba structurile de putere, rolurile şi 
regulile, ca răspuns la un stres situațional sau de dezvoltare -, măsurată prin 
intermediul a şapte variabile (disciplină, control, posibilități de afirmare a sinelui, 
reguli relaționale, mecanisme de autoreglare), familiile pot fi rigide, structurate, 
flexibile sau haotice. 


Familiile care obţin un scor situat în zonele marginale sunt disfuncționale 
din punct de vedere al coeziunii familiale, funcționale fiind cele ale căror scor se 
situează în cele două zone centrale. Similar, din punct de vedere al adaptabilității 

sunt disfuncționale familiile ale căror scor le plasează la extreme şi funcţionale 
cele plasate în centru . 


Plecând de la acest model, M.V.G. Morva şi G. Baron argumentează că 
pentru dezvoltarea psihologică a copilului tipul de interacțiune familială şi 
comportamentul fiecăruia dintre membri contează mai mult decât prezenţa/absenţa 
unuia dintre părinți sau a fraților, un rol important avându-l şi flexibilitatea 
familiei. 

Am făcut aceste ultime precizări pentru că se consideră că funcția educativă 
şi socializatoare a familiei a fost preluată de alte instituţii şi, de asemenea, pentru 
că se discută tot mai mult despre competența/incompetenţa diverselor structuri 
familiale — complete/incomplete — în socializarea copilului. Familia, ca şi mediu 
socio-afectiv unic, pregăteşte copilul pentru viaţă, învățându-l ceea ce e bine şi 
ceea ce e rău, formându-i noţiunile de dreptate şi frumos şi, în acelaşi timp, 
oferindu-i un model de comportament, de dragoste şi de respect pentru ceilalți. 


Unii autori abordează socializarea ca proces fundamental prin care se 
transmite moştenirea culturală, normele şi valorile perene, ca mecanism prin care 
cultura unei societăți formează personalităţile umane. Cunoscuta afirmaţie a lui 
R.E. Park „omul nu se naşte uman, ci devine în procesul educaţiei”, redă sinteza 
procesului de socializare. Sociologul J. Szczepanski definea socializarea drept 
acea parte a influenţei mediului, care determină individul să participe la viața 
socială, îl învaţă să înţeleagă cultura, îl face capabil să îndeplinească anumite 
roluri sociale. Fiind un proces complex, care cuprinde educaţia fără să se rezume 
doar la ea, socializarea se manifestă pe tot parcursul vieţii individului implicând 
forme şi mijloace specifice de realizare. Cele mai semnificative aspecte pe care le 
cuprinde sunt: 


l. socializarea formează educaţia, stăpânirea instinctelor şi nevoilor, 
satisfacerea lor într-un mod prevăzut de societatea respectivă; 


2. socializarea insuflă aspirații şi năzuinţe în vederea obţinerii unor lucruri 
sau calităţi, a unui prestigiu; 

3. socializarea permite transmiterea unor cunoştinţe şi posibilitatea 
satisfacerii unor roluri; 

4. socializarea asigură o calificare profesională şi alte calități necesare în 
viaţă. 

In orice societate „familia constituie factorul primordial al formării şi 
socializării copilului, reprezentând cadrul fundamental în interiorul căruia sunt 
satisfăcute nevoile sale psihologice şi sociale şi împlinite etapele întregului său 
ciclu de creştere şi dezvoltare.” 

In calitatea sa de grup social omogen şi instituţie social-juridică 
fundamentală, familia reprezintă cadrul principal în interiorul căruia, prin 
intermediul procesului de socializare, indivizii îşi însuşesc primele noțiuni cu 

privire la datorie, responsabilitate, interdicție, marcând dezvoltarea unei structuri 
generalizate a conştiinţei morale şi juridice. 


Familia constituie cadrul de realizare a sociabilității, premisa deprinderii 
normelor dezirabile, a modelelor de conduită aşteptate. Individul, în cadrul 
familiei, stabileşte primele contacte în înţelegerea noţiunilor de responsabilitate şi 
raționalitate, primele confruntări cu situaţii supuse prescripțiilor, interdicţiilor, 
evaluărilor normelor şi idealurilor grupului social larg. 


În cadrul familiei are loc modelarea personalităţii copilului, trecerea de la 
un comportament normativ (reglat din exterior), la un comportament normal 
(bazat pe autoreglare şi autonomie morală). Familia, fiind un mediu afectiv şi 
protector asigură copiilor securitate, îngrijire, subzistență şi sprijin material şi 
moral. 


„Mediul familial — afirmă Andre Berge — îl satisface pe copil în măsura în 
care răspunde trebuinţelor sale elementare, adică în măsura în care este un mediu 
afectiv şi protector, dublă condiţie indispensabilă pentru ca fiinţa tânără să înveţe 
să se construiască pe sine, să se situeze în raport cu ceilalți, să se polarizeze din 
punct de vedere sexual, efectuând, fără pericol, primele sale experienţe sociale şi 
sentimentale”. 


Asupra valențelor educogene ale familie, ocrotirii şi protecției pe care le 
oferă copiilor s-au pronunţat numeroase personalităţi. Astfel, dacă August Comte 
atrăgea atenţia asupra faptului că familia trebuie preferată „mănăstirilor scolastice, 
Andre Berge afirma că ambianța familială este o unitate fundamentală pentru 
specie. Familia, ca mediu afectiv, oferă prin tandreţe „vitamina psihologică” 
creşterii copilului, iar neachitarea de această funcție nutritivă spirituală constituie 
unul din marile defecte ale părinților. 


Socializarea primară este etapa procesului de socializare care orientează 
evoluţia copilului în primii 6-7 ani de viață. Socializarea primară sau de bază 
permite deprinderea regulilor de comportare, a normelor şi valorilor ce pot fi 
asimilate la vârste mici şi care constituie bagajul informaţional şi afectiv al 
oricărui individ. În această etapă el se consolidează în „urzeala relațiilor trăite în 
copilărie”, adică în relațiile de comportament ci persoane întâlnite zilnic, cu modul 
lor de a explica, de a comunica, de a cere, de a exprima sentimente, preocupări. 


Despre rolul familiei în socializarea copiilor găsim observaţii pertinente 
într-o recentă lucrare consacrată acestei problematici. Plecând de la ideea că 
familia reprezintă primul grup cu care copii au contact continuu şi primul context 
în care se manifestă modelele socializării, autorii apreciază că din acest punct de 
vedere familia nu poate fi „concurată” cu nici o altă instanţă. Prin naştere, copilul 
este plasat în societate potrivit statutului social al familiei sale. Acest statut va 
influența modul de relaționare cu ceilalți (din această perspectivă se apreciază că 
există diferenţe între modul cum este tratat copilul unei mame nemăritate, copilul 
unei familii cu dublă carieră, fiica unui cleric sau fiul unui ofițer de poliție). Acest 
statut va influența cariera de adult, ascensiunea profesională şi socială. „Statutul 

familie este, pentru copil, mediatorul culturii care există în societatea mai largă” 
afirmă autorii. Fiecare familie participă direct la un număr limitat de subculturi şi 
rețele (bazată pe poziţia de clasă, de apartenenţă etnică, de rudenie, ocupaţie sau 
interese). Acestea sunt versiunile societăţii largi, care ajung la copil prin exemple, 
prin învăţare, prin activitate zilnică. 


Dar, familia nu este un simplu transmiţător pasiv al subculturii, ci joacă un 
rol activ, filtrând elementele subculturilor existente. Acest lucru se realizează — 
după autorii menționați — prin activităţile la care copilul ia parte (mersul la 
biserică, vizitarea prietenilor, mersul la meciurile de fotbal etc.). Concluzia ce se 
poate desprinde din această optică este că statutul familiei determină forma de 
socializare a copilului, ordinea acţiunilor şi responsabilii acestui proces. 


Familia este pentru copil cadrul în care se asigură primele tipuri de relații 
sociale, de experiențe şi exigenţe specifice. „Ei primesc îngrijire în schimbul 
dependenței şi atenție în schimbul sociabilităţii”. Procesul de socializare prin 
familie este un proces de învăţare socială care se manifestă în mai multe direcții: 


a. învaţă că adulţii au dorințe, interese şi obiceiuri şi că este avantajos să se 
adapteze acestora; 


b. învaţă că trebuie să împartă resursele (spațiul, obiectele, timpul şi 
afecțiunea părinților); 


c. învaţă cum este de dorit să se poarte; 
d. învață cum să lupte pentru a obţine un lucru, a satisface o dorință; 


Familia este grupul referenţial ale cărui valori, norme şi practici copilul le 
adoptă şi se raportează la ele în evaluarea comportamentului. 


Fiecare vârstă, fiecare studiu al vieţii are — cum aprecia Rousseau — 
perfecțiunea care îi convine, felul ei propriu de maturitate. Din această 
perspectivă, clasificarea lui M. Debesse privind etapele educației este utilă 
înțelegerii problemelor educogene complexe ale familiei: 


a. vârsta creşei (de la naştere la 3 ani); 

b. vârsta micului faun (de la 3 la 7 ani); 

c. vârsta şcolară (6-14 ani); 

d. vârsta neliniştilor pubertare (12-16 ani); 

e. vârsta entuziasmului juvenil (16-20 ani). 

Alţi autori pun în relaţie directă vârsta copiilor cu etapele ciclului familiei: 
a. familii cu copii preşcolari; 

b. familii cu copii de vârstă şcolară; 


c. familii cu adolescenți. 

Fiind vorba de o continuitate a funcției educative a familiei, trecerea de la o 
formă la alta include modalitățile diverse de formare a relaţiilor intrafamiliale, 
intergeneraționale, a normelor şi valorilor specifice acestora. Pentru fiecare din 
aceste vârste sunt specifice acţiuni legate de îngrijire, protecţie, educaţie. În 
primele etape accentul cade pe îngrijire, ocrotire, protecție; la vârstele şcolare 
ajutorul este centrat pe îndrumare şi control în activităţile şcolare. La vârsta 
pubertăţii apar probleme legate de educaţia sexuală. Pubertatea şi, mai ales, 
adolescenţa sunt etape în care apar sentimente noi, se îmbogăţeşte sensibilitatea, 
se erotizează. Aceste două etape au un rol hotărâtor în formarea personalităţii, în 
deprinderea unor conduite morale indispensabile unei vieți normale. 


Este  îndreptăţită aprecierea după care „familia reprezintă factorul 
primordial al socializării morale şi integrării sociale a adolescentului, constituind 
cadrul fundamental în interiorul căruia sunt satisfăcute trebuinţele sale psihologice 
şi sociale. În calitatea sa de mediu „natural” şi de grup primar, ea este primul 
intermediar în relaţiile cu societatea şi constituie matricea care-i imprimă 
adolescentului cele mai importante şi cele mai durabile trăsături caracteriale şi 
morale. 


Dacă familia este saturată de privațiuni şi ostilități, de condiţii care privează 
copilul de afecțiune şi de satisfacere adecvată a dorințelor şi aspirațiilor lui fireşti, 
tânărul poate ajunge la un conflict de adaptare. Din această perspectivă se poate 
aprecia că orice carenţă a grupului familial, slăbirea unităţii şi coeziunii familiale 
perturbă viaţa copilului, antrenează o serie de perturbări de comportament. 


În familie se construiesc modele pentru toate relaţiile umane fundamentale, 
cum ar fi relațiile de supra sau subordonare, de complementaritate, de 
reciprocitate, se descoperă comportamente sociale elementare, orientate spre 
apărarea drepturilor proprii şi respectarea drepturilor altora. Un rol foarte 
important în procesul de socializare îl are structura şi funcționalitatea familiei. Se 
apreciază — pe bună dreptate — că familia are un rol deosebit de important în raport 
cu societatea. Familia oferă substanța fizică şi socială a existenței societăţii, 
suportul natural şi cultural indispensabil propăşirii ei. Nicolae Iorga aprecia că: „o 
societate trăieşte şi se oglindeşte mai ales în copii ei”. 


De regulă, familiile cu probleme de ordin educogen, socializator prezintă 
grave deficienţe structurale sau funcţionale. Copilul are nevoie de familie, dar nu 
de orice fel de familie, ci de una completă, în deplinătatea exercitării funcțiilor 
sale recunoscute de societate. Astfel, în familiile în care există probleme create de 
decesul sau abandonul unuia dintre părinți, divorţ, slabă autoritate parentală, relații 
conflictuale între parteneri pot apare manifestări predelincvente şi delincvente la 
minori. Aceste comportamente deviante nedorite şi respinse de societate sunt, de 
fapt, eşecuri ale socializării. 


Sarcinile educogene ale familiei sunt multiple şi complexe; ele presupun o 
acțiune conştientă şi consecventă a ambilor părinţi şi, de asemenea, orientarea 
acțiunilor educaționale la specificul personalităţii copilului. Se poate aprecia că 

funcția socializatoare are un caracter intențional, urmând formarea personalităţii 
copilului, inducerea de comportamente dezirabile, integrarea lui în viaţa socială. 


Complexitatea acestei funcții rezidă şi în faptul că eficienţa ei este 
influenţată de acțiunile educogene ale altor instanţe socializatoare, în primul rând, 
ale familiei. La aceasta se adaugă o serie de condiţii pe care ar trebui să le 
îndeplinească părinții şi anume: 


- să aibă conştiinţa necesităţii acțiunilor educative; 


- să dorească desfăşurarea unor activități sistematice şi consistente în 
vederea educării copilului; 


- să aibă clar conturată finalitatea acţiunilor educative; 


- să aibă capacitatea de a desfăşura aceste activităţi, să dispună de 
timpul necesar şi de mijloace adecvate pentru realizarea unor asemenea activităţi. 
In această ordine de idei se conturează trei tipuri de familii: 


a. familii înalt educogene, care sprijină educarea tinerilor, le asigură 
condiții pentru realizarea unei pregătiri profesionale şi culturale adecvate, pentru 
petrecerea timpului liber în mod plăcut şi util şi care realizează o legătură cu 
şcoala pentru a asigura controlul activităţilor din această sferă; 


b. familii educogene satisfăcătoare, care asigură copiilor condiţii obiective 
şi subiective de educație familială, se preocupă de reuşita lor în viață, dar nu 
organizează şi controlează sistematic activităţile în această direcție; 


c. familii nesatisfăcătoare educogen, caracterizate prin climat psihic 
necorespunzător, relaţii reci sau de indiferență, lipsa controlului parental, 
insuccese profesionale ale copiilor. 


Relaţia părinți-copii poate fi distorsionată de o serie de excese ale 
părinților, dintre care unele se pot datora lipsei de afecțiune şi interes sau 
dimpotrivă unui interes şi control exacerbate. 


Familia este în mare măsură răspunzătoare de comportamentele copiilor, de 
lipsa lor de socializare sau de socializarea negativă. Socializarea negativă se 
realizează, de regulă, în grupurile marginale şi urmăreşte promovarea altor norme 
şi valori decât cele acceptate de societatea respectivă. 


Unul dintre efectele procesului socializării, exercitării rolurilor de către 
indivizi în conformitate cu aşteptările grupului, participării la viața socială este 
integrarea socială. 


Integrarea socială este un proces social fundamental care presupune 
acomodarea, adică soluționarea conflictelor existente între diferite aspirații şi 
atitudini comportamentale, între indivizi, grupuri, clase. 


Cei mai mulți autori definesc integrarea socială ca o stare obiectivă dată de 
asamblarea şi ajustarea reciprocă într-un sistem organizat al unei totalități de 

elemente (indivizi, grupuri, norme, valori, acțiuni) între care se stabilesc raporturi 
de interdependenţă. 


În sociologia americană, la T. Parsons mai ales, problema integrării sociale 
este tratată ca o parte a teoriei ordinii sociale. Ceea ce este esenţial şi definitoriu 
pentru structura personalității umane — arată Parsons - s-a format în procesul 
socializării, pe baza unor structuri interne, unor sisteme sociale obiective, în care 
individul a fost prins de când s-a născut şi până când este apt să îndeplinească 
roluri specifice. Procesul de socializare cunoaşte o serie de stadii, definite ca 
forme de pregătire a indivizilor pentru îndeplinirea unor roluri în structurile 
ierarhice instituţionale. Prin intermediul structurii sociale individul este pregătit să 
dezvolte, să-şi definească activitatea la nivel tehnic, managerial, instituţional, 
societal. În procesul de socializare se disting trei stadii: familia, şcoala şi un nivel 
superior orientat spre obținerea unor structuri ridicate. 


Valorile familiale, exercitarea rolurilor şi rețeaua raporturilor interpersonale 
din cadrul grupului familial sunt primele repere colective care permit copilului şi 
adolescentului înţelegerea funcționării universului social. O serie de teorii (psiho 
sau sociologice) abordează socializarea ca un proces de maturizare ce permite o 
cunoaştere progresivă a normelor şi valorilor, a modurilor de a reacționa la ele 
copilul. În acest proces de maturizare progresivă, comportamentele şi atitudinile 
părinților, complementare cu cele ale altor persoane din mediul imediat (prieteni, 
vecini, colegi, profesori), reprezintă experiențe de socializare decisive pentru 
evoluția ulterioară a personalităţii copilului. 


Procesul de socializare — desfăşurat pe întreaga durată de viaţă a individului 
oferă acestuia şansa formării sale sociale, dobândirii echilibrului emoţional, 
menţinerii integrității personalităţii, integrării sale în viaţa socială. 


1.3.4. Funcţia de coeziune şi solidaritate conjugală 


Pentru fiecare om familia reprezintă un univers inconfundabil de care se 
leagă strâns naşterea, creşterea, formarea şi dezvoltarea personalității, mediul în 
care învaţă să articuleze sunetele, să decodifice primele semne şi simboluri ale 
vieţii. Familia este mediul social-afectiv unic în care copilul se pregăteşte pentru 
confruntarea cu viaţa, cu munca, cu greutăţile şi obstacolele inerente ascensiunii 
sale, oaza de linişte, bucurie, confort şi securitate în raport cu trepidaţiile 
societăţii. În familie se învaţă de timpuriu normele şi categoriile eticii, ale 
comportării, se delimitează binele de rău, dreptul de injust, se formează conduite 
dezirabile în raport cu modelul normativ al societății. Familia, prin mijloacele sale 
specifice, afective şi morale furnizează individului informații utile formării şi 
integrării lui sociale. 


Familia şi sarcinile pe care familia le îndeplineşte în raport cu membrii ei 
asigură atât socializarea şi integrarea acestora în viața socială, cât şi 
funcționalitatea şi continuitatea instituției, echilibrul social şi normativ dorit. 

Una din funcțiile fundamentale exercitate de familie, cea de solidaritate, asigură 
unitatea, intimitatea, coeziunea, trăirea grupului, condiția de bază a coeziunii 
familiei, a realizării “sudurii ei interne” (J. Szczepanski), o constituie convergența 
acțiunii tuturor membrilor grupului în realizarea unui scop comun şi anume, 
desfăşurarea normală, armonizarea vieţii grupului. 


Asigurând “succesul căsniciei”, această funcție este fundamentală din cel 
putin trei motive: 


e asigurând indivizilor securitate emoțională, încredere, sprijin, protecţie şi 
posibilitatea dezvoltării armonioase a personalităţii; 


e orice dereglare în această funcţie duce la subminarea unităţii grupului, 
antrenează perturbări în celelalte funcţii ceea ce reprezintă un indiciu al 
începutului dezagregării familiei; 


e solidaritatea şi coeziunea familială antrenează, practic, toate momentele 
vieții cuplului şi, de asemenea, toți membrii familiei. Realizarea acestui 
deziderat al solidarității şi al unităţii presupune o relaţie funcțională între 
parteneri, între aceştia şi descendenţii lor şi, după caz între ceilalți membrii 
ai familiei. 

Manifestarea solidarităţii şi unității familiale începe încă din familiile de 
origine ale partenerilor, prin modul în care ei au fost pregătiți, educați, orientați 
spre înţelegerea celuilalt, spre oferirea protecției şi afectivității. Anticiparea unor 
roluri viitoare (soţ, părinte etc.), furnizarea unor informaţii şi a unor modele de 
conduită, care vor asigura satisfacerea optimă a acestor exigențe, sunt sarcini ale 
familiei de origine. 


Unitatea şi solidaritatea familiei depind de motivaţia căsătoriei, de 
intensitatea şi trăinicia sentimentelor dintre parteneri, în asigurarea acestora fund 
antrenați atât factori interni — dragostea reciprocă în alegerea partenerului, 
sentimentul datoriei față de acesta şi față de copii, aspirații comune, grija pentru 
casă şi gospodăria comună, năzuinţa conştientă sau nu de a îndeplini aşteptările 
mediului social — cât şi de factori externi, în a căror categorie putem include: 
sancțiunile magice sau religioase, referitoare la dificultățile de organizare a unei 
gospodării în afara căsniciei, ca şi cele legate de asigurarea unei locuinţe, opinia 
publică etc. 


Relaţia conjugală 


În centrul familiei din punctul de vedere al coeziunii şi solidarităţii 
familiale se află relația conjugală care are multiple moduri de manifestare. Ea este 
înainte de toate o relaţie de intimitate atât de prețioasă sau de recompensată ca 
aceea care poate fi experimentată în căsnicie. Intimitatea relației conjugale este 
realizată prin împletirea unor gesturi şi acţiuni, a unor semne de comunicare 
specifice, întemeiate pe sentimente, norme, valori şi aspirații comune. Varietatea 
acestor manifestări cuprinde o paletă largă de la: atingerea fizică de natură 

afectivă, nonsexuală, la sentimente împărtăşite, comunicare deschisă şi onestă, 
armonie intelectuală şi spirituală, apreciere receptivă față de reacţiile fizice şi 
emoționale ale partenerului, plăceri sexuale împărtăşite cu dragoste la 
responsabilități şi griji comune, încredere statornicită etc. 


Intimitatea cuplului nu se formează automat şi fără obstacole. O relație 
conjugală intimă de lungă durată nu este rezultatul involuntar al emoţiilor 
trecătoare, ci creaţia timpului şi voinţei partenerilor. Ea implică atât relația fizică 
de intimitate, cât şi pe cea emoţională care necesită timp, răbdare, acomodare, 
responsabilități comune. Prin trecerea la viața conjugală, cei doi soți se antrenează 
într-o serie de activități şi responsabilităţi comune, de drepturi şi îndatoriri ce pot 
fi sintetizate astfel: 


a. Obligația de fidelitate conjugală, consecinţă a caracterului monogamic al 
familiei; 

b. Datoria soților de a-şi acorda un sprijin nelimitat în toate domeniile vieții 
private şi publice, astfel încât cei doi soţi străini în trecut să constituie o pereche 
cu interese comune; 


c. Diviziunea muncii şi a responsabilităților legate de familie, în condițiile 
în care ambii parteneri participă la viaţa extraconjugală; 


d. Drepturi şi îndatoriri specifice normelor juridice şi morale ale respectivei 
societăţi; 

e. Sprijin moral reciproc, asigurarea condiţiilor pentru perfecționare 
profesională şi pentru integrarea socială a partenerilor. 

Relaţia conjugală ca temei al unităţii şi solidarității familiale conţine 
multiple elemente conflictuale legate de: 

a. alegerea partenerului (în sensul unei posibile neconcordanţe între 
aşteptări şi realitate în privinţa partenerului ales); 


b. distribuţia rolurilor şi autorităţii (cu referire la posibile discrepanțe între 
soți în ceea ce priveşte participarea la activitățile menajere, la cele legate de 
creşterea copiilor, la formularea unor decizii privind problemele importante ale 
cuplului); 


c. factori subiectivi ce ţin de trăsăturile de temperament şi caracter ale 
soților, capacitatea de modelare şi schimbare a acestora, influența unor rude, 
prieteni, cunoştinţe. 


Unii din aceşti factori au o determinare concret istorică ceea ce face să 
înregistrăm schimbări în desfăşurarea lor de la o societate la alta, de la o etapă de 
dezvoltare la alta. De exemplu, factorii care influențează statusurile şi rolurile 
membrilor familiei şi care contribuie la evoluția particularizată a acestora sunt: 


- nivelul de dezvoltare economico-socială a respectivei societăți; 


- normele şi valorile culturale şi morale dominante ; 

- tipul de familie (extins, nuclear sau atipic) 
- caracteristicile partenerilor. 


Solidaritatea familială nu este un dat, ea se construieşte, se perfecționează 
în procesul firesc al vieții de familie prin ajustările reciproce ale partenerilor, 
printr-o serie de concesii, dar şi prin concentrarea eforturilor spre realizarea unui 
scop comun, a unor aspirații şi idealuri comune. 


Nu este exagerat să apreciem că manifestarea solidarității şi unității 
familiale începe încă din familiile de origine a partenerilor prin modul în care ei au 
fost pregătiți, educați, orientaţi spre înțelegerea celuilalt, spre oferirea protecţiei şi 
afectivității. Familia de origine, prin socializarea primară a copiilor modelează şi 
formează moduri de comportament, atitudini şi reacții necesare stăpânirii unor 
roluri viitoare. Familia de origine anticipează rolurile viitoare de soţ, părinte şi 
furnizează informaţii şi modele de conduită în vederea satisfacerii optime a 
acestor exigente. 


„Căsătoria este cu siguranță o afacere personală, dar şansele ei de reuşită 
sunt cu atât mai mari cu cât viitorii parteneri sunt mai curând şi mai bine avertizați 
în legătură cu dificultățile de toate felurile de care riscă să se ciocnească şi la care 
se pot astfel gândi”. 


Unitatea şi solidaritatea familiei depind de motivaţia căsătoriei, de 
intensitatea şi trăinicia sentimentelor dintre parteneri. Dragostea - sentiment 
complex, cu mare încărcătură emoțională constituie piatra de temelie a familiei şi 
de încercare a soţilor în diferite împrejurări şi evenimente importante. In mod 
normal, permanența dragostei între soți are un rol deosebit de puternic în 
următoarele direcţii: 


a. alegerea partenerului, debutul constituirii cuplului; 

b. cunoaşterea şi adaptarea soților, asigurarea unităţii şi intimității cuplului; 
c. relația sexuală şi realizarea descendenței; 

d. desfăşurarea socializării copiilor; 

e. relaționarea cuplului cu rudele, prietenii, cunoştinţele; 


Conceptele de unitate sau coeziune reflectă starea de realizare familială, de 
armonie şi echilibru ce rezidă din acţiunea combinată a unor factori interni şi 
externi familiali. Unii autori folosesc expresia de succes în căsătorie şi cu sensul 
de asigurare a unităţii cuplului . 


Dintre factorii interni antrenați în asigurarea coeziunii grupului familial 
amintim: dragostea reciprocă în alegerea partenerului; sentimentul datoriei față de 
soț şi faţă de copil; aspiraţia comună spre ascensiune, spre carieră; grija pentru 
casă şi gospodărie comună; năzuinţa conştientă sau nu de a îndeplini aşteptările 
mediului social, ale familiei largi. 

În seria factorilor externi care contribuie la menţinerea unităţii cuplului, la 
întărirea solidarităţii sale menţionăm sancțiunile magice sau religioase legate de 
disoluția familiei presiunile economice referitoare la dificultățile de organizare a 
unei gospodării în afara căsniciei, ca şi cele legate de asigurarea unei locuinţe; 
opinia publică care amendează statutul persoanelor divorțate ş.a. 


Cele mai multe teorii cu privire la succesul în căsnicie pun accent pe 
ataşamentul şi afecțiunea partenerilor, pe dobândirea fericirii personale prin 
obținerea unui echilibru emoţional, pe armonizarea personalității adulte prin 
căsătorie. 


În această direcţie se înscrie şi concepţia lui T. Parsons, după care familia 
conjugală formată din soţi şi descendenţii lor este privită ca un subsistem social 
care, în virtutea funcțiilor de socializare şi solidaritate tinde la stabilitate şi 
echilibru. 


În deceniile 6 şi 7 au apărut teze care valorifică experienţele sociale noi în 
materie de familie şi avansează ideea după care familia este o instituție slabă. R. 
Hill afirma „Compoziţia sa bizară în ceea ce priveşte sexul şi vârsta o face să fie 
un grup de lucru neeficient, un slab comitet de planificare, un grup de distracții 
incomode şi un grup incert de comunitate spirituală. Conducerea ei este asumată 
de doi amatori, relativ fără experiență, aproape tot timpul cât o exercită, 
nepregătiți pentru rolurile de soţ, soție şi de părinți.” 


Familia poate supravieţui, chiar în condiții de tensiune ca urmare a 
capacității ei de adaptare, a flexibilității relațiilor intrafamiliale. Teoria care leagă 
succesul căsătoriei de dragoste apare devalorizată. Are loc o inversare de valori, 
orientare spre competențele legate de exercitarea rolului de partener. Tema 
dragostei romantice ca bază a fericirii familiale este infirmat de creşterea 
infidelității conjugale, a divorţurilor, de eşecurile cooperării familiale. 0 serie de 
teorii recente acreditează ideea pierderii caracterului unitar normativ şi afectiv al 
familiei, eliminării determinismelor sociale în contactarea căsniciei. Unitatea, 
armonia şi echilibrul cuplului se realizează prin abilitățile partenerilor de a rezolva 
conflicte, de a depăşi situaţiile tensionate, dificultăţile financiare, greutăţile legate 
de creşterea copiilor. 


Factorii ce contribuie la asigurarea coeziunii şi solidarității familiale ar 
putea fi sintetizaţi în felul următor: 


Factori anteriori mariajului Factori prezenţi în cursul căsătoriei 
1.  Reuşita căsătoriei părinților; 1. Aptitudinea precoce a femeii în relația 
2. Durata logodnei; erotică; 
3. Informația sexuală adecvată 2. Încrederea în satisfacția de tip egalitar; 
4. Fericirea personală în timpul copilăriei; 3. Sănătatea fizică şi mentală; 
5. Aprobarea căsătoriei de către părinți; 4. Interese comune şi atitudini favorabile 
6.  Similitudine etnică şi religioasă; față de partener; 
7. Nivel ridicat de educaţie și instrucţie al 5. Atitudinea față de căsătorie; 
partenerilor; 6. Existenţa copiilor; 
8.  Concordanţa vârstelor; 
9. Gradul de maturitate 

În mod normal familia trebuie să îndeplinească toate funcţiile care îi sunt 
proprii, însă în realitate familiile îndeplinesc diferit aceste funcții. Importanța 
fiecăreia dintre ele devine evidentă prin lipsa ei sau prin manifestarea incompletă 
şi ineficientă; astfel, carențele în funcția de solidaritate atrag disfuncţii în 
satisfacerea necesităţilor sexuale şi în realizarea socializării şi educaţiei, carențele 
în realizarea funcţiilor economice pot avea efecte negative asupra condiţiilor de 
viață ale membrilor familiei etc. Realitatea din cadrul familiei este mult mai 
complicată decât o percepem prin semnele vizibile; sunt familii carenţate 
funcțional care continuă să supraviețuiască, cum, de altfel, există şi familii în care 
membrii lor nu sunt conştienţi de carențele familiei în care trăiesc. 


De-a lungul timpului toate aceste elemente au cunoscut schimbări, 
particularităţi ce au marcat momente specifice în istoria familiei, articulându-se în 
diferite sisteme coerente adaptate specificului şi cerințelor diferitelor contexte 
istorice, economice, sociale. 


“In civilizaţia preindustrială, deşi forma familiei varia de la un popor la 
altul, în majoritatea cazurilor oamenii trăiau în familii largi, cu mai multe 
generaţii, funcționând ca o unitate de producție economică”. 


În societăţile arhaice familia era deplin autonomă din punct de vedere 
economic. Cantonată într-o existență agricolă, familia asigura din exploatarea 
proprietăților sale, existenţa tuturor membrilor ei, prin munca în comun în 
gospodăria familiei. Familia producea ceea ce reprezenta necesarul membrilor ei, 
toate persoanele active din familie participau în funcţie de sex, vârstă şi atitudini la 
muncile câmpului, la treburile domestice sau în micile ateliere de pe lângă 
gospodărie. Tot ceea ce se producea era utilizat în familie şi foarte puţine produse 
erau utilizate pentru schimb. Activitatea productivă, deşi nu constituia o meserie 
propriu-zisă, separată de restul existenţei, constituia un mod de viaţă. 


Formarea tinerilor comporta două aspecte: educaţia, însuşirea normelor şi 
valorilor grupului şi formarea profesională propriu-zisă. Este vorba, deci, despre o 
altă funcţie pe care familia tradițională o îndeplinea în societate, şi anume 
socializarea. În ceea ce priveşte formarea profesională, obiceiurile, tehnicile şi 
cunoştinţele specifice activității de bază a familiei erau transmise către tânăra 
generație, pentru a deveni şi ei producători, cultivatori ai pământului [...]. 
Educaţia se realizează prin transmiterea către descendenţi a unor principii, norme 
şi reguli morale şi religioase necesare integrării lor optime în viața familială şi cea 
socială. 

În familiile tradiţionale solidaritatea este o altă funcţie esenţială. Familia 
asigură protecție şi îngrijire copiilor, infirmilor, bolnavilor şi bătrânilor. O 
caracteristică a acestei familii este asigurarea subzistenţei pentru persoanele 
inactive, împărţirea resurselor între membrii grupului, asigurarea securității 
tuturor. Familia are mai multe şanse de a progresa cu cât numărul celor care 

muncesc este mai mare şi, prin aceasta este mai puţin vulnerabil în caz de boală, 
incapacitate temporală sau definitivă de muncă. 


Familia tradițională a dezvoltat puternice relaţii de vecinătate şi de 
comunitate, bazate pe cooperare şi întrajutorare, relaţii ce iau o formă manifestă cu 
ocazia unor sărbători religioase sau familiale şi de a unor petreceri laice. Rolul 
familiei în societate arhaice era deosebit de important, familia alcătuind o verigă 
importantă şi stabilității comunității. 

Talia largă, rezultă din conviețuirea mai multor cupluri căsătorite, 
aparținând mai multor generații, este completată în structura familiei tradiționale 
de relaţii foarte clar determinare între membrii săi, rezultat al existenței unor 
structuri de roluri pe vârste şi pe sexe fixe. 


“Acest tip de familie este, deci, o instituţie. Individul se estompează în 
folosul acestei instituţii, care există atâta timp cât există patrimoniul care-i asigură 
continuitatea”. 


Tipul de familie extins prezenta o serie de avantaje, dar şi dezavantaje. 
Principalele avantaje se referă la soliditatea şi forța acestei familii — avea o 
influenţă considerabilă asupra comunităţii locale, în special rurale, apartenenţa la 
ea echivala cu o asigurare în caz de boală, dizabilitate, bătrânețe, ea având 
capacitatea şi resursele să-şi îngrijească membrii în astfel de situaţii dificile; 
dispariția unui membru nu îi afecta stabilitatea şi continuitatea. Pe de altă parte, ea 
oferea tinerilor — subordonați total celor mai vârstnici şi fără drepturi de decizie 
asupra proprietăţii — o satisfacere limitată a cerințelor lor materiale, ocazionând 
situații conflictuale prin densitatea sa şi fiind greu de condus, chiar şi sub norma 
autorității paterne absolute. 


Procesele de industrializare şi urbanizare au avut ca efect nu doar o 
transformare a societăţii din punct de vedere economic, ci au transformat în mod 
profund societatea astfel încât putem face o distincţie clară între familia 
preindustrială şi familia modernă. 


“In societăţile moderne (cele mai specifice celui de-al doilea val după 
aprecierile lui A. Toffler) au loc puternice mutații economice şi sociale ce 
antrenează o serie de modificări în structura şi funcțiile familiei. 


În această perioadă asistăm la o serie de procese noi: structurile familiale au 
evoluat sub influența factorilor economici. Se constituie o clasă a muncitorilor 
care îşi coordonează viața după alte principii decât ale clasei agricultorilor. În 
primul rând, are loc o transferare a locului de muncă din familie şi de pe câmp în 
întreprinderi. Are loc un accentuat proces de mobilitate geografică şi socială care 
va marca viaţa de familie. Toffler afirma: “sfâşiate de migrația spre oraş, lovite de 
furtuni economice, familiile s-au micşorat, au devenit mai mobile şi mai adoptate 
noilor cerințe”. Familia nucleară a luat locul familiei lărgite, devenind tipul 
modern, acceptat şi răspândit în toate societățile moderne. “Familia nucleară a 
devenit o trăsătură specifică a tuturor societăților moderne. “Familia nucleară a 
devenit o trăsătură specifică a tuturor societăților aparținând celui de-al II-lea val” 

— afirma Toffler. Secolul al XX-lea a scindat unitatea dintre familie şi muncă. 
Deplasarea la oraş a dus la dezrădăcinarea din mediul tradițional, la abandonarea 
patrimoniului, la munca în fabrică, la oraş. 


O serie de funcții ale familiei sunt preluate de instituţiile specializate: creşe, 
grădiniţe, azile pentru bătrâni. Acest fapt îi va determina pe unii autori să 
vorbească de declinul familiei, de iminenţa sfârşitului ei”. 


Acest proces de transformare a familiei a continuat însă: 


“Sistemul familial a suportat metamorfoze structurale treptate de-a lungul 
ultimei jumătăți de veac. El a transgresat de la o structură extinsă 
multigenerațională [...] către o structură familială relativ restrânsă de tip nuclear 
(părinții şi copiii lor), dar având ca specific păstrarea unor raporturi semnificative 
de tip “satelit” cu familiile de origine, ceea ce i-a conferit un dinamism 
interpersonal şi intergeneraţional deosebit” (Mitrofan, I şi Mitrofan, N, 1996). 


1.4, Direcţii de abordare conceptuală a familiei 
1.4.1. Teoria interacţionistă 


Adepții teoriei interacționiste consideră că familia cunoaşte în această 
perioadă o dublă modificare: pe de o parte o "privatizare", cu o atenţie 
crescută pentru calitatea relațiilor din sânul familiei, iar pe de altă parte o 
"socializare" ca rezultat al unei intervenţii mult mai mari a statului în biasurile 
şcolii şi moralei. 


Interacționismul simbolic, ai cărui reprezentanți principali sunt Charles 
Herton Cooley şi Georges Herbert Mead, are la bază conceptul de "sine" (self) 
împrumutat din psihologia socială şi se caracterizează în principal prin structura 
sa independentă. 


Intersubiectivitatea ? se găseşte în interacţionism în măsura în care: 


e indivizii acționează nu în funcție de ceilalți, ci în funcţie de 
reprezentările pe care şi le fac despre ceilalţi şi despre acţiunile lor; 


e reprezentările se nasc în interacțiunile sociale şi nu în spiritul individului; 


e sensul dat interacțiunilor se modifică continuu în cursul aceloraşi 
interacțiuni. 


A 3 a i CA Ai da A 

Burgess, Locke şi Thomes ` susțin ipoteza conform căreia familia (în 
principal cea americană) evoluează de la familia de tip "instituție" la familia de 
tip "acompaniament". 


2 Bawin-Legros, B. - Sociologie de la familie, De Boeck Universite, Bruxelles, 1996. 


44 


www.psihologiaonline.ro 


Psihologia Online Biblioteca Online 


Societatea modernă renunţă la funcțiile istorice ale familiei pentru a 
lăsa loc doar asocierilor bazate pe intimitate şi interrelaționare. De fapt, 
coordonatele principale care caracterizată familia de tip acompaniament 
(schimburile afective - postulatul în funcție de care se stabileşte egalitatea între 
sexe, democraţia în ceea ce priveşte luarea de decizii la nivel familial, 
neexcluderea copiilor în momentul luării unor decizii) reflectă aceste 
modificări. Obiectivul acestei "noi" familii este dezvoltarea personalităţii 
fiecăruia dintre membri, libertatea expresiei şi atenţionarea asupra faptului că 
grupul familial reprezintă mediul în care se poate construi cea mai mare fericire 
individuală posibilă. 

În accepțiunea abordării interacţioniste familia nu reprezintă un "grup" de 
persoane care trăiesc în comun pentru asigurarea în bune condiţii a menajului, ci 
o entitate de persoane într-o interacțiune permanentă care conduce la 
construirea identității personale (prin intermediul socializării primare) a 
fiecăruia şi la obținerea stării de fericire individuală. 


Burgess scoate în evidenţă progresul pe care I-a făcut femeia la nivelul 
statusului şi rolului ei în cadrul acestui tip de familie. Emanciparea economică 
constituie un eveniment important pentru schimbările din interiorul familiei, 
deoarece această emancipare duce la dispariția progresivă a funcţiilor 
tradiționale ale familiei (economică, educativă, religioasă) în favoarea funcțiilor 
predominant afective. 


Egalitatea care se stabileşte între soți nu presupune identificare între roluri 
sau schimburi între atribuţiile pe care le are fiecare rol, ci presupune 
interdependenţă creând relaţii de egalitate prin intermediul diferenţelor specifice 
între roluri. 


Imaginea femeii ca personaj central al familiei se datorează pe de o 
parte evoluției familiei de la o familie patriarhală la o familie de tip 
acompaniament, iar pe de altă parte atribuirii rolului de expert incontestabil în 
materie de afectivitate femeii, rol care determină principala funcţie a acestui tip 
de familie. 


Familia instituțională se defineşte din punctul de vedere al lui Burgess în 
sensul următor: sub acelaşi acoperiş trăiesc mai multe generaţii, bunicii care 
rămân alături de copiii lor, bărbaţi căsătoriți sau fete celibatare. Femeile 
căsătorite părăsesc casa părintească în momentul mariajului pentru a-şi urma 
soțul în casa acestuia şi a părinților săi. 


Acest mod de organizare presupune o integrare puternică sub presiunea 
factorilor externi cum ar fi: legile, tradiția, religia şi mediul social înconjurător 
(anturajul). Această integrare se menţine datorită şefului familiei, căruia i se 
supun toți membrii familiei. 


? Burgess, E.W., Locke, H.J., Thomes, M.M., The Family from Institution to Companionship, 
New York, American Book Company, 1993. 

Prin opoziție, familia modernă este de talie redusă, fiind formată din 
părinţi şi câţiva copii (numărul acestora fiind din ce în ce mai mic, în majoritatea 
cazurilor nu mai mare de trei). Forţa unificatoare a acestui tip de familie constă 
din ce în ce mai puţin în presiunile impuse de comunitate, dar din ce în ce mai 
mult în relaţiile interpersonale şi în interacțiunile familiale. Afecțiunea 
mutuală, înţelegerea binevoitoare, intimitatea relațiilor, compatibilitatea 
temperamentelor, consensul asupra valorilor şi obiectivelor constituie elemente 
determinante ale acestei forme de familie "idilică”. 


Căsătoria instituțională este în principal aranjată de părinţi în funcție de 
considerente economice, în funcţie de statutul social şi de exigenţele de 
adaptare a individului la familia viitorului partener de viaţă. Familia modernă se 
vrea democratică: căsătoria nu este aranjată de părinți, tinerii îşi vor organiza ei 
înşişi propria lor viață comună care se va constitui pe baza sentimentelor de 
dragoste şi a compatibilităţii de interese. Această independenţă față de părinţi se 
va menține şi după căsătorie când soţii vor locui în propria lor casă. Postulatul 
egalității între bărbat şi femeie va ghida întreaga organizare a familiei, iar 
consensul şi libertatea fiecăruia sunt două precepte incontestabile ale familiei de 
tip acompaniament. 


Căsătoria de tip acompaniament se realizează pe baza legăturilor strânse 
dintre cei doi viitori soţi, pe baza relaţiilor afective, pe baza simpatiei şi 
intereselor comune. Când aceste legături slăbesc, ruptura cuplului devine 
posibilă, pe când în familia de tip instituţional divorțul este dezonorant. 


Ruptura în familia de tip acompaniament este posibilă datorită 
diversificării activităților indivizilor. Femeia şi-a câştigat drepturile economice, 
sociale, educative, politice, putându-şi controla propriul destin, ne mai fiind 
obligată doar să se supună soțului ca în familia de tip instituţie. 


Burgess * a formulat câţiva indicatori ai reuşitei căsătoriei plecând de la 
următoarele variabile: 


e selectarea partenerului; 

e momentul şi durata logodnei; 

e dragostea romantică şi dorința sexuală; 
e reprezentările unei căsnicii fericite; 

e satisfacția în căsnicie după câţiva ani. 


a 5 . VOEE 
In 1963 W. J. Goode? examinează impactul pe care l-a avut 
industrializarea asupra familiei şi nuanțează câteva concluzii: 


e creşterea numărului de salariați duce la pierderea controlului rudelor 
(familiei extinse) asupra familiei nucleare; 


+ Idem, p. 144. 
5 Good, W.J. - World Revolution and Families Patterns, New York, Free Press, 1963. 


46 


www.psihologiaonline. ro 


Psihologia Online Biblioteca Online 


controlul părinților în alegerea partenerului pentru copilul lor scade; 


zestrea, ca factor de control al destinului matrimonial îşi pierde din importanță; 


creşterea importanţei economice a întreprinderilor în detrimentul 
familiei a făcut să crească importanța dimensiunilor afective a grupului 
matrimonial; 


adaptarea la noul status marital este condiționată în mai mare măsură 
de legăturile care se stabilesc în cuplu decât de gradul de integrare a 
individului la familia de bază a soţului; 


soții sunt în măsură să îşi rezolve ei înşişi conflictele de la nivel 
familial, iar instabilitatea cuplului poate să se finalizeze, în ultimă 
instanţă, şi cu separarea celor doi soţi. 


A = 6 = A v v . 
La rândul său, J.  Kellerhals' nuanțează câteva trăsături ale 
familiei de tip acompaniament: 


chiar dacă producția economică în întreprinderi a crescut, practicile 
domestice ocupă, încă, în marea majoritate a familiilor o parte importantă 
a timpului; 


statul, şcoala şi întreprinderile realizează un număr mare de activități de 
socializare, dar lucrul acesta nu presupune diminuarea numărului de 
funcții de socializare a copiilor pe care le îndeplineşte familia. Astăzi, 
mai mult ca în orice altă perioadă, în familie se realizează constituirea 
identității personale, punându-se accent pe consolidarea şi 
transmiterea valorilor parentale; 


creşte importanţa pe care o are solidaritatea familială în ceea ce priveşte 
asigurarea securității individuale. 


R. Hill” descrie şapte etape pe care le parcurge familia : 


IA DA BP w DN = 


Tineri căsătoriți fără copii 
Perioada preşcolară a copiilor 
Şcoala primară 

Adolescenţa 

Perioada de la 19 ani în sus 
Perioada postparentală 
Perioada de retragere (a soților) 


Toate variabilele interacțiunii (comunicare, împărțirea sarcinilor, perioadele 


de conflict, coeziunea) se pot regăsi în oricare din aceste etape ale ciclului familial. 


6 Kellerhals, J., T'routrot, P.Y., Lazega, E., Microsociologie de la famille, PUF, „Que sais-je?", 1984. 
7 Hill, R. - Contemporary developments in family theory, New York, Harper, 1966. 


47 


www.psihologiaonline. ro 


Psihologia Online Biblioteca Online 


R A 8 g OEE pio 

R. Hill şi E. Goffman? formulează două idei fundamentale care dau o anumită 
viziune asupra realității înconjurătoare şi care sunt caracteristice familiei în această 
perioadă: 


1. Socializarea - procesul prin care fiinţa umană achiziționează 
propriul model de comportament, procesul prin care îşi achiziționează propriul 
sistem de valori, de atitudini şi dezvoltarea acestora pe parcursul întregii vieți. 


Principalul aport pe care îl aduce interacționismul în susținerea acestei idei 
este că socializarea reprezintă un proces interactiv care nu este viabil decât prin 
intermediul menținerii în joc a mai multor actori sociali (mamă, tată, bunici etc), 
fiecare dintre aceştia fiind responsabili şi contribuind la modificarea datelor inițiale. 


2. Personalizarea (formarea personalității) - procesul prin care se 
achiziționează modelele de comportament stabil. 


Interacționiştii pun accentul pe trei procese abstracte şi anume: formarea 
"Sinelui" (Seif) - conştiinţa de a fi o entitate (parte) a întregului, "jocul de rol" (role 
taking) care presupune un proces de identificare şi de "jucare" a Altuia şi formarea 
"Altul-ui generalizat" (generalized other),adică a imaginii pe care ne-o oferă societatea 
despre normele şi valorile ei. Este vorba de forma psihologistă a procesului care 
astăzi e cunoscut sub numele de "habitus" (procesul pedagogic care presupune 
interiorizarea de norme şi de coduri sociale prin intermediul punerii într-o 
permanentă legătură între Şinele însuşi şi alții) şi care a fost analizat de Bourdieu. 


Curentul interacționist a pus un accent important pe procesul de 
constituire a identității soțului, soției, tatălui, mamei, copilului şi a analizat, de 
asemenea, cum identitatea mamei sau tatălui contribuie la formarea ansamblului 
de reprezentări pe care individul şi ie face despre sine însuşi. în acest sens, 
interacționismul simbolic a arătat utilitatea sa pentru a înțelege rupturile, 
separările, lipsa de investiții într-un rol, toate acestea putând apărea la nivelul 
oricărei familii. 

Numeroase studii asupra predicției în materie de eşec sau succes familial 
încearcă să explice cum identitățile familiale intră sau nu în concurenţă cu 
identitățile rezultate din alte forme de activitate ale vieții sociale. Din această 
perspectivă înțelegerea perioadelor de criză prin care poate trece o familie sunt 
interpretate prin analiza relațiilor care apar datorită atragerii individului spre un 
alt rol sau datorită aparițiilor unor situaţii exterioare grupului familial şi care nu 
depind de acesta. 


C. Levi — Strauss” arată că în mariajul modern ca şi în mariajul arhaic un 
factor important al formării familiei este constituit de stabilirea legăturilor de 
comunicare între indivizi. în căsătoria modernă exigenţele comunicării nu se 
pot menţine decât dacă soții sunt egali în drepturi şi obligaţii reciproce, acesta 
fiind argumentul pe care îl susține interacționismul în formularea principiului 


3 Hill, R. - The American Family in the Future, în „Journal of Marriage and the Family", 1964. 
” Levi-Strauss C., Les structures elementaires de la parente, Paris, Monton, 1967. 

după care egalitatea între sexe reprezintă o condiţie de bază a comunicării şi a 
menţinerii schimburilor conjugale. 


1.4.2. Teoria funcționalistă 


Teza funcționalistă este relativ simplă: nu există în societate organ fără 
funcții, elemente fără rol, configurații structurale fără utilitate. 
Disfuncționalitatea anunţă în general bulversări, crize şi dificultăți în readaptare. 


Analiştii funcționalişti, antropologi (Malinowski, Radcliff, Brown), 
sociologi (Durkheim, Parsons, Merton) sau culturalişti (Linton) au ajuns la un 
rezultat fundamental: de a înțelege dinamica rolurilor şi statusurilor şi de a 
furniza astfel un punct de pornire pentru o teorie autonomă în ceea ce priveşte 
omul şi societatea. 


10 TOES > x š u îi A 
T. Parsons arată că orice acțiune oscilează mereu între 5 variabile de 
configurație (pattern variable): 


e afectivitate sau neutralitate afectivă: actorul social se poate lăsa 
ghidat de sentimente sau, din contră, poate să-şi reprime toate 
manifestările de afectivitate; 


e orientare spre colectiv sau orientare către sine: acţiunea poate să fie 
motivată de obiective care sunt comune şi altor actori sociali sau să fie 
motivată de un scop strict personal; 


e universalism sau particularism: actorul poate să judece mediul său cu 
ajutorul criteriilor general aplicabile într-un mod universal sau, din 
contră, cu ajutorul criteriilor specifice pentru fiecare lucru evaluat; 


e calitate sau realizare: evaluarea altuia presupune fie raportarea la criterii 
care să vizeze calităţi individuale ale celui evaluat, fie raportarea la 
performanţele rezultatelor acţiunilor celui evaluat; 


e specificitate sau difuziune: actorul poate să fie interesat de o anumită 
parte a personalității sau a acţiunii altor actori sociali sau să fie interesat 
de aceştia în totalitate. 


Acţiunea umană se descompune în patru subsisteme (organism, 
personalitate, sistem social şi sistem cultural), acestora corespunzându-le patru 
categorii funcționale care asigură continuitatea şi funcționarea eficientă a 
întregului sistem. T. Parsons !! defineşte aceste categorii astfel: 


e adaptarea la condiţiile globale ale mediului înconjurător: această 
funcţie răspunde necesităţii sistemului de a-şi lua resurse din mediul 
înconjurător pentru a putea supraviețui şi funcționa; 


10 Parsons T. — The Social Sistem, New York, Free Press, 1951. 
11 Parsons, T., Bales, R.F. - Famil Socialization and Interaction Process, London, Routledge şi Kegan, 1956. 

e orientare spre realizarea obiectivelor : pentru a funcţiona, un sistem îşi 
fixează obiective şi caută mijloace prin intermediul cărora să 
realizeze aceste obiective propuse; 


e integrarea internă a sistemului: presupune coordonarea şi integrarea 
diferitelor părţi ale sistemului într-un mod care să ducă la stabilizarea lui; 


e menținerea modelelor de control: această funcţie corespunde 
producerii, menţinerii şi reproducerii unui ansamblu de valori comune 
care să furnizeze motivații necesare pentru acțiunea individuală. 


In concepția lui Parsons, familia nu este un grup izolat sau un subsistem 
independent de societatea globală, ci reprezintă un subsistem care are legături 
cu celelalte subsisteme, dar mai ales cu sistemul social în întregime. 


Parsons subliniază două probleme esenţiale care apar la nivelul familiei 
moderne: 


e problema pe care o ridică relaţiile ce apar între familia conjugală, 
nucleară şi restul familiei extinse; 


e problema  "diferențierilor” care corespund unui fenomen de 
demultiplicare a rolurilor pentru asumarea aceloraşi funcții. 


Pentru a înțelege teoria lui Parsons trebuie să analizăm conceptul de 
"diferențiere". "Diferenţierea" corespunde unei specializări crescute care 
conduce, în societățile moderne, la dezvoltarea de noi agenţi (instanţe) care 
îndeplinesc funcții care până în momentul anterior erau exercitate de agenţi 
(instanțe) nespecializate. Astfel, creşele, şcolile, serviciile sociale, spitalele, 
grupurile de loisir preiau din funcţiile care erau exercitate în mod strict de către 
familie. 


Pe plan microsocial, familia exercită două funcții fundamentale şi 
ireductibile: 


e socializarea primară a copiilor pentru ca ei să poată deveni membri ai 
societăţii în care trăiesc; 


e formarea personalității adulte a individului. 


Locul central al socializării este ocupat de "internalizarea culturală a 
societăţii în conştiinţa copilului”, aceasta fiind realizată prin procesul de 
transmitere a ideilor, valorilor şi conceptelor fundamentale ale societăţii. 


Această funcție se exercită în primul rând prin rolurile parentale "jucate" 
de mamă şi tată în familie, iar apoi se realizează prin intermediul altor agenţi ca 
de exemplu creşa, şcoala, grupurile de loisir. 


Parsons consideră familia, mai înainte de orice, sistemul de 
transmitere intergenerațională a sistemului de valori şi abia, în al doilea rând, 
un sistem relațional sau interacțional între soți, aşa cum susține interacționismul. 

Prin intermediul acestei funcții exercitate de familie se urmăreşte 
pregătirea tinerilor pentru obţinerea autonomiei şi pentru asumarea 
responsabilității, punându-se accent pe modul de manifestare al ataşamentului 
afectiv pe care părinţii îl acordă copiilor. 


Dragostea părinților este o condiţie necesară şi primordială, ea 
condiţionând reuşita copilului în şcoală, dar şi integrarea lui în grupul de colegi. 


Astfel, copilul va dezvolta o puternică motivaţie de realizare personală, 
atitudine necesară într-o societate a cărei valoare esențială este "activismul 
instrumentar. Familia este agentul principal de transmitere a normelor, 
valorilor şi rolurilor care îi permit individului să se integreze într-o societate 
bazată pe dezvoltarea personală a actorului social. 


A doua funcţie, cea de formare şi dezvoltare a personalității adulte 
constă în pregătirea individului pentru căsătorie, relațiile dintre soți fiind 
puternice, iar legăturile cu membri familiei de provenienţă (părinţi, frați etc.) 
slăbind în timp. Această relaţie echilibrată între soţi va constitui garanția pentru 
asigurarea echilibrului copiilor. 


Teza, conform căreia căsătoria şi familia permit adultului să-şi găsească 
echilibrul emoţional, este demonstrată psihanalitic de către Parsons: fiecare 
etapă de dezvoltare a personalității lasă un număr de reziduuri, care constituie o 
stratificare în structura personalității. Cel mai bun mijloc pentru adult să-şi 
exprime aceste elemente reziduale, încă infantile în personalitatea sa, este de a 
intra în relaţie cu propriii copii, condiţie necesară transcederii situației infantile şi 
adoptarea unui rol parental responsabil. 


După Parsons, familia contemporană este o familie nucleară, relativ 
izolată de familia extinsă, fiind bazată pe un sistem bilateral (al familiei de 
provenienţă şi al familiei actuale). 


Individul este mereu membru a două familii: cea de proveniență 
(familia de orientare), unde individul este născut, şi cea de-a doua (numită 
familie de procreere) rezultată în urma căsătoriei individului. 


Familia are obligația de a transmite copilului ansamblul de valori ale 
societăţii, dar şi configuraţiile de comportament. 


Aşa cum sistemul social în totalitatea sa face diferențieri şi specializări, 
subsistemul familial diferențiază între rolul masculin şi cel feminin pe baza 
unei complementarități funcționale ale bărbatului şi femeii. 


Tatăl realizează un rol instrumental, de legătură cu societatea, dar şi de 
asigurare a bazei materiale a familiei, totodată fiind şi cel care realizează 
eficacitatea funcționării grupului familial, în timp ce mama are un rol expresiv, 
de realizare a coeziunii afective în interiorul familiei. 


Această structurare bipolară a rolurilor în funcție de sexe joacă un rol 
determinant pentru formarea personalității copilului, deoarece socializarea 

presupune procesul de achiziţie a atitudinilor şi abilităților necesare individului 
pentru jucărea unui rol social determinat. Pentru personalitatea receptivă a 
copilului, ceea ce vede în familie este mult mai puternic decât toate doctrinele 
morale care 1 se inoculează mai târziu. 


E. Erikson’? consideră că "părinţii stabilesc sistematic, chiar dacă 
inconştient, în sistemul nervos al copilului gramatica elementară a modelelor lor 
culturale". Când modelele contrare egalităţii între sexe constituie "gramatica" 
copilului este dificil să îi mai fie schimbată copilului această concepţie când va 
ajunge la o vârstă matură. 


1.4.3. Teoria sistemică 


Abordarea sistemică analizează structura familiei din punctul de 
vedere al psihoterapeuticii, cercetătorii începând să se intereseze de familie 
ca de o unitate de disfuncționalități emoționale. 


Reprezentanţii de bază ai acestei abordări, Bateson şi Bowen”? îşi 
centrează atenția pe relația mamă - copil ca sursă principală a 
psihopatologiei formulând câteva întrebări fundamentale asupra existenţei 
umane: poate individul să-şi controleze propriul destin? ce tipuri de explicaţii 
psihologice ne permit să înțelegem o lume atât de "brutală"? cum putem face 
față destinului orb? 


N.B. Epstein şi D. S. Bisho'* au definit în maniera următoare ipotezele 
fundamentale ale analizei sistemice privitoare la familie: 


e Toate componentele familiei sunt interrelaţionate; 
e O componentă a familiei nu poate fi înțeleasă separat de restul sistemului; 


e Structura familiei şi organizarea ei constituie concepte 
importante pentru determinarea comportamentului membrilor familiei; 


e  Configuraţiile tranzacționale ale sistemului familial dau un mod de 
comportament specific membrilor familiei. 


R. Cromwell şi D. Olson’? dezvoltă modelul cauzalității circulare care 
integrează două dimensiuni fundamentale: 


A. coeziunea, care caracterizează legăturile emoționale între membrii 
unei familii şi care e determinată prin explorarea clinică a 9 variabile: angajarea 
(implicarea) emoţională: independența; frontierele (limitele); coalițiile; timpul; 
spațiul; prietenii; luarea deciziilor; punctele de interes (hobby-urile) şi petrecerea 
timpului liber 


12 Uberti, M.L. - Les metiers de la psy, Paris, Rebondir, 2000. 

13 Idem, p. 78. 

14 Epstein, M.B., Bishop, D.S. - Problem - centred systems: therapy of the family, New York, Brunner/Mazel, 1981. 
15 Olson D. — families, what makes them work?, Londra, Sage, 1984. 

Plecând de la aceste caracteristici, Olson consideră că există 4 nivele 
de coeziune (de la dezangajare la uniune puternică, de la separare la conexiune). 


B. adaptabilitatea care exprimă capacitatea sistemului familial de a-şi 
schimba structurile de putere, relaţiile de rol şi regulile relaționale ca 
răspuns la o presiune situațională sau ca urmare a impactului dezvoltării. 


Această adaptabilitate poate să fie rigidă, structurată, flexibilă, haotică, 
ea fiind evaluată pe baza următoarelor variabile: 1 „disciplina; 2.controlul; 
3.capacitatea de afirmare; 4. stilul de negociere; 5.complementaritatea rolurilor 
6.regulile de relaționare 7.mecanismele de retroacțiune. 


Alţi reprezentanți ai abordării sistemice, ca D. Kantor şi W. Lehr se 
distanțează de terapia familială pentru a aborda funcționalitatea familiilor 
obişnuite prin prisma vieţii lor cotidiene. 


S g -16 RER 3 3 A g E, 
După aceşti autori ° familiile au tendinţa să se grupeze în 3 mari categorii: 


e familia democratică (deschisă) se caracterizează printr-un echilibru 
dinamic între rigoare şi flexibilitate, între drepturile individuale şi 
cele colective. Divergenţele de opinie sunt exprimate liber, emoţiile 
sunt împărtăşite, negocierile sunt încurajate. Puterea se exercită într-un 
mod suplu şi variabil în funcție de circumstanțe. în versiunea 
neadaptării acest tip de familie găseşte rezolvarea prin rupturi şi separări. 


e familia autoritară (închisă) constituie un ansamblu foarte structurat şi 
ierarhic, condus de norme şi reguli foarte stricte. Interesele individuale 
sunt clar subordonate celor de grup şi se acordă o importanţă primordială 
valorilor tradiționale şi loialității familiale. Puterea este şi rămâne în 
mâinile părinților. în varianta negativă această familie este o cochilie 
rigidă. 

e familia anarhică: la nivelul acestei familii nu există decât puţine reguli şi 
limite. Preferințele şi credințele individuale iau forma nevoilor 
colective şi a rolurilor familiale. Exprimarea emoţiilor şi a 
sentimentelor tind să fie spontane şi pasionale. în forma negativă, este 
vorba de un grup haotic îndreptat spre anomie. 


Aceste 3 profiluri nu există în stare pură, fiecare luând forme mai mult sau 
mai puţin adaptate. 


Sistem familial poate fi descompus la rândul lui în 3 subsisteme 
subsistemul unității familiale, subsistemul interpersonal şi subsistemul personal, 
fiecare dintre ele întreținând relaţii cu celelalte şi cu lumea întreagă. 

Autorii mai disting 2 dimensiuni: accesul şi ținta. 


Dimensiunea "accesului" se subdivide în diferite tipuri de atuuri: energia, 
spaţiul, timpul care constituie resursele pe care membrii familiei le folosesc în 


16 Kantor D., Lehr W. — Inside the family: Toward a theory of Family Process, San Francisco, Jossey Bass Inc., 1973. 

viața lor cotidiană. Importanța dată timpului şi spaţiului este marcată de 
necesitatea stabilirii unei cartografii a activităţilor cotidiene ale membrilor 
unei familii, iar energia se referă la modul de funcționare al familiei şi maniera 
în care aceasta se prezintă în fața lumii. 


Dimensiunea "țintă" se referă la ansamblul de obiective pe care familia 
îl fixează la nivelul celor 3 subsisteme ale sale. Această dimensiune este 
subdivizată în: afectivitate, autoritate şi semnificație. 


Aceşti autori analizează familia şi prin prisma politicii psihologice, 
făcând analogie cu teoria jocurilor, distingând 4 roluri pe care membrii familiei 
le pot juca: inițiator (moteurs-movers), "urmăritor” (suivants- followers), 
opozant, spectator. 


1.4.4. Teoria utilitaristă 


Ipoteza de bază a teoriei schimbului social - postulat fundamental al 
utilitarismului - se bazează pe ideea că indivizii intră în relație unii cu alţii, în 
ceea ce priveşte dragostea, prietenia, obligaţiile profesionale, cu scopul de a 
obține anumite gratificaţii simbolice sau materiale. Pentru a funcţiona, relația 
trebuie să se bazeze pe o gratificaţie reciprocă. 


Teoria schimbului social este în primul rând una psihologică şi apoi 
sociologică în măsura în care ea pune costul şi beneficiul în termeni de întărire 
şi învăţare. 


Unul din reprezentanţii utilitarismului, Homans!” susține ideea conform 
căreia indivizii reproduc comportamentele care aduc gratificaţii şi nu repetă 
comportamentele nongratificante. 


Utilitarismul recunoaşte şi importanța altuia implicat într-o relație. 
Secretul schimbului uman e de a putea da altei persoane ceea ce este cel mai 
gratifiant pentru ea, decât ceea ce este cel mai costisitor pentru sine şi invers, 
este mult mai avantajos de a obține ceea ce este gratifiant pentru sine decât ceea 
ce este costisitor pentru celălalt. 


Interacțiunea este personalizată, bazându-se pe echitate şi reciprocitate. 
într-un cuplu se poate spera primirea de gratificaţii simbolice şi materiale de 
valori echivalente. Dacă schimbul nu este echitabil indivizii implicaţi cad într-o 
"suferință morală" (M. Rolof,1981) într-un cuplu este posibil ca cei doi 
parteneri să fie influențați de trecutul lor în ceea ce priveşte echitatea şi valorile 
de schimb, dar nu mai pot continua relația din momentul în care ceea ce este 
anticipat de unul sau de altul nu mai corespunde cu ceea ce a fost dat sau primit 
înainte. 


Relaţiile interpersonale se constituie în funcție de rolurile sociale. 
Scanzoni'5 consideră că rolurile tradiţionale oferă femeilor mai puţine 


17 Homans, G.C. - Social behavior: its elementary forms, Londra, Routledge and Kagan, 1961. 

posibilități de gratificare decât bărbaţilor. Dacă resursele economice (materiale) 
ale soțului sunt importante, el va avea acces la mai mulți bani şi va putea 
dezvolta un cerc de relaţii interumane mult mai mare. Femeia, cantonată în rolul 
ei domestic va putea considera această relație ca "prețioasă" pentru ea. 
Echitatea între roluri va apărea din ce în ce mai disproporționată. 


19 de aa EA e na fe cară ada zl] 

J. Kellerhals * enumeră câteva norme sociale implicite şi explicite care 
permit căsătoriei să fie văzută ca o instituţie în care se evită conflictele legate de 
dezechilibrul membrilor: 


a. homogamia garantează în principiu o anumită egalitate a 
capitalurilor inițiale şi limitează prin aceasta impactul posibil al 
contradicţiilor între normele societăţii şi cele ale comunității; 


b. raritatea separărilor face să fie mai puţin crucială (pentru soți) 
problema drepturilor fiecăruia în ceea ce priveşte produsele materiale şi 
spirituale (simbolice) ale uniunii; 


c. bărbatul şi femeia sunt percepuți ca participanți "naturali" ( din 
punct de vedere biologic şi psihologic) dacă diferenţele care apar prin 
compararea modului lor de manifestare nu sunt majore; 


d. atuurile femeii (educația, feminitatea) sunt dirijate în întregime spre 
căsătorie şi spre activităţile care sunt asociate acesteia. Aceste atuuri nu sunt 
negociate pe nici o piaţă. Nu este corect să evaluăm calitățile feminine 
comparativ cu cele ale bărbatului, nu doar pentru că femeile desfăşoară 
servicii şi funcții diferite decât bărbaţii, dar mai ales pentru că aceste activități 
nu au sens decât în raport cu familia. 


În contextul actual al schimbării radicale a parametrilor căsătoriei sau 
coabitării - munca soților, atuurile negociabile, separările multiple - este dificil 
de definit normele schimbului după care funcționează grupul familial. 


Nu se mai pune problema schimbului evaluat în termeni economici, ci a 
schimbului fondat pe mecanismele psihologice ale gratificării personale - 
obţinerea de satisfacţii relaționale, afective şi identitare în sânul propriului cuplu. 


Afecţiunea în cercul domestic a impus o progresivă devalorizare a 
rolurilor conjugale şi schimburile nu se pot măsura după o singură mărime a 
normelor de divizare a muncii şi de complementaritate a sexelor. 


Fragmentarea schimbului şi repartiția indiferentă (fără a exista nişte 
reguli bine stabilite) a sarcinilor defineşte modelul schimbului social fondat pe 
echivalenţa prestărilor (activităţilor desfăşurate), mai puţin eficace. 


. 20 a. A : 
Bertrand Lemenncier” defineşte familia ca o "întreprindere sau ca o 
comunitate de interese care oferă membrilor săi beneficii de toate felurile care sunt 


18 Scanzoni, ]. - Sexual Bargaining, Power, Politics and the American martiage, New Jersey, Prentice Hali, 1972. 
19 Kellerhals, J., Troutrot, P.Y., Lazega, E., Microsociologie de la famille, PUF, „Que sais-je?", 1984. 
2 Lemenncier, B. - Le Marche du mariage et de la famille, Paris, PUF, 1988. 


55 


www.psihologiaonline. ro 


Psihologia Online Biblioteca Online 


dificil de procurat la un preţ rezonabil de pe piață”. Aceste beneficii pot fi materiale, ca 
de exemplu o locuinţă sau imateriale, ca de exemplu dragostea şi afecțiunea. Acestea 
trebuie asigurate în cazul unei boli sau pierderea locului de muncă prin susţinere 
financiară sau afectivă. 


Relațiile afective din cadrul familiei prezintă caracteristica particulară de a 
exista pe o lungă perioadă de timp şi de a fi exclusiv îndreptate către o anumită 
persoană. O "întreprindere" care vrea să ofere astfel de servicii nu poate să garanteze 
nici continuitatea în timp pe o perioadă lungă, nici exclusivitatea. 


21 ; : l PIS 
G.S. Becker” a propus o teorie a capitalului uman asociată conceptelor de 
productie şi de investiție: 
1. diviziunea sarcinilor între soți 


Beneficiul provine din aceea că investiţiile în orice sector al activității sunt mult 
mai importante dacă sunt îndeplinite atât de femeie cât şi de bărbat. 


2. fecunditatea şi altruismul intergenerațional 


Sacrificiul părinţilor va fi răsplătit de copii mai târziu, când vor deveni la 
rândul lor adulţi şi vor fi cei care au grijă de propriii părinți. Gary Becker introduce 
termenul de "altruism intergeneraţional" precizând că egoismul care caracterizează 
schimburile la nivelul "pieței" este înlocuit la nivelul familiei de altruismul care este 
propriu relaţiilor ce se stabilesc la acest nivel. 


”1 Beker, G.S. - A Treatise on the Family, Cambridge, Harvard University Press, 1981. 

Capitolul II 
FAMILIA ŞI RUDENIA — 
O PERSPECTIVĂ SOCIO-ISTORICĂ 


2.1. Conceptul de rudenie 


În sens larg, termenul de rudenie este definit drept raport juridic civil bazat 
pe legătura de sânge între persoane care descind una din alta (rudenie directă) sau 
care, fără a descinde una din alta, au un ascendent comun (rudenie colaterală). 


In cadrul unei familii o persoană poate avea calitatea de soţ, rudă sau afin. 
Din acest motiv, rudenia constituie numai unul din izvoarele familiei. 


2.2. Felurile rudeniei 


2.2. 1. Rudenia firească 


Rudenia firească se întemeiază pe faptul naşterii. Şirul de persoane între 
care există relații de rudenie se numeşte „linie de rudenie”. Aceasta poate fi 
dreaptă sau colaterală. 


Rudenia în linie dreaptă şi rudenia în linie colaterală 


Rudenia în linie dreaptă este legătura de rudenie dintre persoane care 
coboară unele din altele fie în mod nemijlocit (în sensul că persoana este copilul 
celeilalte), fie în mod mijlocit, indirect (în sensul că persoanele nu sunt născute 
una din alta, dar între ele există un şir neîntrerupt de naşteri). Sunt rude în linie 
dreaptă tatăl, fiul, nepotul de fiu. 


Rudenia în linie dreaptă poate fi ascendentă (suitoare) şi descendentă 
(coborâtoare). Rudenia ascendentă leagă o persoană cu cei din care coboară 
(plecând de la copil spre părinţi şi bunici), în timp ce rudenia descendentă leagă o 
persoană cu acei care coboară din aceasta (plecând de la părinți spre copil şi nepot 
de fiu) “. 


22 Filipescu I.P., Tratat de dreptul familiei, Editura All, Bucureşti, 1993, p.294. 

Rudenia în linie colaterală este legătura de rudenie dintre două persoane 
care, fără a descinde una din alta, au un autor comun. Sunt rude în linie colaterală 
fraţii între ei, verii primari între ei etc. 


Rudenia din căsătorie şi rudenia din afara căsătoriei 


Rudenia bazată pe filiația din căsătorie poartă denumirea de rudenie „din 
căsătorie”. 

In cazul în care atât concepția, cât şi naşterea unei persoane se produc fără 
ca părinţii acesteia să fie căsătoriți, filiația este din afara căsătoriei iar rudenia 
bazată pe această filiaţie este „din afara căsătoriei”. 


Legislaţia în vigoare acordă aceeaşi ocrotire rudeniei din căsătorie şi celei 
din afara căsătoriei. Astfel, potrivit articolului 63 din Codul Familiei, copilul din 
afara căsătoriei a cărui filiație a fost stabilită are, faţă de părintele său şi rudele 
acestuia, aceeaşi situație legală ca a copilului din căsătorie. Articolul 65 din 
acelaşi act normativ prevede faptul că dispozițiile legale privind filiația din 
căsătorie se aplică şi filiației din afara căsătoriei. 


Cele două tipuri de filiație sunt reglementate diferit în ceea ce priveşte 
modalitatea stabilirii lor, Codul Familiei incluzând prevederi separate privind 
numele copilului din căsătorie şi numele copilului din afara căsătoriei. 


2.2.2. Rudenia prin adopție (civilă) 


În cazul adopţiei, legătura de rudenie există între adoptator şi rudele 
acestuia, pe de o parte, şi adoptat şi descendenţii săi, pe de altă parte. 


Rudenia prin adopţie se substituie rudelor fireşti, care nu mai persistă decât 
a constitui un impediment la căsătorie (articolul 6 din Codul Familiei). Rudenia 
rezultată din adopţie încetează numai pentru viitor, în cazul desfacerii adopţiei. În 
sarcina fostului adoptator se poate stabili obligația de întreţinere a fostului adoptat, 
în condiţiile aceleiaşi legi. În cazul declarării nulităţii adopţiei, legătura de rudenie 
se desfiinţează cu caracter retroactiv. 


Gradul de rudenie se stabileşte ca şi la rudenia firească: între adoptat şi 
adoptator, rudenia este de gradul întâi, ca între copil şi părinte. 


În ceea ce priveşte legătura de rudenie între adoptat şi adoptator, dovada 
rudeniei se face prin proba adopţiei însăşi. Intre celelalte rude, în cazul adopţiei, 
dovada se face ca şi la rudenia firească. 


2.2.3. Afinitatea 


Cu toate că legea nu o defineşte, afinitatea sau alianța este legătura dintre 
soț şi rudele celuilalt soț (de exemplu: între ginere şi socrii, între cumnaţi)”. 


25 idem, p. 65. 
24 Popescu T.R., Dreptul familiei. Tratat, vol. I, Editura Didactică şi Pedagogică, Bucureşti, 1965, p. 20. 

Afinitatea nu există între rudele unui soţ şi celuilalt soţ, de exemplul între cuscri. 
De asemenea, nu există afinitate (nici rudenie) între soți. 


Rudele unuia dintre soți sunt afini cu celălalt soţ, fără a deosebi după cum 
rudenia este din căsătorie sau din afara căsătoriei, deoarece ambele se bucură de 
aceeaşi ocrotire juridică. Afinitatea există şi în cazul în care rudenia rezultă prin 
adopție. 


Fiind un efect al căsătorie şi al rudeniei, afinitatea există numai în măsura 
în care acestea sunt legalmente stabilite. În situaţiile în care căsătoria încetează sau 
se desface prin divorţ ori rudenia prin adopţie ia sfârşit, legătura de afinitate 
încetează. 


Unele efecte juridice ale afinităţii însă se pot menţine. Spre exemplu, în 
cazul dispoziţiilor legale privind recuzarea judecătorilor (articolul 27 punctul 3 din 
Codul de procedură civilă). În alte cazuri, efectul juridic este prevăzut nu numai în 
considerarea legăturii de afinitate, ceea ce înseamnă că el se menţine în condițiile 
legii, chiar dacă încetează afinitatea. În acest sens, poate fi menţionat articolul 87 
din Codul Familiei privitor la obligațiile de întreţinere dintre soţ şi copilul celuilalt 
soț. 


În absenţa legii, regulile privind felurile rudeniei fireşti şi stabilirea acesteia 
se aplică, prin analogie, şi afinității. Astfel, un soț este afinul rudelor celuilalt soţ 
şi în acelaşi fel şi grad în care acest din urmă soţ este rudă cu rudele sale, unul 
dintre soţi fiind, de pildă, afin de gradul doi, în linie colaterală cu cumnatul său”. 


Proba afinităţii se face prin dovada rudeniei şi a căsătoriei din care rezultă. 


În cazurile anume prevăzute de lege, afinitatea produce efecte juridice, în 
materie de nedemnitate succesorală (articolul 659 din Codul civil), recuzare a 
judecătorilor (articolul 27 din Codul de procedură civilă), de strămutare a 
proceselor (articolele 37-39 din Codul de procedură civilă), precum şi în materia 
martorilor (articolele 189 şi 190 din Codul de procedură civilă). 


2.3. Gradul, întinderea şi dovada legăturii de rudenie 


2.3.1. Gradul de rudenie 
Distanţa între rude se măsoară cu ajutorul gradului de rudenie. 


Stabilirea gradului de rudenie se face diferit, în funcţie de felul liniei de 
rudenie. 


La rudenia în linie directă acesta se socoteşte după numărul naşterilor prin 
care se stabileşte legătura de sânge între două persoane. Astfel, fiul şi tatăl sunt 
rude de gradul întâi, nepotul de fiu cu bunicul sunt rude de gradul al doilea etc. 


25 Filipescu I.P., op. cit, p. 301. 

In cazul rudeniei în linie colaterală, gradul de rudenie se socoteşte după 
numărul naşterilor, pornind de la una din rude, în linie ascendentă, până la autorul 
i i A a SOE Sare. 
comun, şi apoi de la acesta, în linie descendentă, până la cealaltă rudă“. 


Pentru a calcula gradul de rudenie colaterală, se numără naşterile 
intervenite între cele două linii de rudenie de la fiecare din cele două rude între 
care avem să stabilim gradul de rudenie până la autorul comun şi apoi se adună 
naşterile de pe cele două linii. 


De exemplu, fraţii sunt rude de gradul al doilea, unchiul şi nepotul de frate 
sunt rude de gradul al treilea iar verii primari sunt rude de gradul al patrulea. 


După cum se poate constata, în cazul rudenie colaterale nu există rude de 
gradul întâi. 


2.3.2. Întinderea rudeniei 


Legătura rudeniei prezintă interes din punct de vedere juridic numai dacă 
generează efecte juridice. Pentru a îndeplini această condiţie, o astfel de legătură 
trebuie stabilită în condiţiile prevăzute de lege. 


Se pot ivi următoarele situaţii”: 


1) Legislaţia în vigoare prevede expres gradul de rudenie până la care 
rudenia produce efecte juridice. Este cazul prevederilor legale referitoare la: 
oprirea căsătoriei între rude în linie colaterală, până la gradul patru inclusiv 
(articolul 6 din Codul Familiei); acordarea întreținerii între părinți şi copii, bunici 
şi nepoți, străbunici şi nepoți, frați şi surori sau între alte persoane anume 
prevăzute de lege (articolul 86 din Codul Familiei); chemarea la succesiune, care 
există pentru descendenţi, ascendenți şi rudele în linie colaterală până la gradul 
patru inclusiv (articolele 659 şi următoarele din Codul civil), neadmiterea 
martorilor, neputând fi audiate în această calitate rudele până la gradul trei 
inclusiv (articolul 189 din Codul de procedură civilă). 


2) Legislaţia în vigoare oferă un criteriu cu ajutorul căruia să se poată 
determina gradul de rudenie până la care rudenia produce efecte juridice. Astfel 
de prevederi se regăsesc în Codul civil, referindu-se la: calitatea de persoane 
interpuse a rudelor soţului donator la a cărui moştenire acestea sunt chemate în 
momentul donaţiei (articolul 941); nulitatea donațiilor deghizate sub forma unui 
contract oneros sau făcute unor persoane interpuse — tatăl, mama şi descendenţii 
persoanei incapabile de a primi cu titlul gratuit (articolul 812). 


3) Legislaţia în vigoare recunoaşte efecte juridice ale rudeniei fără a 
specifica gradul de rudenie. Printre situaţiile de acest gen se numără: încredințarea 
copiilor în caz de divorţ unor rude (articolul 42 din Codul Familiei; instituirea 
curatelei la cererea rudelor (articolul 154 din Codul Familiei); plata creanţelor pe 


% Pricopi A., Rudenia în dreptul român, Editura Lumina Lex, Bucureşti, 2000, p. 8. 
27 A se vedea pe larg Filipescu I.P., op. cit, p. 296 — 297. 

care le au faţă de tutore o rudă în linie dreaptă ori fraţii sau surorile tutorelui, în 
timpul tutelei (articolul 126 din Codul Familiei); încheierea de acte juridice între 
tutore, o rudă în linie dreaptă ori frații sau surorile tutorelui, pe de o parte, şi 
minor, pe de altă parte (articolul 128 din Codul Familiei). 


2.3.3. Dovada legăturii de rudenie 


Mijloacele de probă ale rudeniei diferă în funcţie de efectele urmărite prin 
acest demers, după cum urmează: 


a) Prin dovedirea rudeniei se urmăresc efecte de stare civilă. 


În această situaţie, dovada rudeniei se face, în principiu, cu acte de stare 
civilă. 

În anumite împrejurări excepţionale, starea civilă se poate proba prin orice 
mijloace de probă. Astfel de împrejurări pot fi reconstituirea sau întocmirea în 
cazuri speciale a actelor de stare civilă”€ şi situaţiile în care, din orice împrejurare, 
dovada filiației față de mamă nu se poate face prin certificatul constatator al 
naşterii ori când se contestă realitatea celor cuprinse în certificatul constatator al 
naşterii, în privinţa filiaţiei faţă de mamă”. 

b) Prin dovedirea rudeniei se urmăresc interese patrimoniale (de exemplu 
în materie succesorală). 


In această situație, dovada rudeniei se poate face şi prin alte mijloace de 
probă decât actele de stare civilă, cu condiţia ca aceste probe să nu fie contrare 
certificatelor de stare civilă. 


Spre exemplu, în cadrul procedurii succesorale, notarul poate stabili 

numărul şi calitatea moştenitorilor şi prin martori iar în cazul apariţiei unor 
i > . ya X .30 
contestaţii, soluționarea acestora este de competenţa instanţei judecătoreşti”. 


c) Aplicarea unor dispoziţii legale se întemeiază pe existența calităţii de 
rude. 


În această situaţie, dovada legăturii de rudenie se poate face prin orice 
mijloc de probă. 


Principalele situaţii de acest gen sunt: 

1) opunerea la căsătorie, întemeiată pe rudenie (articolele 6 şi 7 din Codul 
Familiei); 

2) încredințarea copiilor din căsătorie, în cazul divorţului, unor rude 
(articolul 42 din Codul Familiei); 


28 Articolul 32 din Decretul nr. 278/1960 privind actele de stare civilă. 
2 Articolul 50 din Codul Familiei. 
30 Stătescu C., Drept civil, Editura Didactică şi Pedagogică, Bucureşti, 1970, p. 181. 

3) stabilirea obligaţiilor de întreţinere între rudele prevăzute de articolul 86, 
alineatul 1 din Codul Familiei; 


4) aprobarea de către autoritatea tutelară a plăţii creanţelor pe care le au faţă 
de minor, tutorele, soţul, o rudă în linie dreaptă ori fraţii sau surorile tutorelui 
(articolul 126 din Codul Familiei); 


5) determinarea actelor juridice a căror încheiere este oprită, şi anume între 
tutore, soțul, o rudă în linie dreaptă ori fraţii sau surorile tutorelui, pe de o parte, şi 
minor, pe de altă parte (articolul 128 din Codul Familiei); 


6) instituirea curatelei la cererea celor îndrituiți, printre care şi a rudelor 
(articolul 159 din Codul Familiei); 


7) determinarea legăturilor de rudenie care justifică lipsa de denunţare a 
omorâtorului, în materie de nedemnitate succesorală (articolul 659 din Codul 
civil); 

8) stabilirea legăturii de rudenie pentru nulitatea lberalităţilor făcute unor 
persoane interpuse (articolele 812 şi 941 din Codul civil) sau a validității 
dispoziţiilor testamentare săvârşite în condiţiile articolului 883 din Codul civil; 


9) recuzarea judecătorilor sau a experţilor, pe motivul că sunt rude cu 
părțile (articolele 27, 28 şi 208 din Codul civil); 


10) înlăturarea martorilor propuşi spre ascultare, pe acelaşi motiv (articolele 
189 şi 190 din Codul de procedură civilă)”. 


În cadrul procesului penal, proba filiaţiei poate fi făcută şi cu mijloacele 
procesuale penale prevăzute de Codul de procedură penală, deci nu numai în 
condițiile înscrise în Codul familiei sau stabilirea filiației din afara căsătoriei nu se 
poate face în condiţiile Codului familiei. În acest sens, recunoaşterea copilului din 
afara căsătoriei făcută în cadrul procesului penal nu este suficientă, adică nu 
valorează recunoaşterea prin înscris autentic (prin hotărâre judecătorească). 


2.4. Sisteme de rudenie 


Rudenia, concepută ca legătură reală sau presupusă între două sau mai 
multe persoane, a avut de-a lungul timpului o evoluţie complexă, în strânsă 
legătură cu evoluţia raporturilor conjugale. 


In cadrul primelor forme de convieţuire în ceată, rudenia a luat forma 
elementară a raportului dintre mamă şi copii. 


Întrucât succesiunea generaţiilor presupunea şi legătura dintre ascendenți şi 
descendenţi, pentru a se evita incestul s-a introdus o interdicţie (tabu) cu privire la 
raporturile dintre persoanele din generaţii diferite (aşa numita căsătorie pe grupe). 


31 Filipescu LP., op. cit., p. 298. 

Pe măsura dezvoltării comunităților umane, odată cu afirmarea tot mai 
puternică a rolului economic şi demografic al femeii s-a impus un mod de 
organizare superior — matriarhatul. Pe o bază matrilineală şi matrilocală s-a produs 
o agregare a comunităţilor umane de la familia mare la gintă, fratrie şi trib, cu un 
puternic ascendent feminin. În acest cadru ginta era exogamă iar fratria endogamă. 


Societăţile antice aveau la bază structura de clan, folosind metode 
unilineare de conceptualizare a rudeniei. În timp ce unele societăţi aveau la bază o 
conceptualizare matrilineară (axată exclusiv pe femei), altele se bazau pe sisteme 
de rudenie agnatice (în care legătura de rudenie este exclusiv pe linie paternă)’. 
Treptat, s-a produs o trecere progresivă de la principiile exclusiv agnatice la 
conceptualizarea înrudirii bilaterale. 


2.4.1. Sistemul rudeniei totemice 


Acest nu se baza nici pe procreaţie şi nici pe familie, ci pe convingeri religioase. 
Rudenia dintre membrii unei astfel de comunități era atribuită unei filiaţii 
legendare, având la origine un strămoş mitic, simbolizat de un animal, o pasăre, 
insectă, plantă sau chiar un fenomen meteorologic sau al naturii (soarele, focul, 
apa, vântul etc). 


In aceste sisteme fiecare persoană apărea ca reîncarnarea unui strămoş cu 
care se identifica prin ritualuri magice, săvârşite în anumite locuri, ca manifestări 
concrete ale raporturilor de rudenie. 


În secolul XX, totemismul mai era încă răspândit la triburile australiene, 
unde erau întâlnite ritualuri totemice, compuse din recitări, invocaţii, gestică şi 
mimică rituală, bazate pe scenarii orale fixe. Astfel, etnografii au clasificat în 
Australia 704 totemuri”. 


2.4.2. Sistemul rudeniei agnatice 


Acesta este legat de grupul familial, cuprinzând toate persoanele care 
locuiau împreună, sub acelaşi nume şi sub acelaşi acoperiş. Numit şi rudenie 
unilaterală, acest sistem de rudenie a rezultat din gruparea într-o singură familie. 


Rudenia agnatică era o rudenie exclusiv prin bărbaţi, acestora revenindu-le 
întreaga putere. La moartea capului de familie, deveneau capi de familie numai 
descendenții săi masculini de prim rang. 


Persoanele care nu puteau dovedi descendența directă dintr-un strămoş 
comun, dar care puteau invoca unele prezumţii pentru a dovedi o astfel de 
descendență (acelaşi nume de familie, comunitatea de cult familial) aveau calitatea 
de rude agnatice îndepărtate. 


32 Goody Jack, Familia europeană. O încercare de antropologie istorică, Editura Polirom, laşi, 2003, p. 29. 
33 Kernbach Victor, Dictionar de mitologie generală, Editura Albatros, Bucureşti, 1995, p. 634 - 635. 

Treptat, pe măsură ce membrii familiei au dobândit o libertate din ce în ce 
mai mare, sistemul de rudenie agnatic a decăzut, fiind înlocuit cu rudenia de 
sânge. 


2.4.3. Sistemul rudeniei cognatice 


Acest sistem are la bază legătura de sânge (consagvinitatea), presupunând 
cunoştinţe mai evoluate asupra procesului de creaţie. În acest sistem, rudenia este 
recunoscută între persoanele născute din aceeaşi mamă şi, printr-o lărgire a sferei 
observaţiei, din acelaşi tată. 


În linia de rudenie consanguină se presupune că toţi membrii sunt legaţi 
biologic unul de altul prin progenituri doar de un sex. 


Grupul consanguin se bazează pe următoarele principii: 


a) în cadrul său, fiecare persoană devine membru în mod automat de la 
naştere; 


b) calitatea de membru este pentru toată viața, fără a se schimba prin 
căsătorie, reşedinţă sau alți factori; 


c) soțul şi soția aparțin unor grupuri uniliniale diferite; 


d) fiecare membru al grupului este, teoretic, rudă consanguină cu fiecare alt 
membru al grupului. 


Înțelegerea diferitelor sisteme de rudenie impune şi definirea altor termeni 
utilizaţi frecvent în antropologia socială, precum descendența, clanul şi tribul. 


Descendenţa (în societățile tradiționale şi primitive văzută strict ca neam) 
este descrisă generic drept un grup de oameni care se trag dintr-un strămoş comun 
cunoscut. 


J. Bouju defineşte „descendenţa” drept „un grup de filiație uniliniară, 
> 34 . . S-a de x 3 e o o 
exogamă””, localizat sau nu, ai cărei membri se reclamă fie pe linie agnată” 


(patrilinear), fie pe linie uterină (matrilinear) dintr-un strămoş comun cunoscut”?®. 


În anumite societăți, neamul este extrem de întins, putând coborî până la a 
zecea generație. Odată depăşit un anumit prag în ceea ce priveşte numărul, 
descendența se segmentează şi dispersează, în timp diferitele segmentele devenind 
descendente teritoriale şi exogame care constituie tot atâtea facțiuni ale clanului. 


R. Fox face distincție între sistemul de „segmentare prin derivare”, în care 
descendențele sunt ierarhizate după ordinea segmentărilor succesive în funcție de 


34 Exogamia este regula conform căreia căsătoriile trebuie obligatoriu contractate în afara unui anumit grup. 
Opusul exogamiei este endogamia, definită drept regulă conform căreia căsătoriile trebuie obligatoriu 
contractate în cadrul aceluiași grup. 

35 Rudenia agnatică este legătura de rudenie exclusiv pe linie paternă. 

3% Bouţu J., Descendentă, în Pierre Bonte, Michel Izard, „Dicţionar de etnologie şi antropologie” , Editura 
Polirom, Iaşi, 1999, p. 191 

descendența-tulpină şi sistemul de „segmentare perpetuă”, care produce segmente 
egale şi în raport de opoziţie unele faţă de latele””. 


Între membrii descendenţei se stabilesc relaţii genealogice, care îi leagă 
unii de alţii şi pe toţi de strămoşul fondator al descendenţei. 


Ca unitate socială, descendența combina rezidența (patrilocală sau 
matrilocală), filiația (patrilineară sau matrilineară), principiul de autoritate 
(stratificare după vârstă şi sex, frate mai mare şi mezin) şi patrimoniul (moştenire 
şi succesiune în primogenitură). 


Clanul este definit generic drept un grup de oameni care consideră că se 
trag dintr-un strămoş comun, dar care nu pot identifica toate „verigile lanţului” 
care îi uneşte de acesta. 


E. Copet-Rougier consideră că noțiunea de „clan” se aplică oricărui grup 
exogam ai cărui membri se reclamă de la un strămoş comun în virtutea unui mod 
SI . TR. g 38 
de filiație exclusiv (pe linie paternă sau maternă)”. 


In opinia adepților evoluționismului, aceste grupuri, denumite în trecut 
ginti, au fost o lungă perioadă de timp de origine exclusiv matriliniară, trecerea la 
patrilinearitate fiind determinată de schimbarea modului de succesiune. 


Ulterior, clanul a fost perceput ca o unitate exogamă plasată pe un anumit 
teritoriu, care se caracteriza prin exploatarea colectivă a resurselor şi proprietate 
comună. 


În unele cazuri, strămoşul nu este cunoscut, poate fi un strămoş mitic sau 
poate să nu fie un om, ci o plantă sau animal. Strămoşii care recunosc că se trag 
dintr-un strămoş eponim (de la care îşi trag numele) sunt legaţi printr-o serie de 
interdicții de ordin ritual şi alimentar. 


Membrii clanului manifestă un sentiment de solidaritate socială, 
manifestată prin întrajutorare, participarea la ceremonii şi datoria de a-i răzbuna pe 
cei ucişi. 

Clanul poate îndeplini diverse functii: 

a) ca unitate exogamă, impune schimbul de femei şi „circulația” acestora; 

b) ca unitate politică, se poate alinia cu alte clanuri, formând un trib; 

c) religioasă; 

d) ceremonială. 


Noţiunea de „trib” a fost utilizată pentru prima dată de către evoluționiştii 
din secolul al XIX-lea, pentru a desemna organizarea politică a societăților situate 
în stadiul barbar al evoluţiei omenirii. In sens generic, tribul reprezintă o formă de 


37 Fox R., Kinship and Marriage, an Anthropological Perspective, Penguin Books, Harmmondswort, 1967. 
38 Rogier Copet E., C/an, în Pierre Bonte, Michel Izard, „Dicţionar de etnologie şi antropologie” , Editura 
Polirom, Iaşi, 1999, p. 148 

organizare economică şi social-politică caracteristică populațiilor aflate în stadiul 
de dezvoltare a comunei primitive. 


E. R. Service (1962) şi M. Sahlins (1968) au descris tribul drept un stadiu 
universal al evoluţiei omenirii, asociat revoluţiei neolitice, aflat între ceată şi stat. 
Ulterior, conceptul a fost preluat de antropologie, fiind utilizat pentru a descrie 
societățile nestatale („tribale”). Tribul reuneşte în general mai multe clanuri aflate 
sub autoritatea unui şef şi se defineşte prin intermediul teritoriului în care 
trăieşte”. 


2.5. Rudenia din perspectivă socio-istorică 


2.5.1. Societatea de vânători şi culegători 


In grupurile de vânători şi culegători - prima formă de organizare societală 
a omenirii pe criteriul ocupației economice - legăturile de rudenie erau cele ce 
dețineau o importanţă vitală. 


Este dificil pentru membrii societății moderne să aprecieze importanța 
acestor legături, pentru că marea majoritate a interacțiunilor noastre sociale sunt 
organizate în afara unor roluri bazate pe legături de rudenie. 


Cu puține excepții, rudenia este considerată principiul central de organizare 
în societățile de vânători şi culegători. 


Două tipuri de familie intră în componența grupurilor de rudenie: nucleare 
şi extinse. 


O familie nucleară cuprinde un bărbat, soția sau soțiile lui şi copiii lor 
necăsătoriți. 


Poligamia este larg răspândită, posesia mai multor soţii reprezentând un 
bun economic în acest tip de societate şi totodată, prin extensie, un simbol al unui 
statut social ridicat, 


Familia nucleară este de obicei parte dintr-un grup mai larg şi mai complex 
de relații de rudenie, cel al familiei extinse. 


Ea are o organizare de tip patriliniar motivată probabil de valorizarea mai 
puternică a vânătorii ca ocupație exclusiv masculină şi un caracter patrilocal. 


Familia lărgită deține o importantă funcție economică, pentru că legăturile 
pe care le stabileşte între vânătorii săi încurajează practicile de distribuţie, în 
special a hranei, a cărei achiziţie zilnică devine adeseori nesigură pentru familia 
restrânsă, nucleară. 


In ceea ce priveşte practica căsătoriei, în societățile de vânători şi culegători 
putem identifica un fenomen similar exogamiei şi anume cel al împrumutului 


59 Nicolae Panea, Antropologie culturală şi socială, Editura Omniscop, Craiova, 2000, p. 109 — 110 

soției. Scopul pare a fi atât economic cât şi strategic, de întâlnire, restabilire ori 
inițiere de noi legături între membrii masculini ai diferitelor grupuri. 


Practica pleacă de la prezumția că femeile constituie bunuri câştigate, însă 
ar fi de notat să considerăm în această societate că femeia este exclusiv un bun, o 
proprietate. Ea adesea are o influență considerabilă în viaţa grupului şi foarte rar 
este îndepărtată din poziţia pe car o ocupă. 


2.5.2 Societatea horticolă 


Ca şi în societățile de vânători şi culegători, relaţiile de rudenie continuă să 
prezinte o deosebită importanță.. Individul trăieşte într-un grup restrâns, 
autosuficient, în care majoritatea, dacă nu chiar toți cei cu care individul intră în 
contact sunt legați prin relaţii de rudenie. 


Familia extinsă este un fenomen constant întâlnit, ea îndeplinind un număr 
de funcţii esenţiale pentru membrii săi componenți. 


Mai presus de toate grupul familiei lărgite funcționează ca un element de 
sprijin reciproc, asigurându-i individului protecție împotriva duşmanilor şi suport 
economic. 


Familia extinsă are de asemenea un important rol de reglare în inițierea şi 
funcționarea cuplului marital. 


O trăsătură semnificativă a filiației în societățile horticole o constituie 
importanţa acordată mamei şi legăturilor de rudenie cu aceasta. 


Din acest punct de vedere, societatea horticolă, atât în stadiul ei simple, cât 
şi în cel avansat, este unică. 


Faptul este consemnat în Atlasul Etnografic al lei Murdock, unde procentul 
grupurilor cu filiație matriliniară raportat la tipurile analizate de societăţi estre 
următorul: 


SOCIETĂȚI DE VÂNĂTORI ŞI CULEGĂTORI 10% 
SOCIETĂŢI HORTICOLE SIMPLE 26% 
SOCIETĂŢI HORTICOLE AVANSATE 27% 
SOCIETĂŢI AGRARE 4% 


Caracterul matrilocal este dovedit de frecvența cu care cuplurile căsătorite 
se stabilesc împreună cu familia soţiei sale în apropierea acesteia. In acelaşi Atlas 
Etnografic regăsim următoarele cifre: 

SOCIETĂȚI DE VÂNĂTORI ŞI CULEGĂTORI..... 3% 


SOCIETĂȚI HORTICOLE SIMPLE .......ceceeeeeee 15% 
SOCIETĂŢI HORTICOLE AVANSATE .............. 5% 
SOCIETĂŢI AGRARE o.ar 1% 


Acest patern este aparent legat de contribuția femeii pentru asigurarea 
subzistenței în societățile horticole; această este implicată în cele mai multe din 
activitățile de procurare a hranei. 


In societățile horticole avansate, consecință. a unui grad mai înalt de 
dezvoltare economică şi de stratificare socială, creşte rolul şi importanța 
motivației maternaliste în încheierea căsătoriei. 


Fetele aflate la vârsta căsătoriei sunt văzute ca un bun economic de valoare, 
iar bărbaţii care urmează să se căsătorească trebuie să plătească pentru acest 
privilegiu acel „preţ al miresei" ori să presteze anumite servicii familiei viitoarei 
soții. 

Pentru tinerii bărbaţi cu resurse economice limitate, grupurile de rudenie îşi 
aduc un important aport prin împrumutarea unei sume din „prețul miresei", în 
contextul în care căsătoria este considerată drept o investiţie solidă. 


2.5.3. Societatea agricolă 


Relaţiile de rudenie continuă să depună un loc important in viața 
individului în societățile agricole. 


Pentru societate însă, rolul acestora. a fost puternic diminuat comparativ cu 
societățile de vânători şi culegători ori cu cele horticole. Explicaţia constă într-o 
creştere a gradului de organizare şi specializare al societăţii. 


In societățile agrare familia este considerată întâi de toate o formă de 
organizare economică şi politică, fapt susținut de caracteristicile instituției 
căsătoriei. 

Astfel, datorită implicaţiilor sale majore căsătoria a fost considerată mult 
prea importantă pentru a fi lăsată la decizia tinerilor, de aceea adeseori mariajele 
erau aranjate, planificate de către părinţi, uneori cu ajutorul unor persoane 
specializate „marriage brockers". 


2.5.4. Societatea industrială 


Dacă în societățile „primitive" aproape fiecare aspect al vieţii era centrat pe 
relațiile de rudenie asigurând acoperirea celei mai mari părți a nevoilor indivizilor, 
acest lucru nu mai este valabil în noul tip de societate. 

Deşi funcțiile grupului de rude începuse să suporte anumite transformări cu 
mult timp în urmă, nici un alt tip de societate cunoscută nu au mai suferit o aşa 
drastică alterare a rolurilor sale ca societatea industrială. 


Legăturile de rudenie sunt din ce în ce mai reduse ca importanță. Familia 
lărgită este atât de dispersată încât devine aproape imposibilă menținerea unor 
relaţii constante şi suportive. 


In ceea ce priveşte familia nucleară, ea încetează a mai fi o unitate de 
producţie, ca în societăţile agrare. Alte funcţii ale sale sunt preluate de instituții 
specializate, de exemplu instituţia şcolii. 


Funcţia de bază a familiei este de a împlini, de a satisface aspecte personale 
ale vieţii individului. Acesta presupune atât o continuitate a funcțiilor sale istorice 
- de reproducere, creştere a copiilor şi împlinirea nevoilor sexuale, cât şi o sporire 
a responsabilităților sale privind asigurarea unui cadru adecvat de dezvoltare a 
personalității, a relațiilor afective şi a consumului de bunuri şi servicii. 


Unul dintre cei mai vizibili indicatori ai transformărilor îl reprezintă 
instituția căsătoriei. 

In majoritatea societăților horticole, agrare, în fazele simple ori dezvoltate, 
mariajul a fost gândit în mare parte în termeni economici respectiv politici în cazul 
claselor guvernante. 


Aceasta s-a reflectat în practica „căsătoriilor aranjate" în care părinţilor le 
revenea responsabilitatea majoră de a decide care va fi viitorul partener, precum şi 
în obiceiul zestrei ori a „prețului miresei ”. 


Pentru a-şi îndeplini nevoile de compasiune bărbaţii se întâlneau cu alți 
bărbaţi, iar femeile căutau numai tovărăşia femeilor. 


Pentru satisfacerea nevoilor de dragoste şi a celor sexuale, bărbaţii, mai ales 
cei cu stare îşi puteau alege o parteneră în acest sens în timp ce soțiile lor trebuiau 
să accepte acest fapt, fără posibilitatea de a alege. 


Spre deosebire de aceştia, indivizii din societățile industriale acordă o 
definiție mult mai nuanţată, în termeni romantici căsătoriei. 


Aceasta devine o uniune dintre un bărbat şi o femeie care sunt atraşi unul de 
celălalt din punct de vedere fizic şi psihologic şi care găsesc în compania celuilalt 
o continuă sursă de plăcere şi satisfacţie. 


Părinţii pot interveni cu sfaturi, dar adeseori părerile for au prea puţină 
importanţă în luarea deciziei. 


Pe de altă parte, dacă mariajul eşuează în a împlini aspirațiile membrilor 
cuplului, sunt acum mai puţine impedimente de ordin economic, moral şi legal de 
a recurge la divorţ. 

Un rol important in acest sens l-a avut procesul de emancipare a femeii, 
rolul său în societatea cunoscând profunde transformări în report cu vechile tipuri 
de organizări. 


Acest fapt s-a datorat atât progresului tehnologic specific societăților 
emancipate, cât şi intensificării mişcării privind conştientizarea drepturilor femeii 
şi a noilor posibilități ce li se deschid în noua societate. 


Relaţiile între schimbările familiale şi ascendenţa tehnicii şi tehnologiei în 
lumea contemporană nu sunt nici simple, nici lineare, făcând inutilă căutarea de 
cauzalități unice. 


Forţa instituţiei familiei este reprezentată nu doar de capacitatea de a primi 
legi dure ale destinului economic, ci mai ales a puterii de a se adapta la diverse 
situații. 

Indivizii, în cele mai grele condiţii impuse de industrializare au căutat să 
găsească strategii conforme cu interesele lor. 


Fenomenul de „revoluţie industrială” este însă un concept static, el 
desemnând un punct de plecare ales în mod convenţional de către istorici şi 
economişti pentru a clasifica schimbările tehnice care au afectat din aproape 


în aproape întreaga evoluție economică, precum şi raporturile sociale din 
principalele țări europene. 


In afara continentului european însă, viața de familie a rămas însă tributară 
unor game de organizare proprii, aşa cum am văzut, societăților preindustriale. 


Vom vedea, în cazurile analizate cum forme particulare de structurare a 
vieţii de familie sunt generate pe un pattern tradiționalist şi suportă influențele 
combinate pe care cultura, diversitatea socială., istoria şi religia le-au exercitat de- 
a lungul timpurilor. 


Japonia 


Cea mai adâncă inegalitate în Japonia este bazată pe diferența de status şi 
gen. Discrepanţele în recepţia apartenenţei la un anumit sex, subordonarea femeii 
bărbatului sunt întărite de instituţiile sociale şi culturale japoneze, punându-și 
amprenta în egală măsură asupra vieţii de familie, educaţiei şi activității 
economice. Reformele din ultimele decenii au adus o oarecare îmbunătăţire a 
situației femeii - dreptul la educație, şcoli secundare, garantarea dreptului de a 
divorța. 


Industrializarea şi urbanizarea au făcut posibile liberarea femeii de sub 
dominaţia tatălui sau în cadrul familiei şi de necesitatea de a accepta căsătoriile 
aranjate. Mulţi sociologi din Japonia şi din Statele Unite au constatat însa că 
statutul femeii japoneze este mult mai complex. 

In timp ce femeia este cu siguranţă într-o poziţie de subordonare față de 
bărbat în domeniul public al vieţii, în afara acestuia, în cadrul căminului ele 
dispun de o putere considerabila. 


In ceea ce priveşte căsătoria, există anumite limite în formare, până la care 
fiecare trebuie să îşi găsească un partener (25 de ani pentru femei si 27 pentru 
bărbați). 


Tinerele femei japoneze, în marea lor majoritate se conformează acestor 
roluri, însă pot fi identificate şi tendinţe de orientare spre alte valori, de tip 
occidental, împlinire pe plan profesional, câştigarea independenţei. 


In privința motivaţiei la căsătorie, multe din femeile japoneze sunt în 
căutarea mariajului din dragoste, dar 25% din totalul căsătoriilor sunt încă 
aranjate, cei 2 fund introduşi unul altuia de către un intermediar, care le 
examinează mediul de provenienţă si referințele personale. 


Pentru ambele sexe este valorizată petrecerea a cât mai mult din timpul liber 
în compania familiei, lucru dificil de realizat în contextul economiei exigente a 
societăţii moderne japoneze. 


Mexic 


Familia mexicană îndeplineşte toate funcţiile specifice unei familii, însă 
face acest lucru într-o manieră distinctă. Valorile, normele, credinţele şi atitudinile 
adoptate în viaţa de familie sunt caracteristice doar vieţii mexicanilor şi latino- 
americanilor. 


Familia nucleară este cu adevărat în această societate realul pivot al vieții 
psihologice şi sociale al tuturor mexicanilor. Vieţile lor se rezumă doar la munca 
şi al timpul petrecut în familie. 


În Mexic, familia nucleară ideală face parte dintr-o reţea a familiei lărgite 
în care fiecare membru se poate baza pe sprijinul celuilalt. Structura sa este 
ierarhică: cei în vârstă au autoritate asupra celor mai tineri, iar bărbaţii asupra 
femeilor, şi aceasta în fiecare stadiu al vieții. 


Valorile familiale acceptate solicită proximitate, coeziune, respect pentru 
autoritatea parentală şi cooperare. Competiţia şi confruntarea sunt descurajate, iar 
autonomia individuala şi acumularea personală nu sunt valorizate. 


Rolul pe care cei doi membri ai cuplului îl joaca în cadrul relaţiei lor cu copii 
este considerat mult mai important decât rolurile de soţ si soție. Percepția comună 
este că dragostea şi afecțiunea mamei sunt mult mai puternice şi mai importante 
decât sentimentele similare ale soției. 


În fapt, deoarece familia mexicană standard este una de tip extins, soţii 
rareori au clipe de intimitate; ei sunt capabili să-şi transforme angajamentul lor 
inițial de căsătorie într-un angajament pe viaţă faţă de copii şi mai apoi faţă de 
nepoţii lor. 

Egipt 

Ceea ce impresionează cel mai mult în societatea egipteană este contrastul 
dintre rolurile pe care femeile şi bărbații le au în cadrul acesteia. Ei au obligaţii 
religioase diferite, responsabilități familiale diferite şi de asemenea drepturi 
specifice. Atât în viața publică, cât şi în cea privată, există o distanță care îi separă 
pe cei doi. 


Există o "segregaţie sexuală" în societatea egipteană.. Viaţa publică aparține 
în mod evident bărbaților, în timp ce femeia "de casă" este un rol teatru foarte 
onorabil respectat şi valorizat în Egipt. Este dificil sa fii considerată o musulmană 
respectabilă şi totodată să ai o viaţă publică. 


In ceea ce priveşte practicile căsătoriei, islamismul tradițional promovează 
mariajul timpuriu pentru femei şi vede în femeia adultă, necăsătorită o ameninţare 
pentru ordinea publică. 


Partenerul ideal de căsătorie provine din filiația pe linie paternă. Acest 
model este datorată caracterului patriarhal al societăţii egiptene, dominată de 
figura bărbatului, cel care deține mai multă putere, mai multe drepturi şi un 
prestigiu mai ridicat decât femeia. 


Moştenirea este patrilineară, iar mariajul are un caracter patrilocal, în 
special în zonele rurale ale Egiptului. Căsătoria este aranjată de către familie; cei 
doi nu se întâlnesc înainte de mariaj nici chiar la oraş. 


Legile islamice stipulează necesitatea consimțământului ambelor parți la 
încheierea căsătoriei, însă în realitate, adeseori tinerii nici nu sunt consultaţi. În 
special tânăra mireasă este lipsită de orice putere decizională. Odată stabilit 
acordul, începe procesul de negociere - stabilirea detaliilor legate de nuntă şi 
preţul pe care familia tânărului urmează să-l plătească. Viitorul cuplu semnează 
un contract ce cuprinde suma pe care mirele o va plăti şi promisiunea acestuia că 
nu-şi va mai lua şi alte soţii. 


Poligamia este legală în Egipt dar este un fenomen destul de izolat, datorită 
posibilităților limitate de întreținere şi a opoziţiei soțiilor. Un divorţ este permis, 
însă rata acestuia se menţine în limite destul de scăzute. 


Concluzii 


Se poate stabili ca la un anumit grad de echivalență între timpurile de 
societăţi construite de-a lungul evoluţiei istorice şi tipologiile familiale 
caracteristice diferitelor perioade. 


Astfel, familia patriarhală, aflată sub autoritatea celui mai în vârstă adult de 
sex masculin („pater familias”) este specifică popoarelor de culegători şi vânători. 
Evul mediu şi societatea agrariană aduc în prim plan un nou tip de familie — 

familia tradițională care prezintă destul de puține schimbări semnificative dacă 
raportăm la cea patriarhală. 


Începând cu secolul al XVI-lea, dar mai ales din secolul al XVIII-lea odată 
cu apariția societăților industriale, se impune familia modernă nucleară. Sfârşitul 
secolului XX se pare că aduce în prim plan un nou tip de familie "familia 
restructurată", concept ce cuprinde o pluralitate de configurații familiale. 


Dacă anumite transformări pot fi regăsite cu uşurinţă, chiar şi cu note 
particulare în societățile Europei contemporane, nu se poate vorbi totuşi de o 
universalitate a manifestării caracteristicilor familiilor moderne. Putem încă 
identifica în diferite zone ale spațiului geografic atribute viabile ale modului de 
structurare şi funcţionare a familiilor tradiționaliste. 


Elemente de modernitate sunt acceptate încet dar sigur, ele integrându-se în 
cultura specifică, în valorile şi tradiţiile fiecărei societăți în parte, printr-un 
echilibru dinamic, în condiţiile iminenţei gradului de deschidere a acestora şi a 
influenţei procesului de globalizare. 


2.6. Teorii despre rudenie 


2.6.1. Teoria filiaţiei (Radcliffe-Brown A.R., Fortes M.) 


Teoria filiației se întemeiază pe rolul atribuit principiului genealogic care 
gestionează apartenenţa la o colectivitate consagvinică. Ea a fost elaborată pornind 
de la studiul societăţilor în care această apartenență se exprimă în maniera cea mai 
evidentă, acolo unde filiația defineşte identități colective reciproc exclusive. 
Aceste societăți se conduc după o filiaţie uniliniară, în conformitate cu care 
transmiterea apartenenţei este determinată fie prin referire la unul singur din cei 
doi părinţi, fie tatăl (tip patriliniar), fie mama (tip matrilinear). Spre exemplu, într- 
un regim de filiație matriliniară, indivizii de ambele sexe fac parte din grupul de 
filiație căruia îi aparţine mama lor, acelaşi cu cel căruia îi aparţine mama mamei 
lor”. 


2.6.2. Teoria structurală a alianței (Levi-Strauss C., Dumont L., Needham R.) 


Teoria oferă o explicație generală a sistemelor matrimoniale. Bazându-se pe 
o teorie a schimbului, promotorii acestei perspective tratează alianța ca pe un fapt 
de comunicare: principiul reciprocității guvernează orice uniune matrimonială, 
astfel încât schimbul pune mereu grupurile în relație iar femeile circulă între 
bărbaţi asemenea bunurilor. Necesitatea schimbului îşi are originea, în opinia lui 


4 Hoseman M., Re/atii parentale, în Pierre Bonte, Michel Izard, „Dicţionar de etnologie şi antropologie” , 
Editura Polirom, Iaşi, 1999, p. 511 

Levi-Strauss, în exogamie şi în prohibiţia incestului. Astfel prohibiția incestului 
reprezintă nu doar o regulă negativă, ci şi o lege a schimbului iar exogamia este o 
regulă pozitivă, care îi constrânge pe bărbaţi să-şi dea surorile altor bărbaţi pentru 
a obține, la rândul lor soţii. 


Potrivit acestei teorii, regulile căsătoriei se reduc la un mic număr de 
structuri, împărțite în trei categorii: 


1. Structurile elementare sunt acele structuri în care regulile specifică 
individului cu ce grup sau cu ce categorie de persoane se pot căsători. Căsătoria 
cu oricare altă categorie de persoane este considerată greşită şi posibil 
incestuoasă. Ele se caracterizează prin faptul că regulile de alegere a soțului sunt 
promulgate într-un mod pozitiv în interiorul consangvinităţii: este vorba de 
căsătoria recomandabilă sau preferențială între rude apropiate. 


Aceste structuri se împart la rândul lor în două categorii: 


- schimbul restrâns (simetric) asociază întotdeauna un număr par de unităţi 
de schimb  inter-căsătorii. Autorul dă exemplul unor societăți australiene 
organizate potrivit unui mod simbolic binar care le împarte în jumătăţi exogame. 
Astfel, într-un trib format din patru secțiuni exogame membrii secțiunilor 1 şi 3 se 
căsătoresc în secțiunile 2 şi 4. Alianța leagă permanent, două câte două, unitățile 
între care se produce schimbul şi introduce la nivel local o regulă de căsătorie între 
veri încrucişaţi. 


- schimbul generalizat (asimetric) se caracterizează prin orientarea 
căsătoriei într-o singură direcție. Astfel, un bărbat este obligat să se căsătorească 
cu verişoara sa matrilaterală, fiindu-i interzisă căsătoria cu verişoara patrilaterală. 
Această orientare unilaterală determină o împărțire a grupurilor de unifiliaţie între 
grupuri de donatori şi grupuri de receptori de femei. 


2. Structurile semicomplexe funcționează în societăţile în care interdicțiile 
matrimoniale sunt atât de numeroase încât, în cazul unei populaţii reduse numeric, 
alegerea soțului este inevitabil limitată. Deşi căsătoria între consagvini apropiați 
este interzisă, rudele mai îndepărtate sunt alese în mod preferenţial ca soţi de 
îndată ce prohibiţiile sunt îndepărtate. 


3. Structurile complexe sunt acele sisteme în care regulile stabilesc 
individului cu cine anume nu se poate căsători, dar ele nu-i specifică cu cine 
anume poate sau trebuie să se căsătorească. Un sistem complex poate interzice 
individului de a se căsători cu anumite categorii de rude sau chiar cu membrii 
unui grup etnic particular, dar îi lasă în rest deschisă alegerea partenerului sau 
partenerei sale. Aceste structuri promulgă puţine reguli negative, care nu interzic 
decât căsătoria între rude apropiate, în cadrul lor alegerea soțului ținând de alte 
determinări decât de cele ale înrudirii (categorii sociale, profesionale, religioase, 
vecinătate, moştenire etc)”. 


4 Copet-Rougier E., „Alianță”, în Bonte Pierre, Izard Michael, Dictionar de etnologie şi antropologie, Editura 
Polirom, Iaşi, 1999, p. 43 — 46 

2.6.3. Teoria „caselor” (Boas F., Schmidt K.) 


Studiile asupra înrudirii au fost dominate o lungă perioadă de timp de 
noțiunile de „descendență uniliniară”sau „biliniară”. Cercetătorii s-au concentrat 
exclusiv asupra societăţilor în care poziţia fiecărui individ este determinată în 
funcție de apartenenţa sa la o descendență fie paternă, fie maternă, sau în care 
elementele de statut individual sunt repartizate astfel încât unele dintre acestea 
sunt transmise de descendența paternă iar altele de descendența maternă. 


Ulterior cercetătorii şi-au extins preocupările şi spre sistemele cognatice, în 
care individul îşi poate realiza poziția din structura socială iar elementele 
statutului său nu depind de o descendență sau de alta. 


Cercetările întreprinse de Schmidt în 1957 au evidenţiat faptul că în Evul 
Mediu timpuriu descendența nobilă nu coincidea cu descendența agnatică, 
existând şi situaţii în care aceasta era complet lipsită de o bază biologică. Aşa 
numitele „case” aveau la bază o moştenire spirituală şi materială care includea 
demnitatea, originile, neamul, rudele, numele şi simbolurile, poziţia, puterea şi 
bogăţia etc. 


Spre deosebire de clan sau ascendență, casa prezintă o serie de caracteristici 
distincte, fiind o persoană morală deținătoare a unui domeniu compus atât din 
bunuri materiale, cât şi imateriale, şi care se perpetuează prin transmiterea 
numelui său, a averii şi titlurilor sale, în linie reală sau fictivă, în baza înrudirii 
şi/sau alianţei. 


În societăţile organizate în care continuitatea genealogiei are la bază 
principiul alianţei temporare sau prelungite între două sau mai multe ascendente, 
în vederea apariţiei unor unităţi sociale de tip nou. Hipergamia şi hipogamia devin 
tactici utilizate simultan sau succesiv, la fel ca şi endogamia şi exogamia. În 
funcție de interesele sociale, politice sau economice conjuncturale, casele 
decideau extinderea sau diminuarea rețelelor de alianţe matrimoniale”. 


42 Levi-Strauss C., „Casă”, în Bonte Pierre, Izard Michael, Dictionar de etnologie şi antropologie, Editura Polirom, 
Iaşi, 1999, p. 127 -128 

Capitolul III 
CĂSĂTORIA 
- FENOMEN SOCIAL ȘI JURIDIC COMPLEX 


3.1. Consideraţi generale 


Problematica pe care o comportă constituirea familiei este complexă, 
cuprinzând, deopotrivă, factori sociali, economici, biologici, psihologici şi juridici. 
Instituţie juridică şi, în aceeaşi măsură, un grup social fundamental pentru indivizi 
şi pentru societate, familia este puternic legată de căsătorie. 


La baza constituirii familiei (la majoritatea popoarelor) se află actul 
căsătoriei, considerat de toţi specialiştii ca reprezentând evenimentul demografic 
cel mai puternic, influențat de factori sociali, juridici, culturali, psihologici şi 
morali. 


Pentru sociologi şi demografi, căsătoria marchează începutul primei 
secvențe a „ciclului de viață familială”, ea influențând evenimente demografice de 
maximă importanţă, cum ar fi fertilitatea şi natalitatea. 


Viaţa desfăşurată de indivizi în cadrul instituționalizat al familiei cuprinde 
două aspecte esenţiale: o latură biologică constantă, în formă aproape neschimbată 
de-a lungul timpului şi care constă în procrearea şi creşterea copiilor şi o latură 
socială, veşnic schimbătoare, reprezentând morala, educaţia, economia, aspectele 
Juridice şi psihice. 

Căsătoria şi familia cunosc o evoluție în timp, asupra lor punându-și 
amprenta transformările din viaţa economică şi socială, moravurile, tradițiile, 
obiceiurile. Putem spune că între căsătorie şi familie, pe de o parte şi viața sociala 
în ansamblul ei, pe de altă parte, are loc un permanent proces de influențare, de 
condiționare, de ajustare. La nivelul vieții de familie, în relațiile dintre parteneri, 
schimbările nu au aceeaşi esenţă şi profunzime ca cele din viaţa socială şi, mai 
ales, nu se instaurează automat. Schimbările petrecute în modelele familiale sunt 
şi rezultatul acțiunii convergente a unor factori culturali, psihologici, juridici, 
morali. 


In această ordine de idei, trebuie menţionat şi faptul că familia nu se 
manifestă pasiv în raport cu schimbările din societate, nu se limitează doar la 
înregistrarea lor şi la modificarea corespunzătoare a structurii şi funcțiilor sale. 

Familia are şi un rol activ în aceste transformări, manifestându-se ca grup, ca 
agent transformator în raport cu societatea. 


Ideea studiului familiei prin prisma schimbărilor societății globale, a rolului 
ei de activare şi influențare a unor structuri sociale este pusă în evidență de autori 
cunoscuţi ai domeniului, care apreciază: “Familia nu se raportează pasiv la 
schimbările petrecute în societate, înregistrând doar aceste schimbări şi 
modificându-se ca răspuns mai mult sau mai puţin mecanic la acesta. Familia 
fiind, într-un fel sau altul, un adevărat “laborator” al vieţii sociale se manifestă ca 
un agent activ transformator, atât prin membrii săi, cât şi prin sine ca grup. 


Factorii care influenţează elementele definitorii ale familiei sunt economici, 
sociali, morali, juridici, ei reglementând şi orientând constituirea familiei, 
încheierea căsătoriei, relaţiile dintre soți, relațiile părinţi-copii, ansamblul vieţii de 
familie. 


3.1.1]. Precizări terminologice 


Potrivit „Dicţionarului de sociologie” (Zamfir C., Vlăsceanu L., 1993, p. 
91), căsătoria reprezintă o „modalitate acceptată social prin care două sau mai 
multe persoane constituie o familie”. 


Căsătoria poate comporta un aspect juridic, constând în sancţionarea 
formală de către o instituție legitimă a uniunii maritale şi un aspect religios, 
constând în sancţionarea formală de către o instituţie religioasă legitimă a uniunii 
maritale. 


In prezent căsătoria religioasă este facultativă, neputând fi încheiată decât 
după sancţionarea juridică. 


Impreună cu filiația, căsătoria reprezintă mecanismele sociale de 
transmitere a moştenirii, bunurilor materiale şi imateriale, de tip religios, spiritual, 
cultural etc. 


3.1.2. Scurt istoric 


În amplul şi documentatul studiu despre primitivi, Nicolae Petrescu 
apreciază căsătoria drept un act de natură civilă religioasă ce comportă o mulțime 
de aspecte printre care evoluţia socială a popoarelor, multitudinea tradiţiilor, 
obiceiurilor, moravurilor, toate determinând o mare diversitate a tipurilor în care 
se realizează căsătoria. La popoarele primitiv căsătoria, având un pronunţat 
caracter juridic, poate fi constituită prin: cumpărarea soției, prin unirea 
preferențială a partenerilor şi prin răpire. 


Pentru popoarele primitive, căsătoria îşi are sorgintea în familie 
(Westermarck), adevărata viață conjugală începând după ce are loc naşterea unui 
copil, care marchează definitivarea actului nupțial. 

Unele obiceiuri ce ţin de căsătorie, de formele în care ea poate fi încheiată, 
se perpetuează în istoria familiei şi a societăţii, ceea ce face ca pe trepte evoluate 
de dezvoltare (secolele XIX şi XX) să mai putem întâlni căsătoria prin răpirea 
soției. 


La multe popoare căsătoria este condiționată de avere, de dreptul părinților 
asupra copiilor, de prejudecăţi şi diferențieri sociale, ceea ce duce la o situaţie de 
înjosire a femeii, la considerarea ei drept mijloc de sporire a bunurilor soțului. 


Asupra formelor de căsătorie s-au făcut numeroase studii, puţin fiind însă 
cele care surprind în mod corespunzător corespondenţa dintre acestea şi factorii 
economici, sociali, morali existenți pe diferite trepte de dezvoltare a societății. 
Formele familiei după unii autori sunt: poligamia, poliandria şi monogamia, iar 
din punctul de vedere al descendenţei, există familii matronimice şi patronimice. 
Alți autori absolutizează forma monogamă a familiei, neglijând tipurile variate 
întâlnite în diverse societăţi şi culturi. 


In această ordine de idei, menţionăm poziţia lui Westermarck care defineşte 
familia ca „o uniune mai mult sau mai puţin durabilă între mascul şi femelă, 
uniune care durează pe timpul actului reproducerii şi naşterii progeniturii”. 


Istoria mai veche şi chiar recentă ne oferă exemple de căsătorii poliandre, 
în care deci soția are mai mulţi soți, sau de familii poligine. Menţionăm în acest 
sens o lucrare în care sunt descrise diverse tipuri de familii poligame şi poligine în 
triburi din Orientul Apropiat şi din Africa. Cu toate deosebirile de opinii ale 
specialiştilor şi în ciuda formelor variate de căsătorie prezente în lume, există un 
consens în ceea ce priveşte rolul căsătoriei în societate. 


Fără îndoială, căsătoria poate fi apreciată ca un instrument principal şi 
dinamic de creare a grupurilor familiale, a comunităţilor umane si, prin aceasta, un 
temei al permanenței existenței umane. 


Istoria familiei a relevat faptul că structura şi organizarea acestei forme de 
comunitate umană depinde, în bună parte de căsătorie. Formele istorice ale 
căsătoriei sunt monogamia şi poligamia. Poligamia apare, fie sub forma 
poligamiei propriu-zisă, adică căsătoria unui bărbat cu câteva femei, fie sub forma 
poliandriei, adică căsătoria unei femei cu câțiva bărbaţi. 


După reputatul antropolog G. P. Murdock, poligamia apare frecvent în 
societățile studiate de el. Astfel, el consemnează apariția monogamiei în 43 de 
societăți cunoscute etnologilor, poligamia în 193, iar poliandria în două. 
Specialiştii iau în considerare şi alte criterii, cum ar fi aria de alegere a soţului. 
Potrivit acestui criteriu, întâlnim căsătorii endogamice, încheiate în cadrul 
colectivităţii proprii mai largi şi căsătorii exogamice, încheiate din necesitate între 
parteneri care fac parte din grupuri diferite. 

3.2. Căsătoria — perspectiva juridică 


Reglementările juridice care au însoțit familia de-a lungul istoriei s-au 
concentrat mai ales asupra căsătoriei. Se poate aprecia că actul căsătoriei apare ca 
un instrument principal şi dinamic de creare a grupurilor familiale, a comunităților 
umane şi, prin aceasta, constituie un temei al permanenţei existenței umane. 


În cele mai multe cazuri, legislaţia familiei a fost marcată în decursul 
timpului de inegalitatea femeii cu bărbatul şi de poziţiile privilegiate ale unor clase 
şi categorii sociale. 


Astfel, în vechiul drept roman, familia se afla sub puterea discreţionară a 
şefului ei, „pater famillias” ale cărui drepturi erau nelimitate. Femeia era 
considerată ca şi un sclav, drepturile ei fiind practic nule. La greci dominau 
aceleaşi reguli de supunere totală a femeii, începând cu modul de adresare şi până 
la acceptarea de a fi păzită de câini sau eunuci. Unele reglementări juridice cu 
privire la căsătorie puneau în evidenţă carenţe privind concepția despre familie, 
despre relaţiile matrimoniale. 


Referitor la vârsta căsătoriei, stabilită diferențiat de la o epocă la alta şi de 
la un popor la altul, existau în unele legislații precizări surprinzătoare. Astfel, 
romanii acceptau drept vârstă minimă pentru fete 12 ani, iar pentru bărbaţi, după 
caz, în funcţie de o cercetare corporală prealabilă. 


La popoarele germane, în Evul Mediu se practică în scopuri patrimoniale, 
obiceiul ca tatăl sa-şi însoare fiul încă impuber cu o fată nubilă şi să îndeplinească 
el îndatoririle conjugale până la vârsta pubertăţii fiului său. Atât la germani, cât şi 
la romani s-a păstrat până târziu, spre sfârşitul feudalismului, dreptul stăpânului, 
aşa numitul „jus primae noctis” în unele cazuri „jus tri noctis”, potrivit căruia el 
avea dreptul la favorurile miresei în prima sau în primele trei nopţi după nuntă. 


În ceea ce priveşte adulterul, dacă el era acceptat aproape fără restricții 
pentru bărbaţi, pentru femei atrăgea după sine alungarea, dezonoarea, oprobiul 
public sau chiar moartea. 


În dreptul francez din secolul al XIX-lea, inegalitatea femeii era stabilită 
prin faptul că era considerată aproape iresponsabilă alături de minori şi nebuni, ea 
neavând dreptul sa-şi administreze bunurile fără consimțământul scris al soțului. 


În ţara noastră, deşi vechiul drept românesc poate fi apreciat mai progresist 
decât al altor popoare în ceea ce priveşte reglementarea instituției familiei totuşi el 
a păstrat starea de inferioritate pentru femeie, limitând drepturile ei. Astfel, 
conform Codului Calimachi, infidelitatea soției se pedepsea cu închiderea la 
mănăstire şi pierderea zestrei. Codul civil român de la 1864 a păstrat în mare parte 
inegalitatea femeii, incapacitatea ei în privinţa încheierii unor acte civile. Deşi 
printr-o lege din 1923 s-a abrogat în mod expres incapacitatea femeii măritate, 
starea de inegalitate nu a dispărut, bărbatul continuând să dețină prerogativele 
şefului familiei. 

Din punct de vedere juridic, căsătoria reprezintă uniunea consimțită dintre 
un bărbat şi o femeie, încheiată cu respectarea dispoziţiilor legale, cu scopul 
întemeierii unei familii. 


Dreptul familiei, ca ramură specializată a dreptului, cuprinde totalitatea 
normelor juridice care reglementează raporturile personale şi patrimoniale ce 
izvorăsc din căsătorie, rudenie, înfiere şi altele asimilate de lege cu raporturile de 
familie. 


Principiile fundamentale ale legislaţiei noastre în materie de familie sunt 
următoarele: 


- ocrotirea de către stat a căsătoriei şi familiei 
- ocrotirea intereselor mamei şi ale copilului 


- deplina egalitate în drepturi dintre bărbat şi femeie în toate domeniile 
vieţii economice, politice, de stat si culturale; 


- asigurarea de drepturi egale la muncă, salariu, odihnă, asigurări sociale şi 
învăţământ pentru toți cetățenii. 


In ţara noastră, scopul încheierii căsătoriei îl constituie în mod implicit 
întemeierea unei familii în sprijinul acestui principiu vin şi reglementările stipulate 
în Codul familiei cu privire la căsătorie şi familie. 


Fără a intra în detalii de ordin juridic, considerăm oportun să facem câteva 
precizări ce decurg din legislaţia căsătoriei şi ale căror consecinţe asupra vieții 
partenerilor, a grupului familial în ansamblu, sunt evidente. 


a. Scopul căsătoriei îl constituie întemeierea unei familii 


Dacă o căsătorie s-ar încheia în mod formal, în alt scop decât al întemeierii 
unei familii, aceasta ar cădea sub incidenţa dispoziţiilor legale care sancţionează 
orice încălcare a normelor imperative. În ţara noastră ca şi în alte ţări, căsătoria 
ocrotită de lege şi apreciată drept bază a întemeierii familiei. Cu alte cuvinte, 
întemeierea relațiilor de familie constituie conținutul căsătoriei, cauza necesară şi 
fundamentală a acesteia. 


b. Căsătoria are la bază liberul consimțământ al partenerilor. 


Căsătoria este „uniunea liber consimţită între un bărbat şi o femeie, 
încheiată potrivit dispoziţiilor legate, cu scopul de a întemeia o familie şi 
reglementată de normele imperative ale legii”. În aceste condiţii, legea precizează 
drept temei al căsătoriei, afecțiunea reciprocă a soţilor, excluzând presiunea 
părinților sau a altor persoane şi orice considerente de ordin economic. 


c. Căsătoria este monogamă 


Acest principiu este circumscris în cadrul legal în forma “este oprit să se 
căsătorească bărbatul care este căsătorit, sau femeia care este căsătorită” (Art. 5 
din Codul familie) 

d. Caracterul solemn şi civil al căsătoriei. 


În virtutea acestui principiu căsătoria se poate încheia numai în fața 
autorității de stat sau în cazuri excepționale, în fața unor persoane ce sunt învestite 
să înlocuiască autoritatea de stat (comandantul unei nave etc.). În ceea ce priveşte 
caracterul civil, menţionăm dublul caracter al căsătoriei: laic şi religios, cu 
amendamentul că valoare şi efecte juridice au doar căsătoriile încheiate în faţa 
autorităţii de stat. 


e. Egalitatea în drepturi a soților 


În relaţiile dintre soţi, precum şi în exerciţiul drepturilor faţă de copii, 
bărbatul şi femeia au drepturi egale. Apreciem că statutul soţului şi al soției în 
familie, ca şi rolurile asociate lor sunt concret determinate, prezentând a serie de 
particularități de-a lungul istoriei formelor de familie. Sistemul drepturilor şi 
obligaţiilor ce revin celor doi parteneri, diviziunea rolurilor în cadrul familiei sunt 
puternic influențate de forma familiei, de structura şi talia ei, de nivelul de 
dezvoltare economico-socială, de normele şi valorile culturale şi morale 
dominante. La acestea se adaugă şi o serie de particularități ce ţin de partenerii 
cuplului conjugal: temperament, caracter, idealuri, motivații legate de viaţa de 
familie etc. Cadrul legislativ, alături de alți factori de natură socio-economică 
joacă un rol important în reglementarea relaţiilor dintre soţi, în asigurarea 
coeziunii şi stabilității familiale, potențează funcționalitatea grupului şi asigură 
temei ancorării lui în fenomenele şi procesele sociale ale realității. 


Codul familiei, adoptat în 1954, a vizat reglementarea relaţiilor familiale în 
contextul societăţii socialiste. Astăzi nu beneficiem încă de un act normativ nou, 
în materie de familie şi de relaţii familiale racordat la timpurile pe care le trăim 
acum, la schimbările sociale înregistrate. Reglementările juridice ale întemeierii 
familiei ţin cont de aspectele variate legate de tradiţii, obiceiuri, aspirații, 
preocupări, de ansamblul condiţiilor de viață. 


3.2.1. Condiţii de fond ale încheierii căsătoriei 


Condiţiile de fond ale încheierii căsătoriei au drept scop să asigure 
încheierea unei căsătorii numai de către acele persoane care sunt apte din punct de 
vedere fizic şi moral să întemeieze o familie. Aceste condiţii sunt grupate astfel: 


a. condiţii privitoare la aptitudinea fizică de a întemeia o familie; 
b. condiţii menite să asigure o căsătorie liber consimțită; 
c. condiţii de ordin moral. 


Din prima grupă fac parte vârsta legală pentru căsătorie şi starea de 
sănătate a viitorilor soţi. Referitor la condiția vârstei matrimoniale, potrivit 
reglementărilor legale este fixată vârsta minimă de 18 ani pentru bărbaţi şi 16 ani 
pentru femei. Criteriul vârstei se constituie drept o condiție de fond a căsătoriei în 
funcţie de obiceiuri, de politică demografică şi de maturitatea biologică pe care o 

reclamă întemeierea unei familii. Aşa se explică diferențele privind pragul de 
vârstă acceptat la diferite popoare (în Polonia, 21 ani pentru bărbaţi şi 18 ani 
pentru femei, în Germania 18 ani pentru ambele sexe etc.). 


Condiţiile de sănătate au o mare importanţă în încheierea căsătoriei. Soții, 
obligați să comunice reciproc starea sănătăţii lor, procedează prin prezentarea unor 
certificate medicale de atestare a sănătăţii. Legea ține seama în acest caz şi de 
unele considerente de ordin social şi profilactic în dorinţa de a asigura o 
descendență sănătoasă. În acest scop sunt prevăzute expres interdicții pentru 
alienaţi şi debili mintali, pentru cei cu boli degenerative grave. 


Lipsa unor piedici legale la căsătorie 


Literatura juridică tratează şi aspectele ce ţin de « piedicile legale” ale 
căsătoriei. Există în acest caz o justificare de ordin etic, în sensul de a evita 
crearea prin căsătorie a unor situații necompatibile cu principiile de convieţuire 
acceptate. Problemele care sunt circumscrise condițiilor de fond negative sunt: 


1. Starea de persoană căsătorită 


În această problemă codurile familiei din majoritatea ţărilor prevăd 
interdicția cumulului în materie de căsătorie. „Este oprit să se căsătorească 
bărbatul care este căsătorit, sau femeia care este căsătorită” (art. 5 Codul familiei). 
Acest principiu decurge din caracterul monogam al familiei. De altfel, încălcarea 
principiului monogamiei este sancționată atât pe planul dreptului familiei, cu 
nulitatea absolută a căsătoriei (art. 19 Codul familiei), cât şi pe planul dreptului 
penal (art. 443 Cod penal). 


2. Rudenia ca impediment la căsătorie. Căsătoria este oprită între rudele 
apropiate. Această interdicție are rațiuni de ordin biologic, considerându-se că 
unirile dintre rude apropiate nu asigură o descendență sănătoasă. Legea interzice, 
în primul rând, căsătoria între rudele fireşti în linie dreaptă, indiferent de grad. 
Deci nu se pot căsători tatăl cu fiica, mama cu fiul, bunicul cu nepoata ş.a.m.d. 
Sunt interzise căsătoriile între rude în linie colaterală până la al patrulea grad 
inclusiv, adică între frate şi soră, între unchi şi nepoată, mătuşă şi nepot, între veri 
primari (art. 6 al. 1 Codul familiei). Căsătoria este interzisă între înfietor şi înfiat, 
între ascendenţii şi descendenţii înfietorului şi înfiat, ca şi între ascendenții 
primului şi descendenții înfiatului. 


3.2.2. Condiţii de formă ale încheierii căsătoriei 


Condiţiile de formă şi, în special, încheierea căsătoriei în faţa ofițerului de 
stare civilă constituie forma recunoaşterii sociale a căsătoriei, premisa ocrotirii ei 
de către stat. Aceste condiţii implică respectarea unei suite de formalități legate de 
căsătorie (declarația de căsătorie, opoziţia la căsătorie). 

3.2.3. Efectele căsătoriei 


În cadrul relaţiilor dintre soţi vom distinge între relațiile personale şi cele 
patrimoniale. 


Legea reglementează în cadrul relaţiilor personale, pe acelea cu privire la 
obligația de fidelitate, de sprijin moral, material, pe cele privitoare la numele şi 
domiciliul soților (art. 2, art.. 27, 28, 62 din Codul familiei şi art. 93 din Codul 
civil). 


Relaţiile părinți-copii 


Din punct de vedere juridic filiația maternă se dovedeşte prin actul naşterii 
şi nu ridică dificultăți. 


În ceea ce priveşte filiația după tată, ea poate fi mai greu de demonstrat. 
„Copilul născut în timpul căsătoriei are ca tată pe soțul mamei, iar copilul născut 
după desfacerea, declararea nulităţii sau anularea căsătoriei, are ca tată pe fostul 
soț al mamei, dacă a fost conceput în timpul căsătoriei şi naşterea a avut loc 
înainte ca mama să fi intrat într-o nouă căsătorie” (art. 53 Codul familiei). 
Prezumția de paternitate poate fi răsturnată numai prin acţiune în Justiţie, respectiv 
paternitatea poate fi tăgăduită dacă este cu neputinţă ca soțul mamei să fie tatăl 
copilului. În acest caz se aduc probe efective (sterilitatea soțului, absenţa acestuia 
de la domiciliu în perioada în care a fost conceput copilul, adulterul dovedit al 
femeii) care au valabilitate însoţite de tăgăduirea de către soț a paternității. 


3.2.4. Desfacerea căsătoriei 
Cauzele desfacerii căsătoriei pot fi: 
moartea unuia din soți; 
b. declararea judecătorească a morții unuia din soți; 


c. desfacerea căsătoriei prin recăsătorirea soțului celui ce fusese declarat 
mort; 


d. divorțul 
Divorțul reprezintă forma legală a desfacerii căsătoriei. 


În România (ca şi în celelalte țări foste socialiste) au acționat principiile 
juridice ale divorțului sancțiune. Potrivit acestora, divorțul se pronunţa din culpa 
unuia din soţi şi antrena o serie de dificultăți pentru cel în cauză. În general, se 
perpetuase o optică potrivit căreia statutul social al unei persoane divorțate era 
condamnabil. 

In prezent se preconizează o legislație nouă în materie de divorţ, divorţul 
prin consens, prin care se poate desface căsătoria la cererea partenerilor fără 
proceduri legislative greoaie şi de durată. 


Dreptul familiei reglementează şi alte raporturi importante cum ar fi: 
drepturile şi îndatoririle părinteşti, răspunderea penală pentru neindeplinirea 
obligațiilor paterne, alocaţia şi contribuţia de întreținere etc. 


Cunoaşterea acestora permite înţelegerea corectă a mecanismelor juridice 
ce acționează în sensul asigurării funcționalități uneia dintre cele mai 
reprezentative instituţii sociale: familia. 


3.3. Motivaţii şi condiționări ale constituirii familiei 


Căsătoria este un fenomen complex ce declanşează multiple consecinţe 
sociale, afective, morale, juridice care privesc atât partenerii cuplului, cât şi 
descendenții acestora. Căsătoria este supusă determinismelor sociale, în ciuda 
faptului că nu are un caracter obligatoriu. Cu alte cuvinte, libertatea indivizilor nu 
este totală, ci limitată de o serie de constrângeri de natură fizică sau geografică, 
socială sau culturală. 


Din multe studii consacrate alegerii partenerului, motivaţiei căsătoriei şi, în 
genere, constituirii familiei se degajă ideea după care căsătoriile nu se fac la 
întâmplare, ci în funcție de o serie de determinări mai mult sau mai puţin evidente. 
Această idee este susținută şi de psihologul francez Henri Salvat care, conştient de 
intervenţia unor factori de selecţie în stabilirea căsătoriei afirma: „alegerea unui 
tovarăş de viată continuă să fie un fenomen social. Posibilităţile acestei alegeri, în 
pofida mobilităţii geografice sau sociale sporite nu sunt un joc al hazardului”. 


Alegerea partenerului nu este un proces simplu bazat doar pe atractivitate 
fizică sau iubire. Conştient sau inconştient, în alegere ținem seama de o serie de 
factori individuali sau sociali. 


Persoana aleasă poate să aparţină grupului nostru de prieteni sau colegi de 
serviciu, poate fi vecină cu noi, poate avea acelaşi nivel de instrucție sau poate 
avea o prezenţă fizică plăcută. În mulţimea persoanelor eligibile noi intervenim 
încă de la început, cu numite criterii, urmând ca apoi, trecând prin mai multe filtre 
sau luând în considerare mai mulți factori, să găsim în sfârşit persoana potrivită. 
Criteriile de alegere sunt foarte numeroase şi de o forate mare diversitate; dintre 
acestea vom încerca să le prezentăm pe cele mai importante sau cele care apar cel 
mai frecvent în cercetările pe această temă. 


Exogamia — este unul dintre criteriile generale în alegerea partenerului. Prin 
exogamie înţelegem presiunea de a te căsători în afara „familiei”, a grupului din 
care faci parte. Astfel, în legislaţia multor state, printre care şi România, este 
interzis să te căsătoreşti cu membri ai propriei familii până la a IV-a spiță. Există 
variaţii totuşi de la ţară la ţară. Exogamia este un criteriu puternic, el fiind susținut 

şi de normele religioase (religia creştină interzice rudelor de gradul I să se 
căsătorească între ele), de legislaţie sau de normele sociale şi culturale. 


Endogamia şi homogamia sunt la rândul lor criterii cu arie largă de 
cuprindere. 


Prin endogamie înțelegem presiunea de a te căsători în cadrul grupului din 
care faci parte, excluzând familia. Acest criteriu poate avea o posibilă explicaţie în 
frică, neîncredere sau teama de străini. Un important aspect al endogamiei îl 
constituie homogamia, care poate fi definită ca forță ce impulsionează o persoană 
să aleagă pe cineva de aceeaşi rasă, religie, vârstă, educaţie, inteligență, mediu 
social etc. putem vorbi de o homogamie geografică Acest criteriu, care cuprinde în 
aria lui toți ceilalți factori exercită o presiune mare, majoritatea persoanelor ţinând 
cont de el atunci când aleg — în funcție de domeniul de interes. Datele statistice 
care arată forţa acestui criteriu infirmă teoriile personalităţii, care pun în prim plan 
principiul „diferenţele se atrag”. 


Asupra problematicii complexe pe care o comportă alegerea partenerului s- 
au oprit, mai mult sau mai puţin direct numeroşi specialişti ale căror preocupări 
converg în aceeaşi direcție. Mulţi sunt tentaţi să studieze dacă alegerea 
partenerului a fost impusă sau cauzată de diverse motive raționale, afective, 
morale, sociale etc. Lipsesc studiile în care această alegere este urmărită din 
punctul de vedere al reuşitei ei, înţelegerii partenerilor, al fericirii cuplului. De 
altfel întreprinderea unei astfel de încercări ar necesita un efort interdisciplinar 
(medicină, biologie, psihologie, sociologie etc.) greu de realizat. 


În această situaţie cel mai uşor pare a fi răspunsul la întrebarea „Cine se 
căsătoreşte şi cu cine ?”. Această întrebare şi-a pus-o sociologul francez Alain 
Girard, încercând prin răspuns să găsească o corelaţie între schimbările din 
structura socială şi familie. Alain Girard a întreprins o anchetă sociologică prin 
care a evidenţiat atât caracteristicile sociale şi culturale ale fenomenului, cât şi 
implicaţiile lui psihice, mecanismele complexe care stau la baza relaţiilor 
interpersonale. El apreciază importanţa căsătoriei din punct de vedere biologic şi 
social, arătând că aceasta constituie cea mai importantă şi stabilă instituție a 
societăţii. Studiul său a plecat de la necesitatea evidențierii transformărilor intense 
şi profunde din societatea industrială, care s-au reflectat şi în modul de alegere a 
partenerului, în constituirea cuplului, determinând mutații în mecanismele de 
selecţie socială a acestora. Cert este faptul că un individ ajuns la vârsta căsătoriei 
are o anumită origine geografică, aparținând prin naştere unei familii, unui mediu 
social bine definit, are un anumit nivel de instrucţie, o profesie care-şi vor pune 
amprenta în formularea opțiunii pentru întemeierea unei familii. Pe scurt, 
concluziile la care ajunge Girard pot fi astfel sistematizate: 


a. apropierea domiciliilor constituie adesea preludiul unei căsătorii; 


b. locul naşterii joacă un rol important, chiar dacă viitori soți se vor căsători 
în altă parte 

c. condiţia socială este primordială (45% din căsătorii se încheie între tineri 
aparținând aceluiaşi mediu social, oricare ar fi el. Această proporţie se ridică până 
la aproape 70% dacă adăugăm mediile sociale apropiate); 


d. nivelul instrucției, afinitățile culturale, credințele religioase au, de 
asemenea, un rol important în acordul ce determină căsătoria. 


Alegerea partenerului ca moment de debut al închegării cuplului. căsătoria 
ca instituţie ale cărei consecinţe vizează perpetuarea comunităţii, interesează în 
măsură esențială societatea. De fapt, toate societățile acordă importanță căsătoriei, 
reglementărilor juridice şi consecinţelor sociale ale constituirii şi desfăşurării ei, 
dețin reguli stricte, o sumă de imperative şi interdicții ale realizării mariajului. 
Căsătoria este un act esențialmente individual care reprezintă pentru societate o 
funcție continuă, ce se exercită pe tot parcursul existenţei grupului. Autori de 
renume, ca M. Mead, Malinovski, Levi-Strauss, H. Hill au realizat studii de 
referință cu privire la fenomenul căsătoriei. Cunoscutul sociolog american Rueben 
Hill, într-una din primele sale lucrări formulează câteva aprecieri a căror 
valabilitate a fost confirmată de numeroase studii. El a constatat că: 


- individul caută un partener asemănător sieşi,; 
- vârsta la care se realizează căsătoria a crescut continuu; 


- succesul căsătoriei depinde, nu atât de partener, cât de momentul în care 
se perfectează opțiunea; 


- căsătoriile între persoane de rase, naționalități diferite sunt mai 
vulnerabile. 


Unele din aceste ipoteze au fost, după aprecierile ulterioare ale lui Hill, 
supertestate. Este şi cazul ipotezei homogamiei, potrivit căreia cei asemănători se 
întâlnesc şi se căsătoresc şi a ipotezei apropierii rezidenţiale ca factor de predicție 
a căsătoriilor. 


Alți autori insistă asupra calităților asemănătoare şi a atracţiilor determinate 
de acestea în alegerea partenerilor de viață. Henry Dicks, un specialist în terapia 
familiei, fixează trei grupuri de factori ce acționează în opțiunea maritală: 


1. presiunea socială, religia şi banii 
2. conştiinţa personală şi interesele personale 
3. atracția inconştientă. 


Psihiatrul englez R. Skynner apreciază că se atrag persoane care au avut 
situații şi experiențe similare în copilărie, probleme familiale asemănătoare. 
Această idee vine să întărească afirmaţia sociologilor după care modelul familie 
de origine influenţează în mod fundamental opțiunile şi orientările maritale. 


Astfel, în formarea unui cuplu, similarităţile îşi spun cuvântul. Se atrag 
între ei, în mod inconştient cei care în familiile de origine au avut dificultăți în 
„împărțirea” afecțiunii, au avut mari pierderi... sau cei care au fost crescuţi la 


87 


www.psihologiaonline.ro 


Psihologia Online Biblioteca Online 


casele de copii”. Succesul în căsătorie ar depinde şi de o serie de factori psihologi, 
de similitudini de caractere şi temperamente, de slăbiciuni şi defecte apropiate. 


Problematica alegerii partenerului este prezentă şi în literatura românească, 
unde remarcăm studiile realizate în cadrul Şcolii sociologice de la Bucureşti în 
perioada interbelică sub conducerea profesorului Dimitrie Gusti. Xenia Costa- 
Foru este, în acest sens, un nume de referință, preocupările ei pentru domeniul 
vieții familiale, ca şi pentru fundamentarea metodologică a studiului monografic 
asupra familiei fiind cunoscute şi apreciate. În această ordine de idei, ne propunem 
să prezentăm succint câteva aspecte desprinse din cercetările întreprinse de 
autoare în anii 1927— 1931 în localităţile : Fundul Moldovei, Nerej, Runcu, 
Drăguş şi Cornova. 


Un prim grup do probleme cu referire la motivația căsătoriei a permis 
încadrarea răspunsurilor subiecților în trei categorii de factori, şi anume: 


- motivarea prin obicei şi tradiţii; 
- motivarea prin impunere din partea rudelor şi colectivităţii; 
- motivarea prin propria determinare a individului; 


Motivația economică, concentrată în jurul zestrei, al pământului în special, 
a fost deosebit de pregnantă în perioada interbelică. Acest factor a antrenat şi 
menținut multe conflicte, alterând sentimentele partenerilor, declanşând puternice 
drame. Nu de puţine ori căsătoria se încheia în ciuda voinței partenerilor, 
ajungându-se la situația absurdă ca aceştia să se cunoască abia cu prilejul 
căsătoriei. Părinţii şi rudele stabileau de multe ori partenerii în funcţie de situația 
materială a acestora, urmărind obţinerea unei bucăți de pământ pe care să 
muncească membrii familiei. Intervenţia părinților trebuie judecată în funcţie de 
optica acestora asupra familiei, de numărul celor care o compuneau, de puterea de 
muncă, de situaţia lor materială, ca şi de relațiile interpersonale. 


Această motivaţie apare expres formulată în multe studii monografice din 
care redăm : „căsătoria se face în primul rând din interes material. Se are în 
vedere, în primul rând, averea. Zestrea este pe primul plan al preocupărilor 
viitorilor soți. Apoi se caută vrednicia, hărnicia, tot în vederea intereselor 
materiale de a produce muncă pentru îngrijirea celor bătrâni”. 


Frecvența motivaţiilor economice nu exclude însă şi situaţiile în care 
dragostea, afecțiunea reciprocă, calitățile fizice şi morale sunt apreciate şi invocate 
de subiecţi. În unele lucrări apare ca problemă de studiu, alături de motivaţie - 
scopul declarat al căsătoriei. Întâlnim o paletă Largă de scopuri mărturisite, cum ar 
fi grija perpetuării neamului, satisfacerea unor necesități biologice, nevoia de brațe 
de muncă, teama părinţilor de a ajunge la bătrâneţe fără sprijin şi îngrijire etc., — 
sunt tot atâtea scopuri ale încheierii căsătoriei. De cele mai multe ori, scopurile 
mărturisite se suprapun motivației propriu-zise ale alegerii viitorului soţ, ale 
întemeierii familiei conjugale. 

Alegerea partenerului, deşi un act de opțiune individuală nu depinde 
întotdeauna de motivele şi scopurile invocate în acest sens, de dorințele şi 
sentimentele viitorilor parteneri. Colectivitatea a stabilit după caz, o serie de 
norme şi reguli, restricții şi chiar interdicții în realizarea căsătoriei de care se ține 
cont. Printre acestea, amintim rudenia, rangul naşterii, ieşirea fetelor la horă, 
satisfacerea stagiului militar de către băieți, ca şi unele interdicții ce ţin de 
deosebirile de neam, religie, categorie socială specifice organizării sociale din 
perioada interbelică din ţara noastră. O preocupare aparte în studiile consacrate 
familiei o constituie calitățile partenerilor, însuşirile apreciate şi căutate în vederea 
întemeierii unui cuplu. Calitățile morale ale soţilor, hărnicia, puterea de muncă, 
calitățile gospodăreşti sunt apreciate în mai mare măsură decât calitățile fizice, 
frumuseţe, înfăţişare etc. 


Din multitudinea problemelor cu care se confruntă partenerii, mai reținem: 
relaţiile sexuale înaintea căsătoriei, fidelitatea conjugală, morala vieții familiale, 
interdicțiile privind practicarea relaţiilor sexuale normale, numărul dezirabil de 
copii, toate având un rol important atât în asigurarea coeziunii şi stabilității 
grupului, cât şi în menţinerea prestigiului său în viața socială. 


Problemele vieţii de familie, alegerea partenerului, motivația căsătoriei, 
condițiile economico-sociale şi morale ale vieţii cuplului au fost studiate în anii 
1970—1989 de către cercetători şi cadre didactice din Universitatea din București. 
Aceste probleme au făcut parte integrantă din studii privind fenomene sociale şi 
demografice esenţiale cum ar fi nupțialitatea, fertilitatea, fecunditatea, natalitatea 
şi altele, dar ale căror rezultate nu au putut fi publicate decât parțial şi într-o 
anumită măsură trunchiat. 


3.3.1. Alegerea partenerului — între politica familială şi opțiunea personală. 


Un rol deosebit în viaţa tinerilor căsătoriţi îl joacă părinții, fără al căror 
consimțământ nu poate avea loc căsătoria propriu-zisă. „Fără consimțământul 
părinților, căruia i se dă atenția deosebită, nu se căsătoreşte nimeni, căci pierde 
averea, zestrea etc. iar tinerii singuri nu cutează. In lipsa părinților, rudele cele mai 
apropiate îşi dau consimțământul”. 


In satele bănăţene, puterea părinţilor şi socrilor asupra tinerilor căsătoriți 
este deosebit de mare, izvorâtă din stăpânirea averii. „Ei poruncesc căsătoriile, 
divorțurile şi naşterile. Fără voia lor tinerii căsătoriţi nu au dreptul să facă copii. 


De cele mai multe ori, întâlnirile tinerilor aveau loc în circumstanţe 
„Oficiale? : hora,. şezătoarea, nedeica, claca, iar în unele situaţii se organizau 
„vederi” sau cereri propriu-zise în căsătorie, conform cărora rudele sau 
cunoştinţele, printr-o înțelegere prealabilă, stabileau întâlniri între viitorii soți. 
Indiferent de prilejurile de întâlniri pe care le aveau tinerii, independent de 
motivele sau scopurile urmărite de ei, alegerea partenerului se face prin cererea în 
căsătorie şi tocmirea zestrei. Potrivit regulilor transmise din generaţie în generație, 
cererea în căsătorie era făcută de părinţii băiatului, sau de rude ale acestuia şi în 

nici un caz de viitorul soț. In viața generală a satului cererea în căsătorie, pețitul 
constituiau momente de mare însemnătate, cu semnificaţie publicitară deosebită. 


În mod obişnuit, căsătoria era precedată de logodnă, despre care întâlnim 
aprecierea că „este o formalitate de oficializare a stării de fapt existente între doi 
tineri a căror căsătorie este definitiv hotărâtă. Oficializarea atrage după sine un 
anume regim social acceptat de tineri, de părinţi şi de stat, ea incumbă drepturi şi 
obligații, oferirea de daruri, petrecerea timpului liber împreună etc. 


Studiile întreprinse în această problemă pun în evidență aspecte ca:: vârsta 
la care se poate încheia logodna, condiţiile puse de parteneri şi, mai ales, de 
părinți, durata logodnei, obligaţiile pe parcursul acestei perioade, consecinţele 
eventualei ruperi a logodnei, opinia comunității faţă de acestea etc. După o 
perioadă mai mare sau mai mică de timp, determinată de încheierea pregătirilor 
pentru nuntă, de pregătirea trusoului, se poate trece la realizarea căsătoriei. 


În acest cadru, o importanță mare o are nunta propriu-zisă, care este „cea 
mai mare sărbătoare în viaţa unui gospodar, o petrecere aşteptată, îndelung 
pregătită, la care fiecare caută că arate ce poate şi care este întovărăşită 
întotdeauna de o serie de acte rituale închegate în ceremonii”. 


Atitudinea părinților constituie unul din factorii importanţi în alegerea 
partenerului. Atunci când această atitudine este pozitivă sau când persoana aleasă 
este în concordanţă cu dorințele familiei procesul de alegere a partenerului se 
finalizează cu o eventuală căsătorie. Dar, de multe ori, intervine o neconcordanţă 
între politica familiei şi opțiunea părinţilor. Aceştia, considerând că ştiu ce este 
mai bine pentru copilul lor şi că experienţa de viaţă le dă dreptul la acest lucru, 
aleg un partener care poate să nu fie deloc plăcut de fiul sau fiica lor. 


În multe societăți alegerea partenerului este o responsabilitate ce revine 
părinţilor. De exemplu, se estimează că 40-50% din căsătoriile japoneze sunt 
aranjate de părinți (The Individual, Marriage and the Family, Lloyd Saxton). 


Părinţii au mai multe metode de control asupra alegerii partenerului, care 
diferă de la o societate la alta, în funcție de normele sociale şi culturale, de tradiţii 
şi obiceiuri. Dintre aceste metode amintim (Loyd Saxton, 1989): 


e în societăți aranjarea căsătoriei are loc foarte devreme sau chiar la 
naşterea copiilor, astfel părinţii putând controla alegerea partenerului. În 
India căsătoria are loc la o vârstă foarte fragedă, 10-11 ani, fata urmând 
să locuiască cu părinţii băiatului chiar dacă consumarea căsătoriei nu a 
avut loc. 


e oaltă metodă de control este să supervizezi activitatea socială a copiilor. 
Astfel, fata nu poate ieşi în compania unui băiat fără să fie însoţită de 
cineva care să vegheze la activitatea cuplului. De multe ori supervizor 
este o rudă a fetei. 


e oa treia metodă de control este aceea de a uza de anumite bariere 
psihologice, cum ar fi, de exemplu, de a le învăţa pe tinerele fete că este 

bine să fie timide în relațiile cu băieții şi de a nu vorbi despre relațiile 
sexuale decât după căsătorie; 


e a patra metodă dă o anumită libertate cuplului faţă de supervizare sau 
față de barierele psihologice, dar, în cazul în care fata rămâne gravidă, 
cuplul trebuie să se căsătorească. Părinţii încearcă astfel să prevină ca 
fata să rămână necăsătorită dacă aşteaptă un copil. 


e ultima metodă dă libertatea tinerilor să se asocieze, păstrând un 
cvasicontrol al părinților, iar dacă fata rămâne gravidă nu trebuie 
neapărat să se căsătorească, copilul fiind acceptat în familia mamei. 


Există câteva patternuri, în funcţie de normele culturale şi de tradiţii, cu 
privire la alegerea partenerului: mediteranean, nordic şi afro-american. 


În cel mediteranean alegerea partenerului este sub totalul control al 
părinților. Fata trebuie să rămână virgină până la căsătorie. Relaţiile sexuale 
premaritale nu sunt acceptate decât pentru băieți. Există standarde diferite de 
judecată şi de control al tinerilor, cele pentru băieţi permit o mai mare libertate în 
raport cu cele pentru fete. 


În modelul nordic părinţii au un rol mai mic faţă de tineri. Există un 
egalitarism social şi sexual între băieți şi fete. Relaţiile sexuale înainte de căsătorie 
sunt permise atât pentru fete, cât şi pentru băieți. Virginitatea îşi pierde din 
importanță, iar dublu standard de control dispare. Necesitatea căsătoriei nu apare 
decât atunci când fata rămâne gravidă. 


În cel afro-american, graviditatea nu mai conduce în mod automat către 
căsătorie. Perechea poate rămâne împreună şi după naşterea copilului, dar 
căsătoria nu mai este legitimată. Părinții trăiesc în concubinaj. Existau şi situaţii în 
care tatăl acceptă paternitatea, dar nu rămâne cu familia, el putând sau nu să-şi 
ajute copilul. El rămâne în contact cu familia chiar dacă nu este obligat să o facă. 


Părinților le revine misiunea să prospecteze şi mai apoi să aleagă un 
partener pentru copilul lor. De cele mai multe ori sunt căutate avantajele materiale, 
dar acestea sunt corelate şi cu factori, ca de exemplu, statutul social, sănătatea, 
educaţia. Cei care au un venit ridicat pot căuta un partener dintr-o familie bună, 
care să aibă relaţii în înalta societate. 


Un rol important este jucat aici de dotă sau zestre, aceasta putând fi o sumă 
de bani sau anumite proprietăţi — case, animale, pământ etc. — dată de către părinții 
fetei în momentul căsătoriei. În multe societăți — de exemplu Grecia — o fată nu se 
poate căsători până când nu are zestrea necesară. 


În România, în trecut, zestrea funciară avea o importanță foarte mare. O 
fată săracă, lipsită de pământ nu avea mari şanse pentru o căsătorie reuşită, ea 
nefiind acceptată de părinţii băiatului. Un exemplu edificator în acest sens îl găsim 
în romanul „lon” de Liviu Rebreanu. Personajul principal, Ion preferă să se 
căsătorească cu o fată care avea pământ decât cu o fată pe care el o plăcea. În 
perioada comunistă, interesul s-a mutat de la factorii materiali, care nu îşi pierd de 

tot importanța, spre factorii sociali, cum ar fi statusul social sau „relațiile”. Dacă o 
fată făcea parte din nomenclatură sau părinţii acesteia aveau „relaţii” atunci ea era 
considerată o „partidă bună”. 


În opoziţie cu instituţia zestrei este preţul miresei. Acest preţ intervine în 
societățile în care femeia este considerată ca având o importanță în creşterea 
venitului familiei. Aceşti bani sunt un semn al statusului sau al bunelor intenții. În 
multe cazuri părinții apelează la serviciile unor peţitori. Ei au rolul de a netezi 
drumul spre înţelegerea familiilor cu privire la căsătorie. În România, în perioada 
interbelică, după cum arăta şi Xenia Costa-Foru, peţitul era un moment de 
însemnătate în viaţa satului prin care se semnala viitoarea căsătorie. 


De multe ori între dorințele părinților şi opțiunea personală intervine o 
contradicție, tinerii putând sau nu să ia în considerare aceste dorințe. Ei pot să se 
căsătorească şi fără consimţământul părinților (majoritatea statelor nu mai iau în 
considerare dorința părinţilor în momentul încheierii căsătoriei), sperând ca în 
timp şi mai ales după naşterea primului copil, relaţiile să se normalizeze. În acest 
caz există şi alternativa să piardă orice sprijin, cum spunea Xenia Costa-Foru „fără 
consimțământul părinţilor ..., nu se căsătoreşte nimeni, căci pierde averea, zestrea 
etc.” În România de astăzi, în situaţia grea economică în care ne aflăm, tinerii au 
de făcut o alegerea grea, când se află în faţa unei astfel de situaţii, deoarece 
sprijinul economic al părinților, mai ales în primii ani de căsnicie devine foarte 
important. 


În sondajele realizate până în decembrie 1989 privind opțiunile maritale 
tinerii apreciau calitățile morale şi psihologice ale partenerilor, personalitatea 
acestora, aspiraţiile şi preocupările de viitor. Este de aşteptat ca odată cu 
schimbările sociale din România, pe fondul unei instabilităţi economice generate 
de inflație, şomaj, creşterea costului vieţii, în motivația maritală să apară mai 
puternic factorul material (surse de venituri, mărimea veniturilor, siguranța 
economică, statutul de privatizat etc.). 


Rolul părinților şi al altor rude (fraţi mai mari) privind căsătoria tinerilor 
pierde din influenţă şi importanță pe fondul emancipării economice a 
descendenților, accelerării schimbărilor, democratizării relaţiilor dintre sexe, 
creşterii toleranței sociale față de comportamentele sexuale premaritale. 


În lume astăzi au loc puternice schimbări privind căsătoria şi familia; unele 
dintre acestea sunt tot mai evidente şi în România după 1990. Dintre fenomenele 
şi procesele ce intersectează familia, cele mai semnificative la noi în ţară sunt: 
reducerea natalității (rata de natalitatea în 1992 este de 12%); scăderea 
nupțialității, creşterea divorțialității, frecvente coabitaje, fenomene de abandon etc. 


Apreciem că aceste schimbări sunt, mai curând, dovada unei tranziții în 
privinţa căsătoriei şi familiei şi nu atât pierderea interesului pentru aceste instituții 
şi valorile lor. 

3.3.2. Factori motivaţionali implicaţi în alegerea partenerului marital 


Referitor la factorii motivaţionali invocaţi în studii mai recente, cele mai 
frecvente opinii ale subiecților investigați s-au orientat spre: 


A. Dorinţa de a întemeia o familie 


Această opţiune confirmă cultul pe care românul l-a avut dintotdeauna 
pentru familie, propensiunea pentru căsătorie, respectul pentru valorile perene ale 
acestei străvechi instituţii sociale. Românii au manifestat interes şi respect faţă de 
instituția familiei şi factorii sociali, culturali, morali implicaţi în constituirea ei, 
promovând o concepție sănătoasă, rezultat al unui lung proces istoric în care sunt 
antrenate deopotrivă, tradiţii, obiceiuri, mentalități, aspirații şi motivații. 


B. Nevoia de dragoste, de afecțiune 


Dragostea dintre parteneri este sentimentul trainic şi profund ce anticipează 
căsătoria şi constituirea familiei, potențând comunicarea fizică şi spirituală, 
stabilizarea relaţiilor sexuale, complementaritatea psihologică. Fiind un sentiment 
complex, cu o puternică dimensiune erotică asigură o relație continuă ce 
acționează ca un amortizor - cum se exprima în mod plastic un specialist al 
domeniului — împotriva presiunilor şi tensiunilor vieţii cotidiene. Reverberațiile 
dragostei partenerilor se resimt în relațiile acestora cu descendenții, în armonia 
conjugală, în viaţa socială desfăşurată dincolo de „poarta familiei”. 


Mariajul este cea mai convenabilă cale şi singura acceptată legal prin care o 
persoană poate să-şi manifeste iubirea față de o altă persoană. 


Există mai multe definiţii ale iubirii. Astfel, Lowen consideră că iubirea 
este promisiunea unei continue plăceri din partea unei persoane care îşi dă 
dragostea şi aşteptarea plăcerii din partea persoanei cu care împarte iubire. Pentru 
Casler, iubirea este frica de a pierde o importantă sursă de satisfacţii. Adams 
consideră că iubirea este sentimentul, simţirea pentru o altă persoană care te 
acompaniază în dorinţa şi impulsul de a fi intim pe orice cale (fizică, emoțională, 
intelectuală) cu persoana iubită. Prin iubire se înțelege procesul prin care oamenii 
îşi satisfac o varietate de nevoi sociale şi emoţionale: intimitate, securitate, 
afecțiune, grijă, stimulare, acceptare. 


Dragostea are multe fațete de manifestare ceea ce face greu procesul de 
definire şi înţelegere a ceea ce este considerat esențial în iubire, ca bază a 
căsătoriei. Conform lucrării Today's Marriage în căsătorie contează: 


- grija pentru celălalt - 39% 

- respectul pentru celălalt - 32% 

- acceptarea celuilalt - 31% 

- înțelegerea mutuală pentru celălalt - 29% 

- o relaţie strânsă, „mereu împreună” - 27% 

- sentimentul adânc, puternic pentru celălalt - 27% 
- afecțiunea - 24% 

- sacrificiul de sine - 22% 

- dăruirea necondiționată - 20% 

- încrederea şi confidenţialitatea - 18% 

- onestitatea - 14% 

- compatibilitatea cu privire la scopurile în viaţă - 11% 
- prietenia - 9% 

- compasiunea - 7% 

- sprijinul pentru celălalt - 5% 

- abilitatea de a comunica - 4% 

- securitatea - 2% 

- să faci sex -1%. 


Aceste date ne oferă o imagine a multitudinii de înţelesuri care pot exista 
atunci când vorbim de dragoste. Se observă că majoritatea răspunsurilor au pus pe 
prim plan grija şi respectul pentru celălalt. Dacă unul dintre parteneri înțelege că 
dragostea se referă doar la relaţii sexuale şi celălalt partener consideră că 
dragostea se bazează în principal pe respect, atunci există o posibilitate foarte 
mare ca respectiva relație să nu conducă spre căsătorie. Dragostea, consideră 
Stephen Jorgensen are patru principale forme de manifestare: 


1. Dragostea prietenească — satisfacția de a fi cu altă persoană. Fiecare 
partener doreşte intimitate, grijă, afecţiune, securitate. Partenerul în dragostea 
prietenească este sensibil, calm, relaxat. Multe cupluri îşi petrec o mare parte din 
timp în cadrul dragostei prieteneşti ceea ce face ca aceasta să fie una dintre cele 
mai comune forme de manifestare a dragostei. 


2. Dragostea altruistă — satisfacția emoţională pe care o produce 
sentimentul oferit altcuiva. Sorokin arată că la baza dragostei altruiste stă nevoia 
de a ajuta pe altcineva. Acest tip de dragoste este un ingredient necesar în viața 
oricărui cuplu. 


3. Dragostea pasională — dragoste profundă, adâncă, cu puternice elemente 
sexuale şi erotice. Când dragostea şi dorinţa sexuală există împreună în aceeaşi 
persoană, fiecare emoție, simţire faţă de celălalt devine mai puternică. 


4. Dragostea romantică — „idealizarea frumuseţii, grației şi şarmului la o 
femeie şi a curajului, voiniciei şi sacrificiului la un bărbat”. Dragostea romantică 
poate exista atât în prezenţa, cât şi în absenţa nevoilor sexuale. Cuplul bazat pe 
dragostea romantică doreşte să fie singur deoarece intimitatea puternică generată 
de această formă de dragoste se bazează pe dorința de a fi singuri. Dragostea 
romantică poate fi unul din motivele majore care îi împing pe oameni să se 
căsătorească. 


În dragoste se dezvoltă norme de comportament pentru ambii parteneri. De 
exemplu, persoana iubită nu trebuie să-şi arate dorința, afecțiunea decât înspre 
iubit. Pentru Fromm, dragostea are patru mari componente: grijă, 
responsabilitate, respect şi recunoaştere. Grija înseamnă atenția pe care o acorzi 
celui de care eşti îndrăgostit. Responsabilitatea implică abilitatea de a răspunde la 
nevoile celuilalt ca fiind propriile nevoi. Respectul te face să-i vezi pe ceilalți aşa 

cum sunt şi să le accepţi calităţile şi defectele. Cunoaşterea înseamnă motivaţia 
spre înţelegerea sentimentelor, a percepțiilor, a nevoilor sau a temerilor celuilalt. 


Unii cercetători consideră că dragostea nu este bună. Ei aduc în discuţie trei 
argumente pentru susținerea acestui punct de vedere. Astfel, ei consideră că 
dragostea te împinge să vezi doar calitățile pozitive ale celuilalt, să idealizeze 
imaginea lui, ceea ce poate constitui după mariaj un motiv de dispută. Un al doilea 
argument este acela că dragostea nu este altceva decât o necesitate. Casler arată că 
oamenii se îndrăgostesc din patru motive: 


- din nevoia de securitate, acceptare şi conformare în societate; 
- pentru a justifica relațiile sexuale; 
- din frica de a pierde o sură de satisfacere a nevoilor. 


Ultimul argument adus în discuţie este acela că dragostea conduce la ceea 
ce numim gelozie, ca un motiv puternic de conflict în mariaj, ce conduce chiar la 
divorţ, separare sau crimă pasională. 


Dincolo de acest punct de vedere putem considera dragostea ca fiind unul 
dintre cei mai puternici factori de alegere a partenerului de viaţă. 


Alături de sentimentele de dragoste, de respect şi încredere reciprocă, soții 
sunt uniți de aspirații şi interese comune legate de prosperitate, ascensiune 
profesională şi socială, satisfacţii legate de performanţele descendenților. 


C. Dorinţa de a avea urmaşi 


Copiii constituie rațiunea de a fi a familiei, liantul partenerilor, 
concretizarea sentimentelor de dragoste conjugală. Existenţa copiilor antrenează 
schimbări radicale în relațiile partenerilor, incumbă responsabilități noi şi dificile, 
diversifică rolurile conjugale. 


3.4. Teorii privind alegerea partenerului marital 


Mulţi cercetători s-au aplecat asupra problematicii alegerii partenerului 
încercând să găsească factorul sau factorii predominanti luaţi în considerare în 
momentul alegerii. Ei au propus (regăsite în lucrarea Today's Marriage and 
Families) câteva teorii despre cum se întâlnesc, cum aleg şi pe cine aleg cei care 
se căsătoresc. Dintre aceste teorii prezentăm câteva: 


3.4.1. Teoria rolurilor şi dragostei reciproce 


Aceasta pleacă de la ideea că oamenii se îndrăgostesc şi se căsătoresc 
atunci când „îşi satisfac unul altuia nevoile pentru dezvoltare personală, atunci 
când aceste nevoi sunt înţelese, respectate şi crezute” (Thomas Gullota, Gerald 
Adams, Sharon Alexander, Today's Marriages and Families). 

Partenerul trebuie să înţeleagă dorințele celuilalt şi să-i acorde întregul 
sprijin pentru ca acesta să se împlinească. Intre parteneri trebuie să existe iubire, 
atracție interpersonală, intimitate. 


3.4.2. Teoria spiralei dragostei 


Această teorie consideră că dragostea între două persoană trece ciclic prin 
anumite stadii. Primul stadiu este acela în care partenerii stabilesc anumite 
raporturi între ei. Cei doi parteneri se simt bine unul cu altul, „cred că îşi înțeleg 
unul altuia trăirile, valorile, aşteptările; şi se simt liberi să vorbească între ei”. Al 
doilea stadiu este cel în care comunicarea dintre cei doi parteneri devine mai 
intensă şi mai intimă. Fiecare partener îi prezintă liber celuilalt scopurile, temerile, 
aşteptările, trăirile cele mai intime, fără să simtă nici o constrângere. Este stadiul 
propriei prezentări. 


Cel de-al treilea stadiu este cel de dependență mutuală între cei doi 
parteneri. Comportamentul partenerilor devine interdependent. Fiecare simte 
nevoia să-i comunice celuilalt o dorință sexuală, o trăire emoţională, o nevoie 
materială etc. Cel de-al patrulea şi ultimul stadiu este cel în care nevoile 
personalității sunt satisfăcute. Este stadiul în care celelalte trei stadii se „combină 
pentru a satisface nevoile partenerului pentru intimitate, respect, încurajare şi 
recunoaştere”. Procesul este reversibil dacă apar neînţelegeri între cei doi 
parteneri. Cu cât aceste neînţelegeri sunt mai accentuate cu atât reversibilitatea 
este mai rapidă. 


3.4.3. Teorii socio-culturale 


Aceste teorii consideră că există anumiţi factori socio-culturali, anumite 
câmpuri eligibile care pot conduce într-o proporție mai mare ca partenerii să se 
întâlnească şi eventual să se căsătorească. Selecţia partenerului se face după 
factori ca: rasa, religia, clasa socială, vecinătatea. Cei mai importanţi sunt însă: 


- vecinătatea — partenerii tind să fie apropiaşi ca locuinţă unul de celălalt. 
Alain Girard consideră într-o anchetă realizată în Franţa că vecinătatea tinde să fie 
punctul de plecare al unei căsătorii. 

- endogamia rasială şi religioasă — de obicei partenerii tind să aparțină 
aceluiaşi grup rasial sau religios. 

- homogamia socială şi culturală — persoanele cu acelaşi nivel de instrucție, 
educaţie sau aparținând aceleiaşi clase sociale tind într-o proporție mai mare să se 
căsătorească între ei. Persoanele care au aceleaşi valori şi aşteptări sunt atrase 
unele de celelalte într-o proporție mai mare. 


Una dintre cele mai cunoscute teorii este cea a schimbului social. 


Această teorie are ca principale concepte costul şi beneficiul. Aplicată la 
studiul alegerii partenerului, teoria schimbului social consideră că partenerii fac 

alegerea în funcţie de costurile şi beneficiile rezultate în urma alegerii. Beneficiile 
aşteptate şi costurile pot fi bani, bunuri, relaţii, atenție etc. partenerii intră în 
relație implicând anumite costuri, considerând că acestea le vor aduce beneficii. 
De exemplu, o persoană care are un venit substanțial îşi va alege partenerul care îi 
va aduce relaţii sau linişte. Principalele implicaţii ale acestei teorii asupra alegerii 
partenerului sunt (McCubin, Marriage and Family) următoarele: 


- indivizii aleg partenerii care aşteaptă să le aducă cele mai mari beneficii; 


- când costurile alegerii sunt relativ egale ei aleg partenerul de la care 
aşteaptă cel mai mare câştig; 


- când beneficiile sunt relativ egale este ales partenerul care implică cel mai 
scăzut cost; 


- când efectele imediate sunt relativ egale este aleasă alternativa care 
promite un efect pozitiv de durată; 


- când efectele de lungă durată sunt relativ egale este aleasă alternativa care 
promite cel mai bun efect imediat. 


Alte teorii pun accentul pe transformările din societate care se reflectă şi 
asupra modului de alegere a partenerului. Astfel, Alain Girard a întreprins un 
studiu în care a arătat că transformările din societatea industrială şi-au pus pecetea 
şi asupra selecției partenerului. Concluziile la care el a ajuns, multe dintre ele 
regăsindu-se şi la Rueben Hill, sunt: 


- apropierea domiciliilor constituie adesea preludiul unei căsătorii; 


- locul naşterii joacă un rol important, chiar dacă viitori soţi se vor căsători 
în altă parte; 


- condiţia socială este primordială; 


- nivelul instrucției, afinitățile culturale, credinţele religioase au un rol 
important în determinarea căsătoriei. 


3.4.4. Teoria personalităţii 


Această teorie pune accentul pe personalitate ca factor major care îi face pe 
oameni să se îndrăgostească şi/sau căsătorească. Winch consideră că „diferenţele 
se atrag” şi că partenerii se aleg astfel încât nevoile lor să fie complementare. 
Teoria nevoilor complementare consideră că persoanele evoluează în relația lor 
atunci când au personalităţi diferite. De exemplu o persoană căreia îi place să fie 
dominată se va căsători cu cineva care doreşte să domine. 


3.4.5. Teoria filtrului 


Această teorie consideră că există o serie de filtre care determină cine cu 
cine să se căsătorească. „Doi indivizi dezvoltă relații intime, se îndrăgostesc şi 

eventual se căsătoresc dacă ei trec împreună anumite stagii filtre”. Cea mai 
importantă teorie este cea numită stimul-valoare-rol (SVR). Teoria SVR arată că 
atractivitatea fizică este factorul principal care influenţează alegerea partenerului. 
Cercetările au arătat că persoanele asemănătoare ca atractivitate fizică tind să se 
întâlnească într-o proporție mai mare între ele. Atractivitatea fizică este primul 
filtru, cel numit şi stimul. Al doilea stadiu este numit valoare, începe atunci când 
partenerii îşi explorează unul altuia valorile şi interesele. Sunt discutate în acest 
stadiu credințele religioase, dorinţele sexuale, părerile politice, planurile cu privire 
la familie etc. Dacă acestea sunt compatibile relația se reîntoarce la stadiul stimul 
unde încearcă să găsească o altă persoană atractivă fizic. Cel de-al treilea şi ultim 
stadiu este cel numit rol. În acest stadiu, partenerii încep să-și evalueze unul altuia 
personalitatea, prin aceasta înțelegând stabilitatea emoţională, maturitatea etc. 


3.4.6. Teoria centru-sateliți 


Această teorie consideră că există un factor principal care poate fi 
dragostea, vecinătatea, condiția socială, atractivitatea fizică etc. şi o serie de alţi 
factori care au o influenţă secundară în alegerea partenerului. Partenerul este ales 
în principal în funcţie de factorul central, dar o contribuţie importantă este adusă şi 
de alți factori care nu joacă un rol central, dar care însumaţi pot avea o contribuție 
importantă. 


3.5. Sex şi căsătorie 


Comportamentul sexual în cadrul familiei a suferit unele modificări ca 
răspuns la evoluţia acestei instituții. Transformările ce au intervenit în cadrul 
familiei în ultimele decenii impun abordarea relaţiei dintre cei doi parteneri pe 
baza unor orientări noi: 


a) o orientare potrivit căreia individul are propriile drepturi, în care femeia 
nu este supusă dependenţei bărbaţilor, nu suferă presiuni sociale şi psihice 
obligând-o la căsătorie sau maternitate; 


b) o orientare în care individul nu ia iniţiativa în mod agresiv, nu este 
obligat să cucerească, să meargă la război. 


Aceste două noţiuni sunt strâns legate de aspiraţiile fiecăruia în cadrul unei 
relaţii, dar ceea ce este important este de a fi capabili să se considere mutual ca 
fiind într-adevăr egali. Unii cercetători utilizează termenul de relație doar pentru a 
defini legăturile intime care există între doi oameni (de exemplu relaţiile dintre 
amanți sau dintre părinţi şi copii), iar alții restrâng definiția doar la partea sexuală 
a legăturii dintre doi oameni. 


Acceptând ideea că ambii parteneri primesc satisfacție într-o relaţie, dar 
diferă gradul în care aceasta se realizează, unii autori consideră că „termenul de 

relaţie a înlocuit termeni ca: întâlnire de dragoste, afacere amoroasă, logodnă şi 
chiar căsătorie în definirea statutului unui cuplu”. (Mc.Cubbin, H.Dahl, 1985) 


Termenii care au fost menționați mai sus se referă la angajamentele cu 
responsabilităţi bine definite şi care sunt mai puţin flexibile, pe când termenul de 
„relație? reflectă tendința tot mai evidentă spre tipuri tot mai flexibile de 
angajamente. 


Psihiatrul E.Fromm, care s-a ocupat în mod deosebit de analiza relațiilor de 
dragoste, a arătat că fiecare ființă umană simte nevoia să iasă din izolare şi să se 
apropie de alţii. Singura metodă de a scăpa definitiv de izolare este o relaţie intimă 
de iubire. Pentru a dobândi capacitatea de a se implica într-o relaţie amoroasă care 
poate cere sacrificii şi compromisuri este necesar ca fiecare să poată să-şi împartă 
personalitatea cu cineva, trebuie mai întâi să aibă o personalitate puternică pe care 
începe să şi-o formeze din adolescenţă, având ca bază socializarea primară. De 
aceea se recomandă începerea vieţii sexuale după 17-18 ani; şi aceasta este vârsta 
minimă legală pentru căsătorie, în multe țări. 


Căutarea unei relaţii se poate explica nu numai la nivelul individului, ci şi 
la nivelul colectivităţii. Antropologul Claude Levi Strauss afirmă că ceea ce 
guvernează toate relaţiile sociale este „principiul reciprocităţii”, care contă în 
obligativitatea celui care a primit un cadou de a returna în timp, acela de o valoare 
echivalentă cadoului primit. Acest punct de vedere ne indică faptul că schimbările 
dintre partenerii unei căsătorii reprezintă o parte a puterii sistemului social. Rangul 
unei familii pe o scară socială creşte sau se menţine prin căsătorie. Astfel, folosind 
explicaţiile conflictuale, schimburile dintre soţi considerate ca bază a vieții sociale 
reprezintă mai degrabă o reflectare a diferenţelor existente în puterea economică şi 
politică decât o normă a reciprocității. Căutarea unor gratificaţii personale şi 
reciproce în cadrul unei relaţii constituie fundamentele pe care se poate realiza 
alegerea partenerului. 


Formarea unei familii umane, exercitarea comportamentului sexual şi 
nuptial se bazează pe o serie de caracteristici cum ar fi: 


e limbajul ca indicator al unor sisteme personale de coduri; 
e controlul de sine (autocontrolul); 
e capacitatea de previziune; 


e existența unor sentimente puternice de dragoste, de afinitate, de 
compatibilitate. 


Căsătoria rămâne tipul perfect de relație intimă în societatea modernă şi în 
ciuda ratei tot mai mari a divorțialității nu există semne că această instituție ar 
cădea în desuetudine. 


Cu toate acestea, trebuie luate în considerare şi ritualurile în care unii 
indivizi hotărăsc să iasă din modelele tradiționale şi să trăiască în una din 
alternativele căsniciei: singurătatea sau coabitarea. Alegerea unui stil de viață 


99 


www.psihologiaonline. ro 


Psihologia Online Biblioteca Online 


parcurge diferite etape în care cea mai simplă explicație oferită este a instinctului 
sexual. Astfel, în jurul vârstei de 20 ani, tinerii se confruntă cu încercarea de a-şi 
câştiga independența, competenţa, responsabilitățile, egalitățile, toate fiind puse în 
legătură cu sexualitatea. Este şi perioada în care oamenii iau cele mai importante 
decizii privind viaţa lor personală: logodna, uniunea consensuală, căsătoria, dacă 
vor avea mai mulți parteneri sexuali, dacă vor fi homosexuali sau bisexuali. Multe 
din problemele vârstei de peste 30 de ani pot avea, de asemenea, conotaţii sexuale: 
decizia de a se căsători după o burlăcie îndelungată, decizia de a avea copii, 
decizia de a schimba partenerul după divorţ etc. 


Instinctul sexual este unul dintre cele mai puternice pe care le are specia 
umană. Valorizarea rolului sexual-afectiv al femeii care tinde să-l egalizeze pe cel 
al bărbatului şi chiar să-l domine sub aspectul iniţiativelor sexuale şi al exigenței 
fidelității — a condus la creşterea pretențiilor de alegere a partenerului de viață, 
oferind astfel şansa celibatului sau coabitării. În ultimele decenii au loc în lume, în 
general în Europa şi în România în special, o serie de schimbări legate de familie 
dintre care enumerăm: 


a) Creşterea vârstei la căsătorie. În România, în ultimii 20 de ani, vârsta 
medie la prima căsătorie a variat în jurul vârstei de 21-22 de ani la fete şi 24-26 de 
ani la băieți. Media de vârstă la prima căsătorie în SUA este de 23 de ani pentru 
fete şi 25,9 pentru băieți. 


b) Scăderea „contingentului ” de oameni care se pot căsători. Femeile tind 
să se căsătorească cu bărbaţi având doi-trei ani mai mult decât ele. Şansele de 
căsătorie pentru o persoană de 25-30 de ani sunt diferite pentru un bărbat sau 
pentru o femeie: bărbatul tinde să se căsătorească cu o femeie mai tânără, 
conferind astfel un dezavantaj femeii care a înaintat în vârstă. 


c) Sexul în afara căsătorie este tot mai mult acceptat. Îmbunătăţirea 
metodelor contraceptive, posibilitatea legală a unei întreruperi de sarcină, o mai 
mare toleranţă a societății faţă de sexualitatea nonmaritală sunt fenomene tot mai 
frecvente. 


Una dintre marile diferenţe între alegerea partenerului în prezent, față de 
trecut este aceea că relațiile sexuale premaritale nu mai sunt cu stricteţe interzise, 
ci chiar recomandate. Dacă în trecut era preferabil ca o fată care se căsătoreşte să 
fie virgină, în zilele noastre acest criteriu a căzut. Cercetările au arătat că femeile 
se simt bine sexual atunci când aceste relaţii au loc cu persoana iubită. De multe 
ori primele relații sexuale au loc cu persoana care va fi partener de viaţă. Relaţiile 
sexuale se îmbină foarte bine cu dragostea romantică sau pasională. 


Chiar dacă relația sexuală nu mai este un criteriu cu o forță mare în alegerea 
partenerului, acesta trebuie luat în seamă, corelat cu alte criterii cum ar fi 
dragostea, atitudinea părinților faţă de căsătoria copiilor lor etc. 


d) Creşterea ratei divorțurilor contribuie la amânarea deciziilor de 
căsătorie pentru o serie de persoane. Oamenii pot fi determinaţi să fie singuri 
dacă au ca motivaţie faptul că nu sunt atractivi sexual, sau dacă nu şi-au rezolvat 

problemele timpurii de natură psihosexuală sau dacă sunt homosexuali. O altă 
motivaţie pentru amânarea căsătoriei este aceea că nu mai resimt presiuni sociale, 
nu mai sunt stigmatizați, ci simt nevoia să aibă mai mare libertate, să rămână 
necăsătoriți pentru o lungă perioadă de timp. Unii oameni au nevoie de libertate 
pentru a încerca noi experienţe şi nu vor să pună capăt acestei libertăţi asumându- 
şi responsabilităţile emoţionale şi financiare ale unei căsătorii. 


Printre avantajele singurătăţii se numără: posibilitatea unei cariere 
profesionale, împlinirea de sine, disponibilitatea sexuală, libertatea schimbării etc. 


După Peter Stein (1976), dezavantajele căsătoriei sunt: plictiseala, 
nefericirea, slaba comunicare, frustrarea sexuală, limitarea mobilităţilor şi a 
disponibilităţilor pentru noi experienţe. 

Căsătoria poate crea o anume intimitate care nu trebuie confundată cu 
sexualitatea. 

Studiind dezvoltarea individului, E. Erikson a observat că viaţa sexuală a 
oamenilor este dominată, în egală măsură, de împlinirea propriei personalități şi de 
găsirea plăcerilor ce fac din viaţa sexuală un fel de bătălie. Astfel, oamenii aspiră 
la „utopia genitală”, cum defineşte Erikson un tip ideal de relaţii caracterizată prin 
orgasm reciproc în relațiile de dragoste de tip heterosexual, în care există 
încredere mutuală între parteneri şi în care ciclurile muncii, procreaţiei şi relaxării 
se desfăşoară cu regularitate. În climatul contemporan de libertate sexuală se poate 
face distincţie între sexualitate şi intimitate. 


Olson (1977) a identificat şapte forme de intimitate: 
1. emoţională, canalizată spre susținerea reciprocă şi dragoste: 
2. sexuală, care oferă satisfacţii reciproce în viaţa sexuală; 


3. socială, centrată pe frecventarea aceloraşi prieteni, prin apartenenţa la 
aceleaşi grupuri (biserică, partide etc.); 


4. intelectuală, orientată spre discuţii despre idei, valori sau teorii, respectiv 
spre dezbateri politice sau literare; 


5. recreațională, caracterizată prin utilizarea timpului liber prin practicarea 
aceloraşi hobby-uri, sporturi etc.; 


6. estetică, care oferă identificarea partenerilor prin aceleaşi gusturi sau 
idei; 

7. religioasă, direcționată spre împărtăşirea aceloraşi credinţe şi idei 
religioase. 


Intimitatea, ca latură afectivă a dragostei — este considerată drept garanția 
dezvoltării şi stabilității unui cuplu. 

Capitolul IV. 
SOCIETATEA MODERNĂ ŞI FAMILIA 


4.1. Familia: stabilitate şi transformare 


Unitatea socială de bază, ce asigură existenţa şi continuitatea societății, 
familia — indiferent de forma şi dimensiunile sale — a fost permanent şi va continua 
să fie o constantă a existenţei umane. Remarcabilele sale posibilități de 
transformare şi adaptare nu au fost poate niciodată mai bine puse în evidenţă ca în 
ultimele decenii. Familia tradițională a fost înlocuită de familia nucleară care, în 
societățile occidentale mai ales, tinde să nu mai constituie nici ea regula, 
“împărțind” spaţiul social cu alte forme de familie — ex. monoparentală, cuplu 
consensual — care câştigă tot mai mult teren. 


Entitatea dinamică, familia este “cutia de rezonanţă în care se resimt toate 
armoniile sau dizarmoniile societăţii ca organism viu. În familie se reflectă, la 
scară mică, mutaţiile profunde din viața socială şi cultura societăţii. Prin familie se 
transmit obiceiurile, tradițiile de la înaintaşi, expresie a perenității culturale, a 
unităţii dintre continuitate şi discontinuitate; în familie se creează noi modele 
culturale — consecinţă a condiţiilor socio-culturale în schimbare. 


Din perspectivă culturală familia este mediul socio-uman în care se creează 
personalitatea culturală a fiecărei ființe nou-născute ţinând seama de reperele 
trecutului, de condiţiile prezentului şi aspiraţiile viitoare”. 


Familia plasează individul într-un sistem coerent de norme şi reprezentări, 
ghidându-l spre locul pe care-l va ocupa în societate, creează condiţiile şi oferă 
reperele necesare constituirii identităţii sociale şi personalității, mediază şi 
facilitează relațiile membrilor săi cu tot ce îi este exterior. 


Transformările mediului social au determinat, ca răspuns adaptiv, 
transformări în structura familiei. În unele cazuri schimbările au fost atât de mari 
încât însăşi noţiunea de familie a devenit relativ neclară, acoperind un spectru tot 
mai larg de asocieri. Central rămâne rolul său de refugiu afectiv şi modul cum este 
percepută de membrii săi. Astfel, vorbim de familie monoparentală în cazul unei 
mame singure, care nu a fost căsătorită, dar şi în cazul unui cuplu consensual, dacă 
această opţiune ca păstra celelalte calități ale familiei, dar nu va cuprinde actul 
căsătoriei. 

Încă din momentul trecerii de la familia tradiţională la cea nucleară a 
început să se vorbească despre o criză a familiei, considerându-se că divorțialitatea 
în creştere este o consecinţă a fragilității acestui nou tip de familie. De fapt, atât 
reducerea taliei familiei, ca şi creşterea divorțialității au fost efectele produse de 
schimbările intervenite în mediul socio-economic (şi anume procesele de 
industrializare şi urbanizare). 


Mai mult chiar, G. Ferreol susține că familia nucleară — cel puţin în ceea ce 
priveşte numărul de persoane ce locuiesc împreună şi calitatea relaţiilor de sprijin 
între rude — este departe de a fi o noutate. Admiţând — cel puţin tacit — că procesele 
de industrializare şi urbanizare au dus la modificarea structurii de autoritate, a 
funcțiilor familiei şi repartizării rolurilor familiale etc., G. Ferreol demonstrează 
că în ceea ce priveşte coabitarea intergenerațională şi vitalitatea relațiilor de 
rudenie, ideea că “urbanizarea şi industrializarea au antrenat nuclearitatea 
familiei” nu este decât un alt “stereotip ce trebuie combătut”. 


El arată că cercetările istoricilor şi cele ale demografilor au demonstrat că 
în secolele al XVIII — lea şi al XIX — lea, “gradul de coabitare” intergeneraţională 
— ținând cont de procentul mortalităţii — nu era dintre cele mai ridicate. Pe de altă 
parte, vitalitatea relaţiilor de rudenie nu s-a dezminţit niciodată cu adevărat. Fie că 
este vorba de dispoziţii testamentare, de donaţii sau moşteniri, solidaritatea dintre 
generații continuă să predomine. Aceste ajutorări, durabile sau ocazionale, ascultă 
de o logică în acelaşi timp de “subzistență” şi de “promovare”. Ea se manifestă în 
diverse moduri: servicii de îngrijire, împrumuturi financiare, insertie profesională 
(nepotism). 


Cuplurile tinere, la rândul lor, nu rămân inactive. Susținerea lor efectivă 
este cu atât mai apreciată în caz de boală sau de văduvie. De altfel, proximitatea 
rezidenţială nu a apărut. Cuplurile tinere tind să nu se stabilească prea departe de 
rezidența părinților (G. Ferreol: conform studiilor desfăşurate, în Franţa aproape 
75% dintre copii căsătoriţi locuiesc la mai puţin de douăzeci de kilometri de 
părinți). 

“De la viaţa cotidiană la ritualurile importante (botez, prima comuniune, 
înmormântările) ocaziile de întâlnire sunt facilitate. Toate aceste contacte întăresc 
coeziunea şi omogenitatea. Anumite practici de nepotism sunt o consecință 
directă. Informațiile schimbate sunt câteodată de un mare interes, căci pot fi 
folosite pentru lărgirea relațiilor, găsirea unei locuinţe sau a unui loc de muncă. 
Toate aceste perspective merg în întâmpinarea perspectivelor de nuclearizare. 
Vicisitudinile conjuncturii nu condamnă dinamica familială ci o întăresc. Departe 
de a ne limita la comunitățile săteşti, influenţa relaţiilor de rudenie (funcții 
afective, rituale sau simbolice) rămâne mereu la fel de puternică”. 


Totuşi, schimbările intervenite în funcțiile familiei au avut şi continuă să 
aibă şi efecte negative, atât pentru indivizi, cât şi pentru societate. Schimbarea 
comportamentelor reproductive — sau, dimpotrivă, menţinerea lor în condițiile 
unor schimbări importante de mediu şi progres medical — au avut ca efect 

îmbătrânirea populației (prin reducerea ratei natalității în condițiile creşterii 
semnificative a speranţei de viaţă) sau creşteri alarmante ale populației, în ţări în 
curs de dezvoltare. Probleme diferite, cauze diferite, dar acelaşi element central: 
familia — formele ei, rolurile ei, valorile ce delimitează existenţa şi dinamica sa. 


Normele, valorile interiorizate în procesul socializării primare, vor continua să se 
manifeste ca repere puternice în tot restul vieții, mai ales în cazul persoanelor cu 
un nivel de educaţie mai scăzut, care nu au acces la alte sisteme valorice sau alte 
experienţe, decât cele oferite de mediul direct de interacţiune, al cărui element 
central este familia.. Pe de altă parte, aceste norme interiorizate în familie, în 
perioada copilăriei, se încarcă cu valoare afectivă, căpătând astfel o şi mai mare 
inerție, deci rezistenţă la schimbare. 


Anumite comportamente vor continua astfel să persiste, chiar dacă eficienţa 
lor socio-economică este scăzută — aşa cum este, de exemplu, şi tendinţa existentă 
în unele țări în curs de dezvoltare de a refuza înscrierea fetelor în învățământul 
primar. Anumite considerente socio-culturale (uneori şi religioase) se opun 
educării femeilor, rezervându-le în societate şi în familie aceleaşi roluri 
tradiționale, pentru care se presupune că nu au nevoie de educație. De fapt s-a 
constatat că un nivel mai crescut de educație (primară în primă instanță) creşte 
eficiența cu care femeile îşi îndeplinesc chiar şi aceste funcţii “tradiționale”. 
Simpla existenţă a ofertei de educaţie nu a schimbat, însă aceste comportamente, 
care au dat rezultate mult mai bune în cazul băieţilor, dar continuă să aibă o 
eficienţă mai redusă pentru fete. 


Pentru ocrotirea familiei, a copiilor, creşterea/scăderea natalității, 
îmbunătăţirea accesului la educație, stimularea desprinderii de sfera strictă a 
familiei şi dezvoltarea unor comportamente asociative utile, şi nu numai, statul, 
asistat sau nu de organisme internaționale, a elaborat şi implementat diverse 
politici şi programe. Având uneori explicit, alteori implicit în vedere familia, ele 
nu au reuşit să rezolve toate aceste probleme, chiar dacă unele au avut rezultate 
remarcabile pe direcţiile pe care şi le-au propus. 


Iată de ce analiza schimbărilor survenite în structura familiei, modul în care 
s-au modificat funcţiile sale de bază, efectele conexe acestor schimbări, valorile ce 
delimitează viaţa de familie şi efectele pe care le generează în diverse medii socio- 
economice, sau la nivel individual, nu încetează a constitui o temă interesantă şi 
actuală de analiză. 


Desigur, pornind de la familie şi de la funcțiile sale se poate ajunge la 
aproape orice aspect al existenței noastre sociale, economice, demografice ş.a. 
Trebuie aşadar să precizez asupra căror aspecte mă voi opri în prezenta lucrare şi 
care au fost motivațiile pe baza cărora am decupat aceste teme din problematica 
vastă a efectelor schimbărilor suferite de modelul familiei tradiționale şi chiar şi 
nucleare. 


Creşterea fără precedent a populaţiei, ca urmare a creşterii populației din 
țările mai puţin dezvoltate, ca şi — la antipod — îmbătrânirea populaţiei din ţările 

occidentale dezvoltate sunt două dintre problemele cele mai stringente cu care se 
confruntă societățile umane ale acestui început de mileniu. Interesant este că 
aceste stări de fapt atât de opuse sunt rezumatul modificărilor suferite de acelaşi 
element din structura familiei: comportamentele reproductive, ca urmare a 
cantonării în valori şi opțiuni comportamentale diametral opuse. 


Urmărind modul în care opțiunile valorice şi comportamentale din sfera 
familiei influenţează alte comportamente constatăm că putem integra în analiză 
comportamentele asociative, cu efecte de lungă durată la nivelul comunităţii, şi nu 
în ultimul rând, atitudinile față de schimbarea sistemică — ca în cazul familiei 
româneşti ce reacționează la tranziţie. Desigur, normele culturale ce delimitează 
comportamentele familiale nu acţionează singure, ci îşi produc efectele într-un 
mediu complex, cu multiple tipuri de influențe şi condiţionări. Rolul şi puterea 
acestor norme şi valori devine mai clară în momentul producerii unor schimbări la 
nivelul celorlalte componente ale vieţii sociale. 


Funcţiile familiei au cunoscut transformări profunde, evoluția familiei 
sincronizându-se cu schimbările din mediul socio-economic. 


Schimbările produse în comportamentele nupţiale şi nataliste, ca urmare 
directă a modificării modelelor familiale au avut consecinţe importante atât pentru 
individ, cât şi pentru societate. Consecințele sunt mixte: şi pozitive şi negative, 
neputând face o delimitare consecințe pozitive . numai pentru individ, negative — 
pentru societate. 


La nivel individual schimbările intervenite în modelele familiale au dus (în 
unele ţări) la “creşterea gradului de satisfacție a partenerilor, creşterea 
independenţei lor unul față de altul, creşterea inserției femeii în activitatea socială 
şi creşterea posibilităților ei de participare la viața socială. Pe de altă parte unele 
noi modele de familie sau de menaj (cuplurile consensuale nefertile, menajele de o 


singură persoană) sărăcesc familia de unele sau de majoritatea funcţiilor ei”. 


În ţările dezvoltate natalitatea a scăzut atât din cauza schimbărilor suferite 
de modelele familiale, cât şi datorită schimbării atitudini faţă de copii. Ei nu mai 
au valoare productivă, ca în familia tradițională, ci au devenit investiții în viitor. 
Fluxurile de susținere se îndreaptă acum dinspre părinți spre copii, iar în 
condiţiile în care familia este tot mai interesată să-şi menţină standardul de viață 
ridicat şi preţul descendenţei este de asemenea mare, apare în mod firesc o scădere 
a cantității descendenței, în favoarea calităţii acesteia. 


Țările în curs de dezvoltare se confruntă cu situaţii foarte diferite: creşterea 
populației care, în condiţiile unui standard de viață foarte scăzut, accentuează 
sărăcia şi frânează dezvoltarea. 


In ambele cazuri modelele de familie şi valorile acţionale derivate din 
acestea au o mare importanţă în generarea şi menţinerea respectivelor situaţii. 


5 Mihăilescu loan, Politici sociale în domeniul populaţiei şi familiei, în „Politici sociale. România în 
context european”, Ed.Alternative, 1995, Bucureşti, p.101. 

Educaţia şi socializarea copiilor este pentru ţările dezvoltate tot mai puţin o funcție 
a familiei şi tot mai mult a societăţii. Familia susţine financiar educaţia copiilor, 
conştientizând valoarea sa. În ţările în curs de dezvoltare lipsa educaţiei părinţilor, 
sărăcia, menținerea delimitării rolurilor familiale ca în familia extinsă (pe criterii 
de sex), formează un complex de factori ce împiedică accesul universal la 
învăţământul primar, cele mai afectate fiind fetele. Lipsa investiţiilor în educație 
scade şansele de dezvoltare economică şi limitează posibilitățile acestor țări de a 
folosi eficient cantitatea mare de forţă de muncă de care dispun — pentru că este 
slabă calitativ. 


Chiar dacă familia nucleară nu mai constituie forma dominantă, familia — 
ca instituţie — nu se află în criză, ci într-un proces de adaptare la cerinţele unei 
societăți post-moderne. 


Ca grup special de apartenență familia nu şi-a pierdut, prin nuclearizare, 
capacitatea de a deveni un refugiu şi un mijloc de adaptare în situaţiile de criză. 
Într-un mediu nou, instabil, fluctuant, indivizii riscă să-şi piardă chiar identitatea 
socială, dacă nu au o unitate socială stabilă din viaţa lor la care să se raporteze. 
Ori, în familie sunt investite cel mai ades afectivitatea şi resursele economice; tot 
aici e regăsit şi grupul predilect de definire a identităţii, sunt “negociate” 
semnificații, sunt “confecționate” repere pentru viața socială exterioară grupului 
familial. 


Dacă în momentele de criză centrarea pe familie apare ca o soluţie la 
complexul de incertitudine, ca un refugiu în fața unei situații anomice, stabilirea 
acestei retrageri din viaţa societății ca model stabil şi generalizat şi cantonare în 
relaţiile de familie nu are efecte negative. 


Centrarea pe familie a comportamentelor de asociere duce la un nivel 
scăzut de încredere interpersonală şi instituțională, la creşterea costurilor 
tranzacţiilor, împiedicând dezvoltarea. Tendinţa de menţinere a unei fals înţelese 
autonomii a familiei nu poate fi funcțională nici sub aspect material, nici 
relațional. 


Prin universalitatea, complexitatea şi flexibilitatea sa, familia continuă să 
ocupe un loc central între factorii ce determină şi orientează dezvoltarea, 
continuitatea societăților umane, prin oferirea unui climat afectiv, valoric, 
normativ ordonat, securizant şi individualizat. 


4.2. Schimbări în plan demografic 


“În toate societăţile europene, fertilitatea este puternic influențată de 


comportamentul nupțial al populaţiei, întrucât ponderea cea mai mare în 


fertilitatea totală o au cuplurile familiale stabile”.” 


23 Mihăilescu loan, Familia în societățile europene, Ed. Universității din Bucureşti, 1999, p.55. 

Cuplul familial este axat tot mai mult pe satisfacerea nevoilor sale afective, 
pe interesele sale, dinspre familie ca instituţie cu anumite obligaţii față de 
societate accentul se mută pe individ şi pe nevoile sale. Noile forme de familie 
răspund, astfel, unor nevoi ale individului şi mai puţin nevoilor societăţii. Desigur, 
această atitudine va avea efecte negative la nivelul societății şi implicit, asupra 
acestor indivizi, dar pe termen lung. Beneficiile ce pot fi obținute pe termen scurt 
— ca urmare imediată a optării pentru un anumit tip comportament nupțial şi fertil 
— primează. 


Căsătoria-sexualitatea şi căsătoria-copii nu mai sunt în relație de 
interdeterminare. 


Cercetările făcute în ţările din Europa, S.U.A. şi Canada, deşi nu au ajuns la 
rezultate similare, permit totuşi surprinderea principalilor factori care au 
determinat schimbări în comportamentele nupțiale şi în modelele familiale. 


Factorii cel mai frecvent puşi în evidență sunt: 
e diminuarea funcţiilor familiei prin preluarea unora de către societate; 


e creşterea gradului de ocupare a femeilor şi a dorinței femeilor de 
promovare socială; 


e creşterea independenţei economice a tinerilor; 


e creşterea veniturilor prin care s-a asigurat unor persoane posibilitatea de a 
trăi singure şi s-a redus mult frecvența căsătoriilor pe motive de 
constrângere economică; 


e creşterea diversității politice, culturale şi spirituale; 


e schimbări şi moravuri şi creşterea permisivităţii sociale la noile forme de 
comportament; 


e efecte de contagiune, de împrumut a unor modele comportamentale de la 


un grup la altul şi chiar de la o societate la alta”. 


4.1.1. Țările dezvoltate — îmbătrânirea populaţiei 


Asigurarea descendenţei este una din funcţiile fundamentale ale familiei. În 
ultimele decenii atât atitudinea față de copii cât şi cantitatea descendenţei au 
cunoscut schimbări importante, accentul mutându-se pe calitatea descendenţei. 


Desigur, cauzele acestor schimbări sunt multiple. Dorinţa de a avea mai 
puţini copii este justificată adesea prin costurile tot mai ridicate implicate de 
creşterea unui copil. Mobilitatea socială şi profesională crescută, pe de altă parte, 
ca şi “emanciparea” femeii determină cuplurile să se axeze pe urmărirea 
succesului profesional. “În societatea românească aflată spre economia de piaţă, 


24 Mihăilescu I., Po/tici sociale în domeniul populației şi familiei, în „Politici sociale. România în context european”, 
Ed. Alternative, 1995, Bucureşti, p.100. 

scăderea natalității ca şi a nupțialităţii sunt indiciile unui cost ridicat al vieții, ale 
incertitudinii şi nesiguranţei zilei de mâine, ale reorientării indivizilor spre alte 
valori decât cele legate de căsătorie şi copii. Costul descendenţei este din ce în ce 
mai mare, exprimând atât cheltuieli directe (hrană, îmbrăcăminte, locuinţă) cât şi 


indirecte (întreruperea activităţii lucrative a mamei pentru îngrijirea copiilor)”. 


“Mişcarea naturală a populației (natalitatea, mortalitatea, sporul natural) a 
înregistrat, în ultimele 3-4 decenii, asemenea tendinţe, încât ea este astăzi 
considerată, în multe societăţi dezvoltate, o problemă socială importantă. În multe 
țări au fost elaborate şi aplicate politici demografice prin care să se dea un răspuns 
acestei probleme. Sub acest aspect, țările europene sunt confruntate cu probleme 
complet diferite de cele caracteristice țărilor în curs de dezvoltare. Dacă în 
majoritatea ţărilor în curs de dezvoltare politicile demografice îşi propun să 
controleze şi, în multe țări, să frâneze o creştere demografică foarte rapidă, în 
majoritatea ţărilor europene problema principală constă într-o evoluție 
demografică îngrijorătoare care, pe termen lung, poate provoca, în anumite zone, o 


scădere a populaţiei totale”.7S 


Creşterea divorţialităţii, fragilitatea familiei nucleare, extinderea coabitării 
contribuie de asemenea la scăderea natalității. În acest sens se observă că 
procrearea este încă puternic legată de structuri familiale complete, proliferarea 
familiilor monoparentale nereuşind să compenseze efectele divorțialităţii. Este în 
primul rând vorba de reducerea numărului de copii pe care o familie îl consideră 
ideal, nu de lipsa dorinţei de a avea copii. 


Cele mai importante schimbări la nivelul familiei — chiar şi nucleară — ce au 
afectat negativ natalitatea sunt schimbarea fluxurilor de susținere părinți-copii şi a 
semnificației pe care o au copii pentru părinți. Aceste schimbări se înregistrează şi 
se explică prin schimbările suferite de familie în toate dimensiunile sale. 


Principalele transformări intervenite în modelele familiale pot fi rezumate 
astfel: în ceea ce priveşte relația “familie-societate, scăderea importanţei funcției 
economice a familiei; laicizarea şi dezinstituționalizarea parțială a familiei; 
“emanciparea” femeii; preluarea unor funcţii familiale de către societate; 
diminuarea relaţiilor de rudenie şi vecinătate; diminuarea controlului comunitar 
asupra comportamentelor demografice; creşterea bunăstării materiale a familiilor; 
creşterea preocupărilor familiale față de problemele sociale; Comportamentelor 
tinerilor necăsătoriți — extinderea experiențelor sexuale premaritale; controlul 
fecundității; extinderea coabitării premaritale; extinderea celibatului definitiv şi a 
menajelor de o singură persoană; creşterea permisivității sociale şi a toleranței 


părinţilor faţă de comportamentele premaritale ale tinerilor”. 


Familia este adesea mai bogată decât acum 4-5 decenii, deoarece femeile 
contribuie semnificativ la creşterea veniturilor. Membrii săi sunt în mare măsură 


25 Voinea Maria, Ps/hosociologia familiei, Ed. Universităţii Bucureşti, 1996, p.78. 
26 Mihăilescu loan, Familia în societățile europene, Ed. Universității din Bucureşti, 1999 — p.40 
2 Idem, p.132. 

independenți financiar, deci rațiunile economice contribuie într-o mult mai mică 
măsură la stabilitatea grupului familiar. Vârsta de căsătorie tinde să crească, şi 
chiar se poate renunţa la formalizarea relației, mai ales în cazul cuplurilor care nu 
îşi doresc copii. Preţul descendenței este ridicat, atât prin costurile directe pe care 
le implică — mai ridicate decât în trecut, pentru realizarea unei descendenţe de 
calitate superioară (educație) — cât şi prin încetarea (temporară a) activităţii femeii, 
deci reducere a veniturilor familiei. 


Astfel, comportamentele familiale apar şi ele modificate: “creşte importanța 
relațiilor emoțional-afective dintre parteneri; se intensifică preocupările soţilor 
pentru calitatea vieţii familiale; se diversifică formele de convieţuire: de aici 
declinul relativ al familiei nucleare bazată pe căsătorie, extinderea cuplurilor 
consensuale, extinderea cuplurilor consensuale, extinderea relațiilor dintre 
persoane trăind în menaje diferite, apariția unor norme sociale care reglementează 
noile forme de convieţuire, toleranța socială crescută față de aceste noi forme de 
convieţuire; modificarea relațiilor dintre parteneri: tendința de egalizare a 
poziţiilor de autoritate ale soților, emanciparea poziției femeii, o mai mare 
acceptare socială a relaţiilor sexuale extraconjugale, creşterea importanţei 
comuniunii de preocupări, mentalități, atitudini şi interese; modificarea fertilităţii 
şi a rolului copiilor: scăderea fertilităţii, controlul fecundității, unilateralizarea 
fluxurilor de susținere părinți-copii, concentrarea preocupărilor familiei pe 
calitatea descendenței, diminuarea rolului moştenirii (avere, nume, rang social); 
creşterea relativă a instabilității familiei nucleare: creşterea divorțialității, scăderea 
ratei recăsătoririlor, o mai mare acceptare individuală şi socială a divorţialității, 
reflectată şi de modificarea legislaţiilor divorţului. 


Ca rezultantă generală, se poate afirma că aceste modificări au produs: 


e la nivel individual: o egalizare a statutului bărbaţilor şi femeilor, o creştere 
a bunăstării familiei, o creştere a satisfacției partenerilor din convieţuire 
într-un anumit cuplu şi ca urmare a adoptării unui anumit comportament 
nuptial şi fertil; 


e la nivel societal: o scădere a rate nupțialității, o scădere a natalității şi o 


creştere a instabilității familiei nucleare”.7 


Pentru familia tradițională, cu preocupări preponderent agricole, copiii 
reprezentau un preţios ajutor în gospodărie şi o asigurare a sprijinului la bătrâneţe. 
Fluxurile de susținere erau orientate şi dinspre părinți spre copii şi invers. Odată 
cu mutarea sursei de câştig din gospodăria agricolă spre industrie şi servicii, copiii 
au devenit consumatori: fluxurile de susținere sunt numai dinspre părinți spre 
copii. Oportunităţile de câştig apărute în acest nou mediu sunt mult mai mari decât 
cele oferite de agricultura tradițională, dar necesită deținerea unui capital 
educațional destul de ridicat — mai ales dacă ne raportăm la cerințele activităţilor 
desfăşurate în familia tradițională. 


28 Idem, p.133. 

Investiţiile ce trebuiesc făcute într-un copil pentru a se forma ca individ cu 
şanse ridicate de integrare socială şi profesională în societățile europene de astăzi 
sunt, aşadar, mult mai mari decât în trecut. Pentru a putea realiza acest obiectiv, 
familia trebuie să se concentreze pe calitatea descendenţei. 


Costul realizării unei descendenţe considerată satisfăcătoare calitativ fiind atât de 
ridicat “cuplul încearcă să împace dorința de a avea copii cu interesul de a-şi 
menţine nivelul de trai şi de a asigura o calitate crescândă descendenților. Prin 
contrast putem remarca că în familiile în care există o preocupare scăzută pentru 


calitatea descendenţei, numărul de copii este mult mai mare”. 


Extinderea noilor forme de familie — incompletă — determină în mod direct 
schimbarea fertilității, numărul mediu de copii din cuplurile consensuale fiind mai 
mic decât cel din cuplurile consensuale. 


“Influenţa creşterii ponderii cuplurilor consensuale şi a menajelor de o 
singură persoană asupra scăderii fertilităţii este însă mai redusă decât am fi tentaţi 
să credem. În paralel cu creşterea ponderii acestui tip de cupluri şi menaje a avut 
loc o creştere a ponderii nașterilor ilegitime (în afara căsătoriei) în totalul 
naşterilor. Menajele de o singură persoană şi cuplurile consensuale nu suspendă 
complet fertilitatea, ci doar o diminuează”. 


Creşterea duratei medii de viaţă, ca urmare a progreselor medicale şi 
ştiinţifice, a creşterii gradului de educaţie în populaţie şi implicit a îmbunătățirii 
condiţiilor de mediu — apă, sanitaţie etc. — împreună cu scăderea natalității au ca 
efect scăderea populaţiei şi pe termen lung îmbătrânirea populaţiei. Scăderea 
absolută a populaţiei este considerată o problemă deosebit de gravă, deoarece va 
avea ca efecte directe scăderea forţei de muncă, penuria forţei de muncă tânără. În 
aceste condiții costurile de producţie vor creşte, ca urmare a scăderii 
competitivităţii, mobilitatea socială scade, ducând la blocajul carierelor 
profesionale. 


Mai mult, povara economică ce va apăsa pe umerii unei populații active 
reduse ce va trebui să susțină o populaţie trecută de vârsta activă mult mai 
numeroasă va afecta natalitatea acestui segment tânăr — costul vieții fiind ridicat 
vor suporta cu greu preţul creşterii unui copil. 


4.1.2. Țările în curs de dezvoltare — explozia demografică 


Țările mai puţin dezvoltate se confruntă cu o problemă diametral opusă: 
creşterea îngrijorătoare a populaţiei. “Deşi creşterea populaţiei este în mare 
măsură controlată în S.U.A., din punct de vedere global ea continuă să se numere 
printre cele mai grave (dacă nu chiar cea mai gravă) problemă socială cu care se 


confruntă umanitatea”.”! 


2 Idem, p.57. 
30 Idem, p.56. 
31 Ritzer G., Social problems, Ed. Random House, 1986, New York, p.495. 

În general naţiunile considerate a fi mai puţin dezvoltate sau în curs de 
dezvoltare au un standard de viaţă mai scăzut decât naţiunile dezvoltate. O mare 
parte din populaţia acestor țări trăieşte la nivelul de subzistență, resursele medicale 
fiind limitate. 


Creşterea populaţiei în țările nedezvoltate - fiind vorba de dublarea într-un 
timp tot mai scurt a unei populaţii tot mai mari — a dus la creşterea populației 
totale.” Conform unor estimări 9% din persoanele care au trăit vreodată sunt în 
viață acum”. ? 

Țările mai puţin dezvoltate nu au parcurs, asemeni celor occidentale, un 
proces de transformare dinspre o societate predominant rurală spre una industrială, 
ci au “importat” elementele modernităţii, ceea ce a generat efecte benefice 
îmbunătăţirea asistenţei medicale, a condiţiilor de viață — dar şi consecințele 
nedorite asupra evoluţiei numărului populaţiei. 


“În țările dezvoltate inovațiile ştiinţifice s-au dezvoltat într-o perioadă 
lungă de timp şi au dus gradual la scăderea ratei mortalităţii. Intre timp 
productivitatea a crescut şi fertilitatea s-a ajustat la aceste condiţii noi”.” 


Interrelaţionarea tuturor elementelor procesului de modernizare a format un 
cuplu de forțe ce a produs efecte conjugale diferite de cele ale fiecărui element 
luat separat. Acest lucru este mai evident ca oriunde în evoluţiile înregistrate de 
țările lumii a treia. 


În tările nedezvoltate aceste cunoştinţe medicale, experţi, echipamente, 
proceduri au fost importate şi au avut efecte remarcabile asupra mortalității 
infantile şi totale, care au scăzut rapid. 


Deoarece locuitorii nu au fost implicaţi în conceperea şi desfăşurarea 
acestor programe, schimbările survenite la nivelul cunoştinţelor medicale şi a 
condițiilor de mediu nu au dus la schimbarea comportamentelor lor natale. lată 
spre exemplificare cazul Ceylon-ului, actualmente Sri Lanka. Rata mortalităţii în 
această țară a fost redusă la jumătate în numai un an (din 1946 în 1947). Ce s-a 
întâmplat ? A fost cumpărat insecticid — DDT cu care s-a stropit pentru omorârea 
ţânţarilor şi a altor insecte. Ca urmare, malaria şi alte boli grave au avut o 
incidenţă în populaţie mult mai scăzută. DDT-ul a fost importat, ca şi experții care 
au condus operaţiunea. Populația ţării nu a jucat — sau a jucat un rol neînsemnat în 
cadrul acestui program, care a schimbat atât de profund rata lor de mortalitate. Cu 
atât mai puţin acest program ar fi putut să le influenţeze feritilitatea. Astfel, un 
număr mare de copii şi de nou născuţi, care în mod “normal” ar fi murit, au 
supraviețuit. Acest fapt a accelerat creşterea populației în respectivul an, iar 
situația s-a menținut şi în anii următori. 


Această explozie a populaţiei a modificat structura dominantă de familie 
existentă anterior — familia extinsă. Fiind ţări predominant rurale, norma familiei 


* Idem, p. 504. 
3 Idem, p.512. 

extinse era o adaptare perfectă la condiționările mediului socio-economic. 
Creşterea populației, însă, a determinat o modificare a structurii sale de bază, 
împingând tot mai multe familii sub limita sărăciei. 


Cei mai săraci membrii ai familiilor din mediul rural au fost rupți de 
legăturile cu familia extinsă — şi de toată protecția şi sprijinul pe care aceasta putea 
să li-l ofere — şi “aruncaţi” în oraşe să trăiască în condiţii extreme de privaţiuni, 
adesea în capsula fragilă a unei familii nucleare, aflată şi ea în dificultate. 


Oraşele, slab industrializate nu au nici pe departe capacitatea de a absorbi 
forța de muncă disponibilă în interiorul lor, astfel încât segmente largi de 
populaţie care sperau să găsească aici rezolvarea problemelor lor — lipsa de hrană, 
de posibilități a familiei de origine de a întreţine un număr tot mai mare de 
membrii — ajung de fapt să trăiască în condiţii extrem de proaste. Mai mult, din 
cauza sărăciei, lor le lipsesc multe din resursele de care beneficiază familia 
nucleară în țările industrializate. De exemplu, ei nu îşi pot permite să plătească 
asigurări de viaţă şi dizabilități, care să înlocuiască protecția pe care în trecut le-o 
oferea familia extinsă. Şi, tot din cauza sărăciei, nu pot să se bazeze pe stat ca să le 
ofere sprijin pentru îngrijirea bătrânilor sau educaţia copiilor, aşa cum pot să facă 
familiile nucleare din majoritatea ţărilor industrializate. 


O altă deosebire între familiile nucleare din ţările mai puțin dezvoltate şi 
cele din ţările dezvoltate este că primele au o fertilitate ridicată, în timp ce 
fertilitatea tot mai scăzută a celorlalte tinde să fie considerată o problemă tot mai 
gravă. 


Fertilitatea ridicată, şi deci obligaţia de a întreţine un număr mare de copii 
nu lasă acestor familii nici o şansă de a ieşi din cercul vicios al sărăciei: din cauză 
că femeile sunt atât de frecvent însărcinate şi au mereu copii mici în îngrijire, la 
care se adaugă lipsa unui ajutor din partea rudelor — familia extinsă fiind slăbită — 
le este foarte greu să se angajeze pentru a mări venitul familiei. Ca urmare, multe 
familii sunt nevoite să-şi trimită copiii să lucreze încă de la vârste fragede, pentru 
a-şi ajuta familia. 


Munca copiilor în oraşe are o valoare productivă mică, astfel încât copiii 
câştigă foarte puţin. În plus, munca copiilor împiedică dezvoltarea economică pe 
termen lung, deoarece se suprapune peste şi perturbă procesul de educaţie. Ca 
urmare noile generaţii nu vor avea nivele de pregătire mai ridicate, ci vor rămâne 
prea mulți la nivelul înaintaşilor lor de la ferma tradițională. 


Chiar şi în ţările care înregistrează creştere economică, calitatea vieții 
indivizilor nu se poate ameliora atât timp cât populaţia în continuă creştere 
absoarbe tot pulsul economic realizat. 


Adoptarea unor politici antinataliste indică faptul că problema a fost deja de 
mult percepută, necesitatea schimbării comportamentelor nataliste fiind de mare 
importanţă. De ce continuă populaţia să dea naştere la tot mai mulţi copii, ştiind că 
nu vor putea trăi în condiţii bune, că vor greva asupra bugetelor familiale, că vor 
avea de îndurat privațiuni şi frustrări? 

Sărăcia, nivelul slab de educaţie — necunoaşterea mijloacelor contraceptive 
— sunt factori determinanţi, dar trebuie să ne întrebăm care este substratul valoric, 
normativ, al acestui mod de viaţă, pentru că programele antinataliste nu luptă 
numai cu slaba educaţie a cuplurilor, ci şi cu dorința acestora de a avea o 
descendență numeroasă. Astfel, cercetările au delimitat în țările nedezvoltate 
existența unui ansamblu de norme, valori şi tradiții pronataliste care duc la 
menţinerea unui nivel ridicat al fertilității. 


Idealizarea familiei cu mulți copii; căsătoria la vârste fragede, începerea 
vieții sexuale şi a procreării de asemenea la vârste mici sunt valori şi norme 
comportamentale încă foarte puternice, ce influențează direct creşterea populaţiei. 
Descendenţa numeroasă era necesară asigurării continuității familiei în condițiile 
unor rate de mortalitate infantilă şi a copiilor foarte ridicate. Această situație, 
caracterizând mediul de viață timp de secole, a devenit extrem de puternică, 
persistând şi după ce nu a mai avut valoare practică. 


Modelele tradiţionale de definire a rolurilor în funcţie de criterii sexuale au, 
de asemenea o mare rezistenţă. Ca şi modelul tradițional, femeile trebuie să 
procreeze, să se ocupe de creşterea copilului, să se subordoneze soţului, să nu aibă 
şi să nu îţi dorească independență economică. Conform aceluiaşi model, femeile 
sunt asociate cu calități materne — emoționalitate, pasivitate, empatie etc., iar 
bărbaţii cu calităţi virile — activi, protectori, asigură resursele economice. Această 
“împărțire” a calităților grevează asupra şanselor femeilor de a-şi găsi un loc de 
muncă sau de a beneficia de educaţie. 


“În unele tări cu o creştere demografică rapidă se apreciază că menţinerea 
unei rate înalte a fertilităţii poate frâna ritmul dezvoltării şi poate avea efecte 
socio-economice negative (suprapopularea oraşelor, creşterea şomajului, poluare, 
condiții de locuit inadecvate, deteriorarea asistenţei sanitare sau imposibilitatea 
ameliorării acesteia, creşterea analfabetismului, accelerarea inflației). Potrivit 
acestor aprecieri au fost adoptate măsuri antinataliste, de promovare a familiei cu 


E A ; . ... 34 
un număr cât mai mic de copii”. 


4.1.3. Reechilibrarea evoluţiei natalității 


“În ultimii treizeci de ani şi, îndeosebi, după Conferinţa Mondială a 
Populaţiei din anul 1974, în majoritatea țărilor dezvoltate şi în numeroase ţări în 
curs de dezvoltare au fost formulate politici ale familiei şi politici demografice sau 
au fost adoptate măsuri legislative, economice şi sociale privind populația şi 
familia. Este adevărat că multe ţări nu dispun de o politică a familiei propriu-zisă, 
pe motiv că asemenea politici ar afecta drepturile fiecărui individ, ale fiecărei 
familii de a decide în mod liber asupra numărului de copii pe care să îi aibă. Sunt 
şi situaţii în care formularea unei politici demografice este evitată pe considerente 
istorice. De exemplu, în Germania, discuţiile referitoare la politica demografică 


34 Mihăilescu I., Familia în societățile europene, Ed. Universităţii din Bucureşti, 1999, p.142. 

sunt foarte delicate, întrucât acest tip de intervenţie statală a fost compromis 


printr-o folosire denaturată în perioada nazismului”. 


Țările dezvoltate se orientează spre politici pronataliste sau politici 
neutraliste. Politicile neutraliste au ca obiectiv ameliorarea situaţiei familiale — 
creşterea nivelului de trai ai membrilor familiei, oferirea de asistență familiei, dar 
lasă la latitudinea cuplurilor hotărârea privind numărul de copii pe care şi-i doresc. 


Politicile pronataliste urmăresc creşterea fertilității şi a dimensiunilor 
familiei. Acest obiectiv este important pentru asigurarea înlocuirii generaţiilor. 
Scăderea numărului populaţiei afectează forţa de muncă disponibilă şi — mai ales 
în cazurile în care pentru suplinirea nevoilor de forță de muncă se importă forţă de 
muncă — menţinerea trăsăturilor naționale specifice. O populaţie mai mare asigură 
menţinerea şi creşterea rolului internațional al unei societăți. Desigur, în cazul în 
care este valoroasă şi din punct de vedere calitativ — are o productivitate a muncii 
ridicată. 

În ţările în curs de dezvoltare, datorită creşterii îngrijorătoare a populaţiei 
este nevoie de implementarea unor politici, programe antinataliste, care să vizeze 
scăderea fertilităţii şi a dimensiunilor familiei. 


Asupra acestor aspecte se poate interveni prin măsuri legislative — 
reglementarea accesului la mijloacele de control a fertilității, reglementarea 
legislativă a avorturilor, divorțurilor, reglementări privind cuplurile consensuale, 
celibatul şi familiile fără copii — dar şi prin măsuri economice şi sociale — asistenţa 
familiei, ameliorarea statutului femeii. 


“În ţările cu o fertilitate foarte ridicată, îngrijorările demografice şi 
socioeconomice justifică preocupările pentru o fertilitate scăzută ca mijloc de a 
realiza obiectivele de dezvoltare națională. Potrivit datelor furnizate de Divizia 
pentru Populaţie a O.N.U., mai mult de jumătate dintre guvernele ţărilor în curs de 
dezvoltare (ţări care cuprind peste 60% din populația globului) consideră ratele de 
creştere a populației din ţările lor ca fiind prea mari. Circa 40% dintre guvernele 
țărilor în curs de dezvoltare întreprind măsuri exprese de reducere a fertilității. 
Conferința Mondială a Populaţiei din Mexico din anul 1984 a insistat asupra 
legăturilor dintre dezvoltarea socioeconomică şi politica populaţiei şi a adoptat o 
serie de recomandări în acest domeniu: 


a. formularea planurilor, programelor sau strategiilor de dezvoltare pe bază 
de demersuri integrate care să ia în considerare interrelaţiile dintre populație, 
resurse, mediul înconjurător şi dezvoltare; 


b. formularea planurilor şi programelor de dezvoltare în concordanţă cu 
tendințele demografice încât să se poată asigura eradicarea foametei, creşterea 
nivelului de nutriție şi sănătate, eradicarea analfabetismului de masă, 


35 Mihăilescu I., Po//fic; sociale în domeniul populatiei şi familiei, în „Politici sociale. România în context european”, 
Ed. Alternative, 1995, Bucureşti, p.101. 

îmbunătăţirea statutului femeii, eliminarea şomajului de masă şi inechităţii în 
relațiile economice internaționale; 


c. intensificarea cooperării internaționale, creşterea exporturilor, încurajarea 
investiţiilor, reducerea dobânzilor; 


d. evitarea dezechilibrelor ecologice rezultate din creşterea populației şi din 
trecerea de la tehnologiile tradiționale la tehnologiilor industriale moderne; 


e. formularea politicilor populației prin luarea atentă în considerare a 
nivelului individual, familial şi comunitar, a factorilor macro-şi micro-sociali; 


f. formularea politicilor populației în consens cu valorile şi nevoile locale; 


g. fundamentarea ştiinţifică a politicilor populaţiei, creşterea competenţei 
celor care aplică aceste politici şi intensificarea cooperării internaţionale în acest 
domeniu (Report of the Internaţional Conference on Population, 1984) 


4.2. Schimbări în funcţiile familiei şi efectele lor 


De-a lungul timpului, familia s-a modificat atât ca funcții cât şi ca structură, 
adaptându-se mereu noilor condiţii şi cerinţe ale mediului social. 


Unele funcţii ale familiei tradiționale (extinsă) au fost preluate de alte 
instituţii — educarea copiilor, îngrijirea vârstnicilor — altele s-au menţinut ca funcții 
ale familiei, dar au suferit modificări importante la nivelul conținutului. 


Asigurarea continuității biologice şi culturale a fost şi continuă să fie o 
funcţie proprie grupului familial. Însă modul cum îşi realizează familia modernă 
această funcție diferă de ceea ce a însemnat ea pentru familia tradițională, şi mai 
mult diferă semnificativ între familia nucleară şi tipurile post-moderne de familie. 


Funcţia economică a familiei s-a orientat spre investirea în calitatea 
descendenţei şi spre asigurarea unui standard de viață mai ridicat membrilor săi. 
Familia nucleară din țările dezvoltate este mai bogată decât familia tradițională şi 
decât familia nucleară de acum câteva decenii, în schimb produce mai puţini copii. 
Chiar dacă pe termen scurt acest fapt are efecte (economice) pozitive — o societate 
mai bogată — pe termen lung situaţia ameninţă să se răstoarne: scăderea ponderii 
populaţiei tinere în totalul populaţiei va duce la stagnare economică, creşterea 
costurilor de producție şi nu numai. Important liant în structura familiei extinse, 
dependenţa economică față de familie (a soției în special) s-a redus, considerentele 
economice constituind cu greu un argument, în favoarea stabilității familiei 
contemporane. 


Satisfacerea nevoilor emoţionale, a  trăirilor intime şi menţinerii 
personalității, identităţii, a devenit principala preocupare a familiilor/cuplurilor 


5 Idem, p.102. 

moderne. Impărtăşirea de valori, interese, preferințe comune are pentru 
familia/cuplul modern o importanță deosebită. 


În ceea ce priveşte transmiterea de la ascendenți la descendenţi a unei 
poziții sociale, a unor roluri şi statusuri, importanța moştenirii (nume, avere, 
status) a scăzut; familia modernă doreşte să asigure urmaşilor săi posibilitatea de a 
accede spre statusuri/roluri sociale mai bune prin investiţii educaţionale şi afective 
cât mai ridicate. 


4.2. 1. Socializare şi educaţie 


Scopul oricărei societăți este acela de a-şi menţine echilibrul, ordinea 
socială şi normativă. Acest deziderat se poate atinge prin funcționarea optimă a 
elementelor structurii sociale, a grupurilor, colectivităților şi a instituţiilor şi, prin 
integrarea armonioasă a indivizilor în diverse sfere ale societăţii. Pentru realizarea 
acestor scopuri funcționale, societatea şi-a creat şi perfecționat mecanisme 
specifice de socializare şi integrare socială. 


di TE, Dai : si 
Socializarea este definită în “Dicţionarul de sociologie” ca “un proces 


psihosocial de transmitere — asimilare a valorilor, atitudinilor, concepţiilor sau 
modelelor de comportare specifice unui grup sau unei comunități, în vederea 
formării, adaptării şi integrării sociale a unei persoane; în acest sens socializarea 
este un proces interactiv de comunicare, presupunând dubla considerare a 
dezvoltării individuale şi a influențelor sociale, respectiv modul de receptare şi 
interpretare a mesajelor sociale şi dinamica variabilă a intensității şi conţinutului 
influențelor sociale”. 


Conceptul de socializare defineşte procesele, mecanismele şi instituţiile 
prin care societatea se reproduce în fizionomia personalității umane care îi este 
specifică, în anumite structuri de comportament ce răspund aşteptărilor şi 
prescripțiilor sociale. Socializarea este abordată şi ca proces fundamental prin care 
se transmite moştenirea culturală a unei societăţi şi care asigură transferul de 
cultură de la o generaţie la alta. 


Individul se naşte într-o anumită cultură pe care o preia, o interiorizează şi 
o transmite următoarelor generaţii. Fără socializare societatea nu ar putea 
supravieţui, după cum nici individul nu ar putea supravieţui în afara socializării. 


În concepţia structural funcționalistă parsoniană, procesul de socializare 
poate fi definit, în ansamblul său, ca transmitere şi însuşire a unor modele cultural 
normative prin intermediul cărora indivizii dobândesc conduite socialmente 
dezirabile şi îşi însuşesc procedurile sau regulile necesare pentru a putea dezvolta 
acțiuni dezirabile, “normale”, predictibile, pentru aşteptările colectivităţi. În 
sistemul construit de Parsons”, toate presiunile normative exercitate de 
subsistemele sau instituţiile sociale sunt orientate în direcția realizării scopului 


+! Zamfir C., Vlăsceanu L. (coord) — “Dicţionar de sociologie”, Ed. Babel, Bucureşti, 1998, p.586. 
+ Parsons,T., The Social System, The Free Press, New York, 1951, p.247. 

distinct de conformare obligatorie a indivizilor la exigenţele rolurilor sociale pe 
care sunt chemați să le îndeplinească în viața socială. Fiecare individ 
conştientizează că exigenţa conformării la regulile şi simbolurile grupului din care 
face parte este o tendință “normală”, care trebuie evaluată în mod pozitiv, în timp 
ce încălcarea acestora reprezintă o tendinţă “anormală”, iraţională chiar, care 
trebuie sancționată. Noţiunea fundamentală care caracterizează scopul principal al 
socializării este cea de identitate, pe care Parsons o preia de la Freud, supraeul, 
sinele şi eul, fiind toate produse ale socializării. Conţinutul procesului de 
socializare are o triplă finalitate: 


e psihică, implicând maturizarea copilului prin fixarea unor trăsături psihice 
persistente; 


e socială, presupunând deprinderea cu exigenţele impuse de exercitarea 
corectă a rolurilor sociale; 


e culturală, cu referire la internalizarea “codurilor” culturale, a simbolurilor 
normative şi evaluative. 


Procesul de socializare a format obiectul a numeroase analize ştiinţifice, 
care au urmărit să pună în evidenţă factorii determinanţi, agenţii de socializare, 
mecanismele prin care aceasta se realizează. Complexitatea domeniului de studiu 
a condus la formularea unor teorii diferite ale socializării, dintre care cele mai 
importante sunt teoriile învățării şi teoriile dezvoltării cognitive. Ambele pun în 
centrul analizelor comportamentul uman, supus unor continue modificări şi 
devenirii, ca urmare a experienţelor trăite de individ. 


Rezultanta procesului de socializare o constituie personalitatea socială”, 
iar modelul cultural pe care se sprijină formarea acestei personalități este aşa 
numitul sociotip (“personalitatea de bază” la A. Kardiner), definit ca o 
configurație psiho-socio-culturală, comună membrilor unei anumite societăţi, care 
reprezintă un tip de personalitate exemplară şi în raport cu care indivizii pot 
manifesta variante particulare ale propriei lor personalităţi. Socializarea are loc de- 
a lungul a trei etape de viaţă, implicând astfel trei forme principale: 


e socializarea primară (de bază) se desfăşoară în timpul copilăriei timpurii, în 
cursul căreia copilul este supus influențelor exercitate de părinţi şi pe care 
le internalizează profund în structura personalităţii sale în formare. 
Învăţând să distingă între diferite obiecte fizice şi relaţii familiale, copilul 
va ajunge ulterior să-şi dezvolte conştiinţa stabilă a propriei identități 
personale. 


e socializarea secundară are loc prin intermediul învăţării normelor care 
reglementează relaţiile copilului cu egalii săi (frați, colegi, prieteni, etc.); pe 
de altă parte, această formă intervine ca element instrumental, care îl obligă 
pe copil să ia în considerare faptul că rolurile sociale, pe care este chemat 


+% Rădulescu M. S., Horo Sociologicus. Rationalitate și irafionalitate în actiunea umană, Casa de editură şi presă “Şansa” 
SRL, Bucureşti, 1994, p.237. 

să le îndeplinească, nu se desfăşoară întotdeauna în contexte afective sau 
protective, şcoala şi relaţiile implicate de ea, propunând un tip de 
socializare definit de instrumentalitate şi neutralitate afectivă, spre 
deosebire de familie, care socializează copilul într-un climat predominant 
afectiv; 


e socializarea continuă (a adultului) în tot cursul desfăşurării vieții adultului, 
pe măsură ce acesta asimilează noi valori, dobândeşte noi deprinderi, 
aptitudini şi experienţă de viaţă, se raliază la diferite opinii şi achiziţionează 
noi roluri sociale. Spre deosebire de socializarea primară, orientată de 
elemente ideale, socializarea continuă se concentrează pe elemente realiste. 


Înainte de a exercita un anumit rol, individul parcurge o perioadă de 
pregătire în care învață comportamentele pretinse de noul rol, drepturile şi 
îndatoririle acestuia. Acest proces de pregătire pentru nou; rol este denumit 
socializare anticipativă. Aceasta se realizează prin intermediul familiei, şcolii, prin 
cursuri de calificare sau recalificare, jocuri, etc. 


Ciclul de viaţă, anumite elemente intervenite pe parcursul vieţii, determină 
individul să înveţe roluri complet noi şi să le abandoneze pe cele vechi. Un student 
în primul an de studiu va avea de învăţat un rol foarte diferit de cel de elev. Dacă 
va locui într-un campus universitar, va trebui să se adapteze unui mediu de viață 
complet diferit de cel familial. Un tânăr care se căsătoreşte începe să exercite un 
rol şi abandonează comportamentele asociate rolului de celibatar. O persoană care 
iese la pensie îşi abandonează o mare parte din rolurile anterioare şi intră într-un 
rol, cel de pensionar. În toate aceste situaţii, intervine resocializarea, care constă 
într-un proces de învăţare a unor roluri noi şi de abandonare a unor roluri 
anterioare. 


Există situaţii în care unele persoane sunt constrânse la o resocializare 
radicală. Într-o mănăstire, în timpul serviciului militar sau într-un penitenciar, 
condiţiile de viaţă sunt foarte diferite de cele în care individul a trăit anterior. 
Aceste medii de viaţă, denumite de Erving Goffman (1922 — 1982) instituţii totale, 
sunt locuri în care oamenii sunt izolaţi de restul societăţii pentru o perioadă lungă 
de timp şi în care comportamentele lor sunt strict reglementate. 


Socializarea, deşi este un proces global, se realizează în cadrul unor 
grupuri, în medii sociale diferenţiate. Grupurile şi mediile sociale se raportează în 
mod diferit la cultura societăţii globale. Din acest motiv, socializarea poate avea o 
formă pozitivă conformă cu valorile, normele şi aşteptările sociale dezirabile şi 
promovate de către societate, sau negativă, contrară aşteptărilor, valorilor şi 
normelor sociale generale, dar conformă cu cele ale unui grup sau ale unei 
subculturi. Distincția dintre pozitiv şi negativ implică anumite judecăţi de valoare, 
de raportări la anumite ierarhii de valori. Pentru a evita judecăţile de valoare, unii 
sociologi propun o distincţie mai neutră, între socializare concordantă (conformă 
cu valorile şi normele sociale generale) şi socializarea discordantă (neconformă cu 
valorile şi normele sociale generale). 

Utilizând aceste două perechi de tipuri, se poate face o clasificare mai 
precisă, indentificând patru forme: 


Socializare 
Concordantă | Discordantă 
Socializare | Pozirivă I I 
Negativă | MI IV 


Sursa: I. Mihăilescu — “Sociologie generală”, Ed. Universității, Bucureşti, 2000, p.101 


În forma I (pozitivă — concordantă), socializarea se realizează conform 
unor valori şi norme sociale fundamentale şi în concordanță cu valorile şi normele 
promovate de societatea globală. În forma II (pozitiv - discordantă), societatea se 
realizează în conformitate cu normele şi valorile sociale fundamentale, dar în 
concordanță cu unele norme şi valori promovate de unii agenți socializatori. De 
exemplu, într-o societate totalitară, statul poate promova anumite norme şi valori 
(obediență, reprimarea spiritului critic, delațiunea) care sunt în discordanță cu 
valorile şi normele fundamentale, esenţiale într-o societate normală, democratică. 
O familie, un grup de familii sau un grup social, care îşi vor educa copiii prin 
raportare la valorile fundamentale (cinste, respect, demnitate, etc.) vor realiza o 
socializare pozitivă, dar discordantă în raport cu normele promovate de agenții 
socializatori controlaţi de statul totalitar. În cazul în care familiile şi grupurile 
realizează o socializare conformă cu normele şi valorile statului totalitar, dar 
neconformă cu valorile şi normele sociale fundamentale, avem a face cu forma III 
— socializarea negativă concordantă. În forma IV (negativ discordantă), 
socializarea se realizează contrar normelor şi valorilor fundamentale şi cele 
promovate la nivel social general. În acest caz, avem a face cu o socializare 
deviantă în raport cu societatea globală, dar conformă cu normele unui grup sau 
subculturi. Socializarea negativ-discordantă poate fi întâlnită în cazul unor 
comunități marginale (grupuri etnice, religioase care refuză societatea înglobantă) 
sau în grupuri delicvente care se raportează la o subcultură delincventă. 


Distincţiile dintre  pozitiv-negativ,  concordant-discordant nu sunt 
întotdeauna uşor de făcut. Ele presupun raportarea la anumite valori generale 
(universalii culturale, universalii morale) care sunt dificil de operaționalizat în 
cercetarea sociologică. Dificultatea unor asemenea analize nu trebuie să conducă 
la evitarea lor, pe motivul asigurării neutralității axiologice. 


În mod real, socializarea este echivalentă cu asimilarea creativităţii. 
Copilul, adolescentul, tânărul, adultul sau vârstnicul vor fi capabili, în urma 
procesului de socializare, să exercite “o activitate creativă, mediată de simbolurile 
normative şi evaluative generale, care servesc ca ghid al conduitei şi, propriile 
modele de aspirații culturale, cu acest ansamblu formând configurația 

personalității sociale în cadrul căreia motivațiile interne se împletesc armonios cu 
$ i 3 x š 44 
cerințele normative ale mediului social”. 


Caracteristicile principale ale acestui proces sunt multiple, fiind definite de 
valenţele epocii istorice şi de trăsăturile distincte ale spațiului social. F. Elkin şi G. 
Handel le sintetizează în felul următor : a) procesul de socializare este un proces 
de durată (continuă în tot cursul vieții individului; b) el are loc prin interacțiunile 
cu alți indivizi; c) de-a lungul său, un rol important îl joacă mijloacele de 
comunicare; d) desfăşurarea sa implică existența unor contexte semnificative din 
punct de vedere emoțional; e) aceste contexte sunt modelate de diferite grupuri 
sociale * . 


Toate caracteristicile menţionate evidenţiază faptul că procesul de 
socializare se află într-o legătură directă cu particularitățile biologice şi psihice ale 
dezvoltării umane ale diferitelor perioade de vârstă: 


e socializarea în copilărie implică dobândirea capacității de comunicare şi 
interacţiune, competenţei de exercitare a rolurilor de copil, şcolar, prieten, 
conştiinţei datoriilor şi responsabilităților cu privire la normativitatea vieții 
sociale; 


e are, în esenţa ei, rol anticipativ, pregătind tinerii pentru viitoarele roluri de 
adult G. H. Mead a utilizat, pentru acest caracter anticipativ al procesului 
de socializare, noţiunea de “preluarea rolului altuia”* .Un rol important în 
acest proces îl are “cultura” tinerilor şi raporturile între generații; 


e este caracterizată, mai ales, de experiențele familiale, ocupaţionale şi 
culturale dobândite în contexte particulare de viaţă (economic sau politic, 
de exemplu). În timp ce socializarea copilului sau adolescentului are 
caracter general, socializarea adultului posedă un caracter specific, 
determinat de participarea la diferite instituţii şi activităţi sociale cu 
conţinut variabil. O.G. Brimm consideră că, spre deosebire de socializarea 
copilului, socializarea adultului are următoarele trăsături : a. Presupune, 
mai degrabă, sinteza “vechiului material” decât dobândirea unuia nou ; b. 
Implică schimbarea de la un punct de vedere idealist la unul realist ; c. Are 
la bază învăţarea capacităţii de confruntare cu cerințe conflictuale ; d. 
Dezvoltă componenţa pentru exercitarea unor roluri specifice” . 


e presupune “dezangajarea” faţă de rolurile sociale active şi familiarizarea cu 
alte roluri participative (în familie, organizaţii cu caracter voluntar, în 
activităţi culturale şi chiar productive). Într-o serie de societăţi, cum este 
cazul societăţii româneşti, lipsesc mecanismele şi factorii care să asigure 


+4 Rădulescu S. M., Banciu D., Introducere în sociologia delincventei juvenile, Ed. Medicală, Bucureşti, 1990, p.20, apud 
Rădulescu S.M., Sociologia vârste/or, Ed. Hyperion XXI, Bucureşti 1994, p.84. 

4 Frederik Elkin, Gerald Handel, The Child and Society. The Process of Socialization, New York, Random House, 
1984, p.34, apud Rădulescu S.M., op. cit. , p.84. 

46 Mead G.H., Mind, Self and Society, Chicago, University of Chicago, Press, 1934. 

+ Orville G. Brimm Jr. , Soctalization After Childhood; Two Essays, New York, Willey, 1996, p.25. 

socializarea populaţiei vârstnice pentru cerințele rolului de “bătrân”. Ca o 
consecinţă, o mare parte dintre bătrâni trăiesc izolaţi de societate, fără nici 
un fel de “angajament social”, situaţie care contribuie la accelerarea 
procesului de îmbătrânire şi la accentuarea trăsăturilor determinate de 
patologi bătrâneţii. O serie de sociologi apreciază că, în societățile 
contemporane, este legitimă chiar “o socializare pentru moarte” constând în 
pregătirea bătrânilor pentru episodul final al vieţii lor“. O asemenea formă 
de socializare implică şi pe membrii familiei, pe toţi aceia aflaţi în relații 
apropiate vârstnicilor. 


Socializarea este realizată într-o multitudine de forme şi situaţii, de 
numeroşi agenți, dintre care, mai importanți sunt familia, grupurile perechi, şcoala 
şi mijloacele de comunicare în masă. 


Grupurile vechi, formate din persoane care au aproximativ aceeaşi vârstă, 
se manifestă ca agenţi puternici de socializare, mai ales în perioada copilăriei şi a 
adolescenței. Chiar de la o vârstă foarte mică copiii de aceeaşi vârstă 
interacționează uşor. Deşi stăpânesc mult mai puţin simboluri şi mijloace de 
comunicare, comparativ cu adulţii, ei comunică mai uşor decât aceştia. Grupurile 
perechi oferă posibilitatea manifestării independente, în afara controlului 
părinților, spontaneitatea limitată, cenzurată (de adulți) sau autocenzurată în 
prezenţa adulților, manifestându-se liber. Se stabilesc în aceste condiţii relații pe 
orizontală, de interacțiune între egali, ca parteneri de cooperare şi competiţie cu 
acelaşi statut. Grupurile perechi socializează caracteristici, trăsături culturale sau 
subculturale care nu sunt avute în vedere de părinți sau sunt neconforme cu 
valorile şi normele acestora, imprimă o subcultură juvenilă, frecvent ignorată de 
adulți. 


Şcoala este un agent socializator complex, care oferă atât informaţii, 
calificări, cât şi un întreg climat valoric şi normativ, formal şi informal. Fiecare 
şcoală ajunge să dobândească trăsăturile şi elementele culturale specifice, astfel 
încât elevii unei şcoli se vor deosebi de alții de aceeaşi vârstă, dar de la o altă 
şcoală. 


Cercetările efectuate de Jesse Pitts şi Michel Crozie în Franţa, arată că 
şcoala dezvoltă un raport de complexitate între copii, pe care îl numesc 
“comunitate delincventă”, manifestată ca o complicitate între elevi pentru a se 
proteja de autoritatea profesorului, ceea ce nu exclude competiţia între elevi, 
pentru a se identifica cu acesta. Şcolile din România au caracteristici similare 
celor franceze, cu unele încercări de implementare a modelelor pedagogice noi. 


Mijloacele de comunicare în masă tind să devină, în societățile dezvoltate, 
unul din principalii agenți de socializare. Mass-media desemnează ansamblul 
organizațiilor care vehiculează către un număr mare de oameni, efecte 
socializatoare ale acestora fiind obiectul a numeroase analize, de cele mai multe 


48 Elkin Frederik, Handel Gerald, The Child and Society. The Process of Socialization, New York, Random House, 
1984, p.226. 

ori contradictorii. O concluzie comună a acestor cercetări este că mijloacele de 
comunicare în masă au atât efecte pozitive, cât şi efecte negative, dependente de 
conţinutul mesajului. 


Familia constituie, în orice societate, “factorul primordial al formării şi 
socializării copilului, reprezentând cadrul fundamental în interiorul căruia sunt 
satisfăcute nevoile sale psihologice şi sociale şi împlinite etapele întregului său 
ciclu de creştere şi dezvoltare””. Familia este cadrul principal în interiorul căruia, 
prin intermediul procesului de socializare, indivizii îşi însuşesc primele noțiuni cu 
privire la datorie, responsabilitate, interdicţie, marcând dezvoltarea unei structuri 
generalizate a conştiinţei morale şi juridice; de asemenea, în cadrul familiei se 
realizează sociabilitatea, premisa deprinderii normelor dezirabile, a modelelor de 
conduită aşteptate, individul stabilind primele contacte în înțelegerea noțiunilor de 
responsabilitate şi raționalitate, primele confruntări cu situații supuse 
prescripțiilor, interdicțiilor, evaluărilor normelor şi idealurilor grupului social larg. 


Funcţia de socializare a familiei se realizează în patru situații specifice: 


e situațiile de educație morală, având la bază relaţiile de autoritate prin 
intermediul cărora i se furnizează copilului regulile morale; 


e situațiile de învățare cognitivă, prin care copilul învaţă sistemul de 
cunoştinţe, aptitudini, deprinderi necesare conviețuirii în societate; 


e situaţiile de comunicare psihologică, care dezvoltă afectivitatea specific 
umană, cu un rol deosebit de important în echilibrul moral şi psihologic al 
individului; 

e situaţiile angajând imaginația, prin intermediul cărora se dezvoltă 
capacitățile creatoare şi gândirea participativă. 


Fiind grupul cel mai coeziv şi factorul care exercită influenţele cele mai 
persistente asupra personalității, familia educă spiritul de comunicare şi cooperare, 
facilitează transmiterea obiceiurilor şi valorilor de la părinți la copii, ghidează din 
punct de vedere moral conduitele acestora. În cadrul familiei are loc modelarea 
personalității copilului, trecerea de la un comportament normal, bazat pe auto- 
reglare şi autonomie morală 


“Mediul familial — afirmă André Berge — îl satisface pe copil în măsura în 
care răspunde trebuinţelor sale elementare, adică în măsura în care este un mediu 
afectiv şi protector, dublă condiție indispensabilă pentru ca fiinţa tânără să înveţe 
să se construiască pe sine, să se situeze în raport cu ceilalți, să se polarizeze din 
punct de vedere sexual, efectuând fără pericol, primele sale experienţe sociale şi 


sentimentale” . 


Socializarea primară este etapa procesului de socializare care orientează 
evoluţia copilului 6-7 ani de viaţă. Socializarea primară, sau de bază, permite 


* Hill R., Teoria modernă a sistemelor şi familia, 1973, apud Voinea M. , op. cit. , p.62. 
50 Apud Voinea M., op.cit., p.63. 

deprinderea regulilor de comportare, a normelor şi valorilor ce pot fi asimilate la 
vârste mici şi care constituie bagajul informaţional şi afectiv al oricărui individ în 
această etapă el se consolidează în cadrul relațiilor de comportament cu persoanele 
întâlnite zilnic, cu modul lor de a explica, de a comunica, de a exprima sentimente, 
preocupări. 


Plecând de la ideea că familia reprezintă primul grup cu care copiii au 
contact continuu şi primul context în care se manifestă modelele socializării, se 
apreciază că, din acest punct de vedere, familia nu poate fi concurată cu nici o altă 
instanță. Prin naştere copilul este plasat în societate potrivit statutului social al 
familiei sale. Acest statut va influența modul de relaționare cu ceilalţi, va influența 
cariera de adult, ascensiune profesională şi socială, fiind un mediator al culturii 
care există în societatea mai largă. Fiecare familie participă direct la un număr 
limitat de subculturi şi reţele (versiunile societăţii largi) care ajung la copil prin 
învăţare, prin activitatea zilnică, familia având un rol activ de filtrare a 
elementelor subculturilor existente. Familia este pentru copil cadrul în care se 
asigură primele tipuri de relații sociale, de experienţe şi exigenţe specifice, este 
grupul referențial ale cărui valori, norme şi practici copilul le adoptă şi le 
raportează la ele în evaluarea comportamentului. Pentru a înţelege problemele 
complexe ale familiei, unii autori pun în relație directă vârsta copiilor cu etapele 
ciclului familiei: 


e familii cu copii preşcolari; 
e familii cu copii de vârstă şcolară; 
e familii cu adolescenți. 


Potrivit studiului “Pentru o societate centrată pe copil” (Ed. Alternative, 
Bucureşti, 1997), coordonat de Zamfir C., acest proces are următoarele direcții: 


e 0 — 3 ani — până la această vârstă copilul nu beneficiază de un sistem 
instituționalizat de educaţie în afara familiei. Educaţia primită este realizată 
exclusiv de către familie, care trebuie să-şi permită supravegherea şi 
educaţia copiilor, să aibă timp liber disponibil şi resursele materiale 
necesare. 


e 3—6/7ani - copilul intră în sistemul instituţionalizat de învățământ 
(grădiniţă). Este esențială dezvoltarea unei relații de cooperare între familie 
şi grădiniță sau şcoală. Este necesară o educație a familiei pentru 
dezvoltarea capacității familiei de a oferi o îngrijire de calitate copiilor. 


e 7-—lSani -educație formală, învățământ general obligatoriu. 


e 15 — 18 ani - adolescenții caută repere: un sistem de valori, exemple 
concrete, modele, sfaturi care să le asigure succesul în societate. Ei au 
nevoie de sprijin pentru a realiza trecerea de la adolescenţă la maturitate. 


Un accent deosebit trebuie pus pe discuţii privind întemeierea unei familii, 
privind alcoolismul, drogurile, riscurile acestora, educaţia sexuală. 

Este  îndreptăţită aprecierea după care “familia reprezintă factorul 
primordial al socializării morale şi integrării sociale a adolescentului constituind 
cadrul fundamental în interiorul căruia sunt satisfăcute trebuinţele sale psihologice 
şi sociale. În calitatea sa de mediu natural şi de grup primar, ea este primul 
intermediar în relaţiile cu societatea şi constituie matricea care-i imprimă 
adolescentului cele mai importante şi mai durabile trăsături caracteriale şi 


morale”.5! 


Dacă familia este saturată de privațiuni şi ostilități, de condiţii care privează 
copilul de afecțiune şi de satisfacerea adecvată a dorințelor şi aspirațiilor lui 
fireşti, tânărul poate ajunge la un conflict de adaptare. Din această perspectivă se 
poate aprecia că orice carenţă a grupului familial, slăbirea unităţii şi coeziunii 
familiale perturbă viața copilului, antrenează o serie de perturbări de 
comportament. Asupra relațiilor părinți-copii ca nucleu al socializării familiale s- 
au formulat o serie de observaţii şi deziderate. Herbert Gans sugerează trei tipuri 
principale de interacțiuni familiale (cu referire la S.U.A.). 


Familii centrate pe adulți (în care familia este condusă de către adulți, 
pentru adulţi, prin includerea unor comportamente conforme cu modelul parental 
dezirabil;, părinţii din această categorie nu au preocupări exprese pentru 
dezvoltarea şi orientarea copiilor lor. 


Familiile centrate pe copii, în care părinţii îşi subordonează plăcerile, 
satisfacerii dorințelor copiilor. Aceşti părinți doresc pentru copiii lor o situație mai 
reuşită decât au avut-o ei. 


Familii conduse de adulți, specifice vârfurilor din clasa mijlocie. Părinții au 
de regulă studii superioare şi pot aprecia mai bine viitorul adolescenților lor. 
Copiii sunt învăţaţi să lupte pentru dezvoltarea lor în conformitate cu propria 
individualitate, să obțină note bune la şcoală. 


În familii se construiesc modele pentru toate relaţiile umane fundamentale, 
cum ar fi relaţiile de supra — sau subordonare, de complementaritate, de 
reciprocitate, se descoperă comportamente sociale elementare orientate spre 
apărarea drepturilor proprii şi respectarea drepturilor altora. Un rol foarte 
important în procesul de socializare îl are structura şi funcţionalitatea familiei. 
Relaţia părinţi copii poate fi distorsionată de o serie de excese ale părinților, dintre 
care unele se pot datora lipsei de afecțiune şi interes sau, dimpotrivă, unui interes 
şi control exacerbat. 


`l Rădulescu S., Banciu D. , Adolescenții şi familia, Ed. Ştiinţifică şi Enciclopedică, Bucureşti, 1987, p.46. 

EXCESELE 
PARINŢILOR 
Atitudine liberă Suprasolicitări educative 
pasivitate control excesiv 
indolenţă sancțiuni negative în cazul 
indiferență unor eşecuri şcolare 
indulgență exigenţe profesionale mari 
nesupraveghere program rigid de învăţătură 


a d 


CARENŢE ÎN SOCIALIZAREA 
COPIILOR 


egoism 

nesinceritate 

superficialitate 

insuccese şcolare şi profesionale 


comportamente refractare 


comportamente deviante 


Sursa: Maria Voinea, “Sociologia familiei”, Ed. Universităţii Bucureşti, 1993, p.68 
g i Șt, >P 


Cercetările şi sociologia familiei pun în evidență faptul că, în societățile 
urbane moderne, familia a pierdut o mare parte din importanța sa socializatoare 
tradițională. Fie că există un singur părinte, fie că ambii părinți, deşi locuiesc 
împreună, interacționează cu copilul doar câteva ore pe zi, funcția socializatoare a 
familiei se exercită mai sumar, împărțindu-şi elementele cu alți agenți socializatori 
amintiți. 

Cunoştinţele necesare astăzi pentru ocuparea unui post pe piaţa muncii sunt 
numeroase şi diverse, necesitând în vedere însuşirii depunerea unui efort 
intelectual constant. În familia tradiţională socializarea şi educarea indivizilor 
trebuia să răspundă unor cerinţe mult mai modeste, fiind realizată în cea mai mare 
măsură în familie. 


În societatea modernă această funcţie a fost preluată de alte instituţii, 
specializate. Procesul de educaţie din societatea modernă, instituționalizat şi 

standardizat, are implicații majore asupra evoluției societății. Societatea cunoaşte 
în mod inevitabil diverse sisteme de inegalităţi, ce au funcțiile lor în mecanismele 
dezvoltării. Economia de piaţă implică nu numai avantaje, ci şi riscuri, eşecuri, 
asumare de răspundere şi eforturi mari, selecții dure, impune pregătire şi aptitudini 
deosebite, pe care nu le are oricine. În aceste condiţii se remarcă importanţa 
procesului educaţional, ce are implicaţii sociomorale largi, legate de traiectoriile 
de viaţă ale tinerilor. 


Familia s-a adaptat la această situaţie, acceptând educaţia formală ca 
valoare şi ca atare investind o parte însemnată din venituri în aceasta. Este, 
bineînţeles, vorba despre o investiție în calitatea descendenţei lor. 


Unilateralizarea fluxurilor de susținere — numai dinspre părinţi spre copii — 
este rezultatul schimbării atitudinii față de copii, care devin centrul existenței 
familiei. 

Cunoştinţele necesare astăzi pentru ocuparea unui post pe piaţa muncii sunt 
numeroase şi diverse, necesitând în vedere însuşirii depunerea unui efort 
intelectual constant. În familia tradiţională socializarea şi educarea indivizilor 
trebuia să răspundă unor cerinţe mult mai modeste, fiind realizată în cea mai mare 
măsură în familie. 


În societatea modernă această funcţie a fost preluată de alte instituţii, 
specializate. Procesul de educaţie din societatea modernă, instituționalizat şi 
standardizat, are implicații majore asupra evoluției societăţii. Societatea cunoaşte 
în mod inevitabil diverse sisteme de inegalităţi, ce au funcțiile lor în mecanismele 
dezvoltării. Economia de piață implică nu numai avantaje, ci şi riscuri, eşecuri, 
asumare de răspundere şi eforturi mari, selecții dure, impune pregătire şi aptitudini 
deosebite, pe care nu le are oricine. În aceste condiţii se remarcă importanţa 
procesului educaţional, ce are implicaţii sociomorale largi, legate de traiectoriile 
de viaţă ale tinerilor. 


Familia s-a adaptat la această situaţie, acceptând educația formală ca 
valoare şi ca atare investind o parte însemnată din venituri în aceasta. Este, 
bineînţeles, vorba despre o investiţie în calitatea descendenţei lor. 


Unilateralizarea fluxurilor de susținere — numai dinspre părinţi spre copii — 
este rezultatul schimbării atitudinii față de copii, care devin centrul existenţei 
familiei. 


Educaţia fetelor 


În unele ţări în curs de dezvoltare familia modelul familiei tradiţionale este 
încă puternic, socializarea şi educația tind să fie reduse — mai ales pentru 
segmentele cele mai sărace din populaţie — la sfera familiei. Acest fapt are 
consecinţe grave asupra economiei, care nu poate valorifica eficient resursele mari 
— dar slabe calitativ — de forță de muncă. 

Accesul inegal la educaţie aduce femeile lumii a treia un standard de viaţă 
scăzut şi mulți copii. Femeile se confruntă cu mari dezavantaje educaţionale în 
multe părți din Asia şi Africa, cu toate că piedicile formale au fost înlăturate în 
multe aceste țări. Analfabetismul este astfel o mare problemă, femeile reprezintă 
2/3 din adulţii analfabeți din aceste țări. Această situaţie este rezultatul convingerii 
că nu are rost să educi o fată, când ea poate să lucreze în piață sau pe câmp — 
băieții sunt în mai mică măsură afectaţi de aceste convingeri. 


Persistenţa rolurilor definite pe criterii de sex, care rezervă femeii doar 
sarcinile casnice, munca în gospodărie şi pe câmp, naşterea şi creşterea copiilor, 
au efecte negative atât la nivel individual, cât şi social. La nivel individual 
generează frustrare, iar la nivel societal pierderea prin nefolosire eficientă a unui 
important capital uman. 


Site-ul UNICEF oferă informaţii cu privire la cauzele ce împiedică 
participarea fetelor la programele educaţionale la care au formal acces şi 
strategiile UNICEF de depăşire a acestor bariere în calea dezvoltării acestor copil. 


Avantajele investirii în educația fetelor sunt multiple şi privesc atât familia 
fetei, cât şi societatea: 


e cresc ratele de participare a forţei de muncă feminină şi câştigurile 
e creşte productivitatea muncii femeilor în sectorul non-formal 


e creşterea câştigurilor şi a productivităţii sunt benefice atât pentru 
comunitate, cât şi pentru societate 


e scade rata fertilităţii — studii din Thailanda arată că cu cât numărul 
de copii/familie scade, cu atât cresc ratele de participare şcolară 


e scadratele de mortalitate infantilă şi a copiilor 

e scadratele de mortalitate maternă 

e creează beneficii educaţionale intergeneraţionale 

e aduce beneficii semnificative relației cu mediul de viață. 


Printre factorii principali care limitează oportunitățile educaționale ale 
fetelor se numără: 


e Sărăcia. Gospodăriile se confruntă cu două tipuri de costuri când îşi trimit 
fetele la şcoală: directe - costuri de şcolarizare, rechizite, uniforme, 
transport, şi alte diverse costuri şi indirecte - ieşirea fetei din activitățile 
casnice şi agricultură, curățenie, pregătitul mâncării, îngrijirea fraților mai 
mici, a bătrânilor şi a celor bolnavi. Familia va trebui să găsească alte 
persoane pentru aceste treburi, deci va trebui să plătească. Studii în mai 
multe ţări au indicat că imposibilitatea familiei de a acoperi aceste 
cheltuieli este principala cauză pentru care fetele nu merg la şcoală. 


37 Internet www.unicef.org/ 

e Calitatea slabă a educației şi slaba ei relevanță (importanţa în evoluția 
ulterioară). 


e Accesul limitat şi infrastructura slabă. Părinții nu-şi vor trimite fetele la 
şcoală dacă ele trebuie să parcurgă distanţe prea lungi până la acestea. 
Existenţa unor centre — satelit şcoli mai mici în apropierea localităților a 
dus la creşterea înscrierii şi frecventării şcolii de către fete. În unele culturi 
este nevoie să se asigure şcoli separate pentru fete. Lipsa wc-urilor şi a apei 
sunt alte motive pentru care fetele nu frecventează şcoala. 


e Posibilităţile limitate de generare de venituri. Aşteptările parentale, dar şi 
ale elevilor cu privire la beneficiile investiţiei în educaţie influențează de 
asemenea participarea fetelor la procesul de educaţie. Obiceiurile sociale, 
condițiile pieţei, legislația muncii, atitudinea angajatorilor influenţează 
angajarea femeilor în muncă. În ariile rurale sărace este foarte greu pentru o 
femeie să găsească de lucru şi de obicei femeile trebuie să plece din aceste 
zone pentru a găsi de lucru. 


e Factorii socio-culturali. In unele ţări normele socio-culturale nu acceptă 
educația fetelor. Riturile de inițiere, căsătoria la vârste fragede şi practicile 
“seclusionare” se opun şcolii. 


Strategii pentru înlăturarea barierelor din calea educației fetelor — 
programele de obicei conțin o combinaţie între următoarele strategii: reducerea 
costurilor directe şi conjuncturale: burse, programe pentru grădiniță şi educație 
preşcolară, programe privind sănătatea şi nutriția în şcolile primare, manuale 
gratuite sau subvenţionate, renunţarea la uniforme, subvenţionarea transportului 
etc. multe din aceste programe au dus la rezultate promițătoare; îmbunătăţirea 
calității şi utilității educaţiei — îmbunătățirea cursurilor, manualele şi materiale 
adecvate, îmbunătățirea pregătirii profesorilor şi a metodelor de predare; 
îmbunătăţirea manualelor pentru a înlătura specificaţiile eronate legate de 
implicaţiile apartenenţei la un sex sau la altul, creşterea numărului de profesoare, 
administratoare; creşterea accesului la şcoli care beneficiază de infrastructura 
minimă necesară; educarea părinților cu privire la beneficiile implicate de 
educarea fetelor pentru armonizarea acesteia cu credinţele socio-culturale (ex. 
Fetele nu trebuie să mai continue şcoala după ritualurile de inițiere, fetele vor 
pierde valorile tradiţionale în şcoală, practicarea căsătoriei la vârste fragede). 
Creşterea implicării comunităţii în conducerea şcolii s-a dovedit foarte eficientă în 
schimbarea opiniei privind educarea fetelor. 


4.2.2. Identitate, securitate, integrare socială 


In familiile tradiționale individul se integra prin naştere într-un sistem clar 
definit de roluri şi statusuri, iar mobilitatea socio-profesională era foarte redusă. 
Astfel, încă de la naştere era prescris social — în funcţie de averea, numele 

familiei, dar şi de sexul individului — ce traiectorie profesională, maritală va avea 
fiecare. În consecință, datorită prescrierii sociale a rolurilor şi statusului fiecărui 
individ, familia (prin caracteristicile sale) realiza automat integrarea socială a 
membrilor săi; cantitatea de incertitudine fiind foarte mică, criza identitară practic 
nu exista — pentru cei ce făceau parte dintr-o familie. Asigurarea securității tuturor 
membrilor săi — îngrijirea copiilor, infirmilor, bolnavilor şi bătrânilor, asigurarea 
securității economice — este o funcție esenţială a familiei tradiționale. 


În familia modernă autodeterminarea familială, individuală şi profesională 
a crescut prin modernizare, în schimb mediul a devenit mai puţin securizat în 
comparație cu familia tradițională. Libertatea crescută, plătită cu un sentiment al 
insecurității de asemenea mare a impus indivizilor eforturi sporite de adaptare nu 
numai la un dinamism social necunoscut înainte, dar şi la cerința de a răspunde 
acestui mediu cu o mai mare responsabilitate. 


Indiferent în ce forme îşi găseşte echilibrul, familia rămâne un grup special 
de apartenenţă, ce oferă individului protecţie, identitate, salvându-l aşa cum spune 
Neuburger, de la dispariția prin uniformizare, prin banalizare. Fundamentul 
apartenenței la o familie sau la un cuplu, argumentează acelaşi autor, este 
împărtăşirea unui aceluiaşi “mit”, imposibil de conştientizat de membrii familiei. 
Acest mit familial orientează şi determină în mare măsură toate deciziile 
personale, atitudinea faţă de viață. El nu poate fi schimbat decât odată cu intrarea 
într-o nouă familie, într-un nou mit, într-o altă ordine. 


Această potență a familiei de a genera ordine şi sens este subliniată şi de M. 
Larionescu: “ una din temele cele mai incitante ale sociologiei familiale din ţara 
noastră priveşte credo-ul colectiv sau puterea normală a comunității familiale ca 
posibilă alternativă la criza de solidaritate, la atomizarea societăţii contemporane. 


A reieşit că familia îşi poate asuma rolul de moderator moral al societăților 
turbulente, anomice, întrucât îndeplineşte câteva cerinţe esenţiale: 


a. ea fixează sentimentul public acceptat de conştiinţa socială, facilitând 
astfel unirea oamenilor prin ataşarea lor la valori şi credințe comune. 


b. familia poate întreţine o viaţă colectivă de intensitate suficientă pentru a 
simula acțiunea protectoare a membrilor săi în fața deviației, dezintegrării vieții 
sociale; 


c. când familia este integrată, coerentă, vie, între membri săi există un 
schimb continuu de idei, sentimente, un soi de “asistență mutuală” care antrenează 
pe membrii săi în calitate de participanți la “energia colectivă” care întăreşte 
energia lor individuală mai ales atunci când este nevoie (Emile Durkhein “Despre 
sinucidere”, laşi, Institutul European, 1993, p.165) 


d. familia poate oferi un fundament omului social din noi “care formează 
omul civilizat şi-i dă preţul existenţei” (ibidem p.167) 

e. se impune o revizuire a rolului femeii ca agent socializator în cadrul 
grupului familial”. *% 


Perioadele de criză traversate de o societate evidenţiază puterea familiei de 
a-şi îndeplini, în continuare, funcția de generare a unui mediu de definire 
identitară, de securitate emoțională şi de mediere a relațiilor individului cu un 
mediu exterior perceput ca ostil:” familia are o valoare deosebită ca instituție prin 
care membrii societăţii se pot adapta crizei. Familia rămâne un câmp de cercetare 
în perioadele de schimbare socială sau dezorganizare socială”."* 


4,4. Schimbări în structura familiei 


Dacă debutul secolului XX marca totodată începutul extinderii şi 
generalizării sistemului familiei nucleare, deceniul al optulea consemna regresul 
acestuia. Familia, arată specialiştii, “a devenit “insulară”, una din funcțiile 
tradiționale, cea de îngrijire a vârstnicilor a dispărut, iar funcția de socializare a 
copiilor este împărțită cu alte instituţii sociale. Schimbarea statutului social al 
femeii prin implicarea ei în activități profesionale extrafamiliale determină noi 
regăsiri ale rolurilor acestora. Copilul ocupă un loc central, altădată mai puţin 
înregistrat, fapt ce conduce la rândul său la stabilirea de noi relaţii între părinţi, pe 
de o parte (e.g.: redistribuirea responsabilităților în educaţia şi îngrijirea copiilor), 
iar pe de altă parte, la noi raporturi între părinți şi copii. Familia devine din ce în 
ce mai mult un loc de refugiu afectiv ca reacţie la condiţiile stresante ale mediului 
exterior”. 


Într-adevăr, societatea contemporană se confruntă cu o problematică nouă 
privitoare la viața de familie şi cu noi forme de constituire şi de organizare a 
cuplurilor. Opțiunile populaţiei sunt diversificate ca urmare a schimbărilor 
petrecute în plan economic, cultural, educaţional. Schimbările intervenite sunt atât 
de importante încât şi termenul de familie a devenit tot mai ambiguu, tinzând să 
acopere realități semnificativ diferite de cele caracteristice generaţiilor precedente. 


Această situaţie se datorează în mare măsură fenomenelor şi proceselor 
sociale obiective care au antrenat o serie de modificări la nivelul structurii şi 
funcţiilor familiei. 


Cele mai semnificative dintre aceste sunt: 


e angajarea femeilor în activități extrafamiliale şi efectele asupra nivelului 
fertilităţii, asupra dimensiunilor economice şi socializatoare ale familiei, 
creşterea divorțialităţii. 


38 Larionescu M., Familia: primatul ordinii morale, în „Sociologie românească”, nr.4/1994, p.489. 
5 Ghebrea G., Familia şi tranzitia la economia de piată. Modalităţi de abordare, în „Calitatea vieţii”, nr.2-3/1993, 
p.159. 


131 


www.psihologiaonline.ro 


Psihologia Online Biblioteca Online 


e procesul de mobilitate teritorială care a diversificat modelele de viață 
familială, lărgirea ariei de selecție a partenerului conjugal şi realizarea unor 
frecvente căsătorii exogame geografic. 


e urbanizarea şi modernizarea care au contribuit la interferarea modelelor 
familiale urbane şi rurale tradiționale şi au generat apariția unor noi tipuri 
de asociere între sexe: uniuni consexuale, hetero şi homosexuale, căsătorii 
de probă ş.a. 


Creşterea gradului de şcolarizare a populaţiei, ridicarea nivelului de 
instrucție al femeilor au antrenat o serie de modificări în vârsta la căsătorie (în 
sensul creşterii acesteia), în distribuţia rolurilor şi autorităţii, în atitudinea faţă de 
căsătorie, natalitate, planning familial. 


Conceptul clasic de “structură a familiei” teoretizat şi operaţionalizat în 
literatura de specialitate [...] I se asociază tot mai mult astăzi cel de “restructurare 
a familiei”. Acesta se referă la noile tipuri de familii, la modelele alternative tot 
mai frecvente în ultimii ani, la particularitățile şi disfuncțiile acestora. 


Restructurarea familiei include: cuplurile consensuale, cuplurile fără 
descendenți, familii monoparentale (materne sau paterne), persoane divorțate (cu 
sau fără descendenți), persoane celibatare, mame-fete (mame celibatare). 


Familia nucleară se dezintegrează din diferite cauze: 


ABANDON 
SEPARARE 
DECES 
DIVORŢ 
CONCUBINAJ 


Uniuni hetero 
Uniuni homo 


Familii monoparentale 


Materne Paterne 

Noile forme de familie prezintă particularități față de tipul clasic complet 
de familie, cu referire în special la perturbările de rol, la restructurarea, diminuarea 
sau potențarea unora din funcţii. 


Uneori aceste forme sunt mai puțin eficiente economic (în special în cazul 
familiilor monoparentale materne, în care mama este foarte tânără) — insuficiența 
veniturilor, capacitatea scăzută de acoperire a unor tipuri de nevoi, orientarea 
unidirecțională a consumului. În plan biologic, aceste familii se confruntă cu 
probleme de sexualitate, de restrângerea descendenţei. Lipsa partenerului, a 
dragostei conjugale este o altă consecință negativă a “descompletării” structurii 
familiei nucleare. Dificultățile şi perturbările intrafamiliale specifice acestor 
modele se regăsesc în plan extrafamilial în ce priveşte integrarea socioprofesională 
a adultului, comportamentul şcolar şi social al minorului, relațiile cu instituțiile şi 
comunitatea. 


4.4.1. Noi valori şi modele familiale 


După anii '70, schimbările în mentalitatea şi judecata valorilor au dus la 
transformări ale familiei moderne. Dorinţa de libertate înregistrată la toate 
nivelele societăţii, valorizarea din ce în ce mai pregnantă a individualismului, 
evoluţia tehnicii şi transformările structurale ale societăţii au avut repercusiuni 
şi asupra familiei tradiționale. Astfel, datorită decalajului existent între opiniile, 
mentalitățile şi transformările din structurile sociale au apărut mai multe modele 
ale familiei contemporane, ca o alternativă a căsniciei. 


La originea transformărilor care au avut loc, la nivelul familiei, în 
ultimii 30 de ani se află: 


- prelungirea duratei studiilor; 


- dificultăți de inserție profesională; căutarea, de către femei, a 
autonomiei; 


- folosirea metodelor anticoncepționale care au redus numărul 
naşterilor nedorite; 


- scăderea creditului acordat căsătoriei ca şi garanție, odată cu 
creşterea numărului divorţurilor; 


- diminuarea numărului de practicanți ai unei religii (în special a 
catolicismului) care interzice sexualitatea în afara căsătoriei sau o mai mare 
libertate de gândire în ceea ce priveşte această problemă. 


Astăzi, vorbim în mod obişnuit despre concubinaj, familii recompuse, 
familii vitrege, familii secundare pentru a califica situaţia în care se află un 
copil. 

Cercetările întreprinse de Institutul Naţional de Statistică şi Studii 
Economice din Franţa”? arată că după 1960 familia a cunoscut o serie de 
transformări: 


- a scăzut numărul căsătoriilor şi al familiilor recăsătorite, dar a 
crescut numărul uniunilor libere; 


- a crescut numărul divorțurilor sau al separărilor; 


- a crescut numărul familiilor monoparentale, al familiilor recompuse 
(iar unul dintre soți are cel puţin un copil dintr-o căsătorie anterioară); 


- a scăzut numărul de naşteri; 
- a crescut numărul de copii născuţi în afara căsătoriei; 


- a crescut numărul femeilor care lucrează şi, deci, şi al familiilor în 
care cei doi soţi desfăşoară o activitate profesională. 


Theodore Caplow stabileşte câteva reguli ale valorilor afective care apar în 
relațiile de rudenie: 


e relația conjugală are cea mai mare valoare afectivă dintre toate relațiile 
existente, atât pentru soț, cât şi pentru soţie, dar soțul poate să-i confere 
o mai mare valoare decât soția; 


e relația părinte-copil are o mai mică valoare decât relația conjugală, dar o 
valoare mult mai mare decât orice altă relaţie; 


e partenerul unei rude apropiate are aceeaşi valoare ca şi ruda însăşi; 


e părinţii care au mai mulţi copii trebuie să le atribuie o valoare egală 
fiecăruia dintre ei pe tot parcursul vieții; 


e copiii ai căror părinţi sunt căsătoriţi a doua oară pot primi aceeaşi valoare 
din partea fiecăruia dintre părinți; 


e un copil trebuie să confere valori egale fraților sau surorilor, dar nu mai 
mare decât unuia dintre părinți; 


e prietenii de ambele sexe pot avea aceeaşi valoare ca frații sau ca 
surorile, dar mult mai mică decât valoarea pe care o au partenerul de 
viaţă, părinţii sau copiii; 

e rudele îndepărtate pot avea aceeaşi valoare ca frații sau surorile, dar 
mult mai mică decât valoarea atribuită partenerului de viață, părinților sau 
copiilor. 


Coexistenţa legăturilor între soți, pe de o parte şi între părinţi şi copii, pe 
de altă parte diminuează efectele destabilizatoare ale dragostei în familia 
modernă. 

Căsătoria nu mai este o instituție care să marcheze debutul vieţii în 
comun. Viaţa conjugală este instabilă sau, mai bine spus, fragilitatea sa şi-a 
schimbat sensul în raport cu alte epoci. 


Perioada contemporană este caracterizată de o mai mare stăpânire a 
destinului personal şi familial, din două motive: 


e un sistem de valori care aprobă această autonomie, devalorizând 
moştenirea materială şi simbolică; 


e condiţii obiective care fac posibilă această stăpânire a propriului 
destin (ca de exemplu, tehnicile moderne de control asupra naşterii). 


4.4.2. Restructurarea familiei: modele alternative de viaţă 


4.4.2.1. Celibatul 


Celibatul sau nonmariajul reprezintă un model de menaj în care 
individualitatea se afirmă în deplină libertate. În general, cauzele extinderii 
fenomenului de celibat sunt de natură obiectivă cât şi subiectivă. Cele de natură 
obiectivă pot fi grupate în câteva categorii: 


e cauze de ordin sexual: impotenţă sexuală, dificultăți de adaptare sexuală; 


e cauze de ordin psihorelațional: lipsa unor atitudini pentru parteneriat, stări 
depresive, complexe de inferioritate; 


e cauze de ordin material: constrângeri economice, lipsa locuinţei etc. 
Cauzele de natură subiectivă pot fi: 

e existența unor imagini deformate asupra familiei şi asupra sarcinilor ei; 

e lipsa de curaj în asumarea responsabilităților familiale şi parentale; 

e psihotraume, cauzate de conflictele conjugale grave din familia de 
origine. 


Din analiza acestor cauze nu trebuie să se înțeleagă că celibatul înseamnă 
neapărat frustrație şi neîmplinire, cel puţin pentru persoanele care îl acceptă 
deliberat şi care nu au trăit niciodată vreun mariaj. Celibatul induce o serie de 
avantaje celor care îl adoptă: independenţa economică şi libertatea personală, 
varietatea şi schimbarea, accentul pus pe realizarea profesională. 


Totodată, celibatul se confruntă cu o serie de probleme de ordin psihologic 
şi social, cum ar fi: sentimentul de frustrare în raport cu colegii, cunoscuţii sau 
rudele care îşi au familiile lor; sentimentul de culpabilitate faţă de sine şi față de 
societate; sentimental izolării, şi abandonului, sentimental egoismului şi 
individualismului. Mai mult, cu cât persoana celibatară înaintează în vârstă, cu atât 
ea se confruntă cu mai multe probleme, iar sentimental abandonului se 

accentuează, la care se adaugă sentimental de insecurizare socială. Totuşi, nu 
înseamnă că celibatul induce astfel de stări pentru că există oameni care, deşi 
căsătoriţi, se simt singuri, izolați față de societate aşa cum există celibatari care 
sunt perfect integrați psihosocial. 


Consecințele celibatului sunt multiple şi complexe în plan social. În primul 
rând, se diminuează nupțialitatea şi natalitatea, ceea ce poate antrena dezechilibre 
demografice pe termen lung. De asemenea, sunt maximalizate funcțiile economică 
şi sexuală. 


Refuzul mariajului — celibatul, duce, în unele situaţii, la traiul restrâns al 
individului. Ca şi alte comportamente familiale considerate în trecut deviante, 
celibatul a câştigat o largă acceptare socială, mai ales dacă ne gândim că în trecut 
era nu numai sancționat formal — taxa de celibat — ci şi dezaprobat de normele 
informale în vigoare. Chiar dacă este în prezent acceptat de societate, celibatul 
continuă să aibă o serie de consecinţe negative pentru indivizi: sentimente de 
frustrare, insatisfacții pentru cei care din motive obiective nu s-au căsătorit, dar şi 
pentru societate — scăderea nupțialității, scăderea natalității, dezechilibre 
demografice. 


4.4.2.2 Familiile fără copii 


O formă a restructurării familiei o constituie cuplul fără copii, modelul spre 
care se orientează o parte semnificativă a populaţiei tinere. În ţările dezvoltate 
există un procent de circa 10-15% din populaţia adultă căsătorită reprezentat de 
persoane fără copii (cazurile sunt mai frecvente în mediile urbane şi în familiile în 
care soţia urmează o carieră profesională). 


Cuplurile fără descendenţi fac parte din tipurile de familie cu deficit de 
structură şi comportă o serie de particularități. Ele nu satisfac sarcini semnificative 
ale familiei şi, în primul rând, nu asigură reproducerea biologică apreciată ca 
funcție fundamentală a cuplurilor. Cauzele sunt multiple, de la cele de ordin 
individual (starea de sănătate fizică şi mentală, egoism), până la cele de ordin 
social, legate de greutățile vieţii, de costul ridicat al creşterii unui copil. 


În cadrul familiei fără copii, axul central al vieţii familiale nu îl mai 
reprezintă copiii, ci cuplul soţ - soție, care devine centrul de greutate, în jurul 
căruia gravitează dorinţele, aşteptările, speranţele, plăcerile. Partenerii din această 
categorie, explică alegerea acestui tip prin dorința de a fi independenţi în relația 
lor față de copil. Apariţia copilului într-un cuplu deseori restrânge sfera 
activităților profesionale şi extraprofesionale şi totodată determină o serie de 
responsabilităţi parentale faţă de aceştia. 


Un alt motiv important care a dus la apariţia şi dezvoltarea acestui tip de 
cuplu este emanciparea femeii. Renunţând la poziţia de gospodină casnică, supusă 
soțului şi societăţii, multe femei au renunțat şi la maternitate. Libertatea de a fi 
mamă, de a da viaţă se înțelege ca o datorie față de ceilalți, de umanitate în 

general. Lipsa unui copil în familie poate fi explicată şi de dificultăţile economice 
cu care indivizii sunt confruntaţi, mai ales în zilele noastre: şomaj, lipsa unei 
slujbe stabile, venituri foarte mici. Tinerii se gândesc că un copil crescut în astfel 
de condiţii ar fi cel mai nefericit şi ajung la concluzia că este mai bine fără copil. 


La cuplurile fără descendenţi, funcţia de reproducere nu există, din aceasta 
rezultând şi absenţa funcţiei de socializare. În schimb, familiile fără copii 
maximizează funcția economică şi cea sexuală. Astfel, cuplurile fără copii îşi duc 
existenţa între o viață economică sigură şi una lipsită de freamătul existenței 
urmaşilor. Atâta timp cât ea reuşeşte să treacă peste insatisfacțiile generate de 
lipsa copiilor, raţiunea ei de a fi este motivată şi justificată. 


4.4.2.3. Concubinajul (uniunea consensuală) 


Concubinajul sau uniunea consensuală reprezintă un model de asociere, un 
mod de a trăi împreună al cuplurilor moderne, în afara contractului căsătoriei. O 
diferenţă semnificativă între aceste cupluri şi familia nucleară nu există deoarece 
partenerii care trăiesc în cadrul uniunilor libere realizează majoritatea funcțiilor 
familiei normale şi se confruntă cu aceleaşi probleme. 


Cauzele care conduc la formarea uniunilor libere sunt multiple şi complexe. 
Conştientizarea faptului că uniunea liberă este un mod mai economic, mai plăcut 
şi mai confortabil de a trăi împreună, ca şi dorința de a avea relaţii intime 
emoționale nesubordonate vreunui contract legal fac ca popularitatea acestui mod 
de viaţă să crească simţitor, mai ales în ultimii ani. Afirmarea deplină a senti- 
mentului libertăţii şi plenarității de manifestare a partenerilor în toate planurile 
face ca opțiunea pentru concubinaj să satisfacă nevoia de autonomie. Refuzul 
partenerilor pentru un contract legal poate reprezenta respingerea unor raporturi 
disfuncționale între individ şi societate. Regina fidelității liber consimțţite, ce 
decurge din acordul mutual între cei doi parteneri, poate fi mai puternică decât 
mariajul. În uniunea liberă, tinerii se angajează în vederea unei creșteri calitative a 
relaţiei spre deosebire de cei care optează pentru căsătorie care o fac sub temerea 
de degradare datorită faptului că în momentul în care se încheie contractul marital, 
vigilenţa tinerilor față de posibilele infidelități creşte imediat. 


Uniunea liberă poate fi, deci, o simplă etapă premergătoare căsătoriei. 
Totuşi, realitatea socială demonstrează că acest stil de viață se impune tot mai 
mult ca un model de conviețuire susceptibil de a se extinde asupra întregii vieți şi 
de a înlocui căsătoria. 


Se consideră că opţiunea pentru concubinaj încearcă să satisfacă prin 
conjugare nevoia de dependenţă şi de identificare cu cea de autonomie, angajând 
implicarea afectivă plenară, negând aspectul contractual al relației şi exaltându-l 
pe cel al libertăţii de manifestare, pe măsura satisfacției mutuale şi a nevoilor 
autentice de a fi împreună. Uniunile libere propagă regula fidelității liber 
consimţite, cu mai multă tărie decât mariajul, avantajele acestora fiind, în viziunea 

specialiştilor (Coleman J., Rotrin M.), următoarele: satisfacție sexuală crescută, un 
nivel de trai ridicat, posibilitatea realizării compatibilității. Principalele 
dezavantaje sunt: dezinteresul față de funcția reproductivă, limitarea prematură a 
experienței întâlnirilor, perpetuarea rolului tradițional al familiei (uneori 
coabitarea juvenilă poate fi mai mult în avantajul bărbatului decât al femeii). 


4.4.2.4 Familia monoparentală 


Familiile monoparentale se referă la menajele formate dintr-un singur 
părinte şi copiii acestuia reprezintă o serie de particularități față de tipul clasic 
complet de familie, mai ales în ceea ce priveşte redimensionarea funcțiilor pe care 
ar trebui să le îndeplinească. Această redimensionare este relativă, deoarece, în 
condiţiile actuale, acest proces se întâlneşte şi în cadrul familiei clasice, doar 
motivele ce stau la baza lui sunt diferite. O situaţie aparte o reprezintă cazul 
părinților adolescenţi, tot mai frecventă în ultimele decenii, cu consecințe grave 
atât pentru părinte cât şi pentru copil. Problematica indusă de monoparentalitate 
este complexă, greutățile fiind cu atât mai mari, cu cât vârsta părinților este mai 
mică, însă familia monoparentală rămâne, dincolo de efecte o opţiune, o 
alternativă, o realitate socială ce capătă consistenţă prin însăşi proliferarea ei. 


4.4.2.5. Căsătoria deschisă 


Căsătoria deschisă este un model de conviețuire aflat între concubinaj şi 
familia nucleară. Ea se suprapune peste valorile şi stilul de viață a concubinajului, 
dar, în acelaşi timp, se aseamănă cu familia nucleară prin oficializare şi structură. 
Având încă multe “capcane psihologice” legate de socializarea copiilor, de 
solidaritatea conjugală şi filială, se consideră, totuşi, că aceasta este o necesitate 
pentru individ, deşi nu constituie soluţia definitivă a problemelor maritale şi, cu 
atât, mai mult, nu reprezintă salvarea familiei ca instituţie. 


4.4.2.6. Familiile reconstituite 


Familiile reconstituite (Stahl, 1968) sau comasate (Voinea M., 1993) 
reprezintă modele de convieţuire în care partenerii au mai fost căsătoriţi şi au 
descendenţi din mariajele anterioare, confruntându-se cu o serie de probleme, din 
perspectiva funcționalității şi viabilităţii ei. 


Cuplul actual reuneşte copii din mai multe uniuni familiale şi realizează 
propria descendență. Problemele pe care le ridică aceste cupluri sunt complexe şi 
dificile, vizând atât latura economică a vieţii de familie, relațiile intrafamiliale, 
solidaritatea şi unitatea cuplului, îngrijirea şi educarea copiilor naturali şi vitregi. 


După separare, există întotdeauna o fază mai mult sau mai puţin 
lungă de monoparentalitate, până când fiecare din cei doi soţi vor putea pune 
bazele unei noi relaţii. 

Separarea sau decesul duc la schimbări în lumea individului, individ ce 
poate să minimalizeze această schimbare care a apărut şi să încerce intrarea 
imediată într-un nou cuplu sau să considere că este mult mai important să 
rămână singur, cel puţin pentru o anumită perioadă de timp. 


Schimbările în situația financiară, profesională sau rezidenţială duc la 
frecvente probleme. 


Prezența copiilor poate să reprezinte o sarcină destul de dificilă pentru un 
părinte singur, iar creşterea lor o adevărată problemă, mai ales pentru o mamă 
care nu are o situaţie financiară prea bună. 


Recompunerea familială se realizează, în medie, în primii cinci ani după 

ca în LoD, 2 3 i as ps 

despărțirea de partenerul de viață”, dar numărul de ani pe care individul îi 

petrece până la stabilirea unei noi relații este diferit la bărbaţi în comparaţie cu 
femeile. 


Datorită faptului că în cazul femeilor care au avut unul sau mai mulții 
copii rezultați în urma relației anterioare îngrijirea acestora le revine, este mult 
mai greu să se reangajeze într-o perioadă scurtă de timp într-o nouă relaţie. 


In cazul bărbaţilor, aceştia se recăsătoresc mult mai rapid şi într-un număr 
mai mare decât femeile. 


În cazul copiilor, familia recompusă bulversează noţiunea de părinte. 
în familia recompusă, relația între părinții vitregi şi copii poate duce la 
anumite tensiuni, fiecare dorind să-şi definească propriul loc şi rol, mai ales 
dacă recăsătoria sau concubinajul va pune la un loc copiii din două căsătorii 
anterioare, care acum, vor trebui să crească sub acelaşi acoperiş. 


Familia recompusă în urma decesului partenerului de viaţă ridică 
anumite probleme speciale, deoarece decesul soțului sau al soției lasă un loc 
vacant, iar alegerea unui nou partener poate să fie determinată doar de dorinţa de 
a găsi un substitut al celui care nu mai este. 


In cazul recompunerii familiale ca urmare a unui divorţ, noul partener 
va avea un alt statut pentru copil, deoarece mama sau tatăl lui cu care nu mai 
locuieşte continuă să existe. în această situație, problemele care apar sunt legate 
de: 


- dificultatea de a relaţiona şi de a-şi forma noi modele în afara celor 
văzute până la momentul divorţului părinților săi; 


- imposibilitatea admiterii că locul tatălui/mamei a fost luat de altcineva; 


- nevoia de a avea un prieten căruia să îi facă confidente, care să îi fie 
complice şi găsirea acestuia în părintele vitreg; 


- acceptarea autorității tatălui vitreg; 


- menținerea unei relaţii cu tatăl sau cu mama sa, în grija cărora nu se mai 
află. 

Familia recompusă face să crească, probabilitatea ca încă de la naştere un 
copil să aibă o soră sau un frate vitreg. 


În cadrul familiei recompuse se accentuează foarte mult funcția de 
solidaritate, în timp ce latura economică, este foarte mult afectată. În ceea ce 
priveşte socializarea, se consideră că nu se deosebeşte foarte mult de cazul 
familiei monoparentale, în sensul că fiecare părinte tinde să-i acorde mai multă 
atenție propriului copil, însă există şi alte influenţe socializatoare, unele indirecte 
şi inconştiente. 


4.4.2.7. Familiile reorganizate 


Familiile reorganizate se aseamănă cu cele reconstituite, cu deosebirea că 
cel puţin un partener nu are copii din mariajele anterioare. S-a constatat că 
familiile reorganizate sunt mult mai dinamice şi din punct de vedere statistic, mult 
mai frecvente decât cele reconstituite, deoarece o persoană îşi poate reface viața 
chiar de mai multe ori în cadrul mai multor configurații reorganizate. Spre 
deosebire de familia reconstituită, cu care se aseamănă sub aspectul socializării, 
solidarităţii şi al funcției sexuale, familia reorganizată se apropie de modelul de 
referință — familia nucleară — în ceea ce priveşte funcția economică şi de 
reproducere. 


4.4.2.8. Simulacre familiale 


Semi-căsnicia este un experiment neofamilial sub semnul “falselor soluţii”, 
având ca scop prelungirea căsătoriei din punct de vedere legal, în ciuda 
modificărilor şi alterărilor de esență care periclitează în fond continuitatea 
acesteia, prin degradarea semnificativă a complexului interrelațional marital. 
Această formulă maritală se întâlneşte frecvent în cuplurile cu relații tensiv- 
conflictuale cronice şi constă în adoptarea şi exercitarea incompletă a rolurilor 
maritale de către unul sau ambii soți. 


Pseudo-căsnicia sau “vieţile paralele” constituie forma de manifestare cea 
mai gravă a simulacrelor familiale actuale şi constă în adoptarea şi exercitarea 
inautentică a rolului conjugal-parental. Astfel de căsătorii aparente sunt de obicei 
realizate sub influenţa sau hotărârea unor terți (părinți), pe baza unor înțelegeri cu 
caracter material, situație care persistă totuşi în condiţiile societăţii contemporane. 
Căsătoriile de conveniență se mențin pentru problema locuinței, a investiţiilor 
materiale comune şi pentru prezenţa copiilor. 


Uniunile homosexuale iau amploare în ciuda prejudecăţilor. Fie că rezultă 
din complexe  inconştiente, din educația deficientă sau din decepţii, 
homosexualitatea este tratată diferit atunci când se pune problema existenței 
copilului. Devenind părinți prin diverse modalități: adopție, însămânţare 
artificială, contact sexual în timpul unei căsătorii sau relaţii heterosexuală doar în 

scop procreativ, cuplurile homosexuale îşi susțin dreptul la creşterea şi educarea 
copiilor, încurajați şi de numeroasele cercetări care s-au soldat cu eşec în 
demonstrarea incompetenţei mamelor lesbiene de a-şi creşte copiii. 


Grupul comunitar. După anii '60 — '70, ca o replică şi o formulă de protest 
la dresa “restricțiile între fidelitate şi ipocrizie din familia strict monogamă, tinerii 
furioşi ai sfârşitului de secol îşi caută o nouă mistică — cea a comunităţii sexuale în 
grup” (G. Tordjman, 1973 apud Mitrofan I., Ciupercă C. — “Incursiune în 
psihologia şi psihosexologia familiei”, Edit Pres “Mihaela” SRL, Bucureşti 1998, 
p.89), adepţii acestor grupuri îşi conferă astfel iluzia unei pretinse libertăți 
individuale, omiţând gradul de degradare a raporturilor dintre bărbați şi femei. 


Swingers desemnează un schimb voluntar şi temporar între perechi, în scop 
sexual. Aceştia diferă de adulterini pentru că acordul este stabilit între membrii 
perechi, dar şi între perechi, fiind consideraţi de cele mai multe ori “variație” de la 
normele sociale, ca posesori ai unui înalt şi neobişnuit interes sexual. 


Controversate sau nu, familia restructurată şi simulacrele familiale se 
impun în atenția specialiştilor şi nu numai, dând un nou sens comportamentelor 
interpersonale. Pe măsură ce “realitatea familială” se diversifică, termenul de 
familie devine tot mai ambiguu. În studiul “Schimbări în modelele familiale” 1. 
Mihăilescu urmăreşte schimbările intervenite în modelele familiale, atât la nivelul 
relaţiei familie — societate, cât şi la nivelul comportamentelor tinerilor necăsătoriți, 
al comportamentelor nupțiale şi al celor familiale. 


Dinamica modelelor familiale se datorează unor complexe de factori 
economici, sociali, ideologici, însă aceste schimbări nu semnifică nicidecum 
prăbuşirea familiei ca instituţie socială. “Indiferent de complexitate şi profunzimea 
schimbărilor care au avut loc, în toate societățile europene se manifestă o atitudine 
favorabilă față de familie şi se practică comportamente dezirabile din punct de 
vedere social”. 

Capitolul V. 


FAMILIA MONOPARENTALĂ 


5.1. Delimitări conceptuale 


Definită în “Dicţionarul de Sociologie”!” ca “menaj parafamilial format 


dintr-un singur părinte şi copiii săi”, familia monoparentală are meritul de a defini 
familia prin relația parentală care este secundară în definițiile “clasice” ale 
familiei, unde decurge din relaţia conjugală. 


Conceptul surprinde una din direcțiile esenţiale ale transformărilor 
înregistrate în ultimele trei decenii în domeniul familiei: “posibilitatea ca cele 
două tipuri de raporturi familiale — conjugal şi parental — să apară şi să funcționeze 


separat unul de celălalt”.% 


Termenul de “familie monoparentală”, cu un conținut simplu şi clar, 
aparent, ascunde totuşi o serie de capcane: 


e Definiţia însăşi, obiect al controverselor, ridică întrebări referitoare la 
unitatea de referință — menajul, care poate cuprinde şi alte persoane sau, în 
mod strict, unitatea părinte — copil, la tipul de copil avut în vedere, definit 
în funcție de vârstă sau în funcție de statutul marital. 


e Utilizarea conceptului, deşi ar trebui să fie neutră, tinde să se înregistreze 
modului de a privi lucrurile specific pedagogilor şi psihiatrilor (care 
atribuie aproape toate tulburările apărute în dezvoltarea copilului pe seama 
structurilor familiale “disimetrice”) şi câmpului intervenţiei sociale (aflat în 
permanentă căutare de populaţie “în dificultate ”, care trebuie asistate)“; 


e  Monoparentalitatea nu este “staționară”: ea poate aluneca într-o coabitare 
sau într-o căsătorie, aşa cum, după consumarea unor experiențe de acest 
gen, poate fi regăsit caracterul predominant transversal al cercetărilor nu 
permite, însă, o concluzie certă în ceea ce priveşte caracterul său tranzitoriu 
sau durabil“; 


19 Zamfir C., Vlăsceanu L., Dictionar de Sociologie, Ed. Babel, Bucureşti, 1998. 

% Stănciulescu, E., Socilogia educației familiale, vol. I. Ed. Polirom, Iaşi, 1997, p.138. 

8 Lefaucheur N., Les Familles dites Lifes Monoparentales, în Fr. De Singly (dir), “La Famille. L’etat de savoirs”, 
Paris, 1991, Editions La Decouvert, p.67 — 74. 

+ Kaumon, J.C., Famille et pauvreteé en Europe, Rapport à la Commission des Communauté Furopeennes, 1990. 

e Atributul „monoparentală” instaurează o discriminare între cei doi parteneri 
din punct de vedere al raportului între relația conjugală şi cea parentală: 
ultima este independentă de prima în cazul partenerului căruia îi este 
încredinţat copilul şi care poate fi părinte (unic) fără a (mai) fi soție), dar 
tot ultima este dependentă de relația conjugală pentru celălalt partener, 
pentru care încetarea calităţii de soț(ie) echivalează cu încetarea calității de 
părinte. Monoparentalitatea efectivă nu coincide cu cea statistică. L.D. 
Scanzani şi J. Scanzani (1998) vorbesc despre „sistemul familial 
binuclear”, iar C. Guillot şi G. Eyrand (1993) preferă folosirea termenului 
de „familie bifocală”, specifică situației copiilor care au doi părinți şi, deci, 
cel puţin potenţial, două cămine. 


Introdusă sub influenţa feminismului, în vederea schimbării modalității de 
abordare a maternității din afara familiei şi a disociaţiei familiei, noţiunea de 
„familie monoparentală”, în ciuda limitelor sale, este preferată celor de „familie 
dezorganizată”, „familie dezmembrată”, „familie incompletă” sau „disimetrică”. 
E. Stănciulescu consideră că „termenul de <<familie parentală>> ar fi, poate, mai 
adecvat: el afirmă normalitatea sociologică a unității constituite dintr-un adult şi 


copiii săi, respectiv a existenţei relaţiei parentale independent de cea conjugală””!. 


Din punct de vedere sociologic, familie monoparentală poate fi definită ca 
un grup social constituit pe baza relaţiilor de rudenie, între unul dintre părinți (cel 
singur) şi copilul sau copiii săi, grup caracterizat prin stări afective, aspirații şi 
valori comune. Într-o astfel de abordare, familia monoparentală este un grup 
primar, iar membrii săi întreţin relaţii directe, informale. 


Din perspectivă Juridică, familia monoparentală apare ca „un grup de 
persoane între care s-au stabilit drepturi şi obligații, reglementate prin norme 
legale”. Faţă de accepțiunea juridică a familiei nucleare, clasice, familia 
monoparentală tinde să constituie o abatere, în sensul producerii efectelor juridice 
nu în urma încheierii unor contracte, cum ar fi cazul în căsătoria legală ci 


i. i, ii 4503 
„preponderent ca urmare a unor relaţii de descendență sau adopţie”. 


In legea cea mai recentă care reglementează suportul social al statului 
pentru aceste familii, sunt definite ca « familiile formate din persoana singură şi 
copiii în vârstă de până la 18 ani aflați în întreţinere şi care locuiesc împreună cu 
aceasta ». 


Familia monoparentală poate rezulta ca urmare a unor experienţe diferite: 
e divorţ; 
e decesul unuia dintre parteneri; 


e cupluri cu copii, necăsătoriți; 


21 Idem, p. 139. 
22 Codul familiei, Art.97. 
2 Codul familiei, Art. 47 şi Art. 56. 

e naşterea precoce a unui copil fără a se căsători cu tatăl copilului (fertilitate 
precoce, mame adolescente); 


e decizia unor femei (trecute de 30 de ani, de regulă) de a avea un copil în 
afara unei căsătorii legale, etc. 


Cercetările sociologice privind familia monoparentală sunt centrate pe trei 
teme principale: 


e Condiții de viaţă şi vulnerabilitate socio-economică, studii asupra nivelului 
de trai; 


e Eficacitatea politicilor familiale, a acţiunilor sociale şi a transferului social; 


e Efectele „disociaţiei familiale”. 


Din punct de vedere sociologic, analiza acestui tip de familie vizează 
mai multe puncte de discuţie: 


e Familia monoparentală antrenează riscul fragilității sociale, în sensul 
că, puține sunt rupturile între soţi care se petrec în linişte, fără să existe 
conflicte majore între cei doi; 


e Creşterea numărului familiilor monoparentale este însoțită, la nivel 
social, de pierderea reperelor atât pentru părinții separați, dar mai ales 
pentru copiii care cresc într-o astfel de familie; 


e Despărțirea de soț/soţie duce la scăderea nivelului de trai, dar şi la 
creşterea riscului de excluziune sau de dependenţă socială faţă de 
sistemule de asigurări sociale, mai ales în cazul mamelor fără studii sau 
care nu au avut un loc de muncă înainte de separare. 


În aceste situaţii reţeaua socială (familia de origine, prietenii etc.) este 
importantă pentru limitarea fragilității sociale, dar este inegală de la un mediu la 
altul. Evoluţia rețelei de relaţii sociale depinde într-o oarecare măsură şi de 
nivelul de studii al părintelui care rămâne singur, datorită situației financiare sau 
lipsei de timp liber; 


Chiar dacă fiecare dintre cei doi soţi vor încerca să reintre într-o nouă 
relație, va exista o perioadă, mai lungă sau mai scurtă de timp de 
„monoparentalitate"; 


De cele mai multe ori copilul va rămâne în grija mamei, dar şi tatăl 
trebuie să îşi asume, în continuare, responsabilitățile legate de educaţia 
propriului copil. 


De asemenea, apar mai multe tipuri de probleme, determinate de 
separarea partenerilor care, până nu demult, constituiau un cuplu sau o familie: 


e singurătatea; 


24 Gherghel, A., Familiile monoparentale, în „Revista Română de Sociologie”, nr. 5-6, Ed. Academiei Române, 
Bucureşti, 1999, p.485. 

e probleme de sănătate, depresia; 

e dificultăți financiare; 

e probleme legate de viaţa cotidiană; 

e suferința provocată de despărţirea de propriii copii; 
e suferința copiilor de a fi despărțiți de părinți; 


e suferința provocată de faptul că părintele va trebui să îşi crească singur 
copilul, apărând probleme de autoritate, de educaţie, de responsabilitate, 
de sănătate; 


e suferinţa provocată de conflictele pe care le poate avea cu propriii copii; 


e găsirea unei linii de mijloc între viaţa profesională şi cea familială. 


5.2. Tipologia familiei monoparentale 


Cercetările asupra familiei monoparentale au în țările occidentale o istorie 
de aproape 30 de ani, în timpul cărora s-au impus câteva puncte de referință pentru 
acest domeniu, prin lucrările cercetărilor care au studiat această problematică. 


Realizarea unei tipologii a familiilor monoparentale este dificilă din cauza 
multiplelor aspecte ce trebuie luate în considerare. 


Menajele formate dintr-un singur părinte şi copiii acestuia pot apărea în 
urma divorțului, abandonului familial, decesului unuia dintre părinți, a adopţiei 
realizate de o persoană singură sau a creşterii copiilor în afara căsătoriei. 


5.2.1. Familii monoparentale cu statut temporar/permanent 


R. Hill (1986) reconstruieşte tipologia familiilor monoparentale, având ca 
punct de plecare faptul că părintele singur poate sau nu să se (re) căsătorească. 
Astfel, el distinge opt tipuri de familii monoparentale, patru cu statut permanent şi 
patru cu statut temporar, fiecare tip având caracteristici specifice, precum şi 
implicaţii şi efecte diferite, mai ales în ceea ce priveşte creşterea şi influențarea 
psiho-comportamentală a copiilor 


În cadrul familiilor monoparentale cu statut temporar sunt incluse 
următoarele tipuri: 


e Soțul divorţat şi recăsătorit; 
e Soțul văduv şi recăsătorit; 
e Soții separați de război şi apoi reuniți; 


e Căsătoria post-sarcină. 

De cealaltă parte, familiilor monoparentale cu statut permanent, putem 
deosebi: 


e Soțul divorţat şi necăsătorit; 
e Soțul văduv dar necăsătorit; 
e Separarea permanentă; 


e Un părinte necăsătorit cu un copil nelegitim. 


5.2.2 Familia monoparentală versus familia biparentală 


Cristian Ştefan (“Familia monoparentală”, Ed. Arefeană, 2001, p.9) 
stabileşte drept criteriu numărul persoanelor care constituie familia, aceasta putând 
fi o familie monoparentală binară (doi membri), terțiară (trei membri), etc. 


P.A. Gongla şi E.H. Thompson (1985, p.401) o tipologie a familiilor (mono 
şi bi-parentale), pe baza dimensiunilor specifice unei familii”! . 


e dimensiunea structurală, se referă la numărul şi calitatea familiei în cadrul 
structurii relaţiilor de familie (de rudenie); 


e dimensiunea interactivă, a organizării familiei se referă la procesele de 
comunicare şi contact dintre membri şi variază deopotrivă în interiorul 
familiei şi în afara ei; 


e dimensiunea psihologică, ce include atât particularitățile fiecărui membru, 
cât şi sentimentul ataşamentului şi identităţii comune a membrilor familiei. 


In abordarea proprie a acestei tipologii, autorii fac următoarele precizări: 


- cu toate că se face referire doar la prezenţa sau absenţa implicării unui 
părinte în fiecare dimensiune în parte, gradul de implicare al acestuia se află, în 
realitate pe un continuum. Acest grad de implicare, extrem de important în 
realitate, nu este luat în considerare de această tipologie care, ca orice demers de 
acest fel, simplifică foarte mult realitatea; 


- se consideră că părintele despre care se vorbeşte poate să fie sau să nu fie 
prezent (fizic) în familie. 


În ambele tipuri de structuri familiale este posibil să luăm în consideraţie că 
părintele în discuţie este sau nu implicat psihologic şi interacțional în familie. 


31 Apud Preda M., Grupuri sociale ignorate sau excluse de politicile sociale, în C. Zamfir (coordonator) - “Politicile 
P ȘI 
sociale în România”, Ed. Expert, București, 1999, p.318 
P $ P 

TIPOLOGIA FAMILIILOR MONO ŞI BI-PARENTALE 


STRUCTURAL 

DOI PĂRINŢI PĂRINTE SINGUR 

Interacţional Interacţional 

Psihologic Prezență Absență Psihologic Prezenţă Absenţă 
Prezenţă Prezenţă 

Absenţă Absenţă 


Sursa: P.A. Gongla, E.H. Thompson, 1985, p.401 


Tipul A: reprezintă familia nucleară, tradițională: doi părinți căsătoriţi, 
locuind împreună, interacționând în mod continuu cu familia, implicaţi psihologic 
în familie. Acest tip de familie este conservat de societate, fiind considerat o 
formă ideală (dezirabilă) şi fiind folosit ca o normă socială în raport cu care sunt 
judecate şi etichetate drept deviante (de către oamenii obişnuiţi) toate celelalte 
familii care nu-i seamănă. 


Tipul B: pune în discuţie acel părinte care interacționează foarte puţin cu 
ceilalți membrii ai familiei, deşi din punct de vedere psihologic este membru al 
familiei. Acest tip de familie poate apare dacă unul din părinți este spitalizat, la 
închisoare sau are serviciul în altă localitate, ceea ce-l obligă să fie despărțit de 
familie pe o perioadă lungă de timp. 


Tipul C: interacțiunea unuia dintre părinți cu familia este aparentă, el, de 
fapt, canalizându-şi energia şi atenţia spre altceva (profesie, relaţie extraconjugală, 
etc.). Această situație desemnează, în realitate, absenţa din cadrul familiei din 
punct de vedere psihologic. 


Tipul D: considerat de autori, ca fiind foarte rar, poate fi exemplificat prin 
situația în care un părinte a suferit acţiuni psihice serioase, ceea ce a impus 
absenţa, psihologică şi interacțională, din viaţa de familie. Căsătoria dintre soţi 
este menținută doar formal (unul din motive ar putea fi cel economic), unul din 
părinți renunțând cu totul la îndatoririle şi drepturile de soț şi părinte. 


O primă observaţie poate fi făcută în legătură cu familiile “normale”, social 
etichetate astfel, cu ambii părinți prezenți, care pot îmbrăca forme diferite în 
funcție de tipul de implicare a părinților în viaţa de familie. Putem discuta astfel 
de o camuflare a familiilor monoparentale în cadrul legal al familiei nucleare. 

Tipul E: reprezintă tipul de familie în care ambii părinți, deşi separați sau 
divorţaţi, păstrează legături intense cu copiii şi sunt implicaţi în viaţa acestora, atât 
psihologic, cât şi interacțional. Poate fi cazul părinților care, după divorț, au 
obținut, fiecare dreptul de custodie asupra copiilor. 


Tipul F: pune în discuție cazul părintelui care încetează să interacționeze cu 
familia, dar rămâne ataşat de ea, din punct de vedere psihologic. Acesta încă îi 
priveşte pe membrii familiei ca fiind importanți pentru el (ea) şi îşi modifică 
comportamentul în funcţie de modul în care percepe aşteptările lor. Acest tip de 
familie poate cuprinde şi familiile în care unul dintre părinți a murit, dar ceilalți 
membrii ai familiei îi păstrează amintirea vie şi o evocă pentru a se orienta şi în 
funcție de ea comportamentul, gândurile, emoţiile. Prezenţa acestui părinte în 
familie este psihologică, chiar dacă fizic el nu mai există. 


Tipul G: de familie monoparentală este foarte rar şi greu de imaginat, 
referindu-se la un părinte separat de familie în mod formal, absent psihologic (nu 
se mai consideră responsabil şi nu se mai implică în problemele familiale), dar 
care interacționează cu membrii familiei şi, deşi nu-i mai pasă de ea, îi întâlneşte 
în mod repetat pe ceilalți membrii ai ei. 


Tipul H: este tipul clasic de familie monoparentală, recunoscut ca atare şi 
de societate şi de literatura de specialitate. El nu se referă la acea familie în care 
numai unul dintre părinți se ocupă de copii; este implicat atât psihologic, cât şi 
interacțional în viața acestora. Celălalt părinte a părăsit familia prin divorţ, moarte, 
abandon sau nu a fost niciodată parte a acelei familii. 


Desigur, există în realitate tipuri de familie care să corespundă fiecărui 
ideal tip prezentat, numai că unele — precum tipul A — sunt mai mult răspândite 
decât altele, după cum putem spune că există şi situaţii care nu pot fi încadrate în 
nici unul dintre acestea, fiind tipuri intermediare. 


Un tip aparte de familie monoparentală, menționat de Cristian Ştefan, este 
cel în care familia rezultă din adopția de către un adult a unuia sau mai multor 
copii, exemplul de notorietate publică fiind în acest caz al artistei Elena Cârstea. 
Putem afirma că acest termen acoperă o mare varietate de situaţii, care se 
diferențiază în funcţie de sexul părintelui, situația matrimonială (văduv, divorțat, 
separat, celibatar), dar şi de factorii care au generat situația monoparentală — 
separarea cuplului, decesul unuia dintre soţi, maternitatea în afara căsătoriei, 
precum şi de factori subiectivi — situaţia dorită, căutată, deliberat sau voluntar 
asumată sau impusă, ca urmare a unei opțiuni libere sau survenite în condiții 
impuse, mai mult sau mai puţin conştient asumată sau impusă, percepută negativ 
sau afirmată voluntar. Diferenţele dintre aceste situaţii sunt notabile, aşa cum vom 
vedea într-un capitol viitor. 

5.3. Monoparentalitatea — de la stiematizare la opțiune individuală 
normală 


5.3.1. Evoluţia percepției sociale asupra monoparentalității 


Societatea tradițională, prin mecanismele ei, dezaproba monoparentalitatea 
şi încuraja stigmatizarea celor ce alegeau, voit sau nu, acest stil de viață. 


În societatea modernă, datorită apariţiei şi generalizării familiei nucleare, 
ruptura de comunitate a permis schimbarea viziunii şi percepției față de acest tip 
de menaj. Familia clasică nu mai este atât de importantă pentru dezvoltarea 
personalității optime a copilului, în anumite condiţii, bineînţeles. Pentru un copil 
este mai indicată o familie monoparentală decât una în care există certuri şi 
probleme. Dacă în trecut familiile cu căsătorii nereuşite trebuiau să rămână 
împreună de dragul copiilor, în prezent se apreciază că este mai bine pentru copii 
dacă părinţii se despart, în loc să-i supună unui permanent conflict în familie. 


În ceea ce priveşte repercusiunile asupra adulţilor, se consideră că pentru 
bărbaţi, cele mai mari sunt costurile psihologice, având în vedere faptul că rolul 
matern este imposibil de substituit, în timp ce pentru. femei prevalează costurile 
materiale. Spre deosebire de alte modele familiale menajele monoparentale se 
confruntă cu dificultăți economice şi socializatoare mai mari. 


S-au evidenţiat o serie de consecinţe negative şi pentru copii. Astfel, băieţii 
din familiile monoparentale prezintă o rată mai mare a comportamentelor 
deviante. La nivelul familiei monoparentale, funcţiile nu mai pot fi realizate în 
mod optim, apărând astfel o serie de dificultăţi şi deficiențe. Funcţia sexuală şi cea 
reproductivă sunt minimizate deoarece separarea soților şi dificultatea părintelui 
rămas cu copii în a-şi găsi un partener care să-i accepte situația împiedică 
realizarea respectivelor funcţii. 


Elementul cel mai vizibil care influenţează viața familiilor monoparentale 
este costul ridicat al vieții, implicând eforturi deosebite din partea părintelui rămas 
cu copiii. O situaţie deosebită la familia monoparentală o prezintă funcția de 
socializare. Lipsa unui părinte poate determina lipsa afectivității de care are nevoie 
copilul, acesta nerealizând actul unei socializări fireşti şi integrarea în societate. 
Totuşi, în zilele actuale sistemul şcolar înlocuieşte, în mare măsură, procesul 
instructiv - educativ al familiei. Mai mult, chiar în familiile complete părinții nu 
mai dispun de timpul necesar realizării procesului instructiv - educativ, iar o parte 
dintre ei nu au conştiinţa necesităţii acțiunilor educative. 


In concluzie, nu se poate afirma cu certitudine că familia monoparentală nu 
este indicată pentru evoluţia ulterioară a copilului, din moment ce şi familia 
clasică se confruntă cu probleme similare. 


Ceea ce se desprinde tot mai clar, dincolo de varietatea şi complexitatea 
cazurilor de  monoparentalitate, este că urmând percepţia monoparentalității, ca 

“experiență traumatizantă” sau ca o “continuitate logică”, există două modalităţi 


de a trăi şi de a se raporta la monoparentalitate: ca marginalitate sau ca model 
familial alternativ, liber ales, cu specificarea că a doua variantă începe să se 
impună tot mai mult, în defavoarea celei dintâi. 


Este important a sublinia caracterul alternativ al acestui tip de familie, care 
nu constituie un tip „deviant” sau „anormal”. Monoparentalitatea devine 
„normală” în sens sociologic, în condiţiile în care înregistrează o creştere a 
frecvenţei şi devine o conduită comună în societățile actuale. 


5.3.2. Dimensiunea statistică a monoparentalității 


eje w'e > 


Creşterea ratei divorțialității, a fertilității ilegitime, schimbările valorice, de 
mentalitate din ultimele decenii au făcut ca acest tip de familie să cunoască o 
răspândire deosebită. În societățile occidentale contemporane, problematica 
familiei cu un singur părinte este din ce în ce mai amplu luată în considerație. În 
unele țări, cum ar fi Norvegia, ponderea familiilor monoparentale tinde spre 20%. 
De asemenea, în Marea Britanie aproximativ una din 5 familii cu copii este 


monoparentală (Jarvis & Jenkins, 1997, p.60). 


România prezintă un tablou aparte, cu o rată înaltă a căsătoriilor (comparativ 
cu alte țări), cu divorțialitatea scăzută. Un fenomen mai frecvent care conduce la 
formarea familiilor monoparentale poate fi separarea, fapt mai greu surprins în 
studiile sociologice, precum şi numărul foarte mare de copii născuți în afara 
căsătoriei ar putea explica existența acestui tip de familie. Studiile estimează o 
pondere a acestora de 10-12% în totalul gospodăriilor. 


5.4. Probleme asociate familiilor monoparentale 


A trăi într-o familie în care unul dintre părinți lipseşte presupune 
confruntarea cu probleme majore care țin atât de interacțiunea familiei cu mediul 
exterior, cât şi de relațiile dintre membrii familiei, de interacțiunile din interiorul 
familiei ca subsistem social. 


Responsabilitățile părintelui singur cresc atât în exteriorul familiei, cât şi în 
interiorul acesteia, iar statul preia adesea prea puţin din acest surplus de solicitări. 
Văduv, divorțat sau niciodată căsătorit, femeie sau bărbat, părintele singur are 
nevoie de sprijin exterior pentru a-şi rezolva problemele care în mod normal sunt 
rezolvate de două persoane (soţul şi soția). 


Potrivit unei sinteze realizate de Bawin-Legros (1988), studiile asupra 
familiilor monoparentale arată că probabilitatea de a identifica naşteri ilegitime, 
abandonuri ale copiilor, tulburări de comportament, abandon/eşec şcolar sau 
chiar delincvență este mai mare în această categorie de populaţie. Familiile 
monoparentale sunt adesea victime ale sărăciei, iar copiii au tendinţa de a repeta 


32 Ghelghel A., Familiile monoparentale, în “Revista Română de Sociologie”, Ed. Academiei Române, nr.5-6, Ed. 
Academiei Române, Bucureşti, 1999. 

experienţa părinților. Aceleaşi studii arată că monoparentalitatea rezultată din 
divorț este corelată cu o diminuare a activității educative: mama este 
suprasolicitată atât din punct de vedere emoțional cât şi material şi relațional şi 
este mai puţin disponibilă pentru copil exact când acesta are mai mare nevoie de 
atenţie şi eforturi sporite. În acest timp rolul patern este analizat în termenii 
"absenței paterne”, "deprivării paterne", "deresponsabilizării paterne". În urma 
rupturii, capacitatea de a exercita adecvat sarcina de părinte este puternic 
diminuată, părinții comunică mai puţin bine cu copiii, sunt mai puţin afectuoşi le 
controlează mai puțin bine comportamentul. 


Copiii din familiile monoparentale care au experimentat trauma divorțului 
părinților sunt marcați de numeroase probleme psihologice şi relaționale. Totuşi, 
aceşti copii reacționează diferit în funcţie de vârstă, sex, timpul trecut de la ruptura 
intervenită între părinți, calitatea relației trecute şi prezente cu fiecare dintre 
aceştia. 


Cei mai puternic afectați în urma unui divorț sunt copiii de vârstă mică, ei 
devenind mai neascultători, agresivi şi mai puțin afectuoşi. Studiile arată că sunt 
marcați de tristeţe, de sentimente de frustrare, confuzie şi anxietate, mulți dintre ei 
căutând contactul cu părintele absent. Copiii de vârste mai mari sunt adesea furioşi 
pe părintele pe care îl consideră vinovat. Nici în adolescenţă experienţa divorțului 
nu este suportată fără probleme, existând sentimente de tristeţe, furie, nelinişte în 
legătură cu viitorul. 


Pe de altă parte trebuie remarcată creşterea substanțială pe care au 
înregistrat-o tinerele mame necăsătorite. Situaţia lor nu este deloc de neglijat, cu 
atât mai mult cu cât adesea nasc copii la vârste mici (adolescenţă). Datorită 
copilului, în cele mai multe cazuri nu reuşesc să-şi termine studiile şi să 
dobândească o calificare pentru a se angaja. De obicei, rămân dependente de 
ajutoarele sociale chiar şi atunci când copiii cresc şi ar putea lucra măcar cu 
program redus. 


Studiile sociologice indică faptul că familiile monoparentale sunt mai 
expuse riscului de sărăcie decât familiile cu doi părinți. 


Implicaţiile asupra copiilor sunt dramatice. Sărăcia afectează şansele de 
dezvoltare normală pe termen lung ale copilului conducând adesea chiar la 
abandon şcolar, devalorizare a şcolii şi a menirii ei sociale. 


5.4.1. Mame singure 


Creşterea numărului familiilor monoparentale a dus la un număr tot mai 
mare de femei care au dobândit statutul de mamă singură. Norton şi Glick 
apreciau că 88% din totalul familiilor monoparentale în SUA în 1986 erau 
conduse de femei. Pe de altă parte, Jane Millar (1992) concluziona că există un 
milion de mame singure în Marea Britanie, 2/3 din ele trăind în condiţii de sărăcie. 
Din 1971 numărul mamelor singure a crescut de 2,4 ori, ajungând la 1.200.000, 

reprezentând 17,5% din totalul familiilor cu copii şi 93% din familiile 
monoparentale (C. Oppenheim, 1990). 


Proporția văduvelor în totalul mamelor singure din Marea Britanie este 
aproape neînsemnată, majoritatea acestora fiind cazuri de femei care au fost 
căsătorite (au trăit împreună) cu tatăl copiilor lor. În acelaşi timp se constată 
scăderea vârstei mamelor, situație explicată, pe de o parte, de creşterea ratei 
divorţurilor la femeile care s-au căsătorit timpuriu şi, pe de altă parte, de creşterea 
numărului femeilor tinere cu copii legitimi. 


În cazul mamelor singure, se apreciază că prima problemă care va apare va 
fi experienţa dificultăților financiare. Ele pot afecta monoparentalitatea pe termen 
lung. Copilul devine un suport economic pentru multe dintre ele. Adolescentele 
care nu reuşesc să-şi termine studiile şi, deci, nu se pot angaja, de obicei, rămân 
dependente de ajutoarele sociale acordate, chiar atunci când copiii cresc şi ele ar 
putea să lucreze măcar cu program redus. Cert este că situația economică a 
mamelor singure este din ce în ce mai gravă şi că ceea ce se numeşte “feminizarea 
sărăciei” nu mai este demult doar o temă din cărţi, ci o realitate. Datele din Europa 
referitoare la mamele singure, prezentate în tabelul următor, pot fi edificatoare. 


Situaţia familiilor monoparentale şi a mamelor singure în Europa 


Biblioteca Online 


Familii monoparentale (%) M l 7 
față de toate familiile din R ae ata at 
a EI Ţara sau sunt în căutare de lucru 
țara respectivă É 

19 Marea Britanie 50 

15 Danemarca 87 

13 Germania 69 

11 Franța 85 

10 Olanda 48 

10 Portugalia 71 

9 Islanda 37 

6 Italia 67 

5 Grecia 65 

10 Media Uniunii 66 

Europene 

2 Norvegia 90 

5 Polonia 30 

10,5 România - 


Sursa: Comisia Națională pentru Statistică. 1994 


În SUA, familiile conduse de o femeie singură înregistrează o probabilitate 
de a se afla sub limita de sărăcie de 3 ori mai mare decât familiile conduse de un 
bărbat singur şi de 6 ori mai mare decât familiile conduse de ambii părinți. 

Spre deosebire de taţii singuri care, conform statisticilor, se ocupă de copiii 
cu vârste mai mari, mamele singure se văd în imposibilitatea de a lucra, în 
condițiile în care vârsta copiilor este foarte mică şi ajutorul din partea rudelor 
inexistent. 


Interesul femeilor cap de familie de a-şi găsi un loc de muncă este foarte 
mare, proporțional cu nevoile lor de venituri suplimentare. Din păcate multe dintre 
ele nu au calificarea necesară pentru a găsi o slujbă, nu pot lucra datorită vârstei 
mici a copiilor sau preferă să nu se angajeze pentru a nu pierde ajutorul social 
oferit de stat. În acest punct, foarte importante sunt politicile sociale ale fiecărei 
tări în parte, care pot încuraja sau descuraja părinţii singuri să-şi caute o slujbă. O 
soluție adoptată de unele state occidentale este aceea de a încuraja angajarea cu 
program redus, prin prevederea numărului de ore de lucru/ săptămână, permis 
celor care beneficiază de ajutor social. 


Se poate considera că prin angajarea în activități profesionale o mamă 
singură va avea mult mai puţin timp la dispoziție pentru a-şi creşte şi educa copiii. 
Dar în acest caz, ea va dispune de mai puţini bani pentru a le satisface acestora 
nevoile. Fără a avea o opţiune favorabilă uneia sau alteia dintre situaţii, constatăm 
doar că în Europa Occidentală două treimi dintre mamele singure lucrează sau 
caută de lucru, un procent foarte mare, comparându-l cu cel al mamelor din 
familiile cu ambii părinți care lucrează. 


Dincolo de problemele economice, mamele singure se pot confrunta cu 
dificultăți pe linia exercitării rolului parental şi a relaţionării interpersonale. În 
cadrul familiei cu ambii părinți distribuția responsabilităţilor, a rolurilor parentale 
se realiza în direcție complementară şi compensatorie. Mama singură va fi pusă în 
situația unei creşteri a tensiunii şi încordării în ceea ce priveşte adoptarea rolului 
parental, a unei extinderi a rolului cu sarcini auxiliare, nespecifice rol — sexului. 
Această “acoperire” de roluri simultane parentale necesită timp, energie şi 
angajează cereri conflictogene din punct de vedere psihologic. 


Pe linia relaționării mamă — copil se petrec schimbări, de asemenea. Timpul 
disponibil afectat relaționării cu copilul se restrânge considerabil. 


Există posibilitatea ca limitele dintre rolul parental şi cel al copilului să se 
estompeze în sensul că, pe de o parte, mama, în special dacă are mai mulți copii 
poate “abdica” de la rolul său de părinte, devenind un fel de partener al celui mai 
în vârstă dintre copii şi, pe de altă parte, poate pretinde copiilor săi să fie mult mai 
maturi decât sunt ei în realitate (Glenwick şi Mowrey, 1986). Aşadar, mama 
începe să sporească raporturile de comunicare privitoare la diferite aspecte legate 
de viaţă cu copilul care, în mod crescător îşi asumă rolul de confident. În multe 
situații mama tinde să se sprijine pe copil, considerându-l suport emoțional, astfel 
încât copilul este implicat în structuri interacționale ce reclamă un anumit grad de 
maturitate în raport cu care el este suficient pregătit. Dacă, treptat mama tinde să 
se confeseze copilului rolul de părinte absent, conflictele ce apar între ei tind a se 
imita vechile conflicte materiale. Copilul este presat să preia acest rol şi poate fi 

pedepsit pentru că se  “comportă”ca fostul soţ. Deoarece copiii nu pot să-şi 
exprime trăirile tensional-conflictuale şi sentimentele, în timp pot să apară diferite 
forme “marcate” de reacţie, cum ar fi cazul unor somatizări sau conduite 
nevrotice. 


Unii cercetători atrag atenţia asupra unor probleme particulare mamă-fiică 
în această situaţie. În mod primar, sunt implicate aici sentimente de gelozie şi 
competiţie, în arii psihologice, cum ar fi “întâlnirile” şi realizările ulterioare 
academice. 


5.4.2. Taţi singuri 


Deşi cazurile bărbaţilor în această situație sunt mult mai puţin frecvente, se 
constată în ultimii ani o tendinţă în creştere. Conform aceleaşi statistici, Norton şi 
Glick apreciau că în 1986, în SUA, 12% din totalul familiilor monoparentale erau 
conduse de tată, media de vârstă a acestuia fiind în jur de 42 de ani, cu tendință de 
scădere. Privitor la sexul copiilor, în cele mai multe cazuri figurează băieţii, spre 
deosebire de cazul mamelor singure unde predominau fetele. 


Părinții singuri, taţi, dispun de o mai mare libertate financiară decât 
mamele singure, ca urmare a nivelului, în general, mai crescut de educaţie, care le 
permite asigurarea unei securității economice sporite şi o mai mare flexibilitate în 
folosirea resurselor financiare. 


Dilatarea rolului parental la taţii singuri este o experienţă diferită de cea a 
mamelor singure. Tatăl în calitate de unic părinte prezintă caracteristici diferite pe 
linia adoptării şi exercitării rolului parental. El este conştient că trebuie să fie 
pentru copil şi tată şi mamă ceea ce conduce la apariţia unor noi responsabilități, 
cum ar fi cele legate de menaj şi de treburile casnice şi gospodăreşti. Unii sunt 
lipsiţi de asemenea experienţe şi se manifestă prin tendința de a împărți acest gen 
de sarcină cu copiii (Greif G.L., 1985). Fetele sunt de mai mare ajutor în aceste 
situații. 

Comparând cele două tipuri, tatăl primeşte un sprijin mai redus din partea 
copiilor decât mama (ca părinţi singuri). Această situaţie este determinată de mai 
mulți factori: 


e neimplicarea voluntară a copiilor de către tatăl lor pentru ca el să poată 
oferi dovezi privind “competenţa” lui în legătură cu treburile casnico- 
menajere; 


e încercarea de a uşura tranziţia copiilor spre noul stil de viaţă; 


dificultatea în planificarea muncilor casnice datorită implicării în două categorii de 
solicitări (Hanson, 1986). 


În adoptarea şi exercitarea noului său rol, tatăl întâmpină dificultăţi, ei se 
plâng mai ales de faptul că nu mai pot sincroniza multiplele îndatoriri legate de 
creşterea şi educaţia copiilor, de treburile casnico — menajere şi de activități socio- 

profesionale sursa mijloacelor de subzistență. Cele mai multe dificultăţi apar în 
cazul în care copiii sunt foarte mici, necesitând măsuri speciale de îngrijire. 


Potrivit investigațiilor, taţii (în calitate de singur părinte) îşi adoptă şi-şi 
exercită rolul parental într-o manieră competentă, cu efecte pozitive asupra 
profilului psiho-comportamental al copilului (Ambert A.M., 1982; Hanson S., 
1981). De exemplu, ei satisfac în mai mare măsură, nevoile emoţionale ale 
copiilor lor, oferindu-le, în manieră compensatorie, răspunsuri comportamentale 
specifice rolului matern. Conform unor cercetări, copiii ce aparţin familiilor numai 
cu tată apreciază şi evaluează gradul de investiție afectivă a acestuia într-un mod 
superior faţă de cei ce aparţin familiilor cu ambii părinți. Există însă şi multe 
deosebiri: 


e tatăl solicită mai multă independenţă copilului; 


e în asumarea noului rol parental tatăl îşi schimbă unele atitudini şi practici 
folosite în creşterea şi educația copiilor. El devine mai protectiv şi mai 
grijuliu (slăbind în ceea ce priveşte autoritatea), acordând o mai mare 
importanță aspectelor legate de educaţie şi nu celor disciplinare; 


e apelulla diferite forme de sprijin extrafamilial (bunici, rude) este frecvent; 


e se produc mai ample şi mai dese modificări ale stilului comportamental 
relațional existent înaintea preluării noului rol parental; 


e tendința mai accentuată de “măsurare” şi evaluare a noului stil de viață. 


Pentru fiecare din părintele singur apar noi tipuri de solicitări ce conduc la 
schimbări în plan comportamental. Relaţionarea cu copiii are aspecte diferite, 
efectele asupra procesului de creştere şi maturizare psihică şi psihologică a 
acestora sunt diferite. 


O preocupare deosebită o vădesc taţii pentru fiicele lor, în privinţa 
dezvoltării lor ca “stăpâne şi mame” ale casei. Cercetările remarcă o anumită 
preocupare anxioasă pentru o socializare adecvată a fetelor şi a dezvoltării lor 
sexuale. Aceşti taţi sunt şovăielnici în privința discutării chestiunilor sexuale şi îşi 
exprimă îngrijorarea cu privire la adecvarea modelului de rol social al fucelor lor. 


În stilul de viaţă al taţilor singuri, ca indivizi adulţi, se produc unele 
modificări. Datorită creşterii implicării lor emoţionale în raportul cu copiii, apare 
un declin al experienţei lor în activitățile sociale. Ei preferă să-şi facă noi 
cunoştinţe (bărbaţi sau femei), dar evită activităţile sociale care implică prezența 
unor cupluri căsătorite, iar activitățile în care ar putea întâlni în special taţi 
divorțaţi sau văduvi sunt puţine. Participarea lor la evenimente e mai redusă, dar 
creşte implicarea în activităţi politice, de studii sau antrenament formativ 
suplimentar. 


In ceea ce priveşte viaţa personală, cei mai mulţi dintre bărbaţii taţi singuri 
mărturisesc întâlniri cu impact erotic, dar ei nu îşi fac imediat planuri de 
recăsătorire. Activitatea sexuală este, de asemenea, recunoscută, dar majoritatea 

bărbaţilor simt că trebuie să fie discreți în privinţa acestui comportament şi că 
orice coabitare cu o femeie necăsătorită nu este un model de vizionat pentru copiii 
lor. 


5.5. Funcţionalitatea familiei monoparentale 


In comparaţie cu familia tradiţională, care îndeplinea mai multe funcții cu 
impact pozitiv asupra societăţii, familia monoparentală este considerată „un efect 
A x 25 Oia K $ Sara CE 
al funcției reproductive”, regăsindu-se în ceea ce priveşte socializarea copiilor, 
aspectul realizării mediului securizat şi în modul de conferire a statusului; de 
asemenea, reglementarea comportamentelor sexuale în afara familiei. 


Dacă, sub aspectul îndeplinirii funcţiilor specifice, familia monoparentală 
îmbină normalitatea cu carențele, sub aspectul structural, la o primă evaluare, este 
calificată drept o „structură familială atipică”%. Aceasta prezintă o structură 
aparte, rezultată dintr-o asimetrie între membrii ei, în sensul în care apare 
inevitabil o „proeminență ierarhică, determinată de statutul de susținător şi 
ocrotitor al părintelui şi acela de dependent şi, în mare măsură, de neajutorat, al 
copilului”?. 

Din punct de vedere calitativ, privind modul de distribuire a rolurilor şi al 
exercitării autorității, familia monoparentală poate gravita în jurul autorității 
incontestabile a adulterului sau poate îmbrăca forme democratice, egalitare, cu o 
anumită autoritate decizională conferită copilului sau copiilor. 


După numărul generaţiilor, familia monoparentală presupune cel puțin 
două generații (părinte şi copil sau copii); în cazul în care vorbim de mai multe 
generaţii, includem şi bunicii. Rolurile membrilor familiei şi, de aici, realizarea 
funcțiilor acesteia, sunt condiţionate inevitabil de structura grupului. Astfel, față 
de modelul tradițional (familia este privită ca o asociere naturală, cu caracter 
privat, alcătuită din bărbat, femeie şi copiii lor naturali), familia monoparentală 
apare ca o excepţie, o situaţie la limită (prin care unul dintre soţi a murit, este 
plecat pentru perioade mai lungi de timp sau, foarte rar, este separat sau divorţat), 
în care femeile şi copiii (trebuie specificat că taţii conducători de menaje 
monoparentale sunt cazuri rare) riscă să rămână fără suport financiar şi să fie 
constrânse la a cere sprijin familiei de origine. 


Modelul contractualist, care limitează libertatea indivizilor doar prin 
obligaţiile asumate, în care soţii pot decide modul de administrare a relațiilor 
personale şi financiare în timpul căsătoriei şi în eventualitatea unui divorţ, 
plasează familia monoparentală la o altă extremă: aceea a independenţei, în care 
părintele singur şi-a propus în mod deliberat să fie părinte şi se simte compatibil 


25 Ştefan, C. , Familia monoparentală, Ed. Arefeană, Bucureşti, 2001, p.7. 
2 Voinea, M., Sociologia familiei, Ed. Universităţii Bucureşti, 1993, p. 32 . 
2! Ştefan, C. , Familia monoparentală, Ed. Arefeană, Bucureşti, 2001, p.9. 

cu situația creată. Aceasta nu înseamnă că nu se resimt dificultăţile inerente 
situaţiei, ci doar că le poate aborda pozitiv. 


În modelul comunitar, care articulează valorile comune, arătând că nici o 
persoană nu devine autonomă fără a parcurge mai întâi o perioadă îndelungată de 
dependenţă, familia monoparentală va primi un sprijin puternic din partea familiei 
extinse, a comunităţii, formându-se, probabil, „un tip de solidaritate analogă 
oricărei stări de criză resimţită de vreunul din membrii comunităţii””*. 


Abordarea bazată pe drepturi, ce articulează relaţiile dintre oameni — 
fiecare libertate de acţiune a unui individ impune o constrângere, aceea de a fi 
respectată de către ceilalți — determină, în legătură cu problematica familiei 
monoparentale, o serie de întrebări, cum ar fi: discriminarea între familii bi- şi 
monoparentale, între drepturile părinților căsătoriți şi necăsătoriți asupra copiilor, 
etc. Individul este o entitate distinct individuală, dar şi o perspectivă puternic 
implicată în relaţii de dependenţă, îngrijire şi responsabilitate; viețile oamenilor 
sunt acordate modelelor culturale; între viaţa de familie şi ordinea politică şi 
economică se stabilesc relații — acestea sunt, într-o prezentare sumară, puncte de 
reper ale modelului bazat pe drepturi şi responsabilități relaționale, care tratează 
familia monoparentală ca una responsabilă, ce nu reprezintă o ameninţare pentru 
tradiționalişti. Moralitatea şi un mediu optim pentru dezvoltarea, conform cu 
aşteptările sociale, a copiilor pot constitui garanții ale legăturilor între familie şi 
comunitate. 


Abandonând raportarea exclusiv teoretică, putem afirma că, „deşi nu 
cuprinde unul dintre părinţi, familia monoparentală nu este exclusă de la a fi 


io 315390 
numită familie”. 


„Faptul că grupul părinte — copil (copii)? se consideră pe sine însuşi o 
familie, are o identitate comună, include modele clare de schimb şi reciprocitate, 
îşi dezvoltă reguli de rezolvare a conflictelor, satisface nevoile membrilor de 
afiliere şi suport emoțional, toate acestea devin criterii de bază pentru a decide 
dacă o familie există sau nu“ , din punct de vedere sociologic. Familiile 
monoparentale acoperă o varietate de situaţii, putând fi la fel de complexe şi 
diverse ca şi cele cu ambii părinți. 


5.4.1. Relaţia parentală în familia monoparentală 


A trăi într-o familie în care unul din părinți lipseşte presupune a te 
confrunta cu probleme majore, care ţin atât de interacțiunea familiei cu mediul 


28 Stănciulescu, E., Sociologia educației familiale, vol. I. Ed. Polirom, Iaşi, 1997, p.21. 

2? Preda M., Familia monoparentală: un tip de familie ignorat de politicile sociale din România, în Zamfir C. (coordonator), 
„Politici sociale în România”, Ed. Expert, 1999, p.315. 

30 Gongola P., Thompson, E.H., Single Families: in The Mainstream of American Society, în Macklein E., Rubin R. 
(eds) „Contemporary Families And Alternative Life Styles”, Beverly Hills, California, Saye Publications, 
1985, p.400. 

exterior (rude, prieteni, vecini, colegi de serviciu, instituţiile statului), cât şi de 
relaţiile intrafamiliale. 


Odată cu creşterea responsabilităților părintelui singur se observă o slabă 
implicare a statului pentru a prelua din surplusul de solicitări. Relațiile părintelui 
singur cu rudele și prietenii sunt foarte importante. În analiza asupra familiilor 
monoparentale, M. Preda sintetizează problemele unui părinte singur, precum şi 
efectele vieţuirii într-o familie monoparentală asupra membrilor acesteia. 


Indiferent de motivul care determină monoparentalitatea, relaţiile cu rudele 
şi prietenii sunt foarte importante pentru adult, el având nevoie de sprijin exterior 
pentru a-şi rezolva singur problemele, care, de obicei, sunt rezolvate de două 
persoane. 


Sporirea legăturilor dintre părintele singur şi rudele sale de sânge a fost 
evidențiată în literatura de specialitate de către D. Anspach (“Kinship And 
Divorce”, 1976), P. A. Gongla (“Social Relationship After Marital Separation”) şi 
C. Stack (“All Our Kin”, 1974), însă au existat şi cercetări, precum cea a lui R. S. 
Weiss (“Going It Alone”, 1979), care au evidenţiat că părinții soțului rămas singur 
(în special în cazul mamelor singure) îşi critică adesea copilul pentru situația în 
care se află şi nu se arată înțelegători, uneori refuzând chiar să-i acorde sprijinul 
lor moral sau material. În societăţile unde mentalitatea tradiţională este încă 
prezentă (în special la persoanele vârstnice), deseori rudele îi cer soţiei să se 
“supună” şi să accepte abuzurile soțului, mai degrabă decât să divorțeze. 


Referitor la părinţii care nu au fost niciodată căsătoriţi (în majoritate 
femei), este de presupus că părinţii şi celelalte rude nu vor privi favorabil situaţia 
acesteia, care încalcă flagrant normele sociale general acceptate. Însă, în cazul 
copilului (copiilor) crescuţi de părintele singur, blamarea rareori se extinde, astfel 
că, după o perioadă de “acceptare” rudele vor oferi ajutor, în general, în numele 
copiilor. 


Relaţiile de prietenie, foarte importante pentru oricine, pot fi afectate de 
monoparentalitate. Prietenii pot să nu înțeleagă schimbările care au loc în viața 
persoanelor amintite, să nu le aprobe şi să diminueze sau să întrerupă relațiile cu 
acestea. Pe acest fond, se manifestă două tendinţe: nevoia de suport şi sprijin a 
părintelui singur creşte substanțial, în timp ce resursele sale pentru reciprocitate 
se micşorează. Este posibil ca prin strângerea cercului de prieteni să apară un 
anumit grad de “izolare socială” a acestuia. 


Relațiile  intrafamiliale se schimbă substanțial, în condițiile 
monoparentalității, fie că aceasta survine în urma divorțului, separării sau 
decesului unui părinte. Odată cu creşterea responsabilităţilor, se manifestă şi 
nevoia de a comunica mai intens cu proprii copii. Singurul adult din familie va 
trebui să se “împartă” între rolul de tată şi cel de mamă, va trebui să răspundă şi 
nevoii de afectivitate, dar să şi disciplineze copiii. Dacă va fi cazul, insuficiența 
resurselor pentru ca proprii copii să-şi realizeze aspiraţiile va pricinui mai multă 

durere unui părinte singur, pentru că toată responsabilitatea se va răsfrânge asupra 
sa. 


Situaţia economică a familiei monoparentale va impune măsuri deosebite 
(program de lucru prelungit), precum şi îndatoriri care, la un moment dat, ar putea 
părea că nu mai iau sfârşit. În aceste condiţii, ajutat sau nu din exterior, părintele 
fie va transfera o parte din responsabilităţi asupra copilului (celui mai mare, în 
cazul în care există mai mulți copii), fie va reduce sau va renunţa pur şi simplu la 
o parte dintre cele pe care nu le va considera indispensabile pentru familie. 


Implicarea emoțională a părintelui singur în relaţia cu copilul său va fi mai 
puternică; el îi va cere şi îi va oferi acestuia afectivitatea de care are nevoie şi pe 
care nu o va putea găsi la altcineva. În acelaşi timp, el va fi suprasolicitat de 
nevoia de suport afectiv a copiilor. Numărul şi intensitatea nevoilor emoţional 
afective ale copiilor vor depăşi adesea resursele disponibile ale părintelui, fie şi 
numai pe cele de prezenţă fizică. 


Dacă în linii mari, efectele vieţuirii într-o familie monoparentală asupra 
adulților, au fost amintite, copiii suportă efecte în bună măsură diferite de cele 
amintite anterior, chiar dacă sunt interconectate. 


Astfel, copiii îşi menţin relaţia atât cu părintele divorțat sau separat, dar şi 
cu rudele acestuia. Chiar dacă relaţia conjugală nu (mai) există, relația parentală 
poate exista. Mai mult chiar în cazul mamelor necăsătorite cu copii, bunicii şi 
celelalte rude trec peste sentimentele negative, şi oferă ajutor în numele copiilor. 
În cele mai multe cazuri, copiii se consideră ai ambilor părinţi şi chiar dacă rolul 
părintelui care îi creşte capătă mai mare importanță, rolul celuilalt părinte nu se 
diminuează, din punct de vedere psihologic, pentru copil. 


Tatăl sau mama absent(ă) din punct de vedere interacțional, este prezent(ă) 
psihologic. În plus, prin intermediul telefonului sau al timpului petrecut în week- 
enduri ori în vacanțe, comunicarea se menține. Aceasta este o situație fericită 
pentru ambele părți, fiindcă, la noi în ţară, fie justiția nu găseşte o cale de a 
permite ambilor părinți să petreacă suficient timp cu copilul, fie părintele care a 
“obținut” tutela preferă să nu mai interacționeze cu celălalt părinte,  izolând 
copilul de acesta. Dincolo de acestea, ceea ce are o rezonanță mai puternică 
pentru copil este atmosfera din familia, climatul şi mediul familial. Importantă nu 
este structura familiei, ci climatul este unul din factorii importanți pentru 
dezvoltarea psihică şi socializarea copilului. Părintele singur trebuie să se 
străduiască să menţină o atmosferă optimistă, sănătoasă, în ciuda frustrării şi a 
problemelor. 


Poate părea surprinzător, dar specialiştii afirmă că reducerea mărimii 
familiei “transformă nu numai proporţiile comunicării, ci şi gradul satisfacției 
produse de comunicare” (P.A. Gongla, E.H. Thompson). 


Interacțiunea dintre copil şi părinte se intensifică, gradul de afecțiune 
creşte, iar ostilitatea scade. Inegalitatea de status dintre părinte şi copil se 
diminuează, autoaprecierea copilului creşte, iar sistemul relațiilor de familie se 

deplasează spre un nou echilibru, care poate fi mult mai favorabil evoluţiei psiho- 
sociale a copilului. 


O altă direcţie de cercetare menționează impactul pe care îl are sentimentul 
pierderii unuia dintre părinți asupra copilului. Climatul în care are loc separarea 
îşi pune amprenta asupra apariției la copii a sentimentelor negative de teamă şi 
vinovăţie, precum şi a comportamentelor negative de iritabilitate şi agresivitate. 


Deşi situaţia economică a familiei monoparentale îl influenţează, întâi de 
toate, pe părinte, copilul ia contact cu efectele acesteia, spunem, ulterior. Multe 
familii îşi dezvoltă, ca urmare a noii situaţii, anumite strategii de adaptare, una din 
acestea fiind de a schimba locuinţa cu una mai mică, într-un cartier mai ieftin, în 
vederea diminuării cheltuielilor şi a câştigării unei sume de bani. Ceea ce nu iau 
în considerare părinţii în această situație este că aceste cartiere sunt deseori 
“pungi de delincvenţă”, că şcolile concentrează într-o mai mare măsură copiii 
aparținând unor familii din spaţiul, numit de occidentali “underclass” . W. J 
„Wilson (1991) foloseşte termenul de “efect de concentrare ”, pentru a sublinia 
legătura dintre mediul de locuire şi apartenenţa unei familii la subclasa celor mai 
săraci. O familie care trăieşte “într-un astfel de cartier este influențată de 
comportamentul, convingerile şi percepția socială a altor familii dezavantajate, 
disproporționat concentrate în acel cartier” (W. J. Wilson). 


Părinții şi copiii, împovăraţi de greutăți, responsabilități şi deseori de 
sărăcie, obligaţi să-şi împartă sarcini mai numeroase, lipsiţi de intimitate, blamaţi 
de o societate ghidată de norme sociale în care ei nu se mai încadrează perfect, 
tind să se lase “învinşi” de toate, “înfrângerea” lor având mai multe aspecte 
negative decât s-ar fi gândit. 


5.5.2. Modelul parental — autoreproducere versus opozabilitate 


Modelul parental constituie un ansamblu de cerințe şi prescripții asociate 
rol-statusului de părinte, impus de către societate, la un moment dat, ca exemplu, 
ca ideal (Mitrofan I., „Familia de la A la Z’, Ed. Ştiinţifică, Bucureşti, 1991). 
Acesta vizează, în special, modelul de relaționare cu copiii, strategiile 
educaţionale ce trebuie utilizate, modelele şi mijloacele folosite în creşterea şi 
educarea copiilor, răspunsurile sociale, ce revin părinților pe linia formării şi 
dezvoltării personalităţii copiilor. Modelul parental ideal se caracterizează prin: 
înalt nivel de organizare şi coeziune, echilibru, unitate de acțiune intramaritală, 
nivel înalt de adaptare şi integrare, cadru relațional optim, afecțiune, sprijin, 
cooperare, colaborare, etc. În alt sens, modelul parental vizează tipul concret de 
relaționare a părinţilor cu copiii într-o anumită familie. Părinții acționează asupra 
copiilor în dublu sens: ca părinte şi ca soţ, oferindu-le un model de conduită 
conjugală şi un model parental. 

În cazul relaţiilor intergeneraţionale familiale are loc, de asemenea, 
interiorizarea modelelor de rol familial. Acesta constă în preluarea şi fixarea în 
plan interior (psihomental), de către copii, a modalităţilor de adoptare şi exercitare 
a rolurilor familiale de către părinții lor. Prin mecanisme de imitație şi asimilare 
conştientă, comportând o dinamică proprie, determinată de schimbările succesive 
ale etapelor de vârstă, statut şi rol ale copiilor în familia de origine, precum şi în 
concordanță sau în discordanţă cu stilul marital-parental ce caracterizează celula 
familială, interiorizarea modelelor de rol familial se produce nemijlocit în cadrul 
interacțiunilor cotidiene familiale. 


Influenţa educativ formativă a modelelor de rol conjugal-parental asupra 
formării “personalității maritale” şi “parentale” de mai târziu a copiilor este 
considerabilă. Se preiau frecvent prin mecanismul interiorizării modelelor de rol 
familial stilul comunicațional şi afectiv, comportamentul formal în asumarea şi 
exercitarea sarcinilor familiale, strategiile de cooperare şi rivalitate, unele maniere 
de manifestare, tolerare, moderare şi trăire a situaţiilor conflictuale, modalitățile 
de atribuire a gratificațiilor şi sancţiunilor etc. 


Deşi pare paradoxal la prima vedere, partenerul conjugal şi părintele 
echilibrat sau dezechilibrat, fericit sau nefericit se anunță încă din zorii primilor 
ani de viaţă, se anticipă din primele manifestă de “ființă socială”, în relațiile 
copilului cu părinţii cu cei din mediul său apropiat, cu alți copii, cu animale, cu 
jucăriile. Capacitatea de a se face înţeles şi de a înţelege, de a comunica precum şi 
de a se comunica celuilalt, de a coopera dezinteresat şi entuziast, de a tolera 
frustrația cu demnitate şi optimism de a depăşi obstacolele fără suferințe 
disproporționate, de a crede în sine şi în altul, de a susţine şi încuraja de a-şi 
asuma cu sinceritate şi răspundere sarcinile sale şi ale altora, de a nu persevera în 
ranchiună şi negativism, de a-şi organiza timpul util, astfel încât să-şi provoace 
satisfacție nu numai sieşi, dar şi celorlalți într-un mod pe cât posibil mai bine de 
suportat, cu alte cuvinte, capacitatea de a interacționa socioafectiv pozitiv, 
sanogen constituie componente bazale ale formării unui viitor rol conjugal şi 
parental satisfăcător, eficient, apt să ofere personalităţii individului sens şi 
satisfacție, deplină autorealizare. 


Educaţia pentru viaţa de familie, pentru formarea şi adoptarea celui mai 
adecvat rol de soț şi părinte începe, aşadar, de foarte timpuriu, pe măsura 
construcției personalităţii copilului şi a devenirii sale ca “persoană socială” 
completă şi complexă. Aptitudinile pentru a fi partener şi părinte (paternitate şi 
parentalitate) se clădesc extrem de minuţios în procesul educativ familial şi şcolar, 
care începe în copilăria timpurie şi se desăvârşeşte în chiar funcționalitatea 
familială a adultului, el însuşi aflat în continuu proces de modelare, remodelare şi 
dezvoltare. Câteva elemente educaţionale sunt considerate ca esenţiale în formarea 
viitorului rol conjugal şi parental eficient, sănătos. Dintre acestea, deosebit de 
importantă este asumarea corespunzătoare a rolului de sex, cu confruntarea unei 
identități psihosexuale resimtite satisfăcător. Conduita specific feminin/maternă şi 
masculin/maternă se preia prin imitație, interiorizare a modelelor de rol ale 

sexului părinţilor încă de foarte timpuriu, odată cu conştientizarea apartenenţei 
copilului la un sex sau altul. Confortul psihic al micului individ în cadrul 
propriului său rol de sex, al identităţii sale psihosexuale, este esenţial pentru 
dezvoltarea ulterioară a conduitelor, atitudinilor şi aspirațiilor specifice sexului 
căruia îi aparține. Acest confort psihic creează o stare de siguranță proprie 
dezvoltării armonioase a personalităţii viitorului adult, conferindu-i optimism şi o 
clarificare a scopurilor şi acțiunilor sale. Complexele de inferioritate, generate la 
copil de disconfortul creat de neacceptarea rolului său de sex, ca urmare a unor 
atitudini rejective sau ostil punitive (conştiente sau inconştiente) ale părinților 
constituie primele simptome ale erorilor educative cu răspuns dezadaptiv şi uneori 
patologic la distanță. 


Este de la sine înțeles cât de important este pentru copii modelul în care 
soțul şi soția dialoghează, se ajută, se substituie, decid, acţionează, se respectă şi 
se pun în valoare reciproc, manifestă afecţiune şi rezonanţă afectivă, echilibru şi 
consonanţă psihosexuală. Copiii sunt cei care fructifică şi preiau această 
experienţă relațională a părinților lor, ca reper fundamental viitoarelor lor relaţii de 
paternitate. Tonul, adresabilitatea, manierele, mimica şi pantomimica, stilul 
relațional, interesele şi sistemul de valori (concepțiile, atitudinile, gratificațiile şi 
sancțiunile) sunt înregistrate inconştient, cu fineţea unui seismograf în sufletul 
celor mici. În conduita lor ulterioară ei le vor reproduce conştient, considerându-le 
ca fund fireşti, potrivite. 


Echilibrul conjugal este condiția primordială pentru echilibrul parental şi 
ambele condiționează echilibrul familiei de mai târziu. Se poate vorbi astfel de o 
adevărată “ereditate socială” — proces mobil de transmitere a modelelor de rol 
conjugal şi parental, pe cale inconştientă şi conştientă, prin imitație şi învăţare 
socială. “Copiii sunt oglinda părinţilor, iar nepoţii oglinda oglinzii bunicilor. Şi 
chiar dacă în timp imaginile sunt din ce în ce mai distorsionate, ele îşi păstrează un 
contur de bază, recognoscibil în expresivitatea şi reactivitatea comportamentală, în 
stilul de comunicare, în nivelul aşteptărilor şi aspirațiilor mutuale. Şi chiar dacă, 
de la o generaţie la alta, se produc mutații în planul unor << concepții de viaţă>>, 
în pas cu particularitățile evoluției socio-economice, relaţiile intersexe în ceea ce 
au ele fundamental se păstrează, deşi stilul interacțional se modifică el însuşi, 
conform nevoilor de adaptare şi integrare a familiei în societate”. Nevoia de 
creştere calitativă şi în domeniul relaţiilor intersexe în intergeneraţii este 
fundamental implicată în procesul general al societăţii. 


Importanţa şi rolul modelului parental nu pot fi puse la îndoială; ceea ce 
este mai interesant este modelul în care copiii percep şi interiorizează conduite 
specifice rolului conjugal parental în familia monoparentală. 


Potrivit unei sinteze succinte realizate de B. Bawin — Legros (“Famille, 
mariage, divorce” — 1988), studiile asupra familiilor monoparentale conchid, în 
esență, că: probabilitatea de a identifica naşteri ilegitime, abandonuri ale copiilor, 
retard în dezvoltarea psihoafectivă a acestora din urmă, tulburări de 
comportament, abandon/eşec şcolar ori chiar delincvență este mai mare în această 

categorie de populaţie; familiile monoparentale se adaptează mai greu modelului 
cultural consumatorist actual; ele au tendința de a se autoreproduce, copiii 
proveniți din astfel de familii au şanse mari de a repeta experienţa în calitate de 
adulți reproducând şi extinzând astfel, un lanţ întreg de probleme sociale. Dacă 
menţionăm şi acel “sleeper effect” amintit de J.S. Wallerstein, presupunând 
existenţa la 10-15 ani după divorț în cazul copiilor, a problemelor relaționale, a 
sentimentelor de anxietate şi vinovăţie, a aşteptării atitudinilor de respingere din 
partea partenerului şi a predilecției spre ruperea frecventă a relaţiilor cu persoanele 
de sex opus, suntem tentaţi să absolutizăm posibilitatea auto-reproducerii 
modelului familial monoparental. 


În contradicție cu această concluzie, vin studiile altor autori, care 
menţionează posibilitatea fenomenului invers. În lucrarea “Copiii din familii 
despărțite: între traumă şi speranţă. Un studiu psihanalitic” a psiho-pedagogului 
austriac Helmuth Figdor se menționează apariția fenomenului de opozabilitate în 
dezvoltarea copilului. Esre vorba despre copiii la care se dezvoltă însuşiri opuse 
celor ale părinţilor, fenomen ce pare mai ales atunci când părinţii şi-au pierdut din 
prestigiu în faţa propriilor copii. În sistemul relaţiilor părinţi-copii, modelele de rol 
conjugal şi parental exercitate de primii pot fi negate de către ultimii, care încearcă 
să manifeste ulterior, compensator, conduite familiale opuse (interiorizare 
proprii, originale de exercitare a rolului familial (distanţare de modelele de rol din 
familia de apartenenţă sau depăşirea lor creatoare). Există, astfel, şi situații când 
apar paramodele în raport cu modelele oferite de părinți, prin deformări ale 
trăsăturilor unuia sau altuia dintre aceştia. 


Copiii sunt cei care fructifică experienţa relaţională a părinților, ca reper 
fundamental, pozitiv sau negativ, al viitoarelor lor relaţii de cuplu. În conduita lor 
viitoare, în funcție de aşteptările lor, proiecția proprie asupra familiei, de traumele 
la care au fost supuşi trăind alături de un singur părinte, de nivelul lor de educație, 
de statutul socio-profesional, ei vor reproduce multe dintre comportamentele 
părinților lor sau le vor evita, considerându-le nepozitive. 


În plan ideologic, controversele pe această temă sunt legate de acelea, mai 
generale, între susținătorii normalităţii/legitimității unui model familial unic — cel 
al familiei conjugal-parentale — şi cei care revendică dreptul individului de a alege 
o alternativă de viață familială dintre mai multe posibile. Aceste controverse 
corespund, în planul teoriei sociologice, opoziţiei dintre perspectivele macro- 
sociologice (funcționaliste,  structuraliste, sistemice  “clasice”) şi cele 
microsociologice (constructiviste). Ideologia care face din familia conjugal- 
parentală un model universal asociază în mod necesar acestui tip de organizare 
familială o funcție educativă; modificarea structurii conduce, în opinia 
susținătorilor acestui punct de vedere, la o diminuare sau chiar la o pierdere a 
funcției. Merton (1949) a observat posibilitatea “substitutelor” funcţionale, 
elemente nespecializate care preiau funcția altor elemente dispărute: este cazul 

mamei (sau al tatălui) care preia funcția paternă (maternă), fără a putea, totuşi, 
evita suprasolicitarea şi conflictul de rol rezultat de aici. 


Pe de altă parte, concepţia privind carenţele educative ale familiei (mono) 
parentale este marcată atât în limite logice, cât şi de limite metodologice. Ea se 
bazează pe postulatul conform căruia structurile familiale biparentale reprezintă 
nu numai mediul care poate asigura nivelurile cele mai înalte de dezvoltare psiho- 
afectivă şi integrare socială ale copilului, ci singurul care permite o dezvoltare 
normală; rezultă că orice alt mediu împiedică această dezvoltare; o concluzie 
categorică este inferată pornind de la o premisă care ar trebui formulată mai 
curând în termeni ipotetici. În plus, această concluzie este rezultat al unei inducţii 
incomplete (singura pe care orice anchetă empirică o permite) în care cazurile 
investigate sunt selecționate în funcție de criteriu eşecului educativ: eşantioanele 
sunt alcătuite din copii cu eşec şcolar sau din copii delincvenţi, iar dacă, într-un 
astfel de eşantion, cei mai mulți copii provin din familii parentale, se trage o 
concluzie — a cărei validitate este discutabilă — că există în mod necesar o carență 
educativă a acestui tip de familie. 


Cercetările recente pun în evidenţă faptul că efectele (mono) parentalității 
sunt relative şi se exercită prin ceea ce sociologii numesc un efect de compunere a 
mai multor variabile intermediare. Teza dificultăților de investire personală a 
mamei singure, dominată de propriile probleme emoţionale, profesionale, 
relaționale, de sănătate ş.a.m.d., în educaţia copiilor este, dacă acordăm credit 
cercetătorilor europeni şi americani, adevărată. Totuşi, acesta nu înseamnă că toate 
mamele fac față în aceeaşi manieră situației. Resursele (venituri, locuinţă, timp 
disponibil, statut socio-profesional, nivel de instruire, stil de viaţă, reţele de 
sociabilitate, raporturi cu fostul partener şi cu trecutul său familial, trăsături de 
personalitate) de care ele dispun sunt diferite, iar gradul în care acestea sunt 
mobilizate este, de asemenea, diferit. 


Unele studii arată că legătura dintre eşecul şcolar al copiilor şi 
monoparentalitate este dependentă, între altele, de situația economică a familiei, 
ea însăşi dependentă de statutul socio-profesional al mamei, care se depreciază 
sensibil în urma divorţului; corelația menţionată (între monoparentalitate şi eşec 
şcolar) este prezentă în cazurile în care (mono) parentalitatea se asociază cu un 
nivel scăzut al veniturilor şi cu o situaţie economică precară, instabilă (Baca Zinn, 
1990; Neyrand şi Guillot, 1988). 


Reuşita şcolară mai slabă, se asociază, de asemenea, unui nivel cultural 
scăzut al familiei (Martin, 1992), respectiv unui nivel scăzut al studiilor mamei. 


Un alt factor important este reprezentat de condițiile în care se instalează 
(mono) parentalitatea;, cei mai afectaţi sunt copiii familiilor divorțate, iar dintre 
aceştia cei ai căror părinți se separă într-o atmosferă puternic conflictuală. 


Rețelele de sociabilitate pot stimula conflictele între foştii parteneri şi pot, 
de asemenea, construi un statut aparte al copilului, printr-un lanţ de “etichetări”. 

Rețelele de  sociabilitate, în special reţelele de rudenie, pot stimula sau 
inhiba exercitarea rolurilor educative de către părinți sau pot funcționa în calitate 
de “canale de transfer” a acestor roluri, pe durata crizei sau pe termen mai lung 
către familia de origine a adultului sau către alte persoane. Potrivit opiniei lui A. 
Pitrou, susținută cu trimiteri la un număr mai mare de anchete empirice, teza 
carenţelor educative care survin în mod fatal odată cu separarea de unul dintre 
părinți este inconsistentă: în astfel de cazuri, bunicii se consideră adesea puternic 
implicaţi în dezvoltarea nepoților, până la exercitarea rolului de suplinire 
educativă, iar diferiţi membrii ai rețelelor (în special surori ale mamei sau ale 
tatălui) contribuie la restabilirea echilibrului familial, acordând ajutor moral şi 
material, cu precădere în perioada de criză a separării. Solidaritatea rețelelor se 
manifestă frecvent în mediile defavorizate, dar ea devine efectivă şi eficientă în 
cazul mamelor active profesional; pentru femeile fără calificare şi fără proiect 
familial, sprijinul rămâne de multe ori ineficace ori este chiar absent, datorită 
precarităţii economice a reţelelor. 


Un studiu din 1974 al lui Wallerstei şi Kelly — citat de Saxton, 1990 — arată 
că modul angajării foştilor soți în relaţia parentală dup influenţează situaţia 
copiilor. Copiii care, la cinci ani după divorţ, au depăşit în mare măsură şocul 
inițial sunt beneficiarii unei atitudini de angajare din partea ambilor părinți, 
împreună sau separat (contactele cu tatăl sunt frecvente, iar relațiile cu ambii 
părinți sunt descrise ca bune). Dimpotrivă, situaţia celor care “eşuează” reflectă un 
“eşec al divorțului”: copiii sunt utilizați frecvent ca “paratrăsnet” al conflictelor 
care nu încetează între părinţi; în consecință, atât relațiile cu mama, cât şi cele cu 
tatăl se deteriorează după divorţ. 


Aproximativ un sfert dintre părinții divorțați pot fi încadrați în categoria 
“asociaţii furioşi” (angry associates): este vorba de foştii parteneri care păstrează 
resentimente cu privire la mariajul desfăcut, la procesul însuşi de divorţ (partajul 
bunurilor, custodia copilului, plata pensiei alimentare şi administrarea ei, dreptul 
de vizită). Furia reprimată reprezintă aspectul caracteristic al relaţiilor lor, iar 
întâlnirile — rare — prilejuite de evenimente din viața copilului devin ocazii de 
stres care impun negocieri delicate. Un al doilea tip de relaţie parentală poate fi 
numit “inamici înfocați” (fiery foes): custodia copilului rămâne — ca, de altfel, tot 
ce ţine de separare — o sursă continuă de conflict; nici unul nu este dispus să 
accepte calitățile parentale ale celuilalt, problemele copilului sunt puse pe seama 
greşelilor sau dezinteresului acestuia, evenimentele cu prilejul cărora se întâlnesc 
se transformă în “teatru de război”. Totuşi, dacă jumătate din cuplurile desfăcute 
se află într-un conflict continuu în legătură cu exercitarea drepturilor şi 
obligațiilor parentale şi mai ales cu plata pensiei alimentare, cealaltă jumătate 
întreține raporturi cordiale. Aproape %4 dintre părinții care rămân în relații bune 
după divorţ pot fi numiţi “colegi care cooperează” (cooperative colleagues): ei 
împărtăşesc toate grijile şi bucuriile legate de copil, participă împreună la viața 
acestuia şi se străduiesc să-i asigure bunăstarea, fără ca relaţia lor să depăşească, 
însă, limitele îndatoririlor parentale, de multe ori formulate explicit de instanța 
judecătorească. Ceilalţi (4) sunt “prieteni la cataramă” (perfect pals): ei pun 

interesul copilului mai presus de orice, au încredere unul în celălalt, se consideră 
reciproc părinți responsabili şi grijuliu, iar modul în care îşi exercită rolurile 
parentale este foarte apropiat de cel din perioada căsătoriei, continuând să trăiască 
împreună cu bucurie şi plăcere problemele şi evenimentele din viața copilului; 
atunci când este cazul, se ajută unul pe celălalt şi în alte privințe. 


Separarea soților nu conduce automat la o ruptură cu modul de angajare 
parentală şi familială înainte de divorț. Experientele trăite în familiile de origine, 
distribuția rolurilor domestice şi educative în familia conjugal-parentală, natura 
raporturilor conjugale şi a relaţiilor copilului cu fiecare dintre părinți modelează 
implicarea educativă a acestora din urmă. 


Rezultă că, dacă copiii aparținând unor familii parentale sunt mai frecvent 
înregistraţi printre cei care eşuează şcolar sau manifestă comportamente asociate, 
nu (mono) parentalitatea în sine trebuie pusă în discuție, ci situația socială 
particulară a familiilor respective, caracterizată printr-un cumul de factori “de 
risc”: studiile (sintezele realizate de Baca Zinn şi Eitzen, 1990; Bawin — Legros, 
1988; Saxton, 1990; Segalen, 1981 şi 1996) dezvăluie faptul că cele mai multe 
dintre femeile care divorțează au un statut socio-profesional, un nivel al veniturilor 
şi un nivel educaţional scăzute, preferă divorţul din culpă care implică importante 
costuri psihologice şi sociale, aparțin unui mediu cultural tradițional — care, deşi 
oferă suport, incriminează conduita de rupere a căsătoriei, culpabilizează adultul şi 
victimizează copilul, întreținând un climat conflictual — sunt obligate să-şi 
schimbe repetat domiciliul, schimbând, prin acesta, frecvent anturajul şcolar şi 
social al copilului care ar avea, dimpotrivă nevoie de stabilitate. 


Această concluzie are o importanţă crucială pentru orientarea intervenţiei 
sociale: ea arată că pentru a asigura copiilor şanse maxime de dezvoltare, ţinta 
intervențiilor trebuie să fie în primul rând situația socială a părintelui care 
primeşte custodia copilului, respectiv fenomene cum sunt vulnerabilitatea 
statutului socio-profesional al femeilor, veniturile scăzute, nivelul scăzut de 
cultură, costurile materiale, psihologice şi simbolice ale divorţului şi maternității 
solitare şi nu familia conjugală (în sensul “salvării”/impunerii ei ca model unic). 


5.5.3. Familia monoparentală şi integrarea socială a copiilor 


Prin “integrare socială” înțelegem situația în care un individ se manifestă ca 
membru al unei colectivități, fiind capabil să participe la viața acesteia, să 
recepteze şi să prelucreze informaţia specifică, să comunice printr-un sistem 
simbolic împărtăşit de toți, să ocupe poziţii şi să-şi asume roluri legitime. Este 
evident că integrarea într-o colectivitate presupune un nivel corespunzător al 
dezvoltării cognitive şi al abilităților motrice, o anume implicare emoțională a 
individului — încredere, sentiment de securitate, posibilitate de a conserva 
respectul de sine şi respectul celorlalți. 

Influența mediului familial asupra dezvoltării cognitive trebuie corelată cu 
o serie de factori interni, dar şi externi. Dincolo de variabilele “clasice”, nu 
mediul în sine este determinant, ci asocierea lui cu diferiți factori de risc, între 
care: patologia mentală cronică a mamei, anxietatea acesteia, rigiditatea 
atitudinilor parentale, dar şi apartenenţa la o minoritate etnică, rețeaua săracă a 
suportului familial, evenimente externe stresante cărora familia trebuie să le facă 
față. Perturbarea prin conflicte majore a universului familiei poate transforma 
copilul în victimă şi îi poate zdruncina atât echilibrul neuropsihic cât şi bazele 
psiho-morale ale personalităţii. În plus, aceste traume neuropsihoafective se vor 
declanşa la un moment dat, fie în adolescenţă, fie la vârsta adultă, cu posibilitatea 
unor reacţii agresive. Unele studii, încercând să evidenţieze rolul structurii familiei 
şi climatului ei afectiv în formarea şi dezvoltarea personalităţii copilului, au pus 
în evidență faptul că copiii proveniţi din familiile dezorganizate sunt mai anxioşi, 
mai interiorizați şi se simt mai frustrați decât copiii din familiile organizate. 
Preşcolarii sunt inhibaţi, se simt dominați de tensiunile din familie, dar şi neglijați, 
neapreciați şi uneori excluşi. Fac încercări firave de a atrage atenția, doresc să se 
afirme, să li se arate că sunt mai importanţi decât toate celelalte probleme ale 
părinților lor. Prin analiza testelor pe bază de desen — testul omului, testul 
arborelui şi testul familiei — cercetătorii au descoperit că aceşti copii au realizat 
desene care indică dificultăți de adaptare la mediu şi ataşament mai ales față de 
trecut şi faţă de mamă. Tulburările de afectivitate sunt mai accentuate în categoria 
de vârstă 3 — 7 ani decât în categoria 7 — 11 ani, pentru că primii sunt mai 
vulnerabili şi mai imaturi afectiv, având resurse limitate pentru a se adapta şi 
apăra. Pentru copiii din familiile în care dezorganizarea se datorează tatălui, acesta 
rămâne totuşi un personaj important, încărcat de semnificaţii afective, fie că sunt 
negative fie că sunt pozitive, uneori copilul iubindu-l şi detestându-l în acelaşi 
timp. 


Există numeroase anchete care indică, ca şi în cazul dezvoltării cognitive şi 
afective, o dependență a reuşitei şcolare de stilul parental. Performanța şcolară 
pare a fi legată de un control parental uneori omniprezent şi hiper-autoritar, corelat 
cu autonomia instrumentală şi funcțională a copilului. Clark (1983) asociază 
reuşita şcolară cu stilul “autorizat”, cu alte cuvinte, cu atitudinea înconjurătoare a 
părinților dublată de formularea unor norme clare şi ferme de conduită în 
interiorul şi în afara familiei, de supravegherea strictă a orarului zilnic şi a 
contactelor cu exteriorul, de dialogul continuu între părinți şi copii. O condiţie 
importantă a reuşitei şcolare este şi afecțiunea maternă, însă această relație nu este 
mecanică. Afecțiunea maternă pare să conducă mai degrabă la insucces, atunci 
când este dublată de permisivitate în domeniul activităţii şcolare: mamele copiilor 
performeri sunt mai autoritare şi impun mai multe restricții decât cele ale copiilor 
care eşuează şi care le descriu ca permisive, credule, apropiate şi aprobatoare. 
Referitor la modul în care autoritatea parentală este exercitată, mulți autori, printre 
care J. Forquin, J.P. Purtois şi H. Desmet, insistă pentru îmbinarea afecțiunii cu 
raționamentul, ceea ce facilitează interiorizarea normelor şi construirea unei 
motivații interioare pentru reuşită. Pe lângă acestea, comportamentele şi atitudinile 

paterne, caracteristicile interacționale şi dinamice ale sistemului familial în 
întregul său, traiectoria familială, acordul/dezacordul între părinți cu privire la 
şcolaritatea copilului sunt foarte importante. 


Evaluând mediul familial prin caracteristici culturale şi sociale (IQ al 
mamei, trăsăturile de personalitate ale acesteia, adaptarea sa socială şi familială, 
atitudinile sale educative) şi prin stilul educativ (caracteristici ale interacțiunilor 
educative mama — copil) Purtois (1991) afirmă că familia este responsabilă direct 
de 70,63 din variaţia în dezvoltarea intelectuală a copilului de 7 ani şi de 13,63% 
din variaţia achiziţiilor şcolare. 


Discuţia despre integrarea socială a copiilor proveniţi din familii 
dezorganizate impune cu necesitate luarea în considerare a  devianței 
comportamentale sau a delincventei, înţelese ca manifestări/consecințe ale unui 
grad scăzut de integrare. Majoritatea anchetelor pe această temă pun în legătură 
aceste fenomene cu structuri familiale disimetrice, conflicte, violenţe şi maltratări 
în familie. Deşi stilul educativ al fiecăruia dintre părinți şi al familiei ca unitate 
educativă poate explica distribuţia diferențiată a delincvenţei juvenile, nu putem 
afirma că toţi copiii proveniți din familii monoparentale au sau vor avea 
comportamente delincvente doar pentru că aparțin unei astfel de structuri 
familiale. 


„Când avem în vedere impactul educației copiilor asupra personalităților 
suntem interesați adesea de structura familiei: credința conform căreia copiii au 
nevoie de doi părinți a generat confuzie... Studiul nostru sugerează că modul în 
care părinţii se comportă este mai important decât faptul de a locui sau nu cu 
copiii lor” (J. Mc.Cord, 1994). 


Delincvenţa juvenilă poate să apară, fie ca ultimă tentativă a adolescentului 
de ai apropia pe membrii familiei, fie se poate asocia cu un nivel scăzut de 
adaptabilitate caracteristic familiilor rigide, care nu găsesc resurse interne pentru a 
depăşi o problemă oarecare. Aşadar, nu se poate furniza o „rețetă? exactă a 
familiei perfecte din punctul de vedere al raportului dintre stilurile educative şi 
integrare socială, de fiecare dată trebuind să adecvăm analiza situației particulare 
în care se află actorii. 


5.6. Suportul pentru familiile monoparentale 


Guvernele îşi structurează în general programele şi politicile sociale în 
funcție de familia tradiţională, cu doi părinți, ca atare multă vreme familiile 
monoparentale au tins să cadă în afara sistemului de suport deşi ele ar avea 
nevoie de un suport sporit. 


Rezultate ale cercetărilor privind sărăcia arată că aceasta este asociată cu 
şomajul de lungă durată, munca în sectorul informal, lipsa de calificare, cu tipul de 
familie monoparentală sau alte forme atipice de familie, ne-participare şi 

marginalizare socială, fenomene de dezagregare socială, tendinţe de etnicizare şi 
de concentrare a săracilor în anumite zone clar delimitate teritorial. 


In zonele sărace urbane, peste jumătate din familiile monoparentale, 
indiferent dacă locuiesc singure sau în familii extinse, dacă au în întreţinere copiii 
mici sau de peste 15 ani, sunt în sărăcie extremă. 


Deşi reprezintă o proporţie importantă dintre familiile cu copii din fiecare 
țară, familia monoparentală este adesea lăsată să-şi rezolve mai mult singură 
problemele, statul ocupându-se, ca în cele mai multe cazuri de problemele 
majorităţii a ceea ce este considerat “normal”, în cazul nostru familia nucleară. În 
acest fel, problemele economice şi sociale se adaugă celor afective sau relaționale 
şi transformă membrii familiilor cu un singur părinte într-o categorie de 
dezavantajaţi. 


În acelaşi timp, suportul destinat familiilor monoparentale nu este lipsit de 
critici. Specialiştii susțin că în prezent majoritatea măsurilor par să încurajeze 
absenţa tatălui, că sistemul de beneficii pentru părintele singur vorbeşte despre 
moartea cuplului, despre absenţa oricărei implicări individuale în privinţa celuilalt 
partener sau a copilului. Argumentele familialiste de acest tip arată că valorile 
tradiționale asociate instituției familiale şi funcțiilor sociale ale acesteia sunt încă 
prezente în atitudinile contemporane. 


Autoritățile devin adesea conştiente de anumite probleme sau de 
implicaţiile acestora prea târziu pentru a acționa într-un mod optim asupra lor. 
Deşi, în politicile publice se consideră uneori că cel mai potrivit moment pentru a 
începe rezolvarea sau prevenirea unei probleme este ca o criză să determine 
includerea urgentă a unei chestiuni pe agendă politică este de dorit ca dificultățile 
pe care le întâmpina familiile monoparentale, să fie subiect de interes public mai 
înainte de a atinge caracteristicile unei crize. 


Prin măsuri specifice de suport se poate ameliora situația familiilor 
monoparentale cu probleme. Politica socială în acest domeniu ar trebui focalizată 
mai mult pe activități de prevenire cum ar fi : educarea viitoarelor mame pentru a 
nu avea copii nedoriți sau în afara căsătoriei sau chiar susținerea cuplului (astfel 
încât să se evite divorțul), punându-se mai mare accent pe consiliere familială, 
care să ajute partenerii să depăşească problemele fără a renunţa la căsătorie, 
făcându-i să înțeleagă importanţa familiei pentru ei şi creşterea sănătoasă a 
copiilor lor. 


Intervenţia statului în susținerea familiilor monoparentale trebuie să vizeze 
în principal diversificarea serviciilor în comunitate, în special cele privind 
creşterea şi educarea copiilor. 

Capitolul VI 
DESTRUCTURAREA FAMILIEI 


6.1. Instabilitatea familiei 


Instabilitatea familiei poate fi determinată de o multitudine de cauze interne 
şi macrosociale care pot degenera în violență, abuz, abandon, divort. 


Deşi familia trebuie asociată cu stabilitatea, echilibrul, moralitatea şi 
durabilitatea, în multe situații ea devine opusul acestora. 


Chiar dacă de familie se leagă o serie de elemente indispensabile omului şi 
societății: copiii, casa şi gospodăria, protecția, siguranţa, afecțiunea, intimitatea, 
valorile morale - unele dintre acestea sunt realizate şi în alte forme de convieţuire, 
mai mult sau mai puţin acceptate. Aşa se face că în paralel cu forma universală 
recunoscută a familiei - întâlnim modele nonmaritale care pun problema 
legitimităţii instituției clasice a familiei. 

Dinamica societăţii şi proliferarea formelor alternative nu trebuie şi nu 
poate să determine dispariția familiei. Familia trebuie să rămână ceea ce a fost 
dintotdeauna, „leagănul naturii umane", unitatea structurală de bază a oricărei 
societăți. 


6.1.1. Familia dezorganizată 


În anii ‘80 problematica familiei s-a confruntat în diverse ţări cu situaţii 
noi: crize economice, inflație, şomaj, creşterea divorţurilor etc. Caracteristicile, 
ponderile şi consecinţele acestor noi probleme se manifestă diferențiat de la o zonă 
geografică şi socială la alta, antrenând schimbări în structura, funcțiile şi modul de 
viață al familiei. 


Lucrarea cu titlu sugestiv, „Apropieri străine” dezvoltă tema adaptării 
familiei la noile schimbări, racordarea ei la noile mecanisme ale dezvoltării. Sunt 
aici analizate tipurile noi de conflicte datorate schimbărilor economico-sociale, 
accelerării creşterii demografice. Schimbările sociale generale antrenează o serie 
de elemente noi privind modul de raportare la familie, căsătorie şi valorile lor 
specifice. Un număr tot mai mare de femei munceşte pentru a face față 
dificultăților economice, fapt ce antrenează noi raporturi între parteneri, cu 
consecinţe diverse în planul unităţii cuplului. Rolurile tradiționale ale partenerilor 
s-au schimbat, oamenii înşişi raportându-se la căsătorie şi diviziunea rolurilor în 
mod diferit faţă de perioadele anterioare. Dacă în trecut soția era orientată spre 

îngrijirea căminului şi creşterea copiilor, iar soțul era cel care furniza veniturile 
necesare întreținerii familiei, în anii ‘80 familia americană se confruntă cu 
dificultăți pe care L. Rubin, autoarea cărții menţionate, le numeşte „un complicat 
set de forțe care presează asupra familiei”. 


Conflictul normativ ameninţă stabilitatea familiei, partenerii fiind în 
permanentă căutare de situaţii care să-i avantajeze. Schimbarea are loc treptat, 
întâlneşte rezistenţe în oameni şi în sistemul instituţiilor sociale care se sprijină pe 
imaginea socială generală despre atribuţiile fiecăruia dintre membrii unei familii. 


Autoarea arată că există trei posibilități în care familiile se raportează la 
schimbările intervenite în societate: 


1. Familii care vorbesc despre schimbare fără să o realizeze cu adevărat; 
este situaţia care generează stări conflictuale puternice în interiorul familiei; 


2. Familii care sunt antrenate de schimbare fără să o conştientizeze; 


3. Familii în care partenerii întreprind serioase eforturi pentru a prelua noi 
roluri şi responsabilităţi în locul celor tradiționale. Aceste cupluri reuşesc să 
stăpânească constrângerile sociale şi conflictele interne, comportamentul lor 
adaptându-se noilor exigenţe, fiind receptive la schimbare. În general, unitatea, 
coeziunea familială poate fi erodată, subminată prin diferenţe mari între aspiraţiile 
şi ambițiile partenerilor, prin nepotrivire de caracter, prin imposibilitatea adaptării 
sentimentale sau sexuale ca şi printr-o serie de dificultăți de ordin economic. 
Aceşti factori pot fi atenuaţi de existența copiilor, de intensitatea sentimentelor 
partenerilor, de respectul instituţiei familiei şi valorile ei. 


După Robert F. Winch, dezorganizarea familială vizează trei situaţii 
specifice familiei contemporane: 


1. Dezacordul membrilor familiei în ceea ce priveşte cerințele şi obligațiile 
fiecăruia, scăderea consensului asupra statutului şi rolului; 


2. Reducerea numărului de poziţii în structura familiei, exemplificată prin 
transformarea familiei tradiționale în familie nucleară. In această direcție, T. 
Parsons apreciază familia conjugală ca reprezentând structura cea mai potrivită a 
societăţii urbanizate „care prin modificările condițiilor socio-culturale şi de mediu 
nu mai permite relațiile proprii familiilor lărgite”. In legătura cu acest tip 
structural de familie se ridică întrebări referitoare la capacitatea lor de realizare a 
socializării primare: 


3. Reducerea numărului şi a îndeplinirii unor cerinţe şi obligații ale 
partenerilor. 

Dezorganizarea familială priveşte atât eşecul instituției familiei, cât şi 
consecinţele individuale. V. Goode consideră familii dezorganizate atât pe cele 
nelegitime, pe cele incomplete prin separare, divorţ, deces, cât şi pe cele în care 
există bolnavi psihici, cronici. 

Cu toate eforturile soților de a realiza pe un timp nelimitat o viață unitară, 
trainică, fericită sunt situaţii prin care se creează fisuri în viaţa cuplului ce pot 
antrena distrugerea unității şi stabilității familiei. Putem menţiona câteva situații 
de acest gen: atracția spre alt partener, ataşamentul exclusiv al unui partener sau al 
ambilor fată de grupuri de rude sau prieteni în ciuda preferințelor expres formulate 
de celălalt partener, independenţa economică a soţiei, neînțelegeri privind 
distribuţia rolurilor, divergențe legate de creşterea şi educarea copiilor ş.a. Aşa 
cum solidaritatea cuplului se formează în timp, treptat, prin acumulare de 
experiență familială, prin acomodare şi ajustare, tot aşa dezagregarea unității 
familiei cunoaşte mai multe etape în care au loc forme specifice de slăbire a 
relaţiei conjugale. 


Etapele dezagregării sunt: a. etapa tensionării; b. etapa încetării relațiilor 
conjugale; c. etapa desfacerii vieţii de familie prin părăsire, abandon, divorţ. 


În cazul în care unul din soţi îl părăseşte pe celălalt fără a recurge la 
reglementarea juridică a situaţiei avem de-a face cu o situație complexă în plan 
economic şi moral. Partenerul rămas preia o serie de responsabilităţi ale celuilalt 
partener, încearcă să rezolve singur unele greutăți şi obstacole. 


Familiile în care apar dificultăți şi perturbări în coeziunea şi solidaritatea 
familială se confruntă cu o serie de greutăți, tensiuni, conflicte, insatisfacții şi 
frustrări cu grave consecințe pentru cei în cauză, pentru integritatea familiei. 
Unele dintre ele antrenează dezechilibre psihice, sentimentele de insecuritate şi 
provizorat, traumatisme ce se pot exterioriza în comportamente brutale şi agresive, 
în conduite deviante. 


TIPOLOGII MARITALE 


Criteriul acomodării 


Analiza conduitelor 


Căsnicii în care soţii sunt obișnuiți cu 
conflictele; soții discută în 
contradictoriu; 


Căsnicii  devitalizate (armonia şi 
comunicarea dispare treptat, se naşte o 
tensiune permanentă latentă; partenerii 
sunt legați doar de interesul pentru 
creşterea copiilor); 


Căsnicia posiv-cordială în care fiecare își 
urmăreşte propriile interese; lipsesc 
tensiunile; 


Căsnicia vitală (parteneri uniți satisfăcuți 
de activități comune; posibile rivalități şi 
conflicte); 

Căsnicia totală (conflicte inexistente, 


participarea soților la rezolvarea 
problemelor), 


Căsnicia furtunoasă (în care perioadele 
de armonie alternează cu cele de 
indiferență); nu eşuează; 

Căsnicia molatică (personalități slabe, 


interese neaccentuale); 


Căsnicia dură, lipsită de comunicare, 
stare de criză quasipermanentă; şanse 
sporite de eşec, de divorț; 

6.1.2. Cauze şi consecinţe ale dezorganizării familiei 


Funcţiile clasice ale familiei pot cunoaşte în unele cazuri abateri de la 
exigenţele funcționalității normale, unele lacune şi fisuri, deficienţe şi deformări. 
Normalitatea vieţii de familie este o expresie care desemnează întregirea 
funcțiilor, manifestarea lor în direcția asigurării armoniei conjugale, a integrării 
indivizilor în viaţa socială, a stabilităţii şi coeziunii. Normalitatea priveşte întregul 
ansamblu al funcțiilor, atât interne cât şi externe. 


În literatura de specialitate întâlnim diferite concepte care se referă, în 
esență, la aceeaşi problemă: lipsa de funcţionalitate. Expresiile utilizate sunt: 
familie dezorganizată, carențată, deficitară, dezbinată, descompletată, vulnerabilă, 
cu probleme. Problematica pe care o comportă aceste familii este deosebit de 
complexă, antrenând o serie de consecinţe negative pentru individ şi pentru 
colectivitatea respectivă. Cele mai multe din aceste probleme pot fi considerate 
eşecuri ale procesului de socializare. 


Atunci când socializarea primară nu se realizează din diferite motive, şi în 
primul rând în situațiile de deces al unuia din părinți, divorţ, abandon familial sau 
părăsire, slabă autoritate parentală, relații conflictuale, între soţi pot avea loc 
manifestări deviante şi delincvente la minori. 


M. J. Ch. de Lauwe, cunoscuta autoare franceză, a urmărit corespondența 
dintre compoziția familiei şi tulburările de comportament la copii. Folosind 
expresia “familii dezbinate”, autoarea pune în evidență frecvenţa tulburărilor de 
comportament la copiii care apar unor astfel de familii cu părinţi alcoolici, 
nervoşi, dezechilibraţi, violenţi. Aceste tulburări de comportament concretizate în 
furt, fuga de acasă, vagabondaj sunt, de cele mai multe ori conduite 
predelincvente. Conduitele care încalcă normele morale ale grupului, ale societății 
se încadrează în ceea ce se numeşte predelincvenţa juvenilă. 


Predelincvenţa juvenilă este ansamblul de acte intrate în conflict cu 
norma de comportare morală şi care, în anumite condiţii, pot fi indicii ale unei 
viitoare cariere infracționale. Specialiştii au arătat că aceste fenomene specifice 
cel mai frecvent adolescenților, reprezintă un anumit gen de ruptură cu modul de 
viață obişnuit, cu comportamentul anterior şi cu aşteptările profesorilor şi 
părinţilor. 


„Asemenea acte şi comportamente care încalcă norma morală şi care aduc 
prejudicii mai mult celui care săvârşeşte decât anturajului sa, aparțin devianţei 
sociale nepenale, de natură morală, înscriindu-se în aria predelincvenței sau 
delincventei juvenile potențiale.” 


Într-un studiu consacrat acestei problematici a fost avansat un model 
explicativ care testează relația dezorganizare familială-conduite predelincvente ale 
minorilor. Modelul cuprinde şase variabile explicative şi mai multe ipoteze prin 
care sunt avansate tipuri de corelaţii, rod al unor studii prealabile în acest 

domeniu. Considerăm că acest model sugerează cele mai frecvente tipuri de 
condiționare a fenomenului predelincvenţei minorilor şi prezintă „avantajul” de a 


fi fost testat în teren. 


VARIABILE EXPLICATIVE 


1. Situatia socio-economică a familiei 

- mărimea venitului 

- surse de venit 

- condiții de locuit 

- mod de administrare a bugetului 


1. Cu cât familia se confruntă cu dificultăți 
materiale mai mari, cu atât probabilitatea de 
apariție a comportamentelor predelincvente şi 
delincvente în rândul minorilor este mai mare; 


2. Stabilitatea căminului 
- destructurarea familiei prin divorţ, deces, 
abandon; 


1. In familiile dezorganizate prin absenţa unui 
părinte,  propensiunea către  delincvență a 
descendenților este mai mare decât în familiile 
complete și funcționale; 

2. Absența din cămin a mamei constituie un 
element esenţial al afectării echilibrului familial, 
cu efecte vizibile în tendinţele spre devianţă ale 
copiilor. 


3. Climatul conjugal 

- coeziunea morală şi afectivă a cuplului; 

- calitatea relațiilor dintre soți (tensiuni, 
conflicte); 

- modele negative de comportament 


1. Dacă în familie există un climat nefavorabil de 
viață, concretizat prin raporturi conflictuale 
puternice între soți, tendința spre devianță a 
copiilor este mai mare. 

2. Absența climat moral şi afectiv 
corespunzător în familie se corelează cu lipsa 
controlului parental. 


unui 


4. Atitudini antisociale ale mediului familial 

- alcoolism; 

-  parazitism; 

- conduite agresive şi de violență faţă de 


copii; 

- părinți cu antecedente penale; 

- părinți (adulți) cu tulburări 
psihopatologice; 


1. Familiile caracterizate prin atitudini antisociale 
şi comportamente delincvente ale membrilor 
dezvoltă un climat lipsit de valențe morale, 
propice săvârșirii unor acte deviante de către 
minori. 


5. Stilul educativ al familiei 

- control parental; 

- cunoaşterea anturajului copiilor; 

- sistemul de recompensare și sancțiuni; 
- autoritatea excesivă lipsa de 
autoritate a tatălui; 


sau 


- frustrarea afectivă maternă; 
- frecvenţa legăturilor cu şcoala 


1. Lipsa de supraveghere a comportamentelor 
copiilor în societate și insuficienta cunoaştere a 
anturajului însoțită de absența legăturii cu școala 
facilitează comiterea unor acte deviante de către 
aceștia. 

2. O autoritate excesivă a părinților bazată pe 
pedepse corporale şi sancțiuni punitive prea 
drastice creşte sentimentul de independenţă al 
tinerilor şi duce la comiterea unor delicte. 


6. Comportamente predelincvente ale copiilor şi 
tinerilor 

- carieră şcolară; 

-  absenteism; 

- utilizarea unui anumit limbaj; 

- eşecuri şcolare şi profesionale; 

- modalități de petrecere a timpului liber. 


Minortii care, în cursul carierei lor şcolare au avut 
o serie de dificultăți de integrare socială, 
concretizate în comportamente predelincvente, 
sunt mai puțin predispuşi decât alte categorii de 
tineri să încalce normele juridice. 

Testarea acestui model teoretic a permis formularea următoarelor 
observaţii: 


l. Situaţia socio-economică precară datorată insuficienţei veniturilor, 
administrării deficitare a bugetului familial, orientării prioritare a veniturilor spre 
acapararea unor bunuri materiale şi consumul excesiv de alcool sunt deficienţe 
grave în organizarea familiei, surse ale frustrării copiilor de o serie de facilități 
necesare; 


2. Deficienţele datorate relaţiilor intrafamiliale tensionate, conflictuale 
determină minorilor sentimente de insecuritate. Absenţele îndelungate din cămin 
ale unuia din părinți separarea, abandonul, divorțul, decesul reduc considerabil 
sentimentul securităţii afective, privează minorul de posibilitățile identificării lui 
cu părinții. 

Un cuplu armonios, o familie unită, un climat moral afectiv adecvat, ca şi 
responsabilitățile împărțite echitabil între părinți constituie premise obligatorii ale 
desfăşurării, în bune condiţii a socializării şi educării morale a copilului. 

3. Familiile deficitare în privința sarcinilor socializării copilului 


promovează un stil educativ carenţat definit, fie prin indiferență, fie prin răsfăț 
excesiv. 


Familiile dezorganizate perturbând procesul normal al dezvoltării 
personalității tinerilor creează grave carențe în conduita acestora. La rândul lor, 
adolescenții utilizează următoarele reacții de apărare față de deficiențele 
structurale sau organizatorice ale acestor familii: 

a) afective: anxietate, depresie, stări de excitație şi hipomaniacale, 
fenomene ipohondrice, reacții psihosomatice, obsesii, fobii, insecuritate; 

b) caracteriologice: exacerbarea trăsăturilor caracteriale de tip schizoid, 
imaturitatea proceselor afective, agresivitate, ascetism, detaşare, perfecționare, 
suprasensibilitate; 


c) cognitive: eşecuri ale performantei şcolare; 


d) psihosociale: conflicte cu familia, comunitatea, identificarea negativa 
(revoltă contra părinților, efortul brutal pentru a slăbi legăturile de dependenţă față 
de părinți); 


Aplicând o serie de tehnici specifice depistării factorilor predictivi ai 
delincvenţei juvenile se pot contura următoarele cinci categorii de predicție: 


A. Disciplina minorului asigurata de tată: severă dar prietenoasă; slabă; 
prea severă sau neregulata; 


B. Supravegherea minorului de către mama: corespunzătoare; exemplară; 
necorespunzătoare; 


C. Afecţiunea pentru minor: caldă şi supraprotectivă; indiferentă sau ostilă; 

D. Coeziunea familiei: puternică; slabă; absentă 


Şansele cele mai mari ca un minor predelincvent să devină delicvent le are 
cel care provine dintr-o familie cu un climat necorespunzător, cu o coeziune slabă 
sau absentă. Aceşti indicatori sunt apreciați ca având o suficientă valoare 
predictivă pe baza căreia să ne putem pronunţa dacă minorul este sau nu un virtual 
delincvent. 


În familie pot apărea deficienţe şi în alte planuri decât în cel socializator, 
educativ. 


O serie de disfuncţii îşi au geneza în lipsa sentimentelor de dragoste, 
respect, stimă între parteneri, în deficiențe privind alegerea partenerului, în 
educația primită în familia de origine privitor la responsabilitățile şi obligațiile pe 
care le incumbă statutul unei persoane căsătorite. 


De exemplu, exercitarea exclusivă a rolurilor menajere de către un singur 
partener (de regulă soţia) ca şi asumarea de către bărbat a autorității familiale 
generează un climat necorespunzător, tensiuni, neînțelegeri, subminarea 
solidarităţii şi coeziunii grupului. Nesatisfacerea uneia din cele mai importante 
funcții - asigurarea descendenței - duce la frustrarea sentimentelor paterne, la 
egoism, la orientarea exagerată a cuplului spre sine. Deficienţele în acest plan sunt 
considerate importante atât pentru cuplu cât şi pentru societate. Menţionăm că în 
această direcție se pot aduce „corecturi”; este vorba de tratamente împotriva 
sterilității şi frigidităţii, de adopții. 

În general, situaţia familiei se agravează când deficienţele se cumulează 
punând în pericol stabilitatea grupului. 


Se apreciază că o serie de disfuncţii de scurtă durată, diferitele accidente 
şi incidente ivite în viaţa de familie pot fi depăşite. În situaţia în care deficienţele 
devin insurmontabile asistăm la falimentul instituției familiei, faliment care poate 
consta în separarea soților, abandon sau divorţ. La acestea se pot adăuga situaţiile 
de promiscuitate, bigamie, concubinaj, infidelitate, narcomanie care creează un 
amestec de valori, principii, reguli ce pot dezorienta şi socializa negativ minorul. 
De asemenea, un factor negativ care influențează structura personalității copilului 
îl reprezintă reconstituirea unor familii din văduvi sau divorțaţi, cu copii rezultați 
din căsătorii anterioare, cu deprinderi educative diferite, la care se pot adăuga 
copiii noului cuplu. 


Prevenirea manifestărilor delincvente ca şi profilaxia lor se pot realiza 
prin măsuri şi acțiuni de revigorare a instituţiei familiei. Cele mai multe orientări 
în materie de sancționare şi readaptare a tinerilor cu comportamente deviante 
insistă asupra importanţei contextului familial sau social în care are loc 
resocializarea lor, reintegrarea în structurile sociale protectoare. „In această 
variantă reintegrarea tânărului în familia de origine, recalificarea sa profesională, 
plasarea şi integrarea lui într-o activitate socială utilă, crearea de raporturi sociale 
normale, de colegialitate şi de prieteni, petrecerea în comun a timpului liber, 

reprezintă tot atâtea „canale” care duc spre resocializare şi reinserție socială 
normală”. 


Dezorganizarea familiei, carențele ş problemele funcţionale nu duc în 
mod automat şi obligatoriu la manifestări antisociale ale minorilor. Familiile 
dezorganizate în sine nu sunt neapărat criminogene, chiar dacă 80% din actualii 
delincvenți provin din asemenea familii, totuşi nu orice familie dezorganizată prin 
orfanaj, divorţ, abandon etc. aduce după sine în mod automat delincvența 
copiilor”. De regulă, dezorganizarea familială poate determina un comportament 
deviant când se asociază cu alți factori negativi extrafamiliali (un anturaj negativ, 
dezinteres pentru cariera şcolară şi profesională, consum de alcool etc.). 


Rolul familiei în prevenirea comportamentelor predelincvente şi deviante 
a fost subliniat de o serie de autori. Astfel, T. Parsons arată că familiile sunt 
necesare în primul rând pentru că personalitatea umană nu este înnăscută, ci 
trebuie „construită” prin procesul de socializare. 


Familia este prima şi cea mai importantă şcoală a relaţiilor interpersonale, 
afirma P. Osterrieth - fiind în acelaşi timp şi un loc de individualizare a 
personalității în formare a copilului. Pe bună dreptate, H. Pieron, afirma că, de 
fapt, „copilul nu este decât un candidat la umanitate”, deoarece tipul adult este 
fixat în el la naştere. Intrând la naştere într-un anumit sistem de relaţii socio- 
afective şi culturale, copilul se va umaniza prin familie în funcție de acestea, îşi va 
forma personalitatea prin asimilarea normelor şi valorilor specifice. Instituţia 
familiei este - după părerea lui J. Lacroix - „reglatoarea gândurilor puerile şi 
adolescenţei”; ea îşi disciplinează intelectual şi moral copiii, îi învață să devină 
oameni, să promoveze conduite acceptate, dezirabile, să evite abaterile de la 
acestea. 


6.3. Divorțul 


6.3.1. Etapele şi formele divorțului 


Divorțul este o “modalitatea prescrisă social şi legal de disoluţie a 
căsătoriei”? proces care cuprinde mai multe etape: 


In legislaţia europeană divorţul este privit în trei ipostaze: 
e divorțul sancțiune (din vina uneia dintre părţi); 


e divorţul faliment (legăturile sunt atât de puternic afectate încât inevitabil 
se ajunge la faliment); 


e divorțul remediu (oferă posibilitatea de recăsătorire). 


Divorțul este un proces adesea traumatizant, care cuprinde următoarele 
etape: 


34 C. Zamfir, Vlăsceanu L. (coord), Dictionar de sociologie, Ed.Babel, Bucureşti, 1998, p.180 

Stările conflictuale şi eroziunea. Primul indicator al disoluției 
căsătoriei este manifestarea insatisfacției față de convieţuirea în cuplu. 


Motivele de insatisfacție invocate de soţi sunt aproximativ aceleaşi: 
infidelitate, agresivitate verbală, conflicte valorice. Femeile invocă mai 
frecvent agresivitatea fizică şi alcoolismul soților, iar bărbații invocă mai 
frecvent agresivitatea fizică şi lipsa de afectivitate. Cuplurile cu o durată mai 
lungă de existenţă şi persoanele cu un nivel mai ridicat de instrucţie invocă mai 
frecvent dificultățile de comunicare şi absenţa camaraderiei. 


În prima fază partenerul îşi trăieşte solitar propria insatisfacţie sau 
discută cu prieteni apropiaţi sau rude. În faza a doua, partenerii îşi exprimă 
insatisfacția şi se confruntă iar în faza a treia ajung la concluzia că relația lor este 
neviabilă. 


Separarea premergătoare. Nu toate separările conduc la disoluția 
căsătoriei, dar majoritatea disoluţiilor sunt premerse de separare. 


Disoluţia legală. Cererea de divorț este luată de către un tribunal 
sesizat prin petiție de unul dintre soţi. Cererea de divorț este înaintată mai 
frecvent de femei. 


Acomodarea în perioada de după divorț. Foştii parteneri trebuie să se 
adapteze unui nou stil de viață: convieţuirea într-o nouă locuință şi 
vecinătate, schimbarea eventuală a locului de muncă, stabilirea de noi de relaţii 
şi prieteni, refacerea în urma stresului provocat de divorţ, acomodarea la un nivel 
de trai mai scăzut, îngrijirea de unul singur a copiilor încredințaţi, pregătirea 
pentru o eventuală recăsătorire. 


Divorțul este un fenomen complex, ce comportă mai multe aspecte. Paul 
Bohannan (“Divorce and After”, 1970, New York, Doubleday, p.23), sintetizează 
următoarele aspecte ale divorțului: 


e divorţul emoţional (manifestarea divergenţelor dintre parteneri şi 
deteriorarea raporturilor afective); 


e divorțul legal (pronunţarea de către o curte de justiție a disoluţiei 
căsătoriei); 

e divorțul economic (divizarea proprietăţii între parteneri, separarea bunurilor 
casnice, stabilirea obligațiilor de plată a pensiei alimentare); 


e divorțul părintesc (încredințarea copiilor numai unui părinte şi stabilirea 
drepturilor celuilalt părinte asupra copiilor minori); 


e divorțul comunitar (divizarea comunităţii de prieteni şi izolarea de 
comunitatea de rudenie a fostului soţ); 


e divorțul psihic (dobândirea autonomiei psihice faţă de fostul partener de 
căsătorie). 

Principalele probleme care intervin în cazul divorţului sunt: stresul 
emoţional, încredințarea şi îngrijirea copiilor, divizarea proprietăţii. 


În mod tradiţional încredințarea copiilor s-a făcut mamei. Începând cu 
anii '60 - 70 s-au intensificat presiunile din partea bărbaţilor pentru a se modifica 
prevederile legale discriminatorii. De asemenea, a crescut numărul cazurilor în 
care copiii au fost încredințați ambilor părinți. Această variantă, deşi preferată 
de majoritatea cuplurilor, poate avea adesea efecte negative. Majoritatea 
reglementărilor privind divorțul stabilesc obligația ambilor părinţi de a contribui 
la îngrijirea copiilor. De regulă, acest lucru se realizează prin plata unei pensii 
alimentare (reprezentând aproximativ 30% din veniturile părintelui obligat să o 
plătească). Refuzul de a contribui la acoperirea cheltuielilor pentru îngrijirea 
copiilor se pedepseşte de lege. 


După 1970 rata în creştere a divorțurilor s-a stabilizat sau a scăzut datorită 
extinderii coabitării consensuale. În acelaşi timp a crescut rata recăsătoririlor şi 
toleranța socială față de persoanele care divorțează. 


Devenit, mai ales după cel de al doilea război mondial, un fenomen 
obişnuit, divorţul nu mai este privit neapărat negativ. El este văzut deseori nu ca 
un eşec, ci ca o soluţie, un “răspuns pozitiv la o situaţie critică”. În consecință, 
nici cei divorțați, nu mai sunt priviţi ca o paria, învinovățiți de către ceilalți, 
culpabilizaţi. Nu neapărat divorțul este o vină, el sau ea în cauză putând să-şi 
refacă viața, deturnată de pe drumul inițial, printr-o nouă relaţie sau căsătorie. 
Desigur, divorțul nu trebuie să fie considerat ca soluția oricărei situaţii critice 


dintr-o căsătorie. 


6.3.2. Efectele divorțului 


Din punct de vedere social şi individual divorţul este un fenomen 
ambivalent: el rezolvă o serie de dificultăţi (înlăturarea tensiunilor şi conflictelor 
familiale, atenuează traumatizarea copiilor ca urmare a disputelor dintre 
părinţi) dar creează şi altele noi (stres psihic, dificultăți economice). 


Divorțul ridică probleme serioase pentru parteneri, afectând stabilitatea 
căsătoriei şi antrenând după sine multiple efecte demografice şi sociale negative. 


De regulă, divorţul este precedat de o lungă acumulare de insatisfacții ale 
cuplului şi grupului familial în ansamblu, de alterarea progresivă a funcțiilor sale, 
de apariţia unor stări de tensiune şi instabilitate afectivă între soţi, de diminuarea 
sentimentelor de dragoste şi fidelitate, neîndeplinirea obligaţiilor morale şi legale 
asumate reciproc etc Uneori el este urmat de recăsătorirea părintelui restant, cu tot 
alaiul de evenimente care o reînsoțesc: apariția unor alți copii din căsătoria 
anterioară a noului soț, apariția unor copii din actuala căsnicie, schimbarea 
configurației şi relațiilor familiale. Dezorganizarea familiei nu se reduce la divorț. 
Disocierea ei prin decesul unuia dintre parteneri sau prin crizele de mai mare sau 


35 Petra S., Divorpul: o banalitate a zilei de azi, în Revista Psihologia, Ed.Ştiință şi Tehnică, nr.2, 1999, p.19 

mai mică intensitate care o perturbă - spitalizarea, privarea de libertate a unuia din 
părinți, alcoolismul, pierderea unui copil, abandonul familial, absenţa afecțiunii, 
confruntarea cu probleme economice insolubile, conflictele între soți - exercită şi 
ele, în grade diferite, influenţe negative asupra copilului.. 


Reacţiile copiilor în faţa unor astfel de situaţii îmbracă o multitudine de 
fațete: afective (anxietate, depresie, obsesii, fobii, insecuritate), caracteriologice 
(agresivitate, detaşare, suprasensibilitate), cognitive (eşecuri ale performanţei 
şcolare), psihosociale (conflict cu familia, revoltă contra părinţilor, încercările 
de a slăbi legăturile de dependenţă față de aceştia). Numai unul din patru copii 
provenind din familii divorţate îşi vede tatăl sau mama o dată pe săptămână. Şi 
aproape jumătate nu au deloc sau au prea puţin contacte de orice fel cu taţii lor 
după divorţ. Contactul bărbaților cu copii lor provenind din căsătorii anterioare 
este redus atunci când se recăsătoresc şi au copii cu noua soție. 


Familiile alcătuite dintr-un singur părinte reprezintă 16% în unele 
statistici. În unele cazuri copilul este îngrijit exclusiv de tată. Acesta preia toate 
sarcinile de îngrijire şi educare a copilului. Acest tipar familial este destul de rar în 
țara noastră şi chiar dacă tatăl are oficial întreaga responsabilitate, el este ajutat de 
obicei de către alți membri ai familiei, de obicei bunicii. Situaţia în care mama 
rămasă singură creşte copii familiei este mult mai frecventă. Ea face eforturi 
majore pentru a câştiga bani, şi drept urmare are puţin timp pentru a se îngriji de 
copii. Multe din mamele aflate în această situație devin hiperprotectoare, copilul 
unic fiind singura relaţie psihologică pe care şi-o pot permite. 


Divorțul are un puternic impact asupra copiilor, care sunt marcați de 
numeroase probleme psihologice şi relaționale. Reacţia lor este diferită în funcție 
de vârstă, sex, timpul trecut de la ruptura intervenită între părinți, calitatea 
relaţiei trecute şi prezente cu fiecare dintre aceştia etc. 


Pe termen scurt, cel mai afectaţi sunt copiii de vârstă mică (sub 6 ani), 
care devin mai neascultători, mai agresivi, mai puţin afectuoşi. Copiii de vârste 
mai mari sunt marcați de tristeţe, sentimente de frustrare, confuzie, anxietate, de 
conflicte de loialitate, mulți dintre ei căutând contactul cu părintele absent. 


Nici în adolescenţă experienţa divorțului nu este suportată fără probleme: 
furia, sentimentul de nelinişte în legătură cu viitorul, decepția, indignarea morală, 
chiar disprețul. Reacţiile se manifestă cu cea mai mare parte în primul an după 
separarea părinților, cu timpul ele atenuându-se, dar nu în toate cazurile (după 
cinci ani aproximativ o treime continuă să manifeste insatisfacție, depresie, 
solitudine, întârzieri în dezvoltare). 


O anchetă realizată în 1986 în SUA a pus în evidenţă faptul că un sfert din 
părinții divorțaţi au resentimente cu privire la procesul de divorț (partajul 
bunurilor, custodia copilului, plata pensiei, dreptul de vizită) iar întâlnirile cu 
fosta familie constituie situaţii de stres. Aproape jumătate continuă să rămână în 
relații bune după divorţ. Dintre aceştia trei sferturi împărtăşesc toate grijile şi 
bucuriile legate de copil, participă împreună la viaţa acestuia, fără ca relaţia lor 

să depăşească însă limitele drepturilor şi îndatoririlor parentale. Restul celor aflaţi 
într-o astfel de situație pun interesul copilului mai presus de orice, au încredere 
unul în celălalt iar modul în care îşi exercită rolurile parentale este foarte apropiat 
de cel din perioada căsătoriei. 


Despre costurile psihologice şi sociale masculine ale divorțului se 
vorbeşte foarte puţin. Opinia comună consideră bărbatul dacă nu cel mai adesea 
vinovat de stresul separării, măcar mai puțin vulnerabil şi capabil de nu privi în 
urmă şi a se consola repede într-o nouă relaţie. Studiile întreprinse evidenţiază 
însă o mare varietate a situațiilor. La 10 ani după divorţ jumătate din bărbaţii care 
aveau peste 40 de ani sunt necăsătoriți; mai puţin de jumătate din cei care s-au 
recăsătorit au un mariaj reuşit, restul divorţând pentru a doua oară; mulți dintre ei 
nu au altă viaţă socială în afara celei profesionale şi trăiesc un sentiment acut de 
singurătate. 


O contribuţie importantă la schimbările aduse în atitudinea paternă revine 
normelor instituționale adoptate în unele legislații începând cu anii '80. Acestea 
încearcă să prezerve cuplul parental şi după disoluția cuplului conjugal, 
introducând concepte precum „custodie partajată" sau „autoritate parentală” Acest 
sistem oferă avantajul continuității legăturii copilului cu ambii părinți şi permite 
implicarea egală a acestora în dezvoltarea sa. în practica judiciară însă, în 9 cazuri 
din 10 copilul este încredinţat mamei, considerându-se că aceasta răspunde mai 
bine nevoilor copilului, indiferent de resursele personale şi sociale ale celor doi 
părinți. 

Indiferent de numărul copiilor rămaşi în grija unui singur părinte, şocul şi 
efectele divorțului sunt aceleaşi. 


“Cred că atunci când părinții divorțează amândoi au responsabilități 
deosebite faţă de copiii lor. Cel mai important lucru pe care trebuie să-l facă 
părinţii este să-şi ajute copiii să înțeleagă de ce divorţează. Ar trebui să-i lase să se 
gândească la divorț cât de mult vor şi să-i lase să pună atâtea întrebări câte vor”. 
(Lulu, Pavi). Aceasta este mărturisirea făcută de un copil trecut printr-un proces de 
divorţ şi surprinsă în lucrarea “Separarea, divorțul şi familia” de Lisa Parkinson." 
Pentru adulți este adesea foarte dificil să-i ajute pe copii să facă faţă durerii 
provocate de divorţ, pe lângă faptul că ei înşişi resimt durerea mult timp. 


Walezak şi Burna (1984), citați de L. Parkinson, au intervievat 100 de 
copii, tineri şi adulți, în vârstă de la 6 la 57 de ani, care s-au oferit voluntar să 
vorbească despre experienţa divorţului parental. 17% au spus că le-a adus o 
oarecare uşurare, 26% simţeam că divorţul i-a afectat foarte tare, iar 32% spuneau 
că au suportat consecințe amestecate. Cea mai rea consecinţă a fost că, “se simțeau 
frământați de proasta comunicare”. Mitchell (1985) a constatat că două treimi din 
părinții din eşantionul utilizat nu au explicat nimic copiilor pentru că “motivele 
pentru separare erau evidente”. 


37 Parkinson, L., Separarea, divortul șI familia, Ed. Alternative, Bucureşti, 1993, p.57 

Fiind un proces ce antrenează multiple coordonate, divorțul şi efectele sale 
asupra copiilor sunt greu de estimat, influenţa unor factori precum: existența unui 
conflict între părinți înaintea separării, vârsta copiilor în acel moment, existența 
fraților şi a surorilor, disponibilitatea bunicilor şi a altor rude, relațiile copiilor cu 
fiecare părinte şi frecvenţa întâlnirilor cu ambii părinți (A. Giddens, opera citată, 
p.170), aducând un plus de complexitate cercetărilor pe această temă. 


J. Wallerstein şi J. B. Kelly (1980) au studiat copiii a 60 de cupluri 
separate, contactându-i pe aceştia în momentul în care divorțul era pe rol la 
tribunal, un an şi jumătate mai târziu şi după alți cinci ani. Conform afirmațiilor 
autoarelor, aproape toţi cei 131 de copii suferiseră puternice tulburări emoţionale 
în perioada divorțului părinților. 


Copiii de vârstă preşcolară erau confuzi şi speriaţi şi aveau tendinţa de a se 
învinui pentru separarea părinţilor. În legătură cu aceasta, L. Parkinson 
menţionează prezenţa unor “strategii ale reunirii”"5, ce se referă la simptomele 
fizice şi tulburările comportamentale legate de stres, care, pot reflecta încercările, 
conştiente sau nu, ale copiilor de a-şi reuni părinţii, chiar dacă asta ar fi însemnat 
ca ei înşişi să sufere în acest proces mai multă durere sau mai multe pedepse. Un 
copil bolnav poate deturna atenția părinţilor de la problemele căsniciei, unindu-i în 
grija față de copil, dar conflictul marital poate să reapară odată ce copilul redevine 
sănătos. Alteori, copilul se oferă inconştient (iar uneori conştient) drept tap 
ispăşitor care atrage asupra sa mânia părinților ca un mod de a reduce ostilitatea 
dintre ei. Saposnek (1983) descrie cum delicvenţa copiilor, lipsa de la şcoală sau 
comportamentul agresiv pot provoca certuri între părinți, menținându-i implicați 
emoțional cu copilul şi între ei. Comportamentele deviante sau tulburările de 
comportament pot avea o funcţie pozitivă în menţinerea relaţiilor în familie, iar 
unul sau mai mulți membrii ai familiei vor menține asemenea comportamente 
până când ating scopuri mai profunde. 


J.Wallerstein, continuându-și studiul, a descoperit că după 10 — 15 ani, 
aceiaşi subiecți simțeau că suferiseră într-un fel sau altul de pe urma greşelilor 
părinţilor lor. 


Creşterea ratei divorțurilor a condus şi la o creştere a numărului 
recăsătoririlor. Cercetări realizate în SUA au stabilit că 80% din cei care 
divorţează sub 30 de ani se recăsătoresc în următorii cinci ani. Termenul de familie 
compusă desemnează un grup rezultat dintr-o recăsătorire, în care cel puţin unul 
din parteneri are în îngrijire copii dintr-o căsătorie anterioară. Familia compusă 
poate fi simplu compusă (doar unul din parteneri a fost căsătorit şi are copii), dublu 
compusă (ambii parteneri se află în aceeaşi situație) şi complexă (cuplul are în plus 
şi copii născuţi din relația respectivă). Familia compusă reprezintă o subclasă a 
familiei reconstituite. Studiile americane arată că 15% dintre părinți şi 31% dintre 
copii nu îi consideră pe copiii şi, respectiv, pe părinţii vitregi cu care coabitează 


38 idem, p.69 


183 


www.psihologiaonline.ro 


Psihologia Online Biblioteca Online 


membrii ai familiilor lor. In general recăsătoririle sunt mai puţin stabile decât 
prima căsătorie. 


Nu toate căsniciile nefericite se finalizează prin divorț. Există mai mulți 
factori care împiedică un cuplu să se despartă, chiar şi în condițiile unei insatisfacții 
ridicate. Dintre aceştia, menționăm: convingerile religioase, presiunea din partea 
familiei sau prietenilor pentru a rămâne împreună, lipsa unei alternative atractive la 
căsnicie. 

În prezent divorțul nu mai este considerat o devianţă, ci se înscrie în noua 
logică a mariajului. Un argument în acest sens îl constituie rata înaltă a 
recăsătoririlor. Pentru unii autori prima căsătorie este de probă iar cea de a 
doua facilitează o mai mare adaptare maritală a partenerilor. Noua relația 
beneficiază de achiziția şi experienţa căsătoriei anterioare. Din această 
perspectivă divorţul constituie soluția ieşirii dintr-un eşec, o eventualitate 
normală în proiectul matrimonial. Concluzionând, divorţul nu poate fi şi nici nu 
trebuie tratat ca un act incriminatoriu. 


6.4. Decesul şi abandonul familial 


6.4.1. Decesul unuia din părinți 


Decesul este fenomenul care impune despărțirea definitivă atât a soților, cât 
şi a copiilor de părintele mort, acesta fiind şocul cel mai puternic. 


Dacă, în cazul divorțului copilul poate avea contacte cu părintele care nu 
mai locuieşte cu el, având (în cazurile în care acest părinte se implică în creşterea 
sa) cel puţin emoțional încă un suport, decesul unui părinte provoacă o “prăbuşire” 
psihologică atât pentru văduv/ă, cât şi pentru copil. Cu atât mai mult, pentru a-şi 
rezolva de unul singur problemele care, de obicei, sunt rezolvate de două persoane 
(soţul şi soția). 


Dacă după divorţ, relaţiile dintre un soţ şi rudele de sânge ale celuilalt soţ 
dispar, în cazul decesului este de aşteptat ca părintele văduv să primească sprijin 
mai mare atât de la rudele soţului/ei, cât şi de la rudele de sânge. În cazul morţii 
unuia dintre soți, suportul acordat de rudele rămase în viață este considerabil, 
mergând până a locui în continuare în cadrul familiei extinse. 


În societatea post-industrială însă, părintele singur îşi diminuează relaţiile 
cu rudele de sânge ale fostului partener şi menţine relaţii strânse cu propriile rude. 
Acestea, în special părinții, vor prelua o parte din îndatoririle fostului soţ, 
sprijinind cu bani, sfaturi şi cu timp efectiv consumat pentru supravegherea 
nepoților. Acest sprijin pare să fie mult mai mare în mediul rural unde adesea 
bunicii locuiesc împreună cu copiii şi nepoţii lor şi, ceea ce este foarte important, 
acest sprijin oferă şi un “substitut”, dacă putem numi astfel, pentru pierderea 
părinților. Văduva nu poate fi condamnată, nici chiar de cele mai tradiționale 
mentalități, astfel, că dragostea bunicilor pentru nepoții aflaţi într-o astfel de 

situație nu este umbrită de acuze pentru părintele rămas. Dimpotrivă, chiar şi 
acesta îşi poate regăsi mai uşor drumul şi îşi poate educa copiii normal. 


6.4.2. Abandonul familial 


Abandonul de familie este, din punct de vedere juridic, fapta celui care, 
având obligaţia legală de întreținere față de o persoană, o părăseşte, o alungă sau o 
lasă fără ajutor, expunând-o la suferinţe fizice sau morale, ori nu asigură, cu rea 
credință, timp de două luni, pensia de întreţinere stabilită pe cale judecătorească. 
După cum se precizează în Codul penal (art.305), o asemenea faptă constituie 
infracţiune, iar împăcarea părţilor înlătură răspunderea penală. În situaţia de 
abandonat pot fi soțul sau soţia, copiii minori sau cei care, deşi majori, au nevoie 
de ajutor, părinţii. Abandonul de familie constituie o faptă cu urmări deosebite 
asupra personalităţii abandonatului, mai ales dacă acesta este o persoană în 
formare. Nimic nu poate justifica un asemenea gest, deoarece în general în 
relaţiile interumane din cadrul familiei apar în prim plan de natură afectivă, care 
înglobează foarte multe elemente: afecțiune, mare apropiere sufletească, grijă, 
sprijin, puternică preferinţă şi atracție interpersonală. 


Abandonul familial implică, de cele mai multe ori, o etichetare a familiilor, 
ceea ce afectează atitudinile şi comportamentul părinților şi, implicit, al copiilor. 
Dincolo de această problemă, abandonul aduce în viaţa celor rămaşi “vina” pentru 
ceea ce s-a întâmplat. Dacă pentru adulţi problemele căsniciei şi ale traiului 
împreună fac abandonul mai uşor suportabil, copiii nu se pot adapta uşor la 
această situaţie. Pentru ei, chiar dacă au fost martorii dificultăților de comunicare 
ale părinţilor şi ale violenţei, de foarte multe ori prezentă, abandonul este şocant. 


Întotdeauna cineva poartă vina părăsirii, iar copiii o resimt ca pe o vină fie 
a părintelui rămas cu ei, fie ca pe o vină a lor înşişi. Părintele rămas cu copiii 
poate evita discuțiile, fiind nervos şi confuz sau crezând că-şi protejează copiii, 
nedeschizând subiecte tabu. 


Studiile făcute de J.Wallerstein şi R.Kelly au arătat că, în condiţiile în care 
este imposibil ca părinții să locuiască împreună, copiii vor, de regulă, să ştie că 
nici unul dintre părinți nu i-a abandonat şi nici nu are intenţia să o facă. Aceleaşi 
autoare menţionează existenţa, la un număr semnificativ de copii, a unor probleme 
psihologice nu numai pe termen scurt, dar şi în adolescenţă. La şocul dispariției, 
adesea inexplicabile, a unuia dintre părinţi, se adaugă suferința provocată de 
diminuarea grijii şi atenţiei părintelui care a rămas, de vreme ce acest părinte este 
adesea prea preocupat de a procura copiilor siguranța şi sprijinul de care au atâta 
nevoie. Wallerstein şi Kelly, citate de L. Parkinson (Separarea, divorţul şi 
familia”, Ed. Alternative, Bucureşti, 1993, p.60-61) se aşteptau ca atunci când au 
început cercetarea, copiii să aibă un sentiment de uşurare direct proporțional cu 
nivelul conflictului dintre părinții lor. Nu a rezultat deloc aşa, copiii mai mici 
exprimându-şi uşurarea lipsei părintelui în măsura în care se temeau ei înşişi de 

violenţa acestuia (tatăl, de obicei), însă mai puteam considera un remediu pentru 
problemele insolubile ale familiei. 


De altfel, “părăsirea” este o temă de discuţie consacrată în psihologia 
copilului. Protecţia şi dragostea pe care le presupun rolul de părinte nu pot fi 
înlocuite în sufletului copilului. Chiar dacă, iniţial copilul îl urăşte pe părintele 
care a abandonat familia, ulterior îi va simți lipsa, fiind dispus să-i ierte totul, cu 
condiţia reîntregirii familiei. 


Dacă în cazul divorțului, în care ambii părinți sunt actorii unui proces, 
acceptă anumite decizii, sunt prezenţi, copiii pot spera că strategiile lor de reunire 
mai pot da roade, abandonul lasă loc numai speranţei că, la rândul lui şi părintele 
plecat, va resimți la fel de acut lipsa familiei şi se va întoarce. 


Efectele psiho-traumatizante ale abandonului de familie sunt incontestabile. 
Pentru menținerea echilibrului psihologic, a sănătății psihice a individului, mai 
ales a copilului, când se află în plină perioadă de conturare şi stabilizare a 
diferitelor comportamente ale personalității sale este necesară, în primul rând, 
menţinerea unor relații normale intrafamiliale, conduita părinților oferind copiilor 
modele de identificare. Starea de abandonat se poate asocia cu instalarea unor 
stări depresive, a unor atitudini de autoizolare, de  autodepreciere, 
autodevalorizare. Chiar dacă prin acțiune judecătorească cel ce a comis fapta de 
abandon de familie îşi reia obligațiile, nu înseamnă că, automat, şi celelalte efecte, 
mai ales cele de natură psiho-traumatizantă sunt total şi definitiv înlăturate. 


6.5. Violenţa domestică 


Istoria demonstrează că violența familială a existat în toate timpurile şi în 
toate societăţile, însă, definirea acesteia ca problemă socială a avut loc de abia în a 
doua jumătate a secolului XX, pe fondul schimbărilor economice şi ideologice 
profunde produse inițial în Occident şi, ceva mai târziu, în ţările din fostul bloc 
comunist. 


Principalul motiv pentru care conştientizarea şi, implicit, preocuparea 
legată de problema violenţei familiale au avut loc atât de târziu, este reprezentat de 
specificul familiei, percepută ca un spaţiu privat, un „cerc închis” în care nu poate 
fi admisă nici o imixtiune din exterior. Această stare de fapt a fost dublată în țările 
comuniste de proclamarea unei „perfecțiuni” a societății şi, implicit, de 
nerecunoaşterea existenţei cazurilor de violență exercitată la nivelul familiei. 


Amploarea deosebită a fenomenului (numai în SUA 6 milioane de femei 
sunt agresate anual de soţi, foşti soţi sau concubini) i-a determinat pe cercetători să 
îi acorde o atenţie deosebită, în ultimele decenii violența familială impunându-se 
pe plan internaţional ca o problemă socială care afectează toate mediile sociale şi 
toate societățile umane. 

Odată recunoscută ca problemă, violența domestică a fost conceptualizată 
în mod gradual, folosind termeni precum: bătaia soției, violența domestică, 
violența în relația de cuplu, conflict conjugal, violenţa în familie, violența 
împotriva familiei. 


În ceea ce priveşte percepţia violenței exercitate împotriva femeii 
(statisticile evidențiind că 95% din victimele violenţei familiale sunt femei), se 
recunoaşte faptul că există anumite stereotipuri şi prejudecăţi care au drept 
consecință neintervenţia în violența conjugală sau stigmatizarea victimelor 
acesteia. Astfel, specialiştii în domeniu au identificat o serie de mituri, care 
funcţionează la nivelul tuturor societăţilor (inclusiv la nivelul celei româneşti): 


1. violența conjugală este o problemă privată în care nu trebuie să se 
amestece nimeni, însă, extinderea fenomenului, costurile sociale, economice şi 
generaționale au determinat o serie de țări să o abordeze ca pe o problemă 
națională, promovând politici mai adecvate şi mai eficiente sau chiar legi distincte 
(aşa cum de altfel s-a întâmplat şi în România); 


2. violența conjugală se produce rar, doar în familiile cu probleme sau 
sărace, însă studiile realizate în diferite ţări au arătat că violența conjugală nu are 
limitări pe anumite clase sociale sau statute socio-profesionale şi economice ale 
familiilor; 

3. femeile sunt abuzate pentru că ele însele cer acest lucru, direct sau 
indirect, însă gradul de acceptabilitate al acestei afirmaţii conduce la întărirea ideii 
false că violenţa este o formă acceptabilă de rezolvare a conflictelor din cadrul 
relaţiilor interpersonale; 


4. femeilor care trăiesc în cupluri violente le place acest lucru, pentru că 
altfel ar pleca, însă, motivațiile pentru care femeile nu-şi părăsesc partenerul 
violent sunt mult mai ample pentru a accepta această teorie hedonistă restrânsă; 


5. nu există nici o posibilitate de a ajuta o maltratată de partenerul de 
cuplu dacă ea decide să rămână cu agresorul, însă femeia în cauză se confruntă 
cu o situație ambivalentă, din care cu greu mai poate ieşi (motivele care ar 
determina-o să plece sunt la fel de importante ca cele care o determină să rămână); 


6. bărbaţii care-şi abuzează soțiile sunt persoane cu probleme psihice, 
însă, în urma unor studii clinice, concluziile au demonstrat acest mit; 


7. agresorii sunt violenți în toate relaţiile pe care le stabilesc, însă 
statisticile confirmă doar în parte acest mit; 


8. consumul de alcool este principala cauză a violenței conjugale, însă, 
această afirmație nu este sprijinită de realitate. Deşi cele două tipuri de 
comportamente se asociază, nici unul dintre acestea nu reprezintă cauza directă a 
celuilalt; 


45 Sorin M. Rădulescu, Sociologia violenței (intra)familiale: victime şi agresori în familie, Editura LuminaLex Bucureşti, 
2001, p. 285-290. 

9. nimeni nu poate să-i ajute pe agresori să renunțe la comportamentul 
violent, însă, experienţa multor ţări care au încercat acest lucru a demonstrat că pot 
fi mobilizate diferite mijloace şi resurse, cu rezultate notabile; 


10. sancţionarea fizică a agresorului reprezintă cea mai bună cale pentru 
a-l determina să înceteze cu actele de violență, însă, în această situație s-ar ajunge 
la crearea unui cerc vicios al violenței. 


6.5.1. Violenţa domestică: definiții şi accepţiuni 


Conceptul de violență domestică a fost introdus în vocabularul ştiinţelor 
socio-umane destul de recent, prin anii 1970. Termenii de violenţă în familie şi de 
violenţă între rude sunt folosiți pentru a se referi la orice act, care este săvârşit cu 
intenția de a răni sau de a face rău din punct de vedere fizic individului cu care 
persoana se înrudeşte din punct de vedere legal ori este rudă apropiată de sânge 
(Gelles şi Straus 1988). 


Hartmann (1981) menţionează că familia este locul în care conviețuiesc 
„oameni care au activităţi şi interese diferite şi care, în acest proces, intră adesea în 
conflict.” Alţi specialişti definesc violenţa domestică „ca orice act violent comis 
de o persoană de pe poziţia unui rol marital, sexual, parental sau de ocrotire asupra 
altor persoane, cu roluri reciproce” (Stith şi Williams, 1990). 


Din punct de vedere clinic o definiţie larg acceptată a violenței domestice 
este aceea formulată de Stark şi Flitcraft (1996), care consideră că aceasta „este o 
ameninţare sau o provocare, petrecută în prezent sau în trecut, a unei răniri fizice 
în cadrul relației dintre partenerii sociali, indiferent de statutul lor legal, sau de 
domiciliu. Atacul fizic sau sexual poate fi însoţit de intimidări sau de abuzuri 
verbale; distrugerea bunurilor care aparțin victimei, izolarea de prieteni, de familie 
sau de alte potenţiale surse de sprijin; ameninţări făcute la adresa altor persoane 
semnificative pentru victimă, inclusiv a copiilor; furturi; controlul asupra banilor, 
lucrurilor personale ale victimei, alimentelor, deplasărilor, telefonului şi a altor 
surse de îngrijire şi protecție.” 


În anul 1988, Correctional Service Canada, (apud Rădulescu, 2001) 
definea violenţa (intra)familială drept „orice formă de agresiune, abuz sau 
intimidare, dirijată împotriva unui membru al căminului familial, a unei rude de 
sânge sau contra altor persoane din mediul familial.” 


Potrivit definiției formulate de către Comitetul de Miniştri al Consiliului 
Europei, violenţa în familie este „orice act sau omisiune comisă în interiorul 
familiei de către unul din membrii acesteia şi care aduce atingere vieții, integrității 
corporale sau psihologice sau libertăţii altui membru al acelei familii, şi vatămă în 
mod serios dezvoltarea personalității lui/e1”. 


Institutul pentru Cercetarea şi Prevenirea Criminalităţii din România 
defineşte violenţa (intra)familială mai restrictiv, referindu-se îndeosebi la 
agresiunile exercitate asupra femeilor şi copiilor, considerând că violența 
domestică reprezintă „utilizarea constrângeri fizice sau emoționale asupra unui alt 

membru al familiei în scopul impunerii puterii şi controlului asupra acestuia” sau 
„ansamblul conflictelor din grupul familial, care au ca efect maltratarea 
partenerului sau a copilului”. 


Violenţa domestică se referă, ca arie de cuprindere la: 
- abuzul copilului în familie; 


- violența la nivelul relației de cuplu, denumită generic violență 
maritală; 


- violența între frați; 


- abuzul şi violenţa asupra părinţilor sau a membrilor vârstnici ai 
familiei. 
Această arie de cuprindere realizează o localizare a fenomenului şi o 


delimitare a tipurilor de relaţii în care pot exista violență domestică (Ana 
Munteanu şi colaboratorii, 2000). 


În decursul timpului s-au semnalat opinii divergente cu privire la 
legitimitatea sau ilegitimitatea folosirii violenței în familie, motiv pentru care nu 
există statistici clare în acest domeniu, întrucât autoritățile ezită să intervină. Din 
această perspectivă, Straus, Gelles şi Steinmetz (apud Rădulescu, 2001) au propus 
separarea conceptului de violenţă în două noțiuni: violență normală şi violență 
abuzivă. Violenţa normală beneficiază de aprobarea socială, fiind reprezentată de 
acte care provoacă suferinţa fizică, dar sunt aplicate corecțional. Violenţa abuzivă 
nu beneficiază de aprobarea socială şi se caracterizează prin acte care au un grad 
înalt de risc în ce priveşte rănirea. 


Ambele forme de violență sunt nocive prin efectele pe care le au asupra 
victimei şi prin faptul că duc la perpetuarea violenței, întrucât violența naşte 
violență, fie ca reacție de răspuns, fie ca formă de apărare. 


Violenţa a fost considerată ca un abuz de putere, o modalitate de impunere 
a puterii asupra celorlalți, dar în mod paradoxal ea semnifică uneori şi lipsa de 
putere. În această situaţie, dorinţa persoanei agresive de a se afirma într-un fel 
este atât de puternică, încât se transformă în agresivitate distructivă care conduce 
la violență. 


Astfel spus violenţa intrafamilială este un act sau un ansamblu de acte la 
săvârşirea cărora se foloseşte un anumit grad de forță fizică, realizat în cadrul unui 
grup care îndeplineşte funcțiile familiale (Ana Munteanu şi colaboratorii, 2000). 
Aşadar, violența intrafamilială cuprinde mai multe tipuri de violenţă: 


- violenţa fizică activă, prin care se provoacă celuilalt membru de familie o 
serie de vătămări; 

- violenţă fizică pasivă, care impune victimei izolarea, inclusiv refuzul de 
a-şi vizita copiil; 

- violența psihologică activă, reprezentând agresiunile verbale periodice şi 
susținute la adresa victimei, inclusiv poreclirea acesteia; 


- violența psihologică pasivă, constă în întreruperea sau insuficienţa 
relaţiilor sociale şi sexuale, oprirea accesului la bani sau la alte mijloace 
economice; 


- violența sexuală reprezintă forțarea la activitatea sexuală nedorită, 
realizarea unor acte cu conotaţii sexuale, atingerea fizică a diferitelor părți ale 
corpului (Graţiela Văduva şi Marina Roman, 2003); 


Alte concepte care sunt folosite pentru a desemna atacurile asupra 
persoanei sunt agresiunea, abuzul şi maltratarea. 


Din perspectivă psihologică, agresiunea este determinată de două variabile 
principale: 


- intensitatea senzației de furie determinată de o frustrare; 
- tendinţa de a exprima, în mod deschis, această senzație. 


Abuzul desemnează, în limba română, folosirea excesivă a unor 
prerogative, în aşa fel încât actul respectiv devine o faptă ilegală. În limba engleză, 
această noțiune are mai multe semnificaţii, printre care aceea de maltratare, 
molestare, agresiune sau violență. 


Maltratarea poate fi produsă prin omisiunea unor nevoi ale persoanei 
(neglijare) sau prin comiterea cu intenție a unor acte agresive (Ana Munteanu, 
2001). Din acest punct de vedere, abuzul nu se referă numai la o sancțiune fizică, 
ci la orice act care are ca scop agresiunea îndreptată asupra unui adult (insulta, 
violul şi chiar, violul marital). 


Violenţa domestică include orice act violent comis de o persoană de pe 
poziția unui rol marital, parental sau de ocrotire, asupra altor persoane cu roluri 
reciproce. Această sintagmă reuneşte violenţa la nivelul relației de cuplu 
(denumită generic violență maritală), abuzul copilului, abuzul şi violența asupra 
părinților sau membrilor vârstnici ai familiei. 


Violenţa familială este strâns legată de anumite caracteristici structurale ale 
familiei (venit, status ocupaţional al părinților, sexul acestora şi al copiilor, nivelul 
de instrucţie, modelele de autoritate parentală). De cele mai multe ori aceste 
familu se confruntă cu dificultăți insurmontabile: resurse materiale extrem de 
modeste, şomaj, dezorganizarea familiei, abandon, alcoolism, existenţa unor copii 
nedoriți. În afara caracteristicilor structurale ale familiei, există şi alți factori care 
întrețin sau sporesc violența familială: lipsa de ataşament între soți, absenţa 
afectivității faţă de copii, izolarea socială a familiei față de grupul de rudenie sau 
de comunitate. 


Cele mai frecvente forme de violență familială sunt cea manifestată de un 
soț împotriva celuilalt şi cea manifestată de un părinte împotriva copiilor. 

Violenţa domestică se poate manifesta printr-o combinație de mai multe 
acțiuni, de tipul: 


- agresiune emoţională — umilirea în faţa familiei, a rudelor, prietenilor şi 
chiar a străinilor; 


- agresiune prin intermediul copiilor — îndepărtarea copiilor de unul din 
părinţi, limitarea accesului şi întâlnirilor cu aceştia, amenințări legate de copii; 


- agresiunea prin control — interzicerea întâlnirilor cu prietenii, verificarea 
programului zilnic, a corespondenţei sau a jurnalului intim; 


- agresiune prin intimidare — observaţii cu privire la orice activitate, 
distrugerea unor lucruri îndrăgite de victimă, amenințări; 


- agresiune financiară — neconsultarea în problemele financiare ale 
familiei, controlul banilor şi al cheltuielilor; 


- agresiune fizică — lovirea, bătaia, ameninţarea cu obiecte periculoase. 


Violenţa conjugală, comparativ cu violența domestică în care este inclusă 
şi care are o arie de cuprindere mai mare (abuz asupra copilului în familie, 
violenţa la nivel de cuplu, violenţa între fraţi, abuzul şi violența asupra părinților 
sau membrilor mai vârstnici) se limitează numai la agresiunea din cadrul cuplului. 


De-a lungul evoluției istorice au existat precedente legale şi culturale care 
au îngrădit dreptul soţului de a folosi violenţa împotriva soţiei. Expresia „regula 
degetului” vine de la romani, care dădeau justificare legală legii prin care se 
permitea soțului să-şi lovească soţia cu un beţişor, cu condiţia ca el să nu fie mai 
mare decât degetul cel mare al soțului. Această lege, deşi limita într-un fel 
violenţa, nu presupunea că romanii nu aveau dreptul să-şi pedepsească aspru 
soțiile, să divorţeze sau chiar să le omoare. 


Abuzul împotriva soţiei, ca şi violenţa familială, au fost recunoscute ca 
probleme sociale la începutul anilor '70. Deşi violența împotriva femeilor a 
devenit o problemă oficială, ea a fost trecută cu vederea, iar victimele violenţei 
domestice au fost chiar blamate pentru propria lor victimizare. Se consideră că 
certificatul de căsătorie reprezintă o „autorizație pentru bătaie” (Straus, 1974). 
Dacă abuzul împotriva copiilor dobândeşte tot mai multă atenție publică, deoarece 
copiii, mai ales cei mici, sunt priviţi ca neajutoraţi, femeile bătute sunt privite cu 
suspiciune şi dispreț. 


Cercetările efectuate de Gelles (1987) asupra violenţei domestice au 
subliniat faptul că serviciile sociale pentru protecția femeilor bătute şi schimbările 
care au avut loc în structura familiei au determinat efecte pozitive în ultima 
perioadă. Astfel, în America, între anii 1975-1985 s-a înregistrat o scădere a ratei 
violenţei conjugale. Dintre cauzele care au determinat scăderea abuzului împotriva 
soției se numără: 

- climatul economic, care a fost favorabil reducerii factorilor de risc pentru 
abuzul împotriva soțiilor; 

- mariajele la vârste mai înaintate, care au favorizat apariția familiilor cu un 
număr mai mic de copiii, existând şi posibilitatea evitării copiilor nedoriți 
(Thornton şi colaboratorii, 1983); 


- egalitatea dintre soţi şi împărţirea în mod corespunzător a atribuţiilor în 
cadrul relațiilor maritale (Coleman şi Straus, 1986; Straus şi colaboratorii, 1980); 


- disponibilitatea unui număr mai mare de servicii şi tratamente oferite 
soțiilor abuzate abuzatorilor; 


- apariția unui cadru legal care asigură protecția victimelor. 


Cu toate că violenţa domestică a scăzut datorită unor factori sociali şi 
politici favorizanţi, ea se menţine la scară destul de extinsă, incluzând o serie de 
riscuri pentru femeile abuzate. Majoritatea riscurilor generate de agresor, pe care 
femeile bătute le identifică, pot fi împărțite în 7 categorii largi şi anume: rănirea 
fizică, probleme psihologice, riscuri ce implică copii, riscuri financiare, riscuri ce 
implică familia şi prietenii, distrugerea relației maritale şi riscuri ce determină 
privarea de libertate sau afectează statutul legal. 


Riscurile de rănire fizică cuprind atacurile fizice, uneori asociate cu atacuri 
sexuale, care pot determina posibilitatea infestării cu HIV sau cu alte boli cu 
transmitere sexuală. În afara rănilor rezultate din atacul direct al agresorului, o 
femeie mai poate suferi o serie de efecte fizice secundare, determinate de atacul 
fizic, cum ar fi dureri de cap, amețeli, somnolenţă etc. 


In aceste cazuri femeile bătute care au în vedere părăsirea relației abuzive, 
evaluează modul în care va determina acest fapt creşterea sau diminuarea violenţei 
fizice şi sexuale. 


În afara riscurilor fizice, este necesar să fie menţionate şi riscurile 
psihologice, care au ca efect subminarea autonomiei şi încrederii în sine a 
partenerei. Atacurile psihologice pot implica o serie întreagă de insulte, ameninţări 
ale partenerei, acuze pentru tot ce nu merge bine, punându-li-se la îndoială 
inteligența, capacitatea de a soluţiona o problemă, calitățile fizice, abilitățile 
sexuale şi performanţele profesionale. 


Un alt risc important, luat în calcul de majoritatea femeilor bătute, este cel 
care îi implică copiii. Efectele negative includ agresarea copiilor de către partener 
sau modul în care aceştia sunt afectați de faptul că sunt martorii violenţei existente 
în familie. O femeie bătută, când vrea să părăsească relația abuzivă, estimează 
anumiți factori de risc, printre care şi posibilitatea de a-şi creşte copii pe cont 
propriu. 


Există, de asemenea, un acord asupra riscurilor pe care le implică direct 
abuzul fizic asupra copiilor, menţionându-se efectele distrugătoare în plan 
cognitiv, emoţional şi social. Studiile efectuate asupra violenţei domestice 
subliniază că jumătate din bărbaţii care îşi băteau soțiile abuzau şi copiii de mai 
mult de două ori pe an. 

De asemenea, s-a constatat că există efecte negative şi în cazul copiilor care 
sunt martorii violenţei domestice. Ei au mărturisit că au sentimente de teamă 
pentru ei şi pentru mamele lor, precum şi pentru schimbările necontrolabile din 
viaţa lor. În funcţie de severitatea şi frecvenţa violenţei la care asistă, de vârsta, de 
sexul, de relația lor cu adulții şi de alți factori, s-a constatat că la aceşti copii se pot 
semnala efecte negative în ceea ce priveşte manifestarea comportamentală 
emoțională, socială şi cognitivă. Astfel de efecte se înregistrează în performanţele 
şcolare şi în modul de relaționare cu celelalte persoane, determinând creşterea 
ratelor de delincvenţă juvenilă. 


Violenţa domestică este una dintre cauzele majore ale pierderii relației, deci 
ale divorțului. Un agresor poate să-şi oblige soţia să participe la acţiuni care 
contravin legislației în vigoare şi să o amenințe apoi că dacă îl va părăsi, o va 
denunța. În această situaţie privarea de libertate şi statutul de cetăţean pot constitui 
riscuri care trebuie analizate la luarea deciziei de părăsire a partenerului. 


Davies (1998) a stabilit principalele categorii de riscuri la care este expusă 
femeia agresată, în situaţia în care rămâne cu partenerul sau îl părăseşte. Studiile 
efectuate de acesta atrag atenţia asupra faptului că violenţa conjugală nu încetează 
odată cu părăsirea partenerului agresiv, ci continuă, pe diferite planuri, problema 
nefiind soluționată. Cercetările au insistat asupra riscurilor — fizice, psihologice, 
asupra copiilor, financiare, în relația cu familia şi cu partenerii, în alte tipuri de 
relaţii — pe care şi le asumă, independent de voinţa sa, femeia supusă violenţei 
domestice, care conştientă de incertitudinea vieții în cazul părăsirii partenerului, 
de cele mai multe ori menține relația abuzivă. 


În concluzie, violența domestică include toate actele de violență apărute 
într-o relație de tip familial, între rude de sânge, rude prin alianță sau concubini 
indiferent de factori ca etnia, mediul cultural de proveniență, educaţie, culoarea 
pielii, starea economică. Deoarece femeile sunt victime predilecte ale violenţei 
domestice, sintagma de violenţă domestică se foloseşte în vorbirea curentă pentru 
a desemna, de obicei, violenţa bărbatului împotriva partenerei sale. 


Violenţa domestică se poate manifesta prin: 


- abuz fizic, de orice formă, de la bătaie la omucidere, de la mutilare 
genitală feminină la uciderea soţiei după moartea soţului sau infanticidul feminin; 


- abuz sexual, viol marital, obligarea partenerei să se prostitueze; 


- abuz psihic şi emoțional: intimidări, amenințări (inclusiv la adresa 
copiilor sau a unor rude apropiate), agresiune verbală, umilirea constantă, 
distrugerea demonstrativă a unor obiecte, şantajul, izolarea de familie, prieteni; 


- abuz economic: lipsirea de mijloace de subzistență (hrană, medicamente), 
refuzul de a contribui la susținerea familiei, împiedicarea femeii să lucreze, luarea 

cu forţa de către partener a banilor câştigaţi de femeie, lipsirea femeii de control 


asupra bugetului comun". 


a. Abuzul fizic este cel mai des întâlnit în regimul manifestărilor de violenţă 
conjugală, el este mai uşor de sesizat decât agresiunea psihică, pentru că pot exista 
semne ale violenţei care, uneori, necesită îngrijiri medicale. Însă există dificultăți 
în raportarea acestuia, fie pentru că victimei îi este ruşine de opinia publică, fie că 
nu are încredere în poliție sau îi este frică de agresor, fie pentru că se consideră 
vinovată pentru acestea. De obicei abuzul fizic este raportat autorităților, atunci 
când îmbracă forme grave care necesită spitalizare sau când victima o percepe ca 
pe o ameninţare la adresa propriei vieți. 


b. Abuzul psihic este mult mai greu de identificat decât celelalte forme pe 
care le îmbracă violența conjugală şi deci, mai greu de cuprins în statistici. Acest 
lucru se explică pe de o parte datorită faptului că semnele (tulburări psihice şi 
chiar fizice) apar mult mai târziu, neindicând drept cauză abuzul psihic, iar pe de 
altă parte pentru că victima nu recunoaşte agresiunea exercitată, în fața sa sau a 
altor persoane, din cauza variațiilor culturale ce privesc abuzul psihic. Deseori, din 
raportările victimelor reiese că această formă de abuz este percepută ca fiind mai 
gravă prin consecinţe decât maltratarea fizică. 


c. Abuzul sexual (contact sexual realizat între parteneri fără dorinţa 
victimei) apare, de regulă, în cadrul relației de lungă durată, atunci când rutina 
sexuală ia locul pasiunii ce caracterizează începutul relației sexuale între parteneri, 
însă această formă de abuz se poate manifesta şi la începutul relației sexuale. 
Rareori, victima reclamă exercitarea unui abuz sexual din partea partenerului de 
cuplu, motivele datorându-se variațiilor culturale cu privire la relația sexuală la 
relația sexuală în cuplu (supunerea necondiționată a soţiei faţă de dispoziția 
sexuală a soțului fiind cea mai des întâlnită) sau ruşinii (față de opinia publică sau 
față de ginecologul care trebuie să o examineze pentru a stabili săvârşirea 
abuzului). 


Aşadar, din perspectiva momentului recunoaşterii agresiunii ca şi a 
consecințelor medicale şi sociale importante pe care le implică, aceasta (violența 
familială/conjugală) îmbracă două forme de manifestare: 


- Prima se referă la violența de durată (cronică) în regim moderat, 
disimulată, ale cărei consecinţe vizează tulburări psihogene (în special la femei) şi 
deseori, clacarea definitivă a resurselor de activitate socială sau profesională. 


- A doua formă se referă la violența explozivă, în registru acut, deconspirată 
printr-un act medico-legal, reprezentată în principal de violenţa fizică (inclusiv 
sexuală); această formă stă la baza unor tensiuni şi situații umilitoare care pot 
cauza mai ales, tulburări psihopatologice: izolare, depresie, tentative de suicid, 
abuz de alcool, etc." 


46 Otilia Dragomir, Mihaela Miroiu, Lexicon feminist, Polirom, 2002, p. 370. 
+ Iolanda Mitrofan, Cristian Ciupercă, Incursiune în psihosociologia şi psibhosexologia familiei. Editura Press Mihaela, 
1998, p. 246. 

d. Abuzul economic este mai rar întâlnit, reprezintă o formă de violenţă 
pasivă, care presupune oprirea accesului victimei la bani sau la alte mijloace 
economice. 


Violenţa împotriva femeii include şi violarea drepturilor femeilor ca 
drepturi ale omului în situații de conflict armat, în special crimele de război, 
violul, sclavia sexuală şi constrângerea de a rămâne însărcinată şi de a naşte copii, 
precum şi sterilizarea forțată, avortul forțat, constrângerea de a folosi pilule 
contraceptive, uciderea copiilor noi născuţi de sex feminin şi selecția sexuală 
prenatală. 


6.5.2. Teorii privind violenţa domestică 


În legătură cu violența domestică au fost emise o serie de teorii sociologice, 
psihologice şi feministe, care încearcă să explice cauzele apariției acestui 
comportament. Cercetările violenței domestice consideră ca pe „un caz special” 
violența, care necesită propriul suport teoretic pentru a fi explicată (Gelles şi 
Straus, 1979). Astfel, teoriile existente asupra agresiunii, cum ar fi teoria 
agresiunii-frustrării (Berkowitz, 1962; Dollar şi colaboratorii, 1939; Miller, 1941), 
teoria atitudinii individuale (Kaplan, 1972), teoria funcţională (Coser, 1967) sau 
teoria culturilor violente (Wolfan şi Ferracuti, 1967), nu au fost direct aplicate în 
studiul violenţei familiale. Singurul model teoretic din studiul general al violenței, 
care este frecvent aplicat în cazul violenței familiale, este teoria învățării sociale 
(Bandura şi colaboratorii 1961). 


6.5.2.1. Teorii sociologice 


Perspectiva sociologică subliniază că însăşi forma de organizare a vieții 
indivizilor în familie contribuie la mărirea intimităţii, predispunând spre violență, 
în ciuda imaginii pe care o oferă, de loc a dragostei, înțelegerii şi protecției. 


Discrepanţele de vârstă, de sex, de activități şi de interese, disonanţa şi 
inflexibilitatea rolului, rigiditatea graniţelor sistemului familial sunt variabile care 
cresc tensiunea, favorizând violenţa. (Ellen Janosik, 1994) 


O cauză importantă o constituie şi violenţa în societate, care contaminează 
toate canalele informaționale din mass-media, furnizând modele care sunt preluate 
la nivelul microstructurilor sociale, creând astfel un cerc vicios al violenței, în care 
se evidențiază un patern circular. Violenţa generată în familie conduce la o 
societatea violentă şi invers, o societate care acceptă violenţa în sferele vieții 
publice accentuează tendinţele violente în cadrul familiei. În anumite segmente ale 
societății, actele violente pot fi considerate legitime, ca răspuns la anumite 
comportamente. 

Erodarea valorilor tradiționale şi impunerea unor noi valori, ca şi lipsa unor 
modele pozitive în societate pot contribui, de asemenea, la modificarea 
comportamentului între partenerii cuplului. 


Faptul că aceste violenţe în familie nu sunt sancţionate, neexistând norme şi 
legi care să le interzică, iar recompensele imediate fiind mult mai mari decât 
sancțiunile, determină perpetuarea acestor forme de manifestare. 


Unii cercetători consideră că aceste manifestări violente din mediul familial 
se transmit intergeneraţional, reprezentând o formă de comportament care se 
învaţă în copilărie, conform teoriei neajutorării învăţate a lui Walker (1979). Se 
cunoaşte faptul că natura relațiilor intime în subsistemul cuplu (soţ-soţie) oferă un 
model de legătură între bărbat şi femeie, afectând mai târziu modul de comportare 
şi relaţiile copilului în viață. 


Cercetările au demonstrat că o cauză importantă a acestor manifestări ar 
putea fi şi stresul vieţii cotidiene, subliniind faptul că bărbaţii stresaţi sunt mai 
predispuşi să-şi maltrateze soțiile, în cazul în care familia nu este importantă 
pentru ei, iar rolul lor de „cap de familie” este incompatibil şi inconsistent, fiind 
caracterizat prin nereuşita profesională (Ellen Janosik, 1994). 


Cercetările asupra violenţei din familie au justificat dezvoltarea unui grup 
special de teorii explicative, determinate pe baza ratei mari de răspândire a 
fenomenului, a naturii unice a familiei ca instituţie socială (Gelles şi Straus, 1979). 
Teoriile speciale asupra violenţei familiale au evoluat în trei direcții: 


- teorii care să explice abuzul împotriva copiilor; 
- teorii care să explice abuzul împotriva soției/soţului; 


- teorii care să explice violenţa în general. 


6.5.2.2. Teoriile psihologice 


Explicaţiile tradiționale care se referă la maltratarea soţiei au ca punct de 
plecare conceptul lui Freud (1959) de „masochism feminin”. Freud (1959) vede 
acest comportament autodistructiv ca rezultat al efectului de rezolvare a 
complexului oedipian. Copilul de sex feminin concurează cu mama, dar se teme 
de pierderea iubirii acesteia. Pentru a renunța la tată, fata, în mod inconştient, 
provoacă agresiunea acestuia, comportamentul agresiv din partea tatălui determină 
părăsirea bărbatului, temperând dorinţele timpurii pentru tată prin asocierea vinei. 
Ideea care stă la baza teoriei lui Freud este că femeia se subordonează din credința 
inconștientă că trebuie să sufere. 


Shainness (1979) prezintă masochismul ca un proces care implică trăsături 
socio-culturale. Bărbaţii violenți tind să-şi folosească violenţa ca pe un mecanism 
de intensificare a eu-lui, deoarece repertoriul lor de comportamente non-violente 
şi abilităţi de comunicare este foarte limitat. 

De obicei, femeile masochiste sunt, adesea, atrase de acest tip de bărbat. Se 
poate trage concluzia că masochismul poate fi influențat de evenimentele culturale 
şi modul de evoluție a individului, nefiind determinat numai de instinct, care se 
subordonează forțelor primare (libidoului). 


De-a lungul vieţii, femeile masochiste au experimentat şi au asimilat în 
subconştientul lor comportamente violente din partea unor persoane importante 
pentru ele (tată, frate, profesor etc.), aceasta constituind teoria aşa-numitei legături 
traumatice, propusă de Dutton şi Painter (apud Rădulescu, 2001). 


Alți factori, ca superioritatea fizică masculină şi lipsa controlului asupra 
proceselor sexuale, determină comportamente de supunere din partea femeilor. 
Acceptarea tacită a abuzului este realizată de femeile care au o moştenire socială 
şi biologică în acest sens, adoptând un comportament care favorizează abuzul. 


Violenţa în familie constituie, uneori, o deviere a comportamentului 
autodistructiv, dinspre sine spre altă persoană. De exemplu, bărbaţii care se simt 
frustraţi sub un anumit aspect îşi exteriorizează sentimentele negative asupra soţiei 
şi a copiilor. Comportamentul violent din partea bărbatului este de fapt o formă de 
apărare împotriva dependenței faţă de parteneră. 


Teoria frustraţiei consideră că agresivitatea este rezultatul blocării cauzată 
de factori externi sau împiedicarea pulsiunii vitale să-şi realizeze scopul. Printre 
factorii externi care sun percepuți ca fiind frustranți şi generatori de stres se 
numără: statutul socio-economic scăzut, şomajul, lipsa locuinţei, aglomerarea, 
izolarea şi condițiile de viață alienate. 


Agresivitatea poate fi determinată şi de agravarea unor tulburări psihice, ale 
unuia sau ambilor soţi. În cazurile în care agresivitatea se socializează, ea devine 
patologică, determinând disfuncţii la nivelul sistemului familial. 


6.5.2.3. Teoriile feministe 


Din perspectivă feministă, maltratarea soției trebuie studiată în contextul 
societăţii, care se bazează pe o formă de organizare patriarhală, normele şi legile 
patriarhale consolidând poziţia de subordonare a femeilor şi subliniind autoritatea 
bărbatului. Accentuarea, din partea societăţii, a acestei subordonări, permite, 
indirect, bărbatului superior să-şi neglijeze soția, să o maltrateze sau să folosească 
alte practici similare. 


O atitudine contradictorie rezultă din faptul că societatea, în esența ei, nu 
este patriarhală, ci matriarhală (Lesse, 1979), deoarece femeile sunt cele care 
impun valorile morale şi disciplina în familie, devenind dominante în viaţa 
copiilor. Din punct de vedere psihosocial, copilul de sex masculin, crescut într-un 
mediu matriarhal, interacționează cu mama sa într-o manieră de dependenţă, iar 
aceste nevoi sunt transferate, de către bărbat, prin căsătorie. Ostilitatea latentă, 

orientată către femei, inhibată în perioada copilăriei prin norme culturale, care nu 
permit copilului să-şi lovească mama, poate fi exteriorizată în căsătorie. 


Maria Roy (1977) oferă un punct de vedere istoric, contemporan şi de viitor 
asupra acestei probleme, care a fost menţionată în cadrul teoriilor sociologice, 
considerând că maltratarea soției este ciclică şi transmisă între generaţii, 
impunând, sub acest aspect, o abordare globală, care determină schimbări 
educaţionale şi legislative la nivelul societății. Autoarea subliniază faptul că, într-o 
societate violentă, oricine poate deveni agresor sau victimă, atunci când violenţa 
este tolerată, iar victimele sunt blamate. În acest context, toţi învaţă că agresiunea 
poate fi folositoare 


6.5.3 Cauze ale violenţei domestice 


Violenţa familială, implicit cea conjugală, nu poate fi abordată separat de 
contextul economic, social politic şi cultural educativ în care aceasta apare şi se 
dezvoltă, astfel încât convulsiile vieţii economice şi sociale ca şi carenţele 
educative au o contribuţie importantă la apariţia acestui gen de violență. 


Studiul asupra cauzelor care determină sau favorizează apariția violenței 
conjugale, i-a făcut pe specialişti să afirme că unele sunt comune, întâlnite la 
nivelul întregii societăţi, în vreme ce alte cauze sunt specifice unor categorii 
sociale. 


Astfel, cauzele comune se referă la atitudinile şi stereotipurile sociale care 
„legitimează rolul dominant” al bărbatului şi pe cel „subordonat” al femeii, la 
inegalitățile dintre sexe care s-au perpetuat de-a lungul istoriei omenirii. Cu toate 
că statele contemporane şi-au modificat legislația în sensul garantării egalităților 
drepturilor femeii cu cele ale bărbatului, totuşi, atitudinile sexiste şi concepția 
dublului standard prin care este judecată sexualitatea celor două sexe au 
supravieţuit în mare măsură pentru a menține în continuare, poziția de 
subordonare a femeilor faţă de bărbați. 


Deşi statisticile semnalează un număr mai mare de cazuri de violență 
conjugală care are loc în familiile defavorizate (deoarece în cadrul lor violenţa 
fizică este o „resursă” substitutivă pentru frustrările determinate de lipsa altor 
resurse — bani, ocupaţie, cunoştinţe, respect etc.) acest lucru este explicat de mai 
mulți cercetători prin faptul că aceste familii au mai puţină intimitate, fiind mai 
expuse controlului exercitat de agențiile publice, printre care poliție. Dimpotrivă, 
familiile din clasele favorizate au mai mare acces la serviciile private (consilieri 
familiali, psihiatri, psihologi, medici particulari etc.), motiv pentru care violența 
conjugală din cadrul lor este mai puţin transparentă. 


Dintre factorii mai specifici care determină sau favorizează violenţa 
conjugală pot fi menţionaţi următorii: 

1. consumul de alcool şi alcoolismul — în general numeroase incidente între 
soți au loc atunci când unul sau ambii soți au consumat alcool; 

2. gelozia; 
3. problemele sexuale ale cuplului (impotenta sau frigiditatea); 


4. certurile cu privire la copiii, existenţa unor copii nedoriți sau adoptarea 
unor modalități diferite de creştere şi educare a acestora; 


5. dorinţa soţiei de a deveni independentă din punct de vedere economic; 


6. factori specifici pentru dificultățile cu care se confruntă familia 
defavorizată: 


- sărăcia asociată cu sentimente de eşec şi frustrare 
- şomajul asociat cu sentimente de insecuritate 
- stresul asociat cu diferite evenimente neplăcute. 


Printre factorii agravanţi ai fenomenului se numără criza încrederii în 
sistemul juridic, liberalizarea sexuală bruscă, care a accentuat imaginea de „obiect 
sexual” a femeii, accentuarea dependenţei reciproce a soţilor din cauza sărăciei, 
subestimarea amplorii fenomenului la nivelul conştiinţei publice, cele mai grave 
cazuri de violență familială fiind percepute ca aparținând categoriilor marginale 
ale societăţii. 


Concluzionând, principalele surse ale violenţei familiale sunt: 


a) perpetuarea mentalității tradiționale cu privire la statutul superior al 
bărbatului în familie şi legitmitatea folosirii violenţei în baza superiorității sale 
(acest pattern este mai frecvent în mediile rurale); 


b) violența generată structural de procesul de tranziție de la familia 
tradițională la cea modernă (consolidarea statusului femeii în familie, negocierea 
necooperantă a poziţiei în cadrul structurilor de autoritate şi al diviziunii rolurilor 
şi responsabilităților); 


c) procesele de dezorganizare socială (creşterea stresului şi frustrării 
generate de depresiunea economică, rata ridicată a şomajului, deprecierea 
dramatică a nivelului de trai, creşterea explozivă a polarităţii sociale). 


6.5.4. Efecte ale violenţei domestice 


Violenţa domestică are efecte negative importante asupra femeii, îi 
afectează sănătatea fizică, îi periclitează sănătatea mintală, îi scade încrederea în 
sine şi în ceilalți. 


Femeia victimă prezintă trăsături de personalitate ce sunt urmarea 
mecanismelor defensive puse în funcțiune pentru a face față situațiilor. Acestea 
sunt cu atât mai persistente cu cât durata relaţiei violente a fost mai mare şi 
fragilitatea ei psihică este mai accentuată, stresul ridicat şi anxietatea permanentă 
pe care le trăieşte îi vor crea sau agrava boli cronice. Adesea ea va începe să 
consume alcool, medicamente psihotrope, substanţe care să-i aducă o stare de 

îndepărtare psihică de realitatea pe care o trăieşte. Poate avea tentative de suicid 
orientându-şi agresivitatea asupra ei însăşi sau poate dezvolta comportamente de 
deplasare a furiei asupra copiilor devenind o mamă violentă. Din punct de vedere 
al expertizei capacităţii de muncă violenţa familială cronică (verbală şi fizică) în 
registrul cvasipermanent este o sursă importantă de alimentare a tulburărilor 
psihogene, iar după un număr mare de ani creează fundalul cauzal al clacării. 


Extrem de afectați sunt şi copiii cuplului care asistă la actele de violenţă 
sau, devin la rândul lor victime. 


Copiii care cresc în familii violente prezintă probleme fizice, boli 
inexplicabile, sunt victime ale unor accidente domestice (dar şi în afara casei) au o 
creştere mai lentă, dezvoltă neîncredere în sine, depresie, mai ales că au tendința 
de a observa viaţa colegilor mai fericiți. 


Ei au diferite probleme de comportament de tipul agresivităţii sau al 
pasivității la agresivitatea celor din jur, au probleme cu somnul, tulburări de 
control sfincterian, se bat cu alţi copii, uneori au tendinţa de a se automutila, au 
comportamente defensive de tipul minciunii şi fugii de acasă. Totodată, marea lor 
majoritate au frecvente probleme cu şcoala datorită instabilității şi incapacității de 
a se concentra. 


Ca adolescenţi, consumă alcool, droguri, au relații sexuale precoce şi 
sarcini la vârste mici şi o rată crescută a tentativelor de suicid. 


Ca orice fenomen de mare amploare, violenţa domestică implică nişte 
costuri importante pentru societate: 


- costuri directe: valoarea serviciilor destinate tratării victimelor violenţelor 
(concediile medicale, spitalizările repetate, consilierea, cheltuielile de judecată, 
cheltuielile implicate în aplicarea unor sentinţe, cheltuieli pentru plasarea 
victimelor sau a copiilor proveniţi din astfel de familii în centre de ocrotire, 
cheltuieli suplimentare date de distrugerea unor bunuri private sau publice). 


- costuri sociale: creşterea mortalității, scăderea nivelului de sănătate, 
căderea calităţii vieții. 

- costuri economice: scăderea productivității muncii, scăderea numărului 
adulților activi pe piața muncii, creşterea numărului concediilor medicale, costuri 


pentru realizarea unor programe de prevenire şi intervenţie în condiţiile escaladării 
violenței. 


6.5.5 Violenţa domestică în România 


Schimbările socio-economice din România aduse de evenimentele din 
decembrie 1989 au generat şi o serie de condiţii favorizante pentru producerea 
comportamentelor violente de la nivelul familiei, respectiv al cuplului. Însă, multă 
vreme, amploarea acestui fenomen a rămas necunoscută, motivele principale fiind: 

- lipsa unei legislații adecvate care să califice ca atare actele de violență 
săvârşite de un membru al familiei asupra altuia; 


- nerecunoaşterea drepturilor pe care femeile le au; 


- prejudecățile care domină societatea românească actuală, ca şi 
manifestarea neîncrederii în organele de poliţie (urmare a epocii comuniste). 


În asemenea condiţii, preocupările legate de violenţa familială/conjugală 
(programe ministeriale, ale unor organizaţii neguvernamentale sau în parteneriat, 
adaptarea legii legislativă) sunt de dată mai recentă, apărând pe fundalul unei 
intense mediatizări a cazurilor grave şi mai puţin pe baza datelor statistice. 


În principal, sursele de date oficiale care orientează acţiunile de prevenire şi 
combatere în domeniul violenței domestice sunt reprezentate de anchetele 
victimologice, cele efectuate în cadrul secțiilor de poliție, în spitalele de urgență, 
în instituţiile medico-legale sau în aşa numitele „case de refugiu”, în care sunt 
adăpostite temporar victimele agresiunilor conjugale. Totuşi, cu excepția 
anchetelor victimologice în care cercetătorul stabileşte categoriile de analiză, 
instituțiile menţionate nu utilizează o clasificare sistematică a diverselor forme de 
violenţă conjugală şi nu folosesc rubrici oficiale pentru a înscrie în cadrul lor 
aceste forme. 


În general, informaţia cu privire la acest subiect este diseminată în cadrul 
unor categorii mai ample, cum sunt de exemplu, accidentele sau rănirile grave 
înregistrate în spitalele de urgenţă ori evenimentele care tulbură liniştea publică, 
înregistrate de către secţiile de poliţie. În plus, date fiind spaţiul în care se 
consumau conflictul între soţi şi noțiunea de violenţă specifică cu care operează 
poliţia, aceasta fie nu intervine, fie nu întocmeşte nici un raport asupra cazului. O 
intervenție mai decisă a poliţiei are loc numai cu ocazia unor omucideri sau răniri 
foarte grave, care definesc, în opinia ei, veritabila violență. 


Pe de altă parte, nu toate cazurile de violență conjugală sunt raportate 
poliției sau spitalelor, mai ales atunci când victimei îi este ruşine de opinia publică 
sau îi este teamă de agresor. Adeseori, când se adresează medicului pentru răni 
mai grave, victima preferă să declare că „s-a rănit din întâmplare” fără a menționa 
pe agresor. 


O sursă mai importantă de date oficiale o reprezintă dosarele de divorţ 
existente la tribunale, în care sunt consemnate motivele desfacerii căsătoriei, 
printre care şi acela care vizează violența partenerului. Totuşi, nici aceste dosare 
nu reproduc fidel fenomenul, deoarece, fie că soția nu poate aduce dovezi certe 
care să poată fi administrate şi probate în instanţă, fie că ambii soți negociază cu 
privire la condiţiile desfacerii căsătoriei, fără a menţiona agresiunile comise. 


O orientare mai complexă asupra fenomenului de violență conjugală poate 
fi găsit în rezultatele studiului „Sănătatea Reproducerii”, efectuat în România 
(1999) de Centrul pentru Controlul şi Prevenirea Bolilor (C.D.C.) — Atlanta, SUA 
şi Asociaţia Română de Sănătate Publică şi Management Sanitar Bucureşti, 

România (acest studiu a fost realizat de C.D.C. în toate țările din Europa de Est şi 
din fosta URSS). Instituţiile implicate în studiu au urmărit evaluarea gradului de 
realizare a comportamentelor cu risc patogen pe un lot de 6888 de femei (15-44 de 
ani, căsătorite şi anterior căsătorite) şi 2343 de bărbaţi (15-49 de ani, căsătoriți şi 
anterior căsătoriți), între comportamentele vizate numărându-se şi violența 
conjugală. De remarcat la acest studiu este faptul că prin chestionarea bărbaţilor se 
oferă ocazia unică până la acest moment de exprimare a raportării actelor abuzive 
şi din punctul de vedere al acestora (nu doar al victimelor agresiunii), ca şi o 
înțelegere mai bună a concepţiilor lor cu privire la rolurile celor două sexe. 


Din datele obţinute se poate constata, pe de o parte, că violenţa conjugală 
atinge cote înalte în România, iar pe de altă parte că modul de raportare față de 
actele abuzive diferă la bărbaţii şi femeile chestionate. Astfel: 


- „în ceea ce priveşte abuzul fizic, ponderea bărbaţilor care au declarat că 
au fost abuzivi cu partenerele de cuplu a fost aproape identică cu ponderea 
femeilor care au afirmat acest lucru (femei: 25%, căsătorite şi 64% anterior 
căsătorite; bărbați: 28%, căsătoriţi şi 41% anterior căsătoriți). 


- în ceea ce priveşte abuzul verbal (psihic) ponderea bărbaților a fost mai 
mare decât la femei (femei: 42%, căsătorite şi 72% anterior căsătorite; bărbaţi: 
57%, căsătoriți şi 60% anterior căsătoriți) 


- în ceea ce priveşte abuzul sexual s-a înregistrat o răsturnare a situației în 
sensul că bărbații nu au recunoscut deloc că au fost vreodată abuzivi cu 
partenerele lor (femei: 6%, căsătorite şi 20% anterior căsătorite; bărbaţi: 0%, 
căsătoriţi şi 1% anterior căsătoriți)” ^’. 


Raportul Naţional privind Sănătatea Reproducerii, realizat în 1999, a 
stabilit că 41% dintre femei şi 60% din bărbaţi au suferit abuzuri fizice în copilărie 
şi că 25% dintre femei şi 26% dintre bărbaţi au fost martori în copilărie la abuzuri 
fizice şi violenţă în relațiile cu părinţii lor. 


O anchetă realizată în anul 2000, pe populaţie românească, a relevat faptul 
că 23,4% din femei au suferit comportamente verbale violente din partea 
partenerilor lor, 10% abuzuri fizice şi 1,8% abuzuri sexuale”. 


Un studiu recent privind violenţa în familie a fost realizat de către Centrul 
Parteneriat pentru Egalitate în luna iulie 2003 (organizaţie membră a Reţelei 
Deschise Soros — SON). Datele obținute constituie semnale de alarmă 
îngrijorătoare cu privire la dimensiunile violenţei în familie. 


In ceea ce priveşte atitudinea faţă de violenţa în familie, în comparaţie cu 
datele existente la nivelul Uniunii Europene, populaţia din România este 
semnificativ mai îngăduitoare față de acest fenomen social, în toate formele 


48 Studiul „Sănătatea Reproducerii — România 1999” realizat de Centrul pentru Controlul şi Prevenirea Bolilor — 
Atlanta, S.U.A. şi Asociaţia Română de Sănătate Publică și Management Sanitar — Bucureşti, România. 

+ apud Aurora Liiceanu, Violenta umană: o neliniste a societății contemporane, în „Violenţa. Aspecte psihosociale”, 
volum coordonat de Gilles Ferrcol și Adrian Neculau, Editura Polirom, Bucureşti, 2003. 

acesteia. Toleranţa ridicată față de violenţa în familie, împreună cu vehicularea 
clişeelor referitoare la violență, generează, în multe cazuri considerarea 
comportamentului violent ca un comportament normal. În consecinţă, 
comportamentul violent deghizat în normalitate se transmite de la o generație la 
alta. 


Instrumentul de culegere a datelor a permis, dincolo de studiul de ansamblu 
al realităţii violenţei în familie, identificarea şi analiza tipurilor de violenţă pentru 
ultimele 12 luni care au precedat culegerea datelor (iulie — august 2003) este vorba 
de violenţa în familie ca „stil de viață”, violenţa în familie care se manifestă şi 
care marchează viaţa de zi cu zi. 


Astfel în România în intervalul iunie 2002 — iulie 2003: 


„- în jur de 800.000 de femei au suportat în mod frecvent violenţa în 
familie sub diferite forme 


- mai mult de 340.000 de copii (0-14 ani) au asistat în mod frecvent la 
scene de violență fizică între părinți 


- mai mult de 370.000 de copii (0-14 ani) au asistat la insulte şi injurii 


frecvente între părinţi sau între adulţi în gospodărie”. 


De asemenea s-a observat că rata globală a violenţei în familie de-a lungul 
vieții este semnificativ mai mare pentru femei decât pentru bărbaţi atât în mediul 
urban cât şi în mediul rural. 


Proporția persoanelor (atât femei cât şi bărbaţi) care raportează violenţa în 
familie de-a lungul vieții nu diferă semnificativ, nici în funcție de mediul de 
rezidență, nici de regiunea istorică din care provin acestea, nici de mărimea 
localităţii de rezidenţă, nici de nivelul lor de educaţie, religia sau statutul socio- 
ocupațional. 


„În schimb, dintre toate categoriile de vârstă, femei şi bărbaţi de 60 ani şi 
peste raportează semnificativ în mai mică măsură violenţa în familie de-a lungul 
vieţii: 12,8% dintre femeile de 60 ani şi peste 5,2% dintre bărbații de 60 ani şi 
peste, spre deosebire 19,1% dintre femeile 18-59 ani şi 12,4% dintre bărbaţii între 


18-59 ani declarau că au fost abuzaţi în familie, sub una sau mai multe forme”. 


De asemenea, rata globală de violenţă în familie, de-a lungul vieţii diferă 
semnificativ în funcţie de statutul marital al persoanelor intervievate precum şi de 
tipul de familie (cu sau fără copii) din care provin aceste persoane. Astfel, 
„aproape una din trei femei de 18 ani şi peste aflate în uniune consensuală 
(concubinaj) precum şi una din două femei divorțate sau separate raportează 
violenţa în familie (sub una sau mai multe forme), ponderi care sunt semnificativ 
mai mari decât la nivelul celorlalte femei. Spre deosebire, femeile căsătorite şi 
cele văduve, în considerabil mai mică măsură declară că au fost supuse la abuzuri 


50 Cercetarea națională privind violența în familie şi la locul de muncă, România 2003, Centrul Parteneriat pentru 
Egalitate. 
51 Idem. 

în familie. Dintre bărbaţii de 18 ani şi peste cei care trăiesc în uniune consensuală 
şi cei necăsătoriți raportează în semnificativ mai mare măsură violenţa în familie 
în contrast, bărbaţii căsătoriți în mod oficial în semnificativ mai mică măsură 
decât ceilalți bărbaţi declară astfel de fapte în familie”. 


Violenţa în familie de-a lungul vieţii este raportată în mai mare măsură de 
către femeile de 18 ani şi peste, care provin din familii cu copii (21,6%) prin 
comparaţie cu femeile din familii fără copii (15,1%). 


Sondajul pune în evidență existenţa unui segment consistent de populație 
supus la forme severe de violență, în familie, exercitate repetat, cu efecte multiple 
asupra sănătăţii, personalităţii şi şanselor de viață ale persoanelor victimă. 


Violenţa în familie în România este, ca şi în celelalte ţări, predominant 
violența împotriva femeii, dar şi violența împotriva copiilor, persoanelor vârstnice 
şi persoanelor bolnave. Două treimi din victimele violenţei sunt femei în timp ce 
bărbaţii reprezintă o treime. 


„Cea mai mare parte a victimelor violenţei în familie au experimentat mai 
multe tipuri de violenţă. Astfel, din totalul victimelor (femei şi bărbaţi) doar 1/3 
raportează un singur tip de violenţă în familie, pondere care în cazul victimelor 
femei scade la 29%. Cu precădere femeile raportează forme multiple de violență — 
8 din 100 de femei din România (spre deosebire de 2 din 100 de bărbaţi) au suferit 
de-a lungul vieții mai mult de 3 tipuri de violență, violenţa psihică fiind combinată 
cu cea fizică şi cu violenţa sexuală, socială sau economică.” 


Cel mai răspândit tip de violenţă în familie este violența psihologică, care 
în aproape toate cazurile acompaniază celelalte tipuri de violenţă practicate în 
familie. Violenţa fizică şi cea socială reprezintă doar o jumătate din cazurile totale 
de violenţă în familie. Violenţa economică este mai rară, reprezentând doar 1/3 din 
totalul cazurilor, iar violența sexuală este cea mai rară, fiind localizată la nivelul 
populaţiei de femei. 


Tipurile de violență definite de victimele autodeclarate ca fiind cele mai 
grave sunt: 


- violenţa psihologică: 79% dintre victimele bărbaţi şi 46% dintre victimele 
femei declară victima psihologică drept experienţa „care m-a rănit cel mai mult”; 


- violenţa fizică: 43% dintre victimele femei, spre deosebire de doar 11% 
dintre victimele bărbați susţin că, dintre toate formele de violență pe care le-au 
suportat, aceasta a fost cea mai gravă; 


- violența socială este considerată drept cea mai gravă de către 13 din 100 
de persoane, victime ale violenţei în familie, femei şi bărbaţi fără diferenţe statistic 
semnificative. Aceştia sunt cu precădere tineri, studenți şi elevi, mai ales din 


oraşele mari şi capitală.” i 


52 Jdem 

În concluzie fenomenul violenţei în familie în România, deşi nu pare să 
aibă o incidenţă mult mai mare decât în țările membre ale U.E., are altă natură. 
Violenţa în familie în România are drept factori determinanți semnificativi 
alcoolismul, sărăcia, socializarea într-un mediu marcat de violență şi modelul 
patriarhal de organizare al familiei. Prin urmare, dacă dorim să tratăm un efect — 
violenţa în familie — trebuie să tratăm în primul rând cauzele acestuia. 


Nu ajunge însă să tratăm alcoolismul sau sărăcia, atâta timp cât societatea 
românească este caracterizată încă de o mentalitate care tratează cu înțelegere 
comportamentul violent în familie. 


La nivelul mentalităților suntem încă departe de obiectivul „toleranța zero 
față de violenţa domestică” promovat de Uniunea Europeană şi susținut de 
Guvernul României. Înainte de toate este evidentă necesitatea unei campanii 
susținute de conştientizare a problemei şi de reducere a toleranţei populaţiei în 
această privinţă. 


Din punct de vedere al stării infracționale, Inspectoratul General al Politiei 
Române, prin Institutul pentru Cercetarea si Prevenirea Criminalităţii a analizat şi 
monitorizat violența în familie, începând cu anul 1996, de când au fost realizate 
studii care au evidenţiat dimensiunea fenomenului, cauzele ce determină sau 
favorizează manifestarea acestuia, rezultatele obţinute fiind valorificate pentru 
fundamentarea strategiilor şi programelor de prevenire în domeniu, dar şi pentru 
orientarea actului managerial în aceasta direcție. În acest context s-a constatat că 
violenţa intrafamilială se datorează în mare măsură unor cauze obiective, fiind şi 
consecinţa recesiunii, a crizei pe care o traversează societatea româneasca, a 
şomajului şi inflației, care determină, toate la un loc, inegalităţi economice 
frapante, sentimente de nesiguranţă si frustrare, iar în ultima instanță existența 
unor medii de subcultura si de viata necorespunzătoare, completează tabloul 
determinărilor violentei în familie. Sărăcia, numărul mare de copii, existența unor 
copii nedoriți, cuplate cu un consum exagerat de alcool, conduc la escaladarea 
conflictelor în cadrul familiei, ale căror victime sunt, în primul rând, femeile si 
Copiii. 

Întrucât cifra reală a violenţelor comise în familie nu se cunoaşte, aspect 
subliniat în studiile care analizează fenomenul şi în alte state, cauzele ținând atât 
de aspecte sociale (rolurile şi autoritatea tradiționale în cuplu, lipsa unor 
alternative materiale pentru victime, teama de oprobiul public) cât si individuale 
(în special ataşamentul demonstrat față de agresor), cercetările în domeniu nu au 
putut reflecta decât în mică măsură amploarea fenomenului, aşa cum se manifestă 
ea în prezent în țara noastră. 


Studiile realizate de Institutul pentru Prevenirea şi Cercetarea Criminalităţii 
au evidențiat un trend ascendent al violenței în familie, pe fondul creşterii, de la an 
la an, a infracțiunilor comise cu violență. Astfel, fenomenul analizat este reflectat 
mai aproape de realitate de datele statistice referitoare la infracțiunile de omor, 
lovituri cauzatoare de moarte, vătămare corporală: 

Trebuie menționat faptul că din totalul autorilor infracțiunilor comise cu 
violenţă în cadrul familiei, 70% sunt bărbaţi, aflați în diverse tipuri de relații cu 
victimele (soţi, concubini, copii, părinţi, fraţi tec.). 


În ceea ce priveşte victimele violenţei intrafamiliale, acestea reprezintă (în 
semestrul I /2003) aproximativ 10% din totalul victimelor infracțiunilor cu 
violență (respectiv 545 de victime din totalul de 5892). 


Distribuţia acestora în funcție de anumite criterii socio-demografice este 
următoarea: 


Victime pe categorii de infracţiuni 

- omor 66 (12%) 

- tentativa de omor 47 (8,6%) 

- lovire sau alte violente 156 (28,6%) 
- vătămare corporala 127 (23,3%) 

- vătămare corporală gravă 33 (6%) 


Victime femei: 266 (aproximativ 50%). Cele mai multe victime femei sunt 
înregistrate la infracțiunea de lovire sau alte violențe - 102 din totalul de 156 
(65%). 


Victime pe principalele categorii de vârstă: 

- 40- 59 ani:183 (33,5%) 

- peste 60 ani: 131 (24%) 

Victime în funcţie de mediul de producere a infracţiunii 
- în mediul urban 209 (38,3%) 


- în mediul rural 416 (61,7%). La infracțiunea de omor, în acest mediu s-au 
produs de 2,6 ori mai multe omoruri decât în mediul urban. 


Principalul factor favorizant al comiterii infracțiunilor cu violență în mediul 
familial este consumul de alcool, 70 dintre victimele din familie (13%) au 
consumat alcool în momentul victimizării. La unele dintre infracțiuni, procentul 
acestora este mult mai mare: 


- 23,4% din victimele infracţiunii de tentativa de omor; 
- 40% din victimele infracţiunii de lovitura cauzatoare de moarte; 


- 41% din victimele infracțiunii de omor. 


Violenţa în familie este un fenomen omniprezent, iar prin caracteristica sa 
de vizibilitate sociala redusă este periculos şi greu de controlat, de asemenea, 
dificil de surprins în statisticile oficiale. Departe de a fi o particularitate a societăţii 
româneşti, violenţa în familie constituie astăzi, deopotrivă o problemă socială şi o 


206 


www.psihologiaonline.ro 


Psihologia Online Biblioteca Online 


problemă de sănătate publică. Amplu prin proporţii, răspândire geografică şi 
cuprindere socială, acest fenomen este simptomatic pentru discriminarea femeii şi 
perpetuarea inegalităţii între sexe. El reflectă o încălcare flagrantă a dreptului la 
viață şi integritate fizică si psihică, consacrat în Declarația Universala a 
Drepturilor Omului (art.3) şi în alte acte normative internaţionale şi interne. 

Capitolul VII. 
FAMILIA ROMÂNEASCĂ ÎN TRANZIȚIE 


7.1. Caracteristicile perioadei de tranziţie 


7.1.1.Schimbărni în planul mentalităților 


“Sociologic vorbind, prin expresia perioadă de tranziţie se desemnează o 
fază particulară a evoluţiei unei societăți, fază în care aceasta întâmpină tot mai 
mari dificultăți, interne sau externe, de a-şi reproduce raporturile economice şi 
sociale pe care se bazează şi care îi dau o logică de funcţionare şi de evoluție 
specifică şi în care apar, în acelaşi timp, noi relaţii economice şi sociale ce 
regenerează mai mult sau mai puţin rapid, mai mult sau mai puţin violent, 
devenind condiţiile de funcţionare ale unei noi societăți” (Maurice Sodelier, 
“Introduction: lanalyse des processus de transition, RISS, 114, nov.1987, p. 501”). 
În această optică, tranziţiile sunt, generic vorbind, faze “de însemnătate 
excepțională în schimbarea societăților”, caracterizate printr-o tensiune accentuată 
între procesele reproductive şi cele transformatoare. Este momentul în care moduri 
de a produce, moduri de a gândi şi de a acționa individual şi colectiv ajunse la 
limită încep să se descompună stingându-se fie prin ele însele, fie prin voința 
sistematică a unor grupuri sociale care se opun reproducerii lor, în vederea unor 
noi moduri de a produce, de a acţiona şi de a gândi. Sunt “momente de răscruce 
ale istoriei, care mai mult decât altele făuresc sau rezumă istoria” (idem p.501).% 


Piedici în calea acestei transformări, mai puţin vizibile la nivelul simțului 
comun sunt vechile mentalități, stereotipuri, nivelul scăzut al încrederii — 
interindividuale şi instituționale — antiideologia, perceperea deformată a realității, 
etc. 


“Într-o accepţie foarte largă, mentalităţile sunt “forță de inerție ale 
structurilor mentale”. Ele sunt nişte repere stabile, familiare, la care oamenii 
apelează pentru a se putea orienta în viaţa socială. Datorită lor, oamenii îşi pot 
stabili un sistem de coordonate în care îşi înscriu mediul social, în aşa fel încât 
lumea să nu li se pară străină. Mecanismul de formare a mentalităților se bazează 
deci pe acumulări succesive ale experienţei oamenilor, experienţe care, în condiții 
date şi-au dovedit eficacitatea”. Chiar dacă sunt structuri logice, ele au o 


puternică încărcătură afectivă şi de aici o mare rezistență la schimbare. De 


10 Drăgan I., Sociologia și problemele tranzitiei, în „Sociologie Românească”, nr.3-4/1991, p.148. 
4 Marcel Doru, Mentalităţile în perioada de tranziţie, în „Calitatea vieţii”, nr. 1/1994, p.4. 

asemenea, trebuie remarcat că mentalitățile sunt structuri, care la rândul lor 
structurează. Altfel spus, opiniile, atitudinile, modul de apreciere şi evaluare a 
anumitor situații şi evenimente sunt modelate pe baza unei structuri mentale 
afective determinate. Deci mentalitățile nu se identifică cu atitudinile şi 
comportamentele, şi reprezintă acea structură care face ca anumite atitudini şi 
comportamente să se grupeze într-un sistem oarecum coerent. 


De altfel apare întotdeauna şi inevitabil un decalaj de timp între o 
schimbare în planul concret (un aparat nou, o tehnică nouă) şi formarea 
reprezentărilor sociale ale acelui obiect scheme de înțelegere şi interpretare a 
realității bazate pe acumularea şi validarea experienţei, care vor permite 
respectivei tehnici sau obiect să devină cu adevărat funcționale pentru categorii 
mai largi de oameni. 


Dezintegrarea unui sistem sau subsistem social şi înlocuirea lui cu un altul 
este totdeauna însoţită de o stare de confuzie, dezorientare, datorată 
incompletitudinii sistemului de norme şi reglementări formale, a cunoaşterii 
insuficiente a celor care există şi lipsei reperelor informale. În mod firesc o 
schimbare în planul formal este făcută atunci când la nivelul informal al relațiilor 
ea s-a produs deja, astfel încât reglementarea formală a căzut în desuetudine şi a 
devenit nefuncţională. 


Atunci când schimbarea se produce în sens invers, printr-o situaţie 
excepțională (dictatură, revoltă, revoluţie), dinspre formal înspre informal, ea este 
însoţită de o stare de anomie. 


Reperele informale cele utilizate în viaţa de zi cu zi sunt cuprinse într-un 
sistem coerent de reguli şi valori, o “grilă” de orientare în viața socială şi de 
interpretare a ei. Pentru a-şi putea forma o astfel de grilă trebuie să existe în 
conştiinţa indivizilor o imagine a societăţii ca ansamblu; fără o astfel de imagine 
individul nu poate supraviețui în societate nu ştie ce poate folosi în favoarea sa, 
care sunt căile posibile de realizare, atingere a scopurilor sale. 


7.1.2. Revalorizarea familiei 


“Deşi pe plan mondial asistăm la o dezintegrare a familiei, iar unii 
viitorologi pesimişti vorbesc chiar despre dispariția familiei nucleare, aparent 
paradoxal, în România postrevoluționară, categorii largi de populaţie se îndreaptă 
spre revalorizarea familiei (şi nu doar a celei nucleare, ci şi a celei extinse).Există, 
în opinia noastră, două ipotetice cauze ale acestui fenomen: 


1. Cauze economico-sociale: criza economică din România deceniului al 
IX-lea a făcut practic imposibilă supraviețuirea familiei nucleare în cadrul unor 
categorii foarte largi de populaţie. Ca urmare, au fost redescoperite calitățile 
familiei extinse, de tip comunitar. Se poate vorbi în cadrul acestor grupuri 
familiale, de constituirea unor “economii complementare” în cadrul unui sistem 

închis (în cadrul acestor sisteme “cererea” şi “oferta” sunt complementare de cele 
mai multe ori). 


Situaţia descrisă anterior a fost prefigurată de A. Toffler, care considera că 
singura soluţie pentru restabilirea familiei nucleare este “înghețarea progresului 
tehnologic, blocarea serviciilor, împiedicarea mobilităţii sociale, standardizarea 
normelor sociale, limitarea activităţii femeilor în gospodărie, prelungirea 
dependenţei tinerilor față de părinți şi intensificarea controlului naşterilor şi 
scăderea nivelului de trai al familiilor”. Fără a se intenționa experimentarea 
ipotezei lui Toffler, în România contemporană sunt prezente toate condițiile citate 
mai sus (poate doar cu excepţia standardizării normelor sociale). Singura diferență 
între situația imaginată a Toffler şi cea prezentă în actualitate în România se referă 
la cauza care a determinat aceste condiţii. În ipoteza lui Toffler “cauza” este 
reprezentată de o politică, iar în situația concretă din România “cauza” este 
reprezentată de o voinţă politică, iar în situaţia concretă din România “cauza” este 
economică (cu tot cortegiul său de neajunsuri: inflaţie, şomaj, sărăcie, lipsă de 
educaţie etc.). 


2. Cauze psihologice, dintre cea mai importantă ni se pare a fi 
“concentrația” foarte mare a incertitudinii. 


Predă tensiunilor şi anxietăţilor (generată de această “suprasaturaţie” cu 
incertitudine), individul simte o nevoie acută a unui punct fix în existenţa sa; simte 
nevoia unei surse de siguranță şi încredere. Într-o lume în permanentă schimbare 
are nevoie de ceva sigur şi constant; şi pentru că toate aceste atribute aparţin — 
conform modelului tradițional — familiei, tânărul contemporan alege familia, oricât 


5 42 
de rațional ar părea acest lucru”. 


Complexul de incertitudine se caracterizează în plan psihic prin 
“nesiguranță”, iar în plan comportamental, prin “blocaj şi oscilație”. Blocând 
decizia, incertitudinea produce, în cele din urmă, blocarea acțiunii. Putem vorbi de 
o “psihoză a incertitudinii” caracterizată prin pesimism maladiv, incapacitate de 
decizie şi imobilism (inactivitate).  “Incertitudinea reprezintă în esență 
“incompletitudinea cunoştinţelor”. În condiţiile normale, incertitudinea motivează 
cunoaşterea, dar atunci când “cantitatea de incertitudine” depăşeşte capacitatea 
individului de a o integra şi de a se adapta, apare aşa numitul “complex de 


incertitudine”. 


Incertitudinea este o componentă esenţială permanentă a procesului de 
decizie”. Menţinută în anumite limite, incertitudinea reprezintă o motivaţie pentru 
cunoaştere şi performanţă. În perioada postdecembristă, neexistând alternative 
reale, nici procesele de decizie nu erau autentice, deoarece toate deciziile erau 
predeterminate şi, ca urmare, nu există certitudine. Lipsa incertitudinii ducea fie la 
un optimism steril, fie la absenţa motivaţiei şi deci la imobilism. 


+ Mărginean loan (coordonator), Tineretul! Deceniului Unu: Provocările Anilor 90, Ed. Expert, Bucureşti, 1996, 
p.260 — 261. 
% Zamfir Cătălin, Costurile politice ale tranzitiei, în „Sociologie românească”, nr.3/1993, p.37. 

Pe de altă parte, după 1989, indivizii au fost confruntaţi cu un potop de 
alternative şi decizii cărora trebuiau să le facă faţă în condiţiile lipsei totale de 
educaţie şi de experiență în domeniu. Ca urmare, o mare parte din populație a 


dezvoltat un “complex al incertitudinii”."* 


Într-o cercetare mai amplă, efectuată de Institutul de Cercetare a Calităţii 
Vieţii, s-a avut în vedere şi o “analiză a tendinței indivizilor de a se implica sau nu 
în viața socială, având în vedere modul de percepţie a schimbărilor intervenite şi 
de aprecierea locului şi şanselor individului în noul context social. Reţinerea sau 
chiar reculul în fața realităţilor actuale sau, dimpotrivă, abordarea dinamică şi 
curajoasă a obstacolelor inerente situaţiei prezente sunt considerate chiar de la 
debutul acestei analize “elemente importante ale prefigurării noilor stiluri de 
viață” 


Analiza a relevat, într-adevăr existenţa a două orientări principale, două 
tipuri de abordare a vieţii şi deci două categorii de oameni: “Pe de o parte, sunt 
persoanele care recepționează din plin duritatea existenței, simțindu-se înconjurați 


de ostilitate şi fiind gata să folosească orice mijloace pentru a supravieţui”.“ 


Caracteristicile ce se pot asocia fiecărei atitudini a reieşit că sunt 
următoarele: cei ce sunt ataşaţi schimbărilor în societate, preferă o viață în care 
trebuie învinse obstacolele ce apar în cale; şi, dimpotrivă, cei ce nu sunt de acord 
cu schimbarea, optează pentru o viață în care să nu fie nevoiţi să facă eforturi 
mari. Teama de schimbare este corelată cu un stil de viaţă bazat pe stimă, pe 
minim de efort. Iar la celălalt pol se află stilul de viaţă de luptător care vrea să 
trăiască într-o lume deschisă schimbărilor”. “La o viață dinamică, elementul 
“tradiție” din societate îşi pierde interesul iar acordul cu valorile tradiționale ale 
societății aparţine în special persoanelor care optează pentru un stil de viaţă 
liniştit”. 

“Retragerea” în familie presupune nu doar valorizarea acesteia, ci 
valorizarea ei în opoziţie cu restul societăţii. Ea este opusă societăţii ca mediu 
ordonat ce se opune unui mediu haotic, ca mediu moral ce se opune unui vid 
moral, etc. 


Principalele efecte pozitive ale acestei atitudini sunt: conferirea unui 
sentiment de securitate şi definirea unui cadru de acţiune şi a unor aspirații 
legitime, astfel încât individul să-şi poată stabili scopurile proporțional cu 
posibilitățile proprii şi apariția unui prea mare decalaj între aspirații, aşteptări, şi 
posibilități de realizare decalaj care ar avea drept imediată consecință scăderea 
satisfacției faţă de viață. 


+ Mărginean loan (coordonator), Tineretul Deceniului Unu: Provocările Anilor 90, Ed. Expert, Bucureşti, 1996, 


p.262. 

% Doru, Marcel O componentă a stilurilor de viață. Orientări în viaţa socială, în „Sociologie românească”, nr.1- 
2/1992, p.69. 

+ Idem. 

+7 Idem. 

Consecințele negative se referă în special la rolul frânător al unei astfel de 
apartenenţe — atât în ceea ce priveşte individul, cât şi societatea. Un individ poate 
astfel avea aspirații mult mai scăzute decât capacitățile sale datorită mediului 
familial căruia îi aparţine; iar la nivel global (al societăţii), rezistența pe care 
societatea o opune boilor valori individualism, acţiune, spirit antreprenorial — şi-ar 
putea foarte bine avea originea tot în aceste valori tradiționale. 


Familia rămâne însă, dincolo de toate schimbările generate de situația 
socio-economică şi de modul în care indivizii se adaptează la ele, o valoare 
centrală, integrată organic “spiritului poporului român”. 


7.2. Mutatii şi schimbări în cadrul familiei din perspectivă socio- 
economică 


Sfârşitul secolului al XX-lea pare să fie pentru familie momentul 
cristalizării unor mutații profunde în relația dintre sexe, în raporturile şi 
responsabilitățile parentale în opțiunea oamenilor pentru viaţa lor personală. 


Familia românească s-a dovedit a fi o structură socială deschisă la 
comunicare şi coezivă în raporturile sociale cu exteriorul. 


Consensualitatea sa cu structurile de apartenență a fost de natură să-i 
compenseze sentimentul acut de insecuritate social-politică şi frustrațiile 
economice şi spirituale pe care în special anii de dictatură comunistă le-au 
accentuat dincolo de suportabil. Această situație s-a reflectat în raporturile 
intergeneraționale şi intersexe, producând unele alterări şi intoleranţe care nu ţin 
de specificul psihologic al poporului român. 


Schimbările radicale deteminate de evenimentele din decembrie 1989 în 
ţara noastră în toate sferele vieţii economice, sociale, politice, morale, lansează noi 
provocări în sfera familiei, a structurii şi funcţiilor ei, cât şi în ceea ce priveşte 
implicarea statului în asigurarea protecției familiei. Familule au fost puternic 
afectate de scăderea veniturilor de creşterea şomajului, de agravarea sărăciei. Din 
această perspectivă se consideră că familia românească se află sub influența 
şocului creat de dificultățile tranziției. 


Datorită acestor dificultăți au apărut o serie de simptome ale 
disfuncționalității familiale, relevante pentru starea de criză familială. Dintre 
acestea, cele mai importante sunt conflictul conjugal, violența familială, 
abandonul copilului, divorţul emoţional corelat cu infidelitatea uni sau bilaterală, 
apariția unor mari deficiențe în raporturile părinți-copii, prin defectuoasa 
exercitare a rolurilor parentale, creşterea riscului de fragilizare în dezvoltarea 
psihocomportamentală a copiilor, ca urmare a confruntărilor cu părinți multipli 
sau prin abandon, nesupraveghere etc. 


In perioada dictaturii, ca urmare a unei legislații abuzive vizând 
problematica divorţului, a interzicerii avortului, concomitent cu absența şi 

interzicerea utilizării măsurilor contraceptive, ca şi pe fondul unei progresive 
deteriorări a nivelului de viaţă şi a condiţiilor materiale, familia românească a fost 
supusă unui stres de dezvoltare, unor restricţii, care i-au crescut anxietatea şi i-au 
zdruncinat stabilitatea emoţională. În consecință au apărut „reacţii nevrotic e 
familiale şi comportamente aberante de tip familial” (Iolanda Mitrofan şi Nicolae 
Mitrofan — „Dialogul familial”, în vol. „Cabinet de psihologie”, Bucureşti, 1992), 
ale căror consecinţe se mențin şi se amplifică în perioada de tranziţie la economia 
de piață. 


Ca urmare a unui fenomen social specific în perioada regimului comunist — 
urbanizarea cvasiforțată a unei importante părți a populaţiei rurale absorbită ca 
forță de muncă într-un proces forțat de industrializare — s-au produs dislocări cu 
consecințe psihosociale nefaste în relațiile şi în structura familiei. Absența 
prelungită a tatălui, în special, dar şi a mamei, ca urmare a locurilor de muncă 
îndepărtate de rezidența familială, angajaţi frecvent în navetism obositor, a avut 
drept consecință slăbirea raporturilor de comunicare şi intimitate în numeroase 
familii, favorizând mai întâi divorțul emoţional, apoi şi cel de facto, chiar dacă 
acesta nu a fost întotdeauna oficializat. 


Pe de altă parte, procesul de adaptare la modul de viaţă urban al familiilor 
de proveniență rurală a produs adesea „fracturi spiritual-morale (I. Mitrofan, N. 
Mitrofan — „Familia în perioada de tranziţie”, în „Psihologia”, nr. special, 1994) şi 
preluarea unor modele de comportament improprii, ce au generat confuzia şi 
mutilarea raporturilor interpersonale familiale, în special ale soților şi de aici şi ale 
părinților cu copii. 


O altă problemă care a contribuit la scăderea funcției educative a familiei şi 
la diminuarea suportului său afectiv-moral, a fost aterizarea forțată prin întregul 
sistem de influenţe instrucționale şi mass-media, care a condus la o culpabilizare 
şi o reprimare a sentimentelor şi convingerilor religioase, precum şi la conduite 
sociale duplicitare, cu profunde implicaţii psihologice şi morale. Generaţiile 
tinere, în special, au fost lipsite chiar în propriile lor familii de o hrană spiritual- 
religioasă pe măsura aspirațiilor şi nevoilor lor, ceea ce s-a adăugat ca o frustraţie 
importantă în cadrul crizelor lor de identitate şi de dezvoltare. Aşa se poate explica 
întoarcerea explozivă a tineretului actual către valorile spiritual-religioase şi 
cultural-umaniste, tendință care corespunde unui proces de normalizare 
psihologică a poporului nostru, de purificare şi însănătoşire morală. 


În cei cincisprezece ani de tranziţie, familia românească, deşi şi-a păstrat 
caracterul de instituţie tradițională care tinde să-şi păstreze structurile, nu a putut 
evita transformările în societate în domeniul economic, politic, spiritual, 
legislaţiile, care au produs efecte imediate sau pe termen lung la nivelul acesteia. 


Situaţiei materiale precare a unei părți semnificative a populaţiei i se 
adaugă lipsa unor modalităţi viabile de protecţie socială a familiilor defavorizate 
socio-economic, ceea ce contribuie la perpetuarea stării de marginalizare în care se 
află, precum şi devalorizarea familiei, căsătoriei legitime, descendenţei. 

Creşterea costului vieţii, inflația, şomajul, incertitudinile şi dezechilibrele 
au antrenat schimbări în comportamentul marital, în atitudinile şi mentalităţile 
indivizilor. Revenirea la autentica spiritualitate a familiei româneşti este însoțită 
de convulsii şi confuzii care se reflectă în criza relaţiilor intergeneraționale. 


Schimbările cele mai semnificative în societatea românească 
postrevoluționară au antrenat apariţia unor sentimente contradictorii şi fenomene 
care nu pot fi ignorate şi care nu pot decât să îngrijoreze previziunile ulterioare: 


e Sentimentul acut al insecurității economico-sociale, cu creşterea anxietății 
de relaţie, a suspiciunii şi conflictualității familiale, a diminuării 
autocontrolului vieţii instinctuale. În directă legătură cu acestea, fenomenul 
violului şi al abuzului sexual al copilului au început să se manifeste ca o 
tristă realitate în etapa actuală. O influenţă nefastă o exercită şi impactul cu 
sursele de informaţie pornografică pătrunse haotic şi adesea fără 
discernământ pe piaţa liberă. 


e Proliferarea fenomenului „copiii străzii” — victime ale abandonului şi 
dezorganizării familiale, sărăcirii şi prăbuşirii morale, expuşi nu numai 
vagabondajului, ci şi toxicomaniilor cu aurolac. 


e Existența unei rezistențe psihologice a femeilor de peste 30 ani şi a 
cuplurilor în general, ca urmare a unor carențe educaţionale şi inerții 
psihologice, faţă de utilizarea mijloacelor contraceptive, practicându-se 
abuziv şi îngrijorător avorturile. 


e Neințelegeri familiale, tensiuni şi disfuncţii ale cuplului tânăr a cărui 
durată de viață comună este în scădere. 


e Preferarea de către tot mai numeroase cupluri tinere (în special studenţi 
sau după absolvirea liceului) a formelor de conviețuire nelegiferate — 
uniuni libere — în cadrul cărora nivelul comunicării afectiv-sexuale liber 
consimţită este crescut, dar cu o respingere de plano a funcţiei de procreare, 
în actuala etapă copiii nefiind doriți de către cei mai mulți. 


e Cuplurile de vârstă medie, de obicei familii cu 1-3 copii, prezintă o tendință 
de responsabilizare a grijii față de vârstnici (familiile de origine), 
raporturile cu aceştia fiind resimţite tot mai frecvent ca împovărătoare şi 
tensiune. 


e Actualele modificări legislative cu privire la proprietatea privată şi 
drepturile de moştenire au conferit, pe lângă speranţa şi mobilizarea 
benefică a persoanelor, şi o creştere a tensiunilor şi conflictelor părinți- 
copii şi în special a celor fraterne la adulți. 


e  Abandonul bătrânilor şi dificultăţile materiale şi emoţionale deosebite ale 
familiei vârstnice în actuala etapă, constituie o problemă ce suscită 
asistența socială şi de tip familial deosebită. Pe de altă parte, vârstnicii încă 
în putere exercită presiuni psihosociale şi barează sau condiționează 

evoluţia liberă a familiei tinere, conflictele intergeneraţionale repercutându- 
se din sfera socială în sfera familială. În consecință, distanța psihologică 
între generaţii are o tendință de creştere prin accentuarea raporturilor 
emoţionale de opoziţie şi de negare reciprocă, uneori chiar de intoleranță. 
Fenomenul este propriu şi raporturilor dintre tânăra generaţie şi generaţia 
de mijloc, fără a fi însă un fenomen general. 


O problemă specială şi delicată, prin consecințele viitoare, pare să o ridice 
raporturile părinților cu adolescenţii. Conform unei mentalități educaționale 
specifice poporului român , părinţii îşi orientează, susțin şi fac eforturi materiale 
deosebite pentru un nivel de şcolarizare şi culturalizare înalt, aspiraţia către o 
pregătire universitară fiind unanim exprimată şi resimțită ca un factor de 
autorealizare deplină. Acestei mentalități tradiționale i se opune actualmente o 
atitudine pragmatică a adolescenților, adaptată noilor condiţii economice şi 
spectrului şomajului, care devalorizează pregătirea cultural-informațională, aceştia 
trăind iluzia posibilității unei reuşite materiale facile, prin învăţarea doar a unor 
strategii de orientare socială, inteligență speculativă, cu efort propriu productiv 
minim şi cu efect material maxim. Această concepţie a tinerilor, nutrită de eşecul 
material al eforturilor de pregătire culturală susținute, are drept consecinţe fie o 
superficială pregătire şi o prăbuşire a aspirațiilor profesionale şi familiale, ceea ce 
într-o primă etapă, corelat şi cu absenţa locurilor de muncă, îi face dependenți de 
familie, fie - în cazuri limită — îi conduce la abandonarea timpurie a studiilor şi 
antrenarea în activităţi confuze, nu de puține ori cu impact antisocial. 


7.2.1. Efecte negative ale tranziției asupra familiei 


Din punct de vedere economic, al veniturilor şi al cheltuielilor, tranziţia a 
adus o seamă de schimbări majore în viața de familie şi din păcate, de ordin 
negativ: scăderea nivelului de trai prin reducerea puterii de cumpărare datorită 
inflației şi salariilor mici, imposibilitatea cumpărării unui apartament datorită 
preţurilor exorbitante, reducerea posibilităţilor de participare la activităţi culturale 
sau de a beneficia de vacanțe, călătorii. În cei zece ani de tranziţie, oamenii au 
reuşit să deprindă obişnuinţa de a gestiona eficient veniturile şi cheltuielile, pentru 
a rezista provocărilor la care este supusă. Ei au conştientizat conceptul de a investi 
ceea ce e profitabil pentru economia de piață pe care vrem să o dezvoltăm. 


Numai că problema reală este cuantumul mic al veniturilor în raport cu 
inflația care nu mai permite şansa punerii deoparte pentru investiții, mai ales în 
ultimii ani. Starea de spirit generală care se răsfrânge asupra tuturor membrilor 
familiei este cea de oboseală şi dezorientare, de pesimism, ceea ce la nivel 
național nu poate decât să îngrijoreze. 


Una din problemele cele mai dure cu care se confruntă familia în zilele 
noastre este şomajul. Şomajul real şi potenţial a devenit un puternic factor de stres 
pentru o însemnată parte a populației. Deşi tranziţia la economia de piaţă nu se 
putea face, evitând un astfel de fenomen, scăderea producţiei economice nu face 

decât să crească numărul celor fără loc de muncă, în care ponderea cea mai 
importantă o au oamenii cu 10 clase, c ei cu şcoala post-liceală şi cei cu studii 
superioare. În privinţa repartiţiei pe sexe, femeile sunt net dezavantajate prin 
restructurările masive din industria uşoară şi cea alimentară, unde acestea aveau o 
pondere majoritară. 


Alături de şomajul femeilor, o gravă problemă de ordin social o reprezintă 
şomajul tinerilor. Să înceapă viaţa de lucrători cu ajutorul de şomaj şi cu „statutul” 
de şomeri este total descurajant pentru aşteptările şi proiectele lor viitoare. În plus, 
şomajul înseamnă degradarea calificării profesionale pentru care s-au pregătit, ca 
şi lipsa mijloacelor materiale, financiare pentru a duce un trai decent. Nevoile 
relativ superioare ale tinerilor conduce la scăderea nivelului de viață pentru 
întreaga familiei. 


Lipsa unui loc de muncă în care tinerii să se exprime ca specialişti duce la 
îngustarea orizontului valoric şi de aspirații. Neavând unde să muncească 
încetează tensiunea creatoare, dorinţa de depăşire şi autodepăşire. Pe planul valori, 
se produce o reală răsturnare reflectată în confuzie şi dorință. 


O altă consecință nefastă a „statutului” de şomer este lipsa orizontului 
familial la tânăra generație. Fără un loc de muncă, fără casă, fără dotările necesare 
în ea, tinerii nu mai îndrăznesc să se căsătorească. În acest fel. Familia este 
afectată de esenţa ei, în ființa ei fizică. 


Scade natalitatea, se produce un păgubitor echilibru în piramida vârstelor. 
Apar astfel şi cazuri când scade şi nivelul de moralitate al relaţiilor dintre tineri. 
Se încurajează relaţiile efemere, neresponsabile cu consecinţe, uneori novice 
asupra sănătăţii. Din acest punct de vedere, familia trăieşte un profund sentiment 
de criză. 


O expresie a crizei generale a societăţii reflectată în familie este trecerea în 
condițiile lipsei acute de locuinţe pentru tineri, de la familia nucleară la familia 
extinsă, asemănătoare cu cea tradițională. 


In satele româneşti, tinerii proaspăt căsătoriţi îşi continuă o bună perioadă 
viața împreună cu părinţii unuia din ei, până îşi strâng împreună resursele 
financiare pentru o casă separată a tânărului cuplu familial. 


În rândul implicaţiilor nocive ale şomajului este şi aceea că el începe să 
afecteze orizontul şcolar sau dorința de a învăţa a viitoarelor generaţii. Unii părinți 
şi copii gândesc după modelul „Dacă învățând o şcoală sau o facultate, tot şomer 
ajung, atunci la ce bun să o mai urmez”, aceasta neavând alt efect decât scăderea 
aspirației pentru care şi şcoală, având ca premisă drumurile lungi şi fără nici un 
succes pe care le bat tinerii absolvenţi la oficiile de distribuire a forței de muncă. 


Negestionându-se eficient piața muncii, în lipsa unui management al 
resurselor umane, s-a pierdut o valoare fără de preț: încrederea în şcoală, în carte 
şi s-a dobândit deziluzia în ele, credinţa că „merge şi aşa”, când abia se terminase 
cu ea. 

La fel de păgubitoare pentru interesele naționale este decizia tinerilor de „a- 
şi lua lumea în cap” sau „de a pleca peste graniță”, de a emigra pentru a se realiza 
uman şi profesional. Lipsa unor strategii pe termen lung privind planul de 
învăţământ, resursele de muncă şi utilizarea lor eficientă netezeşte drumul unui 
simplu „brain-drain”, cu implicaţii profunde în ceea ce priveşte ritmul şi 
dimensiunile dezvoltării viitoare a ţării. 


7.2.2. Efecte pozitive ale tranziţiei asupra familiei 


Perioada de tranziţie se caracterizează însă şi printr-o serie de trăsături cu 
efecte benefice asupra familiei şi expresiei ei în societate. 


În primul rând a impus modelul exprimării sincere, deschise, în familie, a 
tuturor problemelor sociale spinoase sau controversate, renunţându-se la 
comportamentul duplicitar potrivit căruia în casă vorbeşte liber, iar „în afara ei” 
codificat sau extrem de prudent. Libertatea dobândită a descătuşat comunicarea 
intrafamilială şi extrafamilală, unificându-le spre beneficiul tuturor membrilor ei. 


Tranziţia a dus şi la democratizarea crescândă a relațiilor dintre părinți şi 
copii, dintre profesori şi elevi. Trecerea de la autoritatea absolută a părinților şi 
profesorilor, la fluidizarea relaţiilor şi la relativizarea lor, este una din trăsăturile 
de fond specifice nu numai tranziției din ţara noastră, dar marii tranziţii a societății 
umane spre o societate globală. 


Trecerea la o societate deschisă şi democratică a deschis drumul larg 
informării, cunoaşterii, accesului la informaţii tinerilor, astfel încât nivelul lor de 
cunoaştere depăşeşte la cote fără precedent pe cel al predecesorilor lor la aceeaşi 
vârstă. Cu pătrunderea mijloacelor electronice de comunicare umană, cu 
extinderea televiziunii prin cablu, antenă satelitară, pământul devine realmente 
„un mic sat” (D. MacLuhan), iar tinerii sunt primii beneficiari ai progresului 
tehnic asimilat. Muzica, sportul, ca şi matematica şi informatica, ştiinţa în general, 
formează mediul cultural transnațional al tinerilor. 


În această nouă lume, părinţii sunt cei care trebuie să înveţe de la tineri, să-i 
asculte şi să îi înțeleagă, pentru a se stabili un dialog între generaţii. Adolescenţii 
şi tinerii de azi ascultă mai puţin de proprii lor părinţi şi profesori şi se ascultă mai 
mult pe ei înşişi. Au scăzut influenţele educative pe verticală în favoarea celor pe 
orizontală. Influenţa crescândă şi nevoia de autonomie a tinerei generaţii, ruptura 
ei de valorile, credințele şi convingerile generației adulte, fac să se adâncească 
criza de comunicare, de dialog dintre ele, se constituie totodată în tot atâţia factori 
care dezarticulează vechile metode şi tehnici educative. 


Şcoala, familia, prin reprezentanţii ei — profesori, părinți — nu au fost 
pregătiți să răspundă noilor nevoi ale tinerilor. Comunitatea educativă formată din 
instituțiile culturale, presa, TV, radioul, înregistrează prăbuşirea valorică şi a 
reperelor societății, dar acționează slab şi în general ineficient pentru coeziunea 
valorică a generaţiilor. 

Un model cultural familial generat de perioada de tranziție este inițiativa, 
spiritul întreprinzător. Societăţile familiale cu răspunderi limitate răspund nevoii 
de câştig, dar şi de realizare umană, de servire a semenilor, de ridicare a calităţii 
vieții. 

Ele refac unitatea nucleară a familiei destrămate în perioade de dezvoltare 
industrială, asigură buna gestionare a bunurilor, a materiilor prime, materialelor şi 
produselor finite generează o nouă etică a muncii bazată pe responsabilitate, 
eficiență, raționalitate. 


Totodată, ele angajează simultan generaţia adultă şi cea tânără în realizarea 
obiectivelor propuse, asigurând transmisia de modele culturale comportamentale 
de la o generaţie la alta, de la tineri la vârstnici în probleme tehnice noi, de la 
vârstnici la tineri în cele tradiționale. 


În rândul tinerilor, pare să se răspândească modelul occidental preponderent 
consumatorist, bazat pe nevoia de „a avea” în detrimentul lui „a fi”. Dorinţa de a 
avea, de a se îmbogăţi peste noapte, rămâne un miraj pentru unii tineri, chiar dacă 
în ţara noastră condiţiile sunt mai puţin propice. Totuşi se conturează şi un alt 
model cultural ideal şi anume acela „de a avea pentru a fi”. 


Idealul de „a fi” un VIP (very important person) începe să se răspândească 
în rândul familiilor şi al tinerilor, singura cale reală rămânând însă munca, 
învăţătura şi studiul — mijloace lăudabile şi demne de tot respectul. 


Perioada de tranziție a facilitat modele culturale, de modernizare a vieții de 
familie în stilul de viață, vestimentația, dar şi modele de sărăcire a ei, prin 
procesele economice de inflaţie, de şomaj. În ultima vreme se resimte limitarea 
comunicării interumane în sensul restrângerii vizitelor reciproce, a convorbirilor la 
telefon, a utilizării serviciilor de poştă şi telecomunicaţii, datorită costurilor mari. 
În acelaşi timp, familia şi-a restrâns şansa trăirii în colectiv a evenimentelor legate 
de momentele fundamentale ale vieţii: naşterea, căsătoria, botezul, înmormântarea 
sau alte ritualuri religioase, ca şi aceea a refacerii capacității de muncă prin 
odihnă, recreare, vacanțe, concedii, datorită aceluiaşi factor economic, resursele 
limitate de câştig. 


Posibilitatea redresării producției poate avea loc în creşterea spiritului 
întreprinzător şi a iniţiativelor de angajare în activităţi aducătoare de profit, atât în 
familiile din oraş, cât şi de la sat. 


O problemă cu care se confruntă societatea civilă se referă la analizarea cu 
atenție a sistemului de aşteptări, aspirații de muncă, de viaţă a tinerei generații. 
Transnaționalizarea unor fenomene culturale de divertisment sunt elemente ale 
înscrierii familiei româneşti prin produşii ei, tinerii, în fluxul fenomenelor mai 
mult sau mai puțin pozitive, ce caracterizează lumea contemporană modernă. 
Tinereţea are nevoi comune, dovadă că orice tânăr se poate înțelege cu orice alt 
tânăr de pe mapamond, uneori mai bine decât cu proprii săi părinți. 

Ieşirea din actuala stare de criză în care se află România, redresarea tuturor 
sectoarelor economiei naţionale şi ale vieții sociale, rezolvarea problemelor 
sociale severe cu care se confruntă familia, în general nu sunt posibile în afara 
triadei muncă, învăţătură, cercetare. 


Numai muncind, învățând şi utilizând rezultatele cercetării ştiinţifice pentru 
o mai bună gestionare a avutului public se constituie o scală de valori, se refac pe 
o bază nouă structurile societăţii, inclusiv familia, aducând acel belşug material, 
sufletesc şi spiritual după care națiunea română aspiră de atâta vreme. 


7.3. Schimbări în dimensiunile demografice ale familiei 


Modificarea structurii populaţiei după starea civilă 


La 1 ianuarie 2005 aproape jumătate din populaţia masculină (49,5%) era 
căsătorită, fată de 49,3% în 2004. Ponderea femeilor căsătorite a fost de 47,1% 
comparativ cu 47,0% la 1 ianuarie 2004. 


Ponderea populației căsătorite a crescut odată cu vârsta, atingând cea mai 
mare valoare la bărbații din grupa de vârstă de 60-64 ani (83,8% la 1 ianuarie 
2005) şi la femeile din grupa 40-44 ani (78,0% la 1 ianuarie 2005). 


În cadrul populaţiei masculine de 60 ani şi peste, bărbaţii căsătoriţi 
reprezentau la 1 ianuarie 2005 aproximativ patru cincimi. Femeile căsătorite, cu vârsta 
de peste 60 ani reprezentau circa jumătate din populația feminină din această categorie 
de vârstă. 


Schimbările din societatea românească, în contextul trecerii la economia de 
piaţă, cerințele tot mai presante de calificare şi educație tot mai înaltă de pe piața 
muncii, lacunele din politica familială de după 1989 sunt doar câţiva factori care 
determină amânarea căsătoriei. 

% 60 50,3 Feminin 


1992 2004 


Ne casatorit O Casatorit EI Divortat CI Vaduv 


Sursa: INS, 2004, Femeile şi bărbații. Parteneriat de muncă şi viată. 


La 1 ianuarie 2005 populaţia necăsătorita era de 8479,1 mii persoane, în scădere 
față de anul anterior cu 49,7 mii la bărbaţi şi cu 53,8 mii la femei. 


Persoanele necăsătorite predominau atât la bărbaţi, cât şi la femei, până la vârsta de 
24 ani, după care scad semnificativ la grupele de vârstă imediat următoare. În cadrul 
grupelor de vârstă de peste 40 de ani la femei şi de peste 50 de ani la bărbaţi, 
procentul persoanelor necăsătorite scade sub 10%. 


7.3.1. Natalitatea şi fertilitatea 


După 1989 s-a înregistrat o scădere dramatică a ratei natalității. În anul 
2003, rata natalității a fost de 9,8 născuţi-vii la 1000, locuitori față de 13,6% în 
anul 1990. Indicatorul conjunctural al fertilității a scăzut de la 1,83 la 1,27 copii pe 
femeie. 


Evoluţia fertilității în perioada 1990 — 2003 


1990 1992 1994 1996 1998 2000 2001 2002 2003 
Indicatorul conjunctural al 1,83 1,52 1,41 1,30 1,32 1,31 1,23 1,25 1,27 
fertilității 


Sursa: INS, 2004 


Femeile nasc tot mai puţini copii şi la vârste tot mai înaintate. Vârsta medie 
a mamelor la prima naştere a crescut față de 1990 aproape 2 ani. Şi vârsta medie la 
naştere urmează aceeaşi tendință. 

Evoluţia vârstei medii la prima naştere şi a vârstei medii la naştere 


26,2 


24,3 


Ani 


1990 1991 1992 1993 1994 1995 1996 1997 1998 1999 2000 2001 2002 2003 


—®— La prima nastere —!— La nasterea copiilor 


Sursa: INS, 2004 


Deşi copiii născuţi în cadrul căsătoriei deţin în continuare ponderea cea mai 
importantă, ponderea copiilor născuţi în afara căsătoriei este în creştere. Din 2000, 
fiecare al patrulea nou născut a avut ca mamă o femeie necăsătorită. 


Evoluţia naşterilor în afara căsătoriei 

Sursa: INS, 2004 

7.3.2. Nupualitatea 


In perioada 1990 -2004, ca o consecinţă a schimbărilor majore petrecute în 
societatea românească, fenomenul nupțialităţii a cunoscut schimbări importante. 


Inainte de 1989 existau două caracteristici care defineau nupțialitatea în 
România: vârsta medie la prima căsătorie relativ scăzută şi procentul ridicat al 
persoanelor care se căsătoreau cel puţin o dată în timpul vieţii. 


Trecerea la economia de piață, schimbarea condiţiilor de viaţă, cerințe 
crescânde de înaltă calificare şi educaţie corespunzătoare pentru asigurarea unor 
locuri de muncă stabile, dispariţia unor avantaje specifice care să stimuleze 
constituirea de noi familii şi dispariția unor restricții impuse modului de convieţuire 
sunt numai câteva dintre motivele care fac ca tinerii să amâne tot mai des 
căsătoria. 

Rata nupțialității înregistrată în 2004 a fost de 6,6 căsătorii la 1000 
locuitori, înregistrându-se numeric cu aproape un sfert mai puține căsătorii decât în 
1990. Este de remarcat însă ca nivelul nupțialității înregistrat în anul 2001, 
reprezintă cea mai scăzută valoare înregistrată în ultima jumătate a secolului al XX- 
lea. Rata brută de nupțialitate, pe medii, în perioada 1990-2004, arăta o degradare a 
condiţiilor de căsătorie atât în mediul urban, cat şi în mediul societății româneşti în 
ansamblu şi, pe de altă parte, de o degradare a condiţiilor externe ce influenţau 
căsătoria în perioada anterioară anului 1990. 


Dinamica ratelor de nupţialitate calculată pentru perioada 1980-3004 a relevat 
existenţa a trei perioade distincte: 


e 1980-1985: scădere de la 8,2%o0 la 7,1 %0; 

e 195-1990: creştere de la 7,1%o la 8,3%v; 

e 1990-2001: scădere accentuată de la 8,3 %o la 5,8%»; 
e 2001-2004: creştere moderată de la 5,8%0 la 6,6%». 


Evoluţia indicatorilor nupțialităţii în perioada 1990 — 2004 


1990 1992 1994 1996 1998 2000 2001 2002 2003 2004 
Rata nupțialității 


(la 1000 locuitori) 8,3 731 6,8 6,7 6,5 6,1 5,8 5,9 6,2 6,6 


Vârsta medie la prima 

căsătorie (ani) 25,0 25,2 25,6 26,0 26,4 26,9 27,2 27,3 27,7 28,3 
- masculin 22,0 22,1 22,4 22,8 23,2 23,6 23,9 24,1 24,4 25,0 
- feminin 


Sursa: INS, 2004 

Comparativ cu 1990, în 2004 vârsta medie la prima căsătorie a crescut, cu 
3,3 ani la bărbaţi şi 3 ani la femei. Pe medii de rezindenţă se păstrează diferențele, 
astfel încât în rural vârsta la prima căsătorie este mai redusă cu 0,5 ani la bărbaţi şi 
2,2 ani la femei faţă de mediul urban. De asemenea, decalajul între vârsta soților la 
căsătorie a rămas mai mare în rural decât în urban (4,3 ani în rural faţă de 2,6 ani 
în urban). 


7.3.3.Diwvorţialitatea 


În România divorţialitatea a cunoscut evoluţii oscilante. Astfel, dacă în anii 
'30 divorţialitatea era deosebit de scăzută (sub 0,75 divorțuri la 1000 de locuitori) în 
perioada 1050-1966 aceasta a crescut semnificativ (în anul 1965 s-a înregistrat un 
maxim de 1,94 divorţuri la 1000 de locuitori). În perioada 1968-1974 divorţialitatea 
a înregistrat o nouă scădere, numărul divorţurilor la 1000 de locuitori scăzând sub 
0,70, fiind urmată de o perioadă de creştere şi descreştare însă menţinându-se rate 
ridicate ale acesteia (între 1,19 şi 1,68 divorţuri la 1000 de locuitori). 


În intervalul 1990 - 2004, alături de evoluţiile oscilante ale acesteia se 
remarcă înregistrarea în anul 1998 a unei rate de 1,78 divorțuri la 1000 de 
locuitori, cea mai mare valoare a indicatorului in ultimii 30 de ani. 


Dacă în anul 1990, profundele transformări sociale şi politice au determinat o 
creştere aşteptată a divorțialității, valorile ridicate ale acesteia înregistrate în 
perioada 1994-1998 ar putea fi rezultatul crizei economice prelungite (Şi, mai ales, 
a efectelor acesteia asupra vieții de familie: şomaj, venituri reduse etc.) cu care s-a 
confruntat România în anii '90. Un rol important în explicarea evoluţiei ratei 
divorțialității revine şi legislaţiei privind desfacerea căsătoriei; odată cu 
simplificarea procedurilor de desfacere a căsătoriei, în prima jumătate a anului 
1994, numărul de divorțuri a crescut brusc. 


După 1998 rata divorțialității a scăzut până la valoarea de 1,39 divorțuri la 
1000 de locuitori, pentru ca în ultimii trei ani să înregistreze o creştere semnificativă, 
ajungând la 1,63. 


Analiza divorţialității după durata căsătoriei şi grupa de vârstă a soților 
arată că în perioada 1990 — 1999, s-au înregistrat mai multe divorțuri în primii doi 
ani de la căsătorie, pentru femeile de 20 — 24 de ani şi după 3 - 4 ani, pentru 
bărbaţii de 25 — 29 de ani. 


Există o excepţie în acest interval — anul 1997 — când la femei numărul 
maxim de divorţuri s-a înregistrat la grupa de 25 — 29 ani după o durată a 
căsătoriei de 6 ani. Se remarcă, de asemenea, creşterea ponderii divorțurilor în 
primii 5 ani de căsătorie, în 1994, ajungând la 41,9% cu 8,9% mai mult în 
comparație cu perioada anterioară anului 1990 (Anexa 1). 

Un aspect important se referă la numărul de minori rămaşi prin desfacerea 
căsătoriei, deci numărul familiilor monoparentale la un moment dat. 


Divorţurile după numărul copiilor minori rămaşi prin desfacerea 
căsătoriei 


Anii Total ca ai SU UI sue east | osie ee] ES Nedeclarat 
copii copil Coja copi 
1994 | 39663 17172 14672 | 6089 1220 373 137 - 
1995 | 34906 16031 12561 | 4922 938 315 139 & 
1996 | 35586 16808 12653 | 4802 939 275 109 : 
1997 | 34752 15826 12945 | 4639 915 299 128 5 
1998 | 39985 18614 14518 | 5351 1062 317 123 = 
1999 | 34408 16903 12285 | 4200 713 222 85 : 


Sursa: Anuarul Statistic al României, 2000, p.81 


Divorţurile după numărul copiilor minori rămaşi 
prin desfacerea căsătoriei 


1999 

1998 EI Cu 5 copii 
DI Cu 4 copii 

1997 DI Cu 3 copii 

1996 EI Cu 2 copii 
CI Cu 1 copil 

1995 Cl Fără copii 

1994 

0 5000 10000 15000 20000 


Datele sunt edificatoare în acest caz. Familiile cu un copil i-au decizia de a 
se destrăma aproape la fel de uşor ca şi cele fără copii, în timp ce, pe măsură ce 
numărul copiilor creşte, scade numărul divorțurilor, aceasta fiind determinată şi de 
durata mai lungă a căsniciei. 

7.3.4. Recăsătorirea 


În România, în perioada de tranziţie, fenomenul recăsătoriri a înregistrat 
câteva modificări însemnate. Analiza datelor statistice pentru perioada 1990-2004 
relevă creşterea constantă a procentului recăsătoririlor persoanelor divorțate în 
totalul căsătoriilor înregistrate (de la 9,3% în 1990 la 13,1 % în 1999 pentru femei şi 
de la 8,3% în 1990 la 11,6% in 1999 pentru bărbați), proces urmat concomitent de 
scăderea atât a căsătoriilor între persoanele necăsătorite, cât şi a recăsătorim 
văduvelor. 


Dacă până în anul 1992, recăsătorirea bărbaţilor divorțaţi (soţilor) se 
realiza preponderent tot cu femei divorțate (circa 46% din loialul recăsătoririlor 
bărbaţilor divorțați), după aceasta dată recăsătoririle s-au realizat mai mult cu femei 
necăsătorite. 


Majoritatea femeilor divorțate se recăsătoresc tot cu bărbați divorţaţi (peste 
50% din totalul recăsătoririlor femeilor divorțate) însă, în intervalul 1990-2004, se 
observă o uşoară scădere a ponderii acestui tip de căsătorii în totalul căsătoriilor 
femeilor divorțate, înregistrându-se concomitent o creştere a recăsătoririlor 
femeilor divorţate cu bărbaţi necăsătoriți. 


Recăsătoriile între bărbaţi sau femei divorţate şi persoane văduve sunt 
reduse şi în scădere în perioada 1990-2004. 


Majoritatea recăsătoririlor persoanelor văduve se realizează cu persoane 
divorțate sau văduve, existând diferențe în funcție de sex. Bărbaţii văduvi se 
recăsătoresc în majoritate tot cu femei văduve, în timp ce femeile văduve se 
recăsătoresc în majoritate cu bărbaţi divorțați. 


7.4. Noi modele familiale în perioada de tranziție 


Procesul de industrializare şi urbanizare, exodul rural, creşterea 
mobilităţii sociale, evoluţia stilurilor de muncă şi a calității vieţii, structura 
şi funcționalitatea habitatului, dimensiunile sectorului servicii care preiau o 
parte din funcţiile tradiționale ale familiei sunt câţiva dintre factorii care au 
influențat forma şi mărimea familiei, precum şi relațiile din interiorul acesteia. Ca 
rezultat al acțiunii conjugate a acestor factori, putem consemna scăderea 
semnificației acordată actului căsătoriei, însoțită de impunerea unor modele 
alternative de viață, precum coabitarea consensuală, celibatul, căsătoriile fără copii 
ori menajele monoparentale. 


Transformările intervenite în țara noastră după decembrie 1989 au avut efecte 
puternice asupra familiei, a structurii şi funcțiilor ei, cât şi în ce priveşte implicarea 
statului în asigurarea protecţiei familiei. Procesele de schimbare socială antrenează 
noi forme şi modele de asociere, comporta multe schimbări în structura şi funcțiile 
sale, apărând tot mai multe alte cazuri. în orice caz, modelul familiei nucleare a 
încetat să mai fie singurul model de familie practicat şi acceptat. Schimbările 
vizează atât structura, componența numerică şi generațională, distribuția 

rolurilor şi autorității, relaţiile intrafamiliale, cât şi stilul de viaţă, aspiraţiile şi 
valorile fundamentale legate de instituția familiei. Cuplul conjugal, bazat tot mai 
mult pe parteneriat (în domeniul consumului, organizării timpului liber, al educării 
copiilor), este profund interesat de satisfacerea propriilor interese, de asigurarea 
confortului material şi emoţional şi mai puţin de funcţiile atribuite de societate. 


Schimbările survenite în anii '90 în România au dinamizat evoluția tuturor 
componentelor structurii familiei, apărând astfel noi tipuri de familii prezentând 
avantaje sau dezavantaje specifice. 


Potrivit datelor recensământului populaţiei din 1992, în România există 
7.288.676 gospodării din care: menaje de o singură persoană - 17%, familiile fără 
copii - 20%, familii monoparentale - 7%. Rezultă deci o frecvență mare, 44% a 
gospodăriilor cu altă configurație decât cea clasică asociată familiei nucleare (soţ, 
soție şi copii). O pondere importantă a populației este regăsită şi în modelul 
concubinajului. 


Familiile fără copii reprezintă o formă a restructurării familiei, cu o 
pondere importantă în ţara noastră (20%) şi totodată un model spre care se 
orientează o parte semnificativă a populaţiei tinere. În România, procentul cel mai 
important este întâlnit la cuplurile urbane şi la cele în care soția urmează o carieră 
profesională. 


În România familiile monoparentale sunt destul de răspândite. Acestea 
reprezintă 12,9% din totalul gospodăriilor alcătuite dintr-un singur nucleu familial. 
Mai mult de două treimi (68,3%) au în componenţă un singur copil şi o cincime 
(22,9%) - 2 copil. 


După metodologia CASPIS de măsurare a sărăciei, aproximativ o cincime 
dintre gospodăriile monoparentale sunt sărace. Rata nu foarte ridicată se datorează 
în special celor cu 1 copil, întrucât cel de-al doilea copil şi următorii cresc 
dramatic riscul sărăciei. Familiile monoparentale cu 3 şi mai mulți copii au o rată 
a sărăciei de aproape 60% (CASPIS, 2003) 


Marea majoritate a gospodăriilor monoparentale (86,4%) sunt conduse de 
femei, fapt care sporeşte vulnerabilitatea acestor familii (veniturile femeilor sunt 
în medie mai mici decât cele ale bărbaţilor). Totuşi, ratele sărăciei nu diferă 
semnificativ (familiile monoparentale conduse de bărbaţi au o rată de 19,3%, 
comparativ cu 19,6% a celor conduse de femei). 


Deşi mai mult de două treimi (66,5%) din familiile monoparentale se află în 
urban, proporția celor sărace este mult mai mare în rural. Acest fapt vine să 
confirme distribuția sărăciei în general care este mult mai ridicată în mediul rural, 
unde peste o treime dintre familiile monoparentale sunt sărace). 


Restructurarea familiei vizează deci o restrângere a dimensiunilor şi 
funcţiilor familiei. În societatea românească, aflată în tranziţie spre economia de 
piață, întâlnim un alt tip de familie care vizează mai degrabă lărgirea componenței 
grupului. Este vorba de familiile reconstituite (Stal, H., 1968) sau familii comasate 

(Voinea, 1994). Aceste modele reprezintă cupluri în care partenerii au mai fost 
căsătoriți şi au descendenți din mariaje anterioare. Cuplul actual reuneşte copiii din 
mai multe uniuni familiale şi realizează propria descendență. Problemele pe care le 
ridică aceste cupluri sunt complexe şi dificile, vizând latura economică a vieţii de 
familie, relaţiile intrafamiliale, solidaritatea şi unitatea cuplului, îngrijirea şi 
educarea copiilor naturali şi vitregi. 


7,5. Problematica familiei în contextul politicilor sociale din România 


Problematica familiei capătă conotații specifice, în strânsă legătură cu 
politicile sociale şi cu modul de implementare ale acestora. Deşi familia este o 
instituție cu independenţă relativă faţă de contextul socio-economic, ea poate, în 
unele situații, devansa schimbările social-politice. 


Astfel, familia românească este definită în prezent de două caracteristici 
ale sale care se întrepătrund: 


e Adâncirea modernizării şi lberalizării compartimentelor şi valorilor 
familiale; 


e Adaptarea la economia de piață - acest aspect grăbind sau distorsionându-l 
pe primul. 


Cele două aspecte se desfăşoară simultan şi interacționează. Studierea 
familiei se realizează la două niveluri: 


e Nivelul microsocial ce abordează familia ca unitate statistică sau ca 
instituţie socială subliniind schimbările legate de fenomenele sociale cu influență 
implicită sau explicită asupra familiei. 


e Nivelul microsocial priveşte familia ca un grup uman aflat în interrelaţie 
cu mediul social. 


Studiile de sociologia familiei au insistat mai puțin asupra corelării ei cu 
schimbările sociale. Sau dezvoltat în schimb cercetări care investighează familia 
mai ales din perspectiva dinamicii sale interne. 


Noi am considerat că analiza modernizării comportamentelor familiale şi 
specificul tranziției sale la economia de piață ar putea evidenția deopotrivă 
relaţiile din cadrul familiei cât şi cele existente între familie şi societate. Se 
înțelege că problematica politicilor legate de sfera familiei nu poate fi ruptă de 
contextul larg al politicilor sociale. 


Conceptul de politică socială se referă la o sferă largă de activităţi ale 
statului care au ca obiectiv modificarea într-un sens specificat a caracteristicilor 
vieţii sociale ale unei colectivități. 


Statul dezvoltă o serie de activităţi în variate sfere: economică, culturală, 
educaţională, de sănătate, a populaţiei şi familiei, a copilului, a handicapaţilor, a 
sexelor, a mediului înconjurător etc. Toate în scopul creării unor mecanisme 

proprii capabile să asigure egalizarea oportunităţilor pentru membrii unei 
colectivități. In acest mod se încearcă rezolvarea unor probleme sociale, 
încercându-se asigurarea unor condiţii de dezvoltare a indivizilor la nivel decent 
de viaţă. 


Politica socială reprezintă intervenția statului în configurația proceselor 
sociale caracteristice unei anumite colectivități, în scopul modificării lor într-o 
direcție considerată de către actorii politici a fi dezirabilă. Se încearcă astfel, prin 
mecanisme proprii de distribuire şi redistribuire a resurselor existente în 
comunitate la un moment dat, realizarea unei bunăstări colective. 


Desigur, conceptul de politică socială are o sferă mult mai largă, el 
incluzând programele, activitățile organizaţiilor non-guvernamentale, voluntare şi 
private care au însă un scop similar: modificarea într-un anumit sens a realității 
sociale pe linia dezirabilităţii colective. 


Din sistemul social se constituie ca obiectiv al politicilor sociale doar acele 
puncte considerate de actorii politici ca fiind necesare de modificat. 


In funcţie de organizarea societăţii, de ideologia actorilor politici, politica 
socială poate cuprinde o arie mai mare sau mai redusă de obiective sociale. 


Politicile sociale se definesc prin mai multe obiective: 


e Promovarea unor bunuri publice: apărare, securitate, infrastructură 
urbanistică, sănătate, educaţie, cultură, ştiinţă. 


e Protecţia sau securitatea socială a segmentelor populației care, dintr-un 
motiv sau altul, sunt în dificultate. Aceasta are două componente distincte: 
sistemul asigurărilor sociale şi sistemul asistenţei sociale. 


e Dezvoltarea socială prin care se formulează obiective de asigurare a unor 
condiţii sociale, considerate a fi importante pentru colectivitate în procesul de 
dezvoltare a ştiinţei şi culturii, a sistemului de educaţie, de promovare a familiei şi 


7.5.1. Politicile sociale în sfera familiei 


Politica socială în sfera familiei se constituie ca subsistem al politicilor 
sociale în general şi reuneşte un ansamblu de măsuri sau programe, un cadru 
legislativ adecvat şi are ca obiect modul în care aceste măsuri structurează 
condițiile de existență ale familiilor. 


Politicile sociale în domeniul familiei derivă din importanţa acesteia pentru 
orice naţiune. Astfel populaţia umană trăieşte structurata în familii, familia fiind 


an 


considerată "nucleu de bază", "celula fundamentală" a societății. 


Sistemele politice contemporane se referă la familie subliniind importanţa 
ajutorului dat de stat dezvoltării acesteia, elaborării si promovării unei politici 
referitoare !a familie. Toate acestea în strânsă legătură cu tendința de modificare a 

structurii si modelelor familiei, cu creşterea independenţei economice a femeii şi 
cu modificările survenite în funcțiile familiei. 


Structura şi modelele familiale prezintă numeroase tendinţe de modificare: 
e se accentuează procesele de disoluţie a familiilor, 


e numărul familiilor monoparentale şi a altor tipuri de uniuni conjugale decât 
cuplul legitimat oficial este în creştere; 


e creşte numărul copiilor afectaţi de divorț şi separări; 


e creşterea numărului de menaje non-familiale şi a ponderii lor în totalul 
menajelor. 


A apărut o adevărată subcultură "single", cu locuri de întâlniri specifice, 
vacanţe-tip etc. Aceasta dovedeşte importanţa acordată autonomiei (femeii, printre 
alții) de care societatea contemporană (individualizarea societăţii). 


De asemenea căsătoria, cuplul, încep să fie bazate din ce în ce mai mult pe 
parteneriat (in domeniile consumului, organizării timpului liber, al educaţiei 
copilului, mai puţin al treburilor menajere). Parteneriatul în cadrul familiei are 
consecinţe şi asupra organizării pieții muncii, ducând la răspândirea unor forme 
ca: orar flexibil, timp de muncă parțial. 


Alături de modificările modelelor familiale adăugăm şi o altă caracteristică 
ce influenţează familia: creşterea independenţei economice a femeii. Drept urmare 
au apărut prestații şi servicii acordate familiei pentru creşterea şi educația copiilor, 
astfel, socializarea copiilor a fost, parțial, transferată altor instituţii specializate în 
educaţie, asistenţă socială, asistenţă medicală. 


O altă caracteristică a familiei actuale este dată de modificarea funcțiilor 
familiei. Familia şi-a pierdut treptat funcția economică, nemaifiind, în principal, o 
unitate de producţie, devenind predominantă funcţia sa de consum. Deşi funcția 
economică a familiei contemporane numai este, în general, cea de producție, 
există totuşi o economie familială şi domestică ce cuprinde: bugetul familial, 
costul copilului (direct sau indirect), responsabilitățile domestice, amploarea 
muncii casnice (sarcini menajere, educative), stăpânirea diferitelor situaţii de risc 
de către familie. 


Astfel copilul, cu un sport economic nul, are un cost din ce în ce mai mare 
în societatea contemporană, cost exprimat atât în cheltuieli directe (hrană, 
îmbrăcăminte) cât şi indirecte (locuinţă, întreruperea activităţii lucrative a mamei 
pentru îngrijirea şi educarea lui). 


Se afirmă tot mai mult că avantajul de a avea copii este mai degrabă 
emoțional şi afectiv decât o "asigurare materială de bătrânețe”. Dificultăţile 
materiale şi sociale ale celor ce dau naştere , la copii trebuie compensat de către 
societate (mai ales în probabilitatea îmbătrânirii demografice). Drept urmare, 
statul trebuie să acorde o atenție sporită faţă de situația social-economică a 
părinților şi copiilor. 

Dacă în familia tradiţională copii erau consideraţi o forță de muncă, 
sporirea numărului lor crescând puterea economică a familiei, în familia nucleară 
modernă copii devin o sarcină suplimentară prin costul întreținerii şi educării lor. 
Alături de copii, şi alți membrii ai familiei incapabili de muncă - bolnavi, vârstnici 
- beneficiază în societatea modernă de sprijinul asistenţei sociale sau al sistemelor 
de asigurări sociale. 


Din aceste caracteristici derivă şi tendința de îmbătrânire a populaţiei 
precum şi scăderea solidarității familiale între generații, familiile de vârstnici fiind 
din ce în ce mai numeroase. Studiile demografice au arătat că, cel puţin pe 
continentul nostru, populaţia activă scade iar cea non-activă creşte. 


Printre cauze amintim: fertilitatea redusă, mărirea speranței de viaţă, 
îmbătrânirea populaţiei, prelungirea perioadei de studii de formare şi reorientare 
profesională. Prognozele pentru anul 2040 arată creşterea acestei ponderi de la 
20,8% la 28,2% (medie europeană). Creşte, de asemeni, numărul celor de peste 80 
de ani. 


Consecințele acestei situații sunt: mărirea sarcinilor populației active şi 
mărirea nevoilor de îngrijire şi asistență (medicală, socială). E posibil ca viitorii 
pensionari să aibă un nivel de trai şi de cultură mai mare ca astăzi şi să rămână 
mai mult timp "tineri" (din punct de vedere social sau biologic) dar bătrâneţea e 
asociată totuşi cu reducerea nivelului de trai şi cu izolarea socială la care se 
adaugă degenerarea fizică care duce la pierderea independenţei. 


În concluzie, dacă în trecut membrii familiei erau protejaţi de solidaritatea 
colectivă (a clanului, familiei lărgite, comunităţii rurale) procesele de 
industrializare şi urbanizare au dus la necesitatea acoperirii riscurilor standard de 
către societate, în condiţiile în care majoritatea populaţiei a devenit dependenţa de 
un salariu controlat de forțele impersonale ale pieţii. 


Continuând seria influențelor exercitate de planul socio-economic asupra 
familiei menționam faptul că restructurarea economică şi socială pot determina 
carenţe de adaptare a familiei: creşterea şomajului, scăderea veniturilor, criza de 
locuinţă etc. O astfel de situație o reprezintă şi tranziția țărilor foste comuniste 
către economia de piață. 


De aceea, politica familială interferează cu multe politici sectoriale: politica 
demografică, politica locuirii, politica sanitară, politica în domeniul tineretului etc. 
Spre deosebire de aceste politici sectoriale, politica familială realizează o sinteză 
globală şi chiar o coordonare a influenţei tuturor acestor măsurii sociale la nivelul 
grupului familial. 


Pornind de aici, problematica politicilor din sfera familiei presupune luarea 
în considerare a următoarelor aspecte: 


e funcțiile de procreare, de creştere şi educaţie a copiilor în cadrul familiei 
sunt tratate în relaţie cu fenomene precum: nupţialitatea; divorțialitatea, celibatul, 
uniunile informale, disoluția familiei etc.; 

e influenţele marilor domenii economice şi sociale (învățământul, sănătatea, 
condițiile de locuit, serviciile sociale asupra familiei; 


e relațiile familiale (constituirea cuplului conjugal, stuctură de autoritate, 
relația soţ-soţie, părinți-copii; o mare o au pentru societate consecinţele 
interacțiunii inadecvate copil-părinte) exercită influenţe asupra societății întrucât 
interacțiunile inadecvate dintre părinți şi copii conduc la abandon, comportament 
deviant, etc.. 


Aşa cum am mai arătat, în societatea contemporană există o tendință de 
scădere a dimensiunii familiei, atât prin trecerea de la familia lărgită la cea 
nucleară , cât şi prin reducerea numărului de copii. 


Aceasta a dus la schimbări în: 
e relaţiile părinți-copii; 
e valoarea socială a muncii casnice şi a maternității; 
e reducerea perioadei de creştere şi îngrijire a copiilor; 
e prelungirea fazei post parentale; 
e identificarea pragului de intervenție a statului la nivelul grupului familial. 


In stabilirea obiectivelor privind politicile sociale în sfera familiei trebuie 
să pornească de la diagnoza situaţiei existente, urmărind în principal: 


e ce structuri familiale există, ce pondere au aceste structuri? 


e în ce măsură sunt familiile capabile să depăşească situațiile de criză, în ce 
condiţii ele nu-şi mai pot asuma acest rol? 


e care sunt situaţiile şi fazele ciclului familial cele mai critice din punct de 
vedere social şi economic şi cum pot fi ele controlate? 


e ce prestații de întrajutorare există între membrii familiei? 
e care este situaţia femeii în societate? 
e ce politică socială există şi cu ce efecte? 


Influenţa obiectivelor asupra demersului de politică familială este vizibilă 
în toate cele patru domenii principale ale problematicii politicii familiale. 


Se vorbeşte de existența mai multor tipuri de politici familiale: implicite şi 
explicite. 


Cele explicate sunt cele care cuprind măsuri luate expres pentru familie 
şi recunoscute astfel în mod oficial. 


Cele implicite cuprind politicile şi măsurile guvernamentale care nu vizează 
în mod direct familia, dar care o influențează. O asemenea politică, care este 
implicită pentru familie, poate să fie explicită pentru alte sectoare sau grupuri 
sociale. 

În stabilirea unei politici familiale se folosesc două modele principale, şi 
anume: modelul instituțional şi cel rezidual. 


Modelul instituțional (redistributiv) vede politica familială ca pe un 
domeniu social major, îndeplinind servicii universale, în afara regulilor pieții, 
după principiul nevoilor. Acest model este bazat pe principiul egalităţii sociale şi 
tinde să se extindă asupra tuturor aspectelor vieţii civile, pieții, după principiul 
nevoilor. Acest model este bazat pe principiul egalității sociale şi tinde să se 
extindă asupra tuturor aspectelor vieţii civile, având ca scop redistribuirea 
resurselor. 


Modelul rezidual presupune existenţa unor căi "naturale" prin care nevoile 
individuale sunt îndeplinite (piață liberă şi familia). Numai atunci când acestea nu 
funcționează sau sunt distruse intervin instituţiile sociale şi statul. Protecția socială 
vizează familiile marginale sau cele aflate în mare nevoie. 


In evaluarea diferitelor politici sociale şi situarea lor mai aproape de un 
model sau altul, se au în vedere următoarele criterii: 


a) Raportul dintre universalism şi selectivitate; 

b) Sistemul de prestații familiale, avându-se în vedere: 
e sfera de cuprindere; 

e distribuţia pe categorii de familii; 

e procent în produsul național; 

e cheltuieli/locuitor; 

e structură. 


c) Rețelele locale ale asigurării resurselor politicii familiale, unde vor fi 
analizate: 


e ponderea contribuţiilor publice; 

e ponderea contribuţiei persoanelor protejate; 

e ponderea contribuţiei patronilor; 

e ponderea contribuţiei organismelor non-guvernamentale; 
e procentul cheltuielilor totale de securitate socială în P.I.B. 


d) Modul în care este realizată egalitatea dintre bărbaţi şi femei mai ales în 
ceea ce priveşte activitatea profesională. 


e) Modul de calcul a impozitelor. 

f) Serviciile sociale familiale cu accent pe: 
e diversitate; 

e cost (gratuităţi, reduceri, cost integral); 


e ponderea sectorului de stat şi a celui privat în acest domeniu; 

e sfera de cuprindere, categorii de beneficiari; 
procentul cheltuielilor alocate în acest domeniu din P.I.B. 


g) Raportul dintre administrarea centrală şi locală a politicii familiale, 
dintre sectorul public şi cel privat. 


h) Asigurarea alegerii modului de viață familială dorit si a numărului de 
copii. 


7.5.2. Instrumentele politicilor familiale 


Politicile familiale se servesc de o arie de instrumente între care: legislația 
familială, veniturile, sistemul fiscal, sistemul de asistență socială, serviciile 
sociale, politica financiară. 


Legislația familială reprezintă principalul instrument non-economic al 
politicii familiale. Ea poate fi concepută ca un pachet de legi cu referire expresă la 
familie sau poate să fie inclusă în dreptul constituțional sau alte reglementări 
juridice. Dispoziţiile legale reglementează căsătoria, vârsta minima de căsătorie, 
divorţul, întreținerea copiilor, contracepția şi avortul, drepturile mamei şi a 
copilului, drepturile şi obligațiile părinților față de copii minori, legitimitatea 
copiilor, drepturile văduvelor, ale persoanelor în vârsta, ale handicapaţilor, 
drepturile femeilor etc. 


Alături de cadrul legislativ, celelalte instrumente ale politicii familiale sunt 
susținute de mecanisme bugetare şi sisteme instituționale care să permită aplicarea 
în practică a proiectului politic, urmărirea şi controlul acestei aplicări. 


Veniturile şi repartiția lor; acestea se constituie în instrumente ale familiei 
în măsura în care se supun următoarelor obiective: garantarea veniturilor familiale 
minime necesare unui trai decent, menţinerea puterii de cumpărare a veniturilor 
disponibile ale familiei (compensate, indexare). 


Sistemul de prestații (beneficii) familiale în bani şi natură. Aici se includ 
alocaţiile pentru copii, beneficiile legate de maternitate şi de compensare a unui 
eveniment familial. Prestaţiile sunt diferite de la o ţară la alta în privinţa: criteriilor 
de eligibilitate, beneficiilor, cuantumurilor, administrării şi surselor de finanţare. 


Sistemul fiscal, ca instrument al redistribuirii. 


Sistemul de asistență socială (prevederile referitoare la asistenţa familiilor 
situate în condiţii de riscuri diferite). 


Serviciile sociale în favoarea familiei. 


Politica financiară, care cuprinde subvenţii şi credite acordate familiilor. 

7.5.3. Politica familială în România post-decembristă 


După 1989 politica familială în România a avut o serie de caracteristici cu 
totul aparte. Incepând cu 1991, statul a avut de înfruntat, pe larg dificultățile create 
de consecinţele crizei socialismului şi dificultățile tranziţiei la economia de piață. 


In această situaţie, măsurile luate în privința familiei de noul regim s-au 
concentrat, practic asupra a două aspecte: 


e Susținerea familiilor în efortul de a face faţă rigorilor tranziției; 

e Politica reparatorie a efectelor politicii familiale anterioare. 

In privinţa primului aspect: 

e s-au luat măsuri în vederea unei relansări a funcției economice a familiei; 
e măsuri de protecţie socială a şomerilor; 

e omogenizarea sistemului de alocaţii pentru copii; 

e reorganizarea asistenţei pentru cei săraci; 

e indexarea periodica 2 veniturilor în raport cu dinamica prețurilor. 
În privinţa celui de-al doilea aspect: 

e retragerea treptată a statului din sfera vieții familiale; 

e liberalizarea avorturilor şi a folosirii mijloacelor contraceptive; 

e liberalizarea legislației în domeniul divorţurilor; 

e mărirea concediului de maternitate plătit; 


e protecția intrinsecă a statutului mamei şi copilului prin înlăturarea 
accentelor forțat pronataliste; 


e măsuri de încurajare a adopţiei şi plasamentului familial. 


Principalele instrumente ale politicii familiale utilizate în perioada de după 
1989 sunt următoarele: serviciile sociale, asistența socială, alocațiile de stat pentru 
capii, reducerea de impozit, politica financiară. 


Serviciile sociale. Eficienţa, calitatea, diversificarea şi modernizarea 
serviciilor sociale familiale lasă mult de dorit. Acest lucru este datorat inerției 
instituționale precum şi penuriei de resurse financiare. Astfel, sunt foarte slab 
dezvoltate următoarele categorii de servicii: 


e servicii pentru îngrijirea şi supravegherea copiilor la domiciliu; 
e servicii orientate spre dezvoltarea timpului liber al copilului; 

e terapia de familie; 

e consiliere în probleme familiale; 


e servicii de îndrumare a adulților în relațiile cu copiii; 


235 


www.psihologiaonline.ro 


Psihologia Online Biblioteca Online 


e servicii pentru bătrâni. 


e asistența socială este slab dezvoltată, hipercentralizată, subfinanțată şi 
bazată excesiv pe sprijinul în bani. 


Fără a avea un sistem de alocaţii familiale diversificat şi consistent, 
transferurile de asistenta socială acoperă doar anumite cazuri-limită şi au un 
cuantum foarte redus. 


Tot în domeniul serviciilor sociale s-au făcut primii paşi spre privatizare. 
Serviciile sociale private au şi consecinţe negative, restrângând accesul unor 
categorii largi ale populaţiei (care nu au venituri suficiente pentru a accede la 
aceste servicii). 


Alocaţiile de stat pentru copii au cunoscut o serie de transformări. Faptul că 
în România familia este predominant nucleară şi veniturile sunt puţin diferențiate 
duce la situaţia practică în care familiile cele mai numeroase sunt cele mai sărace. 
Numărul aducătorilor de venituri în familie rămânând fix (1-2), indiferent de 
dimensiunea familiei, iar aceste venituri nedepăşind, în general, o sumă modică, în 
cazul familiilor numeroase rezultatul este că, practic, mai mulți oameni trebuie să 
trăiască din aproximativ aceleaşi venituri ca şi în familiile mai puţin numeroase. 


Principalele neajunsuri ale sistemului actual al alocațiilor pentru copii pot fi 
sintetizate astfel: 


e ignorarea vârstei copilului ca şi criteriu de diferențiere; 


e lipsa diferențierii în raport cu veniturile susținătorului legal şi rangul 
copilului; 


e desființarea plafonului maxim de venit a împiedicat focalizarea fondurilor 
asupra copiilor care aveau efectiv nevoie de sprijin; 


e necorelarea corespunzătoare a creşterii alocațiilor cu dinamica prețurilor a 
dus la scăderea a puterii de cumpărare a acestor prestații; 


e alocațiile au crescut mai lent decât celelalte venituri ale populaţiei; 


e cuantumul prea mic în raport cu cheltuielile necesare întreţinerii unui 
copil. 

Reducerea de impozit este un mijloc de compensare a cheltuielilor legat de 
creşterea şi educaţia copiilor. 


Indexarea periodică a veniturilor familiei, care a înlocuit practica 
compensaţiilor fixe, este un instrument mai adecvat inflaţiei rapide. Din păcate, 
prăbuşirea producției nu a dus la acoperirea completa a creşterii preţurilor. 


Politica financiară. Creditele sunt cu totuşi insuficiente şi au condiţii 
deosebit de restrictive de acordare. Subvenţiile sunt treptat înlăturate datorită 
austerităţii fiscale. 

Rezumând, putem aprecia că politica familială în România are câteva 
realizări, dar şi lipsuri importante. 


Printre realizări se număra: 

e legiferarea egalității dintre bărbat şi femeie; 

e unele reglementări ce echilibrează obligaţiile familiale cu cele 
profesionale; 

e existența unui sistem de alocaţie familială; 

e învățământul şi asistența medicală gratuite. 

La capitolul lipsuri se pot aminti: 


e organizarea şi funcţionarea necorespunzătoare a serviciilor sociale pentru 
familii; insuficienta lor diversificare; 


e declinul cheltuielilor reale ale guvernului în domeniul sănătăţii, educaţiei, 
asistenţei sociale, al cheltuielilor sociale în general; 


e reducerea utilizării creşelor şi grădiniţelor; 
e excesiva centralizare a sistemului de asigurări sociale; 


e monetizarea excesivă a prestaţiilor, ceea ce duce, în condiţiile inflației, la 
erodarea valorii reale; 


e neimplicarea sistemului fiscal în susținerea familiilor cu sarcini familiale 
sporite; 


e insuficienţa utilizării creditelor şi restrictivitatea excesivă a condițiilor for 
de acordare. 


În concluzie, între politicile legate de problematica familiei si cele cu 
caracter social există raporturi de interdependenţă. 


Se afirmă tot mai des ideea potrivit căreia politicilor familiale le revin tot 
mai mult o sarcina de integrare, de sinteza globală şi reconstrucție a tuturor 
influențelor sociale exercitate la nivelul familiei. Aceasta întrucât familia şi 
calitatea vieții de familie se află în strânsă interconexiune cu toate aspectele vieții 
economice, sociale, culturale. Diferitele programe sociale care vizează piața 
muncii, educația, sănătatea ş.a. nu pot fi eficiente dacă nu prezintă o coerență a 
intervențiilor la nivel familial. 


Conştientizarea importantei familiei pentru dezvoltarea şi echilibrul social a 
determinat guvernele să ajungă la un relativ consens în proclamarea ataşamentului 
față de familie. Diferă însă modul de concretizare a acestui ataşament. 

Calitatea vieții familiilor, susținerea constituirii şi stabilității familiei, 
egalitatea de şanse, drepturile femeii, asigurarea, în general, a funcţiilor familiei - 
sunt obiective des întâlnite în documentele programatice ale guvernelor. 

Până în prezent, statul a făcut prea puţin pentru a uşura povara tranziției 
suportate de familii, iar efectele acestei politici sunt vizibile prin deteriorarea 
continuă a nivelului economic al familiilor, prin deficienţele în starea de sănătate 
şi nutriție a populaţiei, prin scăderea utilizării serviciilor sociale, prin creşterea 
fenomenelor de devianță socială. 


7.6. Concluzii 


Procesul de tranziţie desfăşurat în România şi reformele asociate acestuia 
are atât efecte directe, cât şi efecte indirecte asupra familiei, cauzând modificări 
ale structurii şi funcțiilor acesteia. Deşi majoritatea persoanelor nu conştientizează 
aceste mulaţii, existenţa lor este de necontestat. 


Dintre funcțiile familiei cea mai afectată este funcția economică, lipsa 
resurselor financiare şi materiale fiind principala problemă identificată de 
majoritatea persoanelor. Slăbirea situaţiei financiare a familiei are ample 
repercusiuni atât asupra structurii, cât şi asupra celorlalte funcții ale familiei: 
funcţiile biologice şi sanitare (reproducere, sexualitate, asigurarea necesităților 
biologico-sanitare), funcţiile de solidaritate familială (sentimente de dragoste şi 
respect), funcțiile pedagogico-educative (socializarea copiilor). Adesea, multe 
dintre aceste funcţii suni afectate de lipsa timpului liber al partenerilor ca urmare a 
orarelor de muncă prelungite determinate de nevoia unor venituri suplimentare. Ca 
urmare, majoritatea familiilor se află în imposibilitatea de a-şi satisface suficient 
necesitățile. 


Instaurarea unui climat impropriu desfăşurării normale a vieţii de familie 
afectează grav unitatea cuplurilor, crescând probabilitatea disoluţiei acestora. 


Cel mai important efect direct al slăbirii unității cuplului este divorțul, urmat fie de 
constituirea unei familii monoparentale, fie de recăsătorii sau apariția unor cupluri 
consensuale. 


Deşi văzute ca soluție a unora dintre problemele vieţii de familie, 
divorţurile determină constituirea unor familii  mononucleare, compuse 
predominant din mamă şi copiii ei minori. Aceste familii sunt caracterizate de o 
situație economică deosebit de precară, fapt ce determină apariția unor noi 
probleme. Acestea sunt resimţite direct şi indirect atât de către mamă, cât şi de 
către copii săi. 

Nici formarea unui alt cuplu (pe baze consensuale sau prin recăsătorire) nu 
reprezintă o soluţie deoarece, deşi se îmbunătăţeşte într-o anumită măsură situația 
economico-financiară a persoanelor divorţate, traumele cauzate de divorț şi noua 
structură a familiei, cresc riscul disoluţiei noului cuplu. 


Tranzitia şi efectele acesteia au determinat creşterea numărului modelelor 
familiale alternative (cupluri consensuale, familii monoparentale, recăsătorii). 
Schimbările înregistrate de societatea românească in ultimul deceniu au făcut ca 

familia contemporană să aibă o nouă înfăţişare, mult schimbată comparativ cu 
imaginea tradițională. 


De asemenea, schimbările concepțiile indivizilor în ceea ce priveşte 
viaţa familială, structura şi funcțiile acesteia sunt un alt efect direct al 
modificărilor produse în societatea românească în perioada de tranziție. Astfel, 
majoritatea studiilor efectuate în România relevă desprinderea persoanelor 
tinere de tradiționalism şi acceptarea modernismului (atitudinea este mult mai 
puternică pentru persoanele tinere, cu un nivel educațional ridicat, care 
locuiesc în oraşele mari). La polul opus se află persoanele vârstnice, 
caracterizate de păstrarea unor mentalități tradiționale (acestea sunt mai 
pronunţate în cazul persoanelor vârstnice cu un nivel educaţional scăzut, care 
locuiesc în mediul rural). Ca urmare, o dată cu schimbarea generațiilor actuale, 
imaginea societății româneşti va fi una substanțial diferită, mult mai modernă. 


Este greu să apreciem efectele schimbărilor cauzate de tranziţie asupra 
structurii şi funcțiilor familiei în viitor, cum va fi şi cum va arăta noua 
societate, însă ştim cu certitudine că ne confruntăm cu fenomene noi, de o 
amploare nemaiîntâlnită până acum, trebuind să găsim modalităţile de 
înţelegere şi adaptare la noile realităţi. 

